
pe care le iubesc!“ 

Piper Dove este o femeie care ştie cu certitudine la ce visează: să 
devină cel mai bun detectiv din Chicago. Prima ei misiune? Să-l 
urmărească. pe Cooper Graham, fost jucător al echipei de fotbal 
Chicago Stars. Problema? Graham îşi dă seama că e urmărit şi nu 
e deloc încântar de asta. 

Piper reușește să improvizeze o scuză şi, în scurt timp, ajunge să 
lucreze pentru Graham, deși nu în calitate de bodyguard — de 
care el chiar ar avea nevoie ~, ci pentru a fi cu ochii pe angajaţii 
clubului lui de noapte exclusivist, pe care îi bănuieşte de lucruri 
necurate. Însă viața lui Cooper ar putea fi în pericol, iar Piper 
este hotărâtă să îl protejeze, în ciuda protestelor acestuia. Misiu- 
nea ei nu e deloc simplă, căci legendarul sportiv vrea să facă lu- 
crurile în stilul propriu şi obţine întotdeauna ce îşi doreşte — chiar 
şi când asta înseamnă o femeie arțăgoasă care se vrea detecuv şi se 
consideră la fel de dură ca el. 

Doi oameni care nu sunt obişnuiţi să piardă îşi vor pune propriile 
limite la încercare și se vor provoca reciproc pentru a descoperi, 
într-un final, ce contează cel mai mult pentru ei: dragostea. 

Traducere din limba engleză 
isa Din 


LITERA? 


Ii dedic această carte lui Cathie Linz, o mare 
iubitoare de pisici, de Beatles, de cizme roșii, de 
aniversări, de bibliotecari, de prieteni şi de cărți 
bune. După cum bine spunea Paul în versurile 
sale: „Noi două avem amintiri mai îndelunga- 
te decât drumul care ni se aşterne în fată“. Ipi 
mulțumesc pentru entuziasmul şi pentru încura- 
jările pe care li le-ai oferit celorlalți scriitori. lar 
noi, cei mai apropiaţi ţie, vrem săţi mulţumim 
că ne-ai oferit-o pe De. 


1 În original, You and I have memories longer than the road that stretches 
out ahead, versuri din cântecul Two Of Us, scris de Paul McCartney 
(n.tr.) 

Orașul era cu totul al lui. Cooper Graham era stăpân 
peste întregul oraș, și totul mergea fără cusur în lumea 
sa. Asta obișnuia el să-și spună. 

O brunetă cu voce alunecoasă ca de pisică îngenun- 
che în faţa lui, mângâindu-i coapsa dezgolită cu părul ei 
lung, negru ca abanosul. 

- Asta ca să nu mă uiţi, îi șopti ea. 

Vârful ascuţit al markerului îl gâdilă ușor pe interio- 
rul coapsei. El cobori privirea. 

- Cum aș putea vreodată să uit o femeie așa frumoasă 
ca tine? 

- Ai face bine să nu mă uiţi, zise ea, sărutându-i 
pulpa, acolo unde își notase numărul de telefon. 

Ştia prea bine că avea să-i ia o veșnicie să şteargă mar- 
kerul, dar Cooper își aprecia întotdeauna admiratoarele 
și nu o izgonise. 

- Mi-ar plăcea să mai stăm de vorbă, zise el, ajutând-o 
să se ridice, dar trebuie să plec. 

Ea îl mângâie ușor şi îi spuse: 

- Sună-mă oricând, zi şi noapte. 

Fl îi aruncă zâmbetul lui obișnuit și porni pe drumul 
pavat care se întindea de-a lungul lacului Michigan, sub 
minunata boltă cerească a orașului Chicago. Era cel mai 
norocos tip din lume, nu-i așa? Nici urmă de îndoială. 
Toată lumea voia să-i fie prietenă, confidentă, iubită. 
Până şi turiștii străini îl recunoșteau. Nu conta că erau 
din Berlin, Delhi sau Osaka. Toată lumea îl ştia pe 
Cooper Graham. 

Pe partea dreaptă, se întindea portul Burnham. Era 
deja septembrie, ceea ce însemna că bărcile aveau să 
părăsească lacul cât de curând, dar, cel puţin pentru 
moment, erau încă acostate. Mări pasul, având grijă 

ca pantofii lui de alergare să atingă poteca Lakefront în 
ritm perfect. O femeie blondă, cu părul prins în coa- 
dă, o luă în fața lui pe pista de alergare. Picioare mus- 
culoase. Fund pe cinste. Nici un obstacol în calea lui. 
O depăşi fără să își schimbe ritmul. 

Era o zi bună pentru Cooper Graham, ca de obicei. 
Toată lumea o ştia. Stolul de pescăruși care zburau dea- 
supra orașului Chicago își flutură aripile în semn de 
respect. Frunzele vechilor stejari care umbreau poteca 
începură să foșnească în aplauze. Până și taximetriștii 
care goneau pe Lake Shore Drive îl claxonară încuraja- 
tor. Își iubea orașul, iar orașul îl iubea la rândul său. 

Bărbatul din faţa lui avea o constituție atletică și 
era rapid. 

Dar nu îndeajuns de rapid. 

Coop îl depăși. Tipul acela nu părea să aibă mai mult 
de 30 de ani. Coop avea 37 de ani, și, cu toate că lun- 
ga sa carieră de jucător de fotbal lăsase urme pe trupul 
său, nimeni nu îl putea depăși. Cooper Graham fusese 
recrutat din Oklahoma de echipa Houston, după care 
jucase opt sezoane ca fundaș pentru cei de la Miami 
Dolphins, pentru ca, în cele din urmă, să ajungă la Chi- 
cago Stars, unde, după trei sezoane, își ajutase echipa 
să câștige inelele Super Bowl incrustate cu diamante. 
Odată ce se văzuse cu sacii-n căruță, luase cea mai bună 
decizie și se retrăsese din activitate în plină glorie. Și 
foarte bine făcuse. Părăsise terenul înainte să ajungă 
un biet jucător care tânjea în continuare după vremu- 
rile bune. 

- Salut, Coop! îl strigă un tip care venea în pas alert 
din direcția opusă. Stars n-o să mai fie la fel fără tine 
anul ăsta. 

Coop îl salută din priviri. 

Cei trei ani în care jucase la Stars fuseseră cei mai 
frumoși din viaţa lui. Deși se trăgea din Oklahoma și 
perioada petrecută în Miami îl ajutase să se maturizeze, 
în Chicago fusese pus cu adevărat la încercare. Iar restul 
ţine de istoria fotbalului. 

- Coop! strigă bruneta frumoasă care se îndrepta spre 
el și care de-abia se abţinu să nu cadă la picioarele lui 
când îl recunoscu. 

El îi răspunse cu zâmbetul acela cuceritor pe care îl 
păstra pentru admiratoare. 

- Salut, iubito. Arăţi tare bine. 

-Nu la fel de bine ca tine! 

Cu toate că trupul său suferise mai multe accidentări 
de-a lungul anilor, era în continuare un bărbat puter- 
nic, cu aceleași reflexe iuți și cu aceeași atitudine de în- 
vingător care îl adusese în prim-plan la nivel național în 
perioada facultății. lar curiozitatea publicului rămăsese 
de nestăvilit. Doar pentru că nu mai juca fotbal de per- 
formanţă nu însemna că se retrăsese din joc, numai că, 
de data aceasta, jocul se juca în altă ligă, una pe care era 
hotărât să o domine. 

Mai alergă un kilometru. Şi încă unul. Doar bicicliș- 
tii reușeau să-l depășească, curtenii săi, cei care pregă- 
teau poteca în întâmpinarea lui în după-amiaza aceasta 
de septembrie. Nimeni nu-l putea prinde din urmă, 
nici tinerii turci care țineau frâiele la Camera de Co- 
merţ și nici șobolanii plin de tatuaje umblați pe la sala 
de sport. 

După cinci kilometri, fu în cele din urmă depășit de 
un alt alergător. Un tip tânăr. Posibil student. Coop se 
lăsase pe tânjeală, așa că porni cu și mai mult avânt. 
Nimeni nu avea să stea în calea lui. Nu era în firea sa. 

Băiatul aruncă o privire peste umăr. Când deveni 
conștient de cine se afla în spatele său, făcu ochii mari. 
Coop îl salută din priviri, lăsându-l pe băiat în urma sa. 
„Ce? Credeai că sunt vreun moș?“ 

Auzi pași în urma sa. Era același băiat care alerga 
acum cot la cot cu el, căutând să culeagă laude. „Azi 
m-am luat la întrecere:cu Coop Graham și l-am bătut.“ 

„La-ţi gândul, băiete!“ 

Coop. mări pasul. Nu era genul de jucător arogant 
care să creadă că reușise să câștige inelul Super Bowl 
de unul singur, dar știa prea bine că cei de la Stars 

nu ar fi reușit niciodată să iasă victorioși fără el pen- 
tru că, mai mult decât orice altceva, Coop era hotărât 
să câștige. 

Băiatul se ivi din nou în dreapta sa. Era un tip uscă- 
tiv, cu două scobitori pe post de picioare și braţe prea 
lungi pentru trupul său. Coop probabil era cu cincispre- 
zece ani mai mare decât el, doar că el nu se ascundea în 
spatele unor astfel de scuze, așa că forță. Oricine spune 
că sunt și alte lucruri mai importante decât a câștiga 
habar n-are. Victoria era totul, orice eșec cântărise greu 
pentru el. Dar, oricât de mult l-ar fi măcinat eșecul, dă- 
dea întotdeauna dovadă de fair-play: era critic la adresa 
propriei persoane, nu se ferea să recunoască meritele 
adversarului, nu se plânsese niciodată de decizii inco- 
recte, coechipieri proști sau accidentări. Oricât de apă- 
sătoare erau gândurile și cuvintele acelea pentru el, nu 
lăsa niciodată să se vadă. Era și rău să te vaiți că ai pier- 
dut. Dar, la naiba, el nu suporta să piardă. Și nu avea de 
gând să piardă astăzi. 

Băiatul avea pas hotărât, lung. Prea lung. Coop cu- 
noștea mai bine decât puştiul aceia știința alergatului și 
se abţinu să facă la fel. Nu era tâmpit. Alergătorii tâm- 
piți se răneau. 

Bine, fie, era tâmpit. Simţi o durere ascuţită în tibie, 
începu să respire din ce în ce mai greu, iar șoldul acci- 
dentat îl jena. Cu toate că mintea îi spunea că nu avea 
nimic de dovedit, nu-l putea lăsa pe puștiul acela să îl 
depășească. Nu îi stătea în fire. 

Începu să alerge din ce în ce mai tare. Toată cariera 
jucase accidentat; nu avea de gând să se lase acum pradă 
durerii. Nu în prima lună de septembrie de la retragerea 
sa, în timp ce foștii săi coechipieri munceau pe brânci 
ca să fie gata pentru meciul de duminică. Nu în timp ce 
alți jucători retrași din activitate erau perfect mulțumiți 
să se lase pe tânjeală cu averile lor. - 

Opt kilometri mai târziu. Lincoln Park. Ajunseseră 
din nou umăr la umăr. Simțea cum îi ardeau mușchii, 
şoldul îl înțepa, iar durerea din tibie era înfiorătoare. 

Sindromul de Stres Tibial Medial. O simplă întindere, 
doar că nu era nimic obișnuit la durerea aceea. 

Puştiul încetini, dar îl prinse din nou din urmă. În- 
cetini din nou. După care îl prinse din nou din urmă. 
Încerca să-i spună ceva. Coop îl ignoră. Încercă să facă 
abstracţie de durere, ca întotdeauna. Se concentră la 
mușchii picioarelor, încercând cu disperare să tragă aer 
în piept. Se concentră asupra victoriei. 

- Coop! Domnule Graham! 

„Ce naiba?“ 

- Vrei... te rog... să faci... un selfie... cu mine? reuși 
băiatul să spună. Pentru... tatăl meu? 

Voia să facă un selfie, atâta tot? Coop era lac de tran- 
spiraţie. Simţi o durere înțepătoare în plămâni. Ince- 
tini, iar puştiul îl urmă, și în cele din urmă se opriră 
amândoi. Coop ar fi vrut să se arunce la pământ, dar 
puştiul era încă în picioare, așa că nu ar fi făcut-o pentru 
nimic în lume. Se uită spre puştiul transpirat. 

- Probabil n-ar trebui... să te întrerup... în timpul an- 
trenamentului... dar... știu că tata s-ar bucura mult. 

Puştiul nu gâfâia la fel de tare ca el, dar, după cinci- 
sprezece ani în NEL, Coop reuși să schițeze un zâmbet. 

- Desigur. 

Băiatul îşi scoase telefonul şi începu să-i spună că el 
şi tatăl lui erau fani înfocaţi. Coop se strădui din greu 
să-și tragă răsuflarea. Puștiul îi povesti că era alergător 
profesionist, ceea ce îl făcu pe Coop să se simtă ceva 
mai bine. Da, probabil avea să stea cu gheață pe șold în 
următoarele zile, dar ce mai conta? Era dreptul lui din 
naștere să fie campion. 

La urma urmei, se dovedi a fi o zi bună pentru Coo- 
per Graham. 

Mai puţin partea cu femeia aceea enervantă. 

O zărise în campusul muzeului chiar după ce luase 
un taxi ca să ajungă înapoi la mașină. Era acolo, pe ban- 
că, se prefăcea că citește o carte. 

Cu o zi înainte, o văzuse deghizată într-un om al 
străzii, cu părul ciufulit. De data aceasta, îmbrăcată 

cu o pereche de pantaloni scurți, negri, colanţi și un tri- 
cou lălâu, arăta ca un student la arte. Nu-i văzu nicăieri 
maşina, dar era sigur că o parcase în apropiere. Dacă nu 
s-ar fi întâmplat să observe o mașină verde Hyundai So- 
nata, cu stopul din spate spart, parcată prea des în apro- 
pierca lui în ultimele patru zile, poate că nici măcar nu 
şi-ar fi dat seama că îl urmărea cineva. Deja se săturase. 

Dar, chiar în timp ce se îndrepta spre ea, un autobuz 
opri în faţa ei. Poate că îi citise gândurile, pentru că urcă 
imediat în autobuz, iar Coop rată ocazia. Dar asta nu îl 
deranjă prea tare, pentru că era destul de sigur că avea 
să o întâlnească din nou. 

Ceea ce se și întâmplă. Două nopți mai târziu. 


Piper traversă strada și se îndreptă spre Spiral, clubul 
de noapte pe care Cooper Graham îl deschisese în luna 
iulie, la şase luni după ce plecase de la Chicago Stars. 
Briza caldă de septembrie îi mângâie picioarele şi îi flu- 
tură rochia neagră, scurtă, fără mâneci. Purta cel mai 
probabil ultima sa pereche de chiloți curați. Mai devre- 
me sau mai târziu, avea să fie nevoită să bage o maşină 
la spălat, dar, cel puţin pentru moment, nu voia altceva 
decât să rămână cu ochii pe Cooper Graham. 

Îşi ascunsese părul scurt sub o perucă lungă, brunetă, 
pe care o cumpărase de la second-hand și care îi dădea 
mâncărimi. Spera ca peruca aceea, alături de rochia 
cu decolteu adânc, tușul negru, buzele roșii și sutienul 
push-up, avea să o ajute în cele din urmă să treacă de 
paznicul acela neghiob de la intrarea în Spiral, un obsta- 
col pe care nu reușise să îl depășească în ultimele două 
dăți când încercase să o facă. 

Același paznic era la datorie și de data aceasta. Arăta 
ca o torpilă din secolul al XIX-lea: gata de atac, cu plinul 
făcut, pe poziţii. Prima oară, îi făcuse imediat semn să 
plece, asta în timp ce le lăsă pe două blonde spălăcite 
să treacă prin ușile duble ale clubului. Piper, desigur, nu 
se lăsă cu una, cu două. 

- Cum adică e plin? Şi atunci, pe ele cum de le lași 
să intre? 

Paznicul se uitase lung la părul ei scurt, la bluza albă 
şi la perechea de blugi cu care era îmbrăcată. 

- Ți-am zis deja că e plin. 

Asta se întâmplase sâmbăta trecută. Piper trebuia să 
reușească să intre în Spiral ca să-și facă treaba, dar, dat 
fiind faptul că localul era deschis doar patru nopţi pe 
săptămână, de-abia cu o zi în urmă apucase să facă o 
nouă încercare. Chiar dacă de data aceasta se pieptănase 
şi se îmbrăcase cu o fustă și o bluză, tot nu reușise să îl 
impresioneze, astfel că fusese nevoită să treacă la urmă- 
torul nivel. Își cumpărase o rochie de la H&M, dăduse 
bocancii confortabili pe o pereche de pantofi cu toc care 
o jenau teribil şi împrumutase o poșetă de la prietena 
ei, Jen, în care de-abia dacă reușise să-şi îndese telefonul, 
un buletin fals și câteva bancnote de douăzeci de dolari. 
Restul - tot ce însemna cu adevărat Piper Dove - fusese 
aruncat în portbagajul maşinii: laptopul, o geantă plină 
cu pălării, ochelari de soare, jachete și eșarfe pe care le 
folosea să se deghizeze și un dispozitiv care arăta destul 
de obscen şi care se numea Tinkle Belle. 

Spiral, care fusese numit astfel după pasele în spirală 
extrem de lungi și periculoase ale lui Cooper Graham, 
era cel mai tare club din Chicago, ceea ce însemna că și- 
rul de oameni de la intrare era mare. Pe când se apropia 
de Domnul Torpilă, trase adânc aer în piept şi își scoase 
pieptul la înaintare. 

- Văd că e cam plin, zise ea pe un accent britanic la 
care tot lucrase în ultima perioadă. 

Domnul Torpilă aruncă o privire spre bustul ei, apoi 
o privi în ochi, după care își coborî bărbia ca să-i stu- 
dieze şi picioarele. Ce porc! Prea bine. Își plecă ușor 
capul și îl întâmpină cu zâmbetul acela strălucitor pen- 
tru care tatăl ei cheltuise mii de dolari pe când ea avea 
doar doisprezece ani, chiar dacă îl implorase să-i cum- 
pere un cal de banii ăia. Acum, la 33 de ani, tot era de 
părere că ar fi fost mai bine să primească un cal. 

- Tot nu-mi vine să cred cât de bine făcuţi sunt băr- 
bații americani, zise ea, jucându-se cu ochelarii retro 
trendy pe care îi aruncase la ochi chiar înainte să iasă pe 
ușă, pentru a completa deghizarea. 

- Merg la sală, îi răspunse el. 

- Evident, zise ea. 

Îi venea să-l stranguleze cu cordonul de la intrare. 
El o pofti să intre în interiorul luxos al clubului, deco- 
rat în nuanțe de negru și arămiu. Nu-i plăcuse nicioda- 
tă să umble prin cluburi, nici măcar la 20 de ani. Toată 
agitația aceea o făcea să se simtă cumva distantă, nela- 
locul ei. Dar venise aici să-și facă treaba, iar Spiral — 
şi proprietarul lui ultracelebru — nu era un club oare- 
care. Localul era împărţit pe două etaje, avea un ring 
de dans extraordinar, dar şi câteva separeuri în care să 
stai de vorbă sau să cauţi combinaţii fără să fie nevoie 
să urli ca să te faci auzit. Canapelele de piele și colțu- 
rile mai intime, slab luminate, cu mese micuţe, erau 
deja ocupate cu clienţii de joi seara. DJ-ul din seara 
aceasta mixa de la masa de deasupra ringului de dans, 
acolo unde culorile și luminile se combinau între ele 
ca niște amibe excitate. 

La barul din mijlocul încăperii, își comanda singura 
băutură pe care avea de gând să o consume în seara ace- 
ea, un Sprite care o costa șase dolari. Deasupra ei atâr- 
nau o mulțime de LED-uri, asemenea unui OZN auriu. 
ÎL urmări timp de câteva clipe pe barman, după care își 
făcu loc prin mulțime ca să ajung într-un colț mai retras, 
între doi sconcși aurii, sculptați în perete, de unde plă- 
nuia să îl urmărească pe proprietarul clubului. 

Un tip slăbuţ, cu părul dat cu gel și cu o sticlă de 
Miller Lite se puse în fața ei. 

- Nu mă simt prea bine. Cred că am nevoie de niște 
vitamina TU. 

- Dispari! 

Băiatul părea cu adevărat trist. 

- Stai puţin, zise el, oftând. 

El o privi plin de speranţe. Ea își aranjă ochelarii de 
soare și îi spuse pe un ton ceva mai drăguţ: 

- Să ştii că replicile astea de agăţat de pe net sunt prea 
siropoase. E mai bine dacă vii pur și simplu să saluți 
o fată. 

- Vorbeşti serios? 

- Era doar o sugestie. 

El o privi enervat. 

- Târfo! 

Asta păţești când încerci să faci o faptă bună. 

Tipul porni în căutarea unei prade mai uşoare. Piper 
luă o gură de Sprite. Domnul Torpilă își părăsi postul 
de la intrare ca să supravegheze clubul. Părea să fie spe- 
cializat în abordarea blondelor cu picioare lungi. 

Zona de VIP era localizată într-un spaţiu deschis, la 
etaj. O cercetă din priviri din colțişorul ei, dar nu îl zări 
nicăieri printre invitații rezemaţi de balconul arămiu. 
Trebuia să ajungă acolo sus, doar că nu ştia cum să trea- 
că de paznicul blond care se instalase în capătul trepte- 
lor, ca să ţină la distanță muritorii, din rândul cărora 
făcea și ea parte, din păcate. Frustrată, se îndreptă spre 
partea cealaltă a barului. Brusc, îl zări. 

Chiar și în mulțimea aceea, Cooper Graham îți sărea 
în ochi. Era incredibil de masculin. Era absolut ridi- 
col. Era un zeu, cu păr șaten, cu nuanţe aurii de miere. 
Avea un maxilar proeminent, umeri laţi şi o gropiţă în 
bărbie, un adevărat clișeu. Era îmbrăcat în uniforma sa 
obişnuită: o cămașă care îi cădea ca turnată, blugi şi ciz- 
mele de cowboy. Oricine altcineva ar fi arătat ridicol 
încălțat cu cizme de cowboy în Chicago, dar Cooper 
crescuse într-o fermă din Oklahoma. Și totuși, lui Piper 
nu îi plăceau cizmele lui, nici picioarele acelea lungi și 
musculoase și nici - dat fiind faptul că toată viața ei fu- 
sese un fan înfocat al celor de la Chicago Bears - echipa 
pentru care jucase el. Spre deosebire de fundașul acesta 
arogant, narcisist şi răsfăţat al celor de la Stars și spre de- 
osebire de armata lui de iubite celebre, ea fusese nevoită 
să lupte din greu pentru fiecare bănuţ. 

Era pe urmele lui de mai bine de o săptămână și ştia 
că petrecea seară de seară în club, dar știa că asta nu 
avea să dureze prea mult. Proprietarii celebri ai unor 
astfel de cluburi de noapte se săturau curând de munca 
adevărată. 

Graham își făcea rondul, ca de obicei, dând mâna cu 
oaspeții de sex masculin și făcându-le ochi dulci femei- 
lor care roiau în jurul lui ca niște albinuţe. Nu obișnuia 
să critice alte femei, dar nici una dintre acele fete nu îi 
lăsă impresia că erau viitoare antreprenoare - prea se 
jucau cu părul, prea fluturau din gene, prea se aruncau 
cu pieptul înainte. Acum, că se uita la ele, era chiar bu- 
curoasă că nu avea nici cea mai intenţie să se combine 
cu cineva. Munca era pe primul loc. 

Graham era înconjurat de multă lume. Aruncă o pri- 
vire în jurul ei, cu ochii după paznici, dar toți păreau 
prinși în discuţii cu invitatele de sex feminin. Momen- 
tan, nici un client nu o angajase pe post de bodyguard, 
dar urmase, totuși, un astfel de curs, și era evident că 
Graham era complet neprotejat, ceea ce însemna că avea 
şanse să îl abordeze. 

Graham părea să se simtă în largul său, în ciuda fap- 
tului că lumea trăgea de el din toate părțile, dar ea ob- 
servă că, din când în când, arunca o privire în jurul său, 
de parcă ar fi vrut să dea o pasă. [i întâlni la un moment 
dat privirea, dar trecu mai departe. 

Chiar dacă părea că oamenii începuseră să-l acapa- 
reze, reuși cumva să evadeze din mulțime și o luă pe 
scări spre zona de VIP. Acum, că reușise să intre în club, 
faptul că nu avea cum să rămână pe urmele lui o scotea 
din sărite. | 

Se duse până la toaletă, unde nu auzi vorbindu-se 
despre altceva decât despre cine reușise să ajungă pe pa- 
tul de blană despre care se zvonea că îl ţinea în biroul 
său. Când să iasă din baie, cineva îi puse mâna pe umăr. 
Domnul Torpilă. 

Era îmbrăcat ca toți ceilalți agenți de pază, cu o pe- 
reche de pantaloni închiși la culoare și o cămaşă albă, 

cel mai probabil făcută pe comandă pentru a se potrivi 
cu gâtul acela gros, specific unui fost jucător de fotbal, 
după cum se întâmpla să fie el și ceilalți nătărăi ca el. 

- Vino cu mine! 

În afară faptului că îndrăznise să îi dea tipului Miller 
Lite câteva sfaturi de agăţat de care oricum avea nevoie 
disperată, nu făcuse altceva ca să atragă atenţia asupra 
sa. Ceva nu era bine. Făcu un pas în spate pe tocurile 
acelea inumane și ieși la înaintare cu accentul ei fals. 

- Vai de mine! De ce? 

- Buletinul la control. 

-Cum așa? Dar ți l-am arătat la intrare. Mulţumesc 
foarte mult pentru compliment, dar să știi că am 33 
de ani. 

- E un control aleatoriu. 

Doar că nu era vorba despre nici un control aleato- 
riu. Ceva era în neregulă. Tocmai era pe punctul de a-l 
refuza cu ceva mai mult patos, când el îi făcu semn cu 
capul lui cel mare spre mezanin, ceea ce însemna 
că avea în sfârșit ocazia să fie cu un pas mai aproape 
de zona VIP. 

- Bine, fie. Facem cum zici tu, îi spuse ea. 

El mormăi ceva. La capătul treptelor care duceau 
spre mezanin, ea zări două coloane de bronz care mar- 
cau intrarea în zona VIP, doar că, după câțiva pași, tipul 
o apucă de braţ şi făcu stânga spre o ușă oarecare. 

Era un birou ca oricare altul, cu jaluzele de lemn 
la ferestre și un televizor instalat în perete, deschis pe 
ESPN. Zări un iMac pe birou și o canapea mică. Deasu- 
pra biroului era înrămat un echipament Chicago Stars, 
cu numele Graham pe spate. Nuanţele acelea de albas- 
tru-deschis și auriu i se păruseră întotdeauna prea fe- 
minine în comparaţie cu emblema de albastru-închis şi 
portocaliu a celor de la Chicago Bears, preferaţii ei. 

- Să nu pleci, îi spuse matahala aceea, după care ieși 
din birou și închise ușa în urma lui. 

Zona VIP era la doar câțiva pași. Numără în gând 
până la douăzeci și dădu să pună mâna pe clanță. 

În clipa aceea, ușa se deschise larg. Se împiedică, făcu 
un pas în spate și se concentră atât de tare să nu cadă, 
încât uşa se închise din nou înainte să-și dea seama cine 
intrase. Simţi un șuierat trecându-i pe la ureche. 

Se trezi față-n față cu însuși Cooper Graham. 

Se simți de parcă ar fi trăsnit-o un fulger, şi nu-i plăcu 
deloc senzaţia aceea. Petrecuse ultimele șase zile pe ur- 
mele lui; ar fi trebuit să se simtă ceva mai bine pregătită. 
Dar era cu totul altceva să-l urmărească de la distanță şi 
să se trezească acum în fața lui. 

Simţi prezenţa lui impunătoare, dar surâsul lui fer- 
mecător, rezervat doar pentru clienţi, era de negăsit. O 
întâmpină cu o expresie neclintită. Un lucru era sigur. 
Dacă Graham ceruse să o vadă, era clar că nu avea de 
gând să-i verifice buletinul. 

Trecu repede pe listă toate motivele care ar fi putut 
s-o aducă în biroul acela și nu-i surâse nici una dintre 
variante. Dar își spuse că Graham nu era singurul care 
ştia cum să îi întindă o cursă, și, spre deosebire de el, ea 
punea totul la bătaie. 

Chiar dacă se simţea de parcă avea să-i iasă inima din 
piept, încercă să arate un entuziasm debordant. 

-Vai de mine! Nu-mi vine să cred! 

El o cercetă din cap până-n picioare cu privirea aceea 
întunecată, uitându-se lung la peruca ei, la sânii obraz- 
nici, la picioarele drăguţe. E drept, nu era o. frumuseţe 
răvășitoare, dar nici nu era vreo urâtă, şi, dacă ar fi fost 
genul de femeie îngâmfată, atitudinea lui dispreţuitoare 
ar fi demoralizat-o cu siguranță. Dar nu era genul acela 
de femeie, așa că nu trezi nici o reacție în ea. 

El făcu un pas spre ea, iar ea își înfipse bine tocurile 
acelea nemiloase în covor. Părul lui șaten, cu fir gros, 
era ușor răvășit. Și nu pentru că așa era la modă, ci 
pentru că părea genul de bărbat care nu se sinchisea să 
meargă la tuns de două ori pe lună sau să îşi umple baia 
cu produse cosmetice. 

„Gata, calmează-te! Să nu te pierzi cu firea.“ 

În secunda următoare, Graham îi smulse poşeta din 
mână, iar Piper exclamă șocată: 

- Hei! 

Privi lung spre palmele lui mari - erau douăzeci și 
cinci de centimetri între degetul mare și cel mic. O ştia 
pentru că venise cu tema pregătită de acasă. La fel de 
bine cum știa că mâinile acelea mari înscriseseră mai 
bine de trei sute de touchdown-uri. Aceleași mâini care 
cotrobăiau în clipa aceea prin poșeta ei, scoțând la ivea- 
lä buletinul fals. 

- Esmerelda Crocker? 

Un detectiv bun trebuia să fie gata în orice clipă 
să improvizeze, și cu cât mai multe detalii, ca să fie 
convingătoare. 

- Prefer Esme. De fapt, Lady Esme. Esmerelda este 
un nume din familie. 

-Chiar așa? Vocea lui era la fel de cristalină ca o ploa- 
ie rece de vară. 

Ea încuviință ușor nesigură. 

-E un nume trecut de la o generaţie la alta, în cin- 
stea celei de-a doua soţii a celui de-al cincilea conte de 
Conundrum. Sărmana femeie a murit dând naștere co- 
pilului lor. 

- Sincere condoleanţe, zise el, după care aruncă din nou 
o privire în poșetă. N-ai nici un card de credit la tine? 

- Mi se par așa comune, nu crezi? 

- Banii nu sunt niciodată o chestie comună, răspun- 
se cowboy-ul. 

-Ce gândire profund americană! 

Graham începu din nou să-i cotrobăie prin poșetă, 
ceea ce nu dură mult, dat fiind faptul că își lăsase por- 
tofelul în siguranță, în mașină - un portofel în care i-ar 
fi găsit atestatul de detectiv, proaspăt obținut, și câteva 
cărți de vizită. 

An înființare: 1958 
Adevărul îţi aduce pacea. 

În clipa aceea, ușa se deschise larg. Se împiedică, făcu 
un pas în spate și se concentră atât de tare să nu cadă, 
încât ușa se închise din nou înainte să-și dea seama cine 
intrase. Simţi un șuierat trecându-i pe la ureche. 

Se trezi față-n față cu însuși Cooper Graham. 

Se simţi de parcă ar fi trăsnit-o un fulger, și nu-i plăcu 
deloc senzaţia aceea. Petrecuse ultimele șase zile pe ur- 
mele lui; ar fi trebuit să se simtă ceva mai bine pregătită. 
Dar era cu totul altceva să-l urmărească de la distanță și 
să se trezească acum în faţa lui. 

Simţi prezenţa lui impunătoare, dar surâsul lui fer- 
mecător, rezervat doar pentru clienţi, era de negăsit. O 
întâmpină cu o expresie neclintită. Un lucru era sigur. 
Dacă Graham ceruse să o vadă, era clar că nu avea de 
gând să-i verifice buletinul. 

Trecu repede pe listă toate motivele care ar fi putut 
s-o aducă în biroul acela și nu-i surâse nici una dintre 
variante. Dar își spuse că Graham nu era singurul care 
ştia cum să îi întindă o cursă, și, spre deosebire de el, ea 
punea totul la bătaie. 

Chiar dacă se simţea de parcă avea să-i iasă inima din 
piept, încercă să arate un entuziasm debordant. 

-Vai de mine! Nu-mi vine să cred! 

El o cercetă din cap până-n picioare cu privirea aceea 
întunecată, uitându-se lung la peruca ei, la sânii obraz- 
nici, la picioarele drăguţe. E drept, nu era o. frumusețe 
răvășitoare, dar nici nu era vreo urâtă, și, dacă ar fi fost 
genul de femeie îngâmfată, atitudinea lui disprețuitoare 
ar fi demoralizat-o cu siguranță. Dar nu era genul acela 
de femeie, așa că nu trezi nici o reacţie în ea. 

Fl făcu un pas spre ea, iar ea îşi înfipse bine tocurile 
acelea nemiloase în covor. Părul lui şaten, cu fir gros, 
era ușor răvășit. Şi nu pentru că așa era la modă, ci 
pentru că părea genul de bărbat care nu se sinchisea să 
meargă la tuns de două ori pe lună sau să își umple baia 
cu produse cosmetice. 

„Gata, calmează-te! Să nu te pierzi cu firea.“ 

În secunda următoare, Graham îi smulse poșeta din 
mână, iar Piper exclamă șocată: 

- Hei! 

Privi lung spre palmele lui mari - erau douăzeci și 
cinci de centimetri între degetul mare și cel mic. O ştia 
pentru că venise cu tema pregătită de acasă. La fel de 
bine cum știa că mâinile acelea mari înscriseseră mai 
bine de trei sute de touchdown-uri. Aceleași mâini care 
cotrobăiau în clipa aceea prin poșeta ei, scoțând la ivea- 
lä buletinul fals. 

- Esmerelda Crocker? 

Un detectiv bun trebuia să fie gata în orice clipă 
să improvizeze, și cu cât mai multe detalii, ca să fie 
convingătoare. 

- Prefer Esme. De fapt, Lady Esme. Esmerelda este 
un nume din familie. 

- Chiar așa? Vocea lui era la fel de cristalină ca o ploa- 
je rece de vară. 

Ea încuviinţă ușor nesigură. 

- E un nume trecut de la o generaţie la alta, în cin- 
stea celei de-a doua soții a celui de-al cincilea conte de 
Conundrum. Sărmana femeie a murit dând naștere co- 
pilului lor. 

-Sincere condoleanţe, zise el, după care aruncă din nou 
o privire în poșetă. N-ai nici un card de credit la tine? 

- Mi se par aşa comune, nu crezi? 

- Banii nu sunt niciodată o chestie comună, răspun- 
se cowboy-ul. 

-Ce gândire profund americană! 

Graham începu din nou să-i cotrobăie prin poșetă, 
ceea ce nu dură mult, dat fiind faptul că își lăsase por- 
tofelul în siguranţă, în mașină - un portofel în care i-ar 
fi găsit atestatul de detectiv, proaspăt obținut, și câteva 
cărți de vizită, 

Pe vechile cărți de vizită era scris: „Adevărul îţi adu- 
ce pacia“. Bunicul ei fusese un mare detectiv, dar cam 
analfabet. 

Graham avea iz de bani și faimă, nu că Piper ar fi ști- 
ut cumva să descrie exact mirosul acestor două atribute, 
dar instinctul ei nu o trăda niciodată, la fel de bine cum 
avea certitudinea că viitorul afacerii ei depindea de ce 
urma să se întâmple în continuare. Trase adânc în piept 
acele câteva molecule de aer care nu fuseseră deja absor- 
bite de prezenţa lui. 

-Nu că m-ar deranja că-ți bagi nasul în poșeta mea, 
dar aș fi curioasă să știu ce cauţi mai exact. 

Graham îi întinse poșeta. 

- Ceva care să explice de ce mă urmărești de câ- 
teva zile. 

Dumnezeule, dar chiar fusese atentă! Mintea i-o luă 
la goană. Cum reușise să se dea de gol? Ce greșeli fă- 
cuse? Toată munca ei de până atunci fusese în zadar — 
nopţile petrecute dormind în mașină, mâncarea de la 
fast-food, faptul că făcuse pipi în Tinkle Belle și, cel mai 
grav, faptul că își dăduse toți banii ca să cumpere Dove 
Investigations de la mama ei vitregă, trădătoarea aia exe- 
crabilă. Dove Investigations, agenţia de detectivi înfiin- 
ţată de bunicul ei și consolidată de tatăl său, care ar fi 
trebuit să-i revină dacă tatăl ei n-ar fi fost așa greu de cap. 
Toate acele sacrificii fuseseră în zadar. Nu avea încotro 
decât să se întoarcă la vechiul loc de muncă, măcina- 
tă de gândul că înfumuratul acela de Cooper Graham 
reușise să o pună la pământ. . 

Simţi un gol în stomac. Îl întâmpină cu o privire 
nedumerită. 

- Poftim? 

Graham se propti în faţa ei, cu echipamentul Chi- 
cago Stars înrămat pe peretele din spatele lui. Era îm- 
brăcat cu o cămașă albastră care îl făcea să pară și mai lat 
în umeri, iar mânecile suflecate îi scoteau în evidență 
braţele lungi, musculoase. Purta o pereche de blugi care 

cădeau perfect pe el, nici prea largi, nici prea strâmți, 
punându-i în valoare picioarele acelea lungi, puternice, 
date de la Dumnezeu să fie rezistente, viguroase și iuți. 
Spre neșansa celor de la Chicago Bears. 

El îi răspunse cu o privire neînduplecată: 

- Ţi-am văzut mașina parcată în fața blocului meu, 
ştiu că m-ai urmărit la sală, la bar. Şi vreau să știu 
de ce. 

Își pusese atâtea speranţe în toate deghizările acelea. 
Cum de reuşise el să-și dea seama că era vorba despre 
ea? Nu avea sens să încerce să-l mintă. Se prăbuși pe 
canapea, încercând să-și adune gândurile. _ 

El nu se clinti din loc, cu mâinile la piept. Își privea 
adversarul abandonând. 

- Ei bine..., începu ea. Dacă chiar vrei să știi..., zise 
ea, uitându-se în ochii lui. Îmi place să te urmăresc, 
oftă ea. 

- Poftim? 

Brusc, Piper fu cuprinsă de un val de adrenalină. Nu 
avea de gând să se lase cu una, cu două și ţâşni de pe 
canapea. 

- Doamne, stai liniștit, nu-s periculoasă. Sunt, pur 
şi simplu, obsedată. 

- De mine, îi spuse el, și nu pe un ton întrebător. Nu 
era prima oară când i se întâmpla una ca asta. 

-Nu mi-am făcut un obicei din a urmări oameni la 
întâmplare. Pur și simplu... nu m-am putut controla. 
Încă nu știa cum avea să o ajute această tactică, dar se 
aventură, Să nu crezi că-s vreo nebună. Sunt doar... o 
împătimită a ta. | | 

El se uită lung la ea, dar măcar părea dispus s-o ascul- 
te. Și, la urma urmei, de ce nu? Nebunii sunt întotdeau- 
na fascinanți. 

- Pot să te asigur că sunt doar un fan înrăit, îi zise 
ea. Complet inofensivă. Nu e cazul să-ţi faci griji din 
cauza mea. 

- Nu este cazul să-mi fac grijă că am o tipă pe urmele 
mele? 

- Sunt sigură că ţi se întâmplă adesea. Un bărbat ca 
tine... Ezită puţin, făcându-și curaj. Un zeu. 

Însă el rămase neclintit; era clar că nu se lăsa ușor 
impresionat, 

-Să nu te mai prind că umbli după mine. M-ai 
înţeles? 

Da. Era clar, Era gata. Şi totuși, nu putea renunţa 
așa uşor. 

- Mi-e teamă că nu se poate, îi răspunse ea. Cel puţin, 
până nu începe noul tratament să-și facă efectul. 

Graham nu se lăsă. 

-Să ştii că e ilegal ce faci tu aici. 

- Și umilitor de-a dreptul. Habar n-ai tu cât de ruşine 
îmi e să mă aflu în situaţia asta. Nu e nimic mai dureros 
decât... o dragoste neîmpărtășită. 

De-abia reuși să rostească acele două cuvinte; spera ca 
el să pună vorbele ei pe seama pasiunii sale, pentru că 
prezenţa lui o irita teribil. Nu putea să sufere statura lui 
impunătoare, înfățișarea atrăgătoare și, mai mult decât 
orice, aroganţa pe care o căpătase doar pentru că toată 
viaţa fusese pupat în fund de cei din jurul lui din simplu 
motiv că se născuse cu un asemenea talent. Dar el nu se 
arătă deloc mișcat. 

- Dacă te mai văd vreodată în preajma mea, sun la 
poliţie. 

- În regulă, zise ea. Nu mai avea ce să facă. Încă de 
la bun început, fusese o încercare sortită eșecului. Dar 
dacă...? Încercă să adopte un aer de compasiune. Îmi 
dau seama că te-am speriat. 

Graham se foi puţin în cizmele lui de cowboy, 

- Nu chiar. 

- Cum să nu?! Poate că reușise să îi găsească călcâiul 
lui Ahile. Ţi-e teamă că am să apar din senin lângă tine 
pe stradă. Că o să vin înarmată cu un pistol din acela 
îngrozitor pe care voi, americanii, le ţineţi în buzunare 
ca pe gumele de mestecat. Spre exemplu, arma Glock 

care se afla chiar acum în mașina ei. Dar să știi că eu nu 
aș face niciodată una ca asta. Nici nu mă gândesc! Doar 
că n-ai cum să fii sigur de asta, și... cum te-ai apăra? 

- Sunt sigur că m-aș descurca, îi răspunse el pe un 
ton sec. 

Ea reuși să se arate nedumerită. 

- Şi atunci, cu ce te deranjează că o nebună inofensi- 
vă ca mine are chef să stea câteva zile pe urmele tale? 

Graham deja nu mai părea la fel de relaxat. 

- Pentru că nu-mi place. 

Piper încercă să se arate înduioșată și amorezată în 
același timp. 

-Cred și eu că ești speriat. 

- Termină! 

- Dar chiar te înţeleg. Eşti într-o adevărată dilemă. 

Graham îi aruncă o privire amenințătoare. 

-Nu sunt în nici o dilemă. Lasă-mă dracu’ în pace! 

Dar Piper nu se lăsă. 

- Ei bine, după cum ţi-am spus deja, nu e chiar atât 
de ușor. Trebuie să aştept ca tratamentul să înceapă să-şi 
facă efectul. Dar doctorul m-a asigurat că n-o să dureze 
mult. Doar că, momentan, n-am cum să mă abţin. N-am 
putea ajunge la un compromis? 

- Nici vorbă. _ 

- Mai lasă-mi o săptămână! Între timp, dacă mă 
vezi pe urmele tale, prefă-te că nu sunt acolo, zise ea. 
Și gata. 

Da, cum să nu. Graham nu se arătă deloc convins. 

-Sä știi că vorbesc serios, o să te dau pe mâna 
poliției. 

Piper își duse mâinile la piept, sperând că nu fusese 
un gest atât de teatral. 

- Am auzim lucruri absolut îngrozitoare despre închi- 
sorile din Chicago... 

- Ei bine, ar fi trebuit să te gândești la asta înainte să 
te apuci să urmărești lumea pe stradă. 

În clipa aceea, resimţi stresul nopților nedormi- 
te sau poate simți un gol în stomac după mâncarea 

de la fast-food. Sau poate știa că risca să piardă tot ce 
avea mai de preţ. Își cobori privirea, își dădu ochelarii 
jos și își duse mâna la ochii uscați, de parcă avea să în- 
ceapă să plângă, lucru pe care nu Lar fi făcut niciodată, 
indiferent de cât de rău ar fi ajuns. 

- Nu vreau să ajung la închisoare, șopti ea. N-am avut 
în viața mea nici măcar o amendă. Mă rog, asta chiar 
era o minciună, căci era o șoferiță desăvârșită, doar că 
limita de viteză pe autostradă era ridicol de mică. Ce crezi 
că o să se aleagă de mine în închisoare? 

- Nu știu și nici nu mă interesează. 

În ciuda acelui răspuns, simţi o ușoară ezitare în gla- 
sul lui și profită. 

- Atunci, poţi deja să suni la poliţie, pentru că, oricât 
de mult aș încerca, știu că n-o să pot să mă abțin. 

- Nu spune asta. _ 

Deja părea ușor fâstâcit, nu? Începu din nou să se 
smiorcăie și își duse mâna la ochi. 

-Sper ca nimeni să nu simtă vreodată durerea unei 
iubiri neîmpărtășite. 

- Nu este iubire la mijloc, îi răspunse el, dezgustat. 
E nebunie. 

- Ştiu. E o prostie, zise ea, ștergându-și nasul perfect 
uscat cu dosul palmei. Cum aș putea să fiu îndrăgostită 
de tine, când de-abia te-am cunoscut? 

- Dar nu ești îndrăgostită de mine. 

Nu avea de gând să renunţe la luptă. 

- Chiar nu vrei să te răzgândești?! Să-mi mai dai o săp- 
tămână, până îmi vine mintea la cap? 

- Nu. 

- Nu, normal că nu. Să ştii că îmi doresc tot ce e mai 
bun pentru tine. Nu pot să suport ideea că ţi-e frică de 
mine, că o să stai închis în casă de teamă să nu dai nas 
în nas cu mine pe stradă. 

- Dar nu mi-e teamă... 

-Sunt sigură că o să rezist în închisoare. Cât crezi 
că o să mă ţină acolo? Dar crezi că ai putea să... Lasă, 

nu contează. Nu ţi-aș putea cere să vii să mă vizitezi în 
închisoare. 

- Eşti nebună de legat. 

- Da, așa e. Dar sunt complet inofensivă. Şi, nu uita, 
o să-mi treacă. Dacă tot ajunsese până aici, de ce să 
nu riște? Dacă te-ai simți și tu atras de mine... Dar nu e 
cazul, nu-i așa? 

- Nu! 

Reacţia lui o linişti. 

- În cazul acesta, n-o să mă ofer să... te satisfac sexual. 

„Ce scârbos!“, își zise ea, de-abia așteptând să iasă de 
acolo, să se spele la gură. 

- Ai nevoie de ajutor, răbufni el. 

Graham deschise ușa și își chemă matahala. Câteva 
clipe mai târziu, Piper era dată afară din club. 

„Şi acum, ce fac?“ 


capitolul 2 


Cooper dăduse peste multe aiurite la viața lui, dar 
femeia aceea era nebună de legat. Şi totuși... măcar era 
directă. Nu se ferea să-și împărtășească nebunia cu lu- 
mea întreagă. 

Ar fi trebuit să se întoarcă în club, dar nu se ridică de 
la birou. Chiar dacă trecuseră două luni de când deschi- 
sese clubul, biroul lui mirosea în continuare ciudat, dar 
nu a cauciuc sau a transpiraţie şi nici a unguente sau a 
clor. Se simţea, în schimb, un miros de hârtie, de vop- 
sea, de tapiţerie nouă-nouţă și de tuş de imprimantă. Şi, 
cu toate că îi era dor de mirosurile acelea, trebuia să se 
rupă de trecut. Inaugurase clubul Spiral tocmai pentru 
ca lumea să ştie că nu avea de gând să devină un biet 
fost jucător de fotbal, obligat de circumstanţe să devină 
comentator sportiv și să-și răcească gura de pomană co- 
mentând pase pe care el nu mai era în stare să le dea. 
Scena cluburilor de noapte era noua lui îndeletnicire, 
iar Spiral reprezenta doar începutul. Avea de gând să-și 

construiască un adevărat imperiu, și, la fel ca în fotbal, 
eșecul nu era permis. 

Se întoarse la calculator și dădu căutare pe Google: 
Esmerelda Crocker. Pe buletin scria că avea 33 de ani, 
dar i se păruse mult mai tânără. Dădu „Înainte“ de câ- 
teva ori până ce îi găsi numele pe lista absolvenţilor de 
la Middlesex University din Londra. Atât. Nici măcar o 
poză cu femeia aceea cu gură mare, maxilar proeminent 
şi ochi bulbucaţi ca două prăjituri cu afine. Doi ochi 
nebuni care îl invitau să vină în lumea ei aiurită. 

Dacă nu l-ar fi enervat așa tare, ar fi izbucnit în râs la 
propunerea ei de „a-l satisface sexual“. Nu avea nevoie 
de altă nebună în viaţa lui. În plus, după opt ani în 
care numele lui apăruse în toate ziarele, era cazul să ia o 
pauză de la femei. 

Nu fusese intenţia lui să devină așa un clișeu. lată 
încă un jucător NFL braţ la braţ cu o actriță de la Holly- 
wood. Şi nici n-ar fi ajuns un clișeu dacă s-ar fi limitat 
la o singură actriță. Dar, odată ce acea primă relaţie în- 
cepuse să se răcească din cauza programului încărcat, a 
atenţiei din partea presei și a infidelităţii ei, nu a lui, 
întâmplarea făcuse să întâlnească o altă vedetă. După 
care alta. Şi apoi, o alta. 

Totuşi, trebuie menţionat că toate acest patru relaţii 
fuseseră cu actriţe nu doar frumoase, ci și inteligente. Se 
simțea atras de genul acela de femeie isteață, de succes, 
care se întâmpla să fie și incredibil de frumoasă. Ce vină 
avea el? Și faptul că era un mare jucător NFL însemna 
că avea acces la cele mai frumoase femei. Doar că acum 
era gata să-și îndrepte întreaga atenţie spre consolidarea 
imperiului său. Femeile veneau la pachet cu drame, pu- 
blicitate și mult prea mult parfum. Dacă ar fi fost după 
el, ar fi interzis parfumurile prin lege. O femeie trebuie 
să miroasă a femeie. 

Esmerelda nu se dăduse cu parfum, și naiba știa ce 
păr se ascundea sub toate perucile acelea. Dar avea un 
chip interesant şi picioare frumoase. În orice caz, între- 
gul episod îi dăduse o stare proastă, cum se întâmpla 

de fiecare dată când era luat prin surprindere de ceva 
anume. 


Piper își dădu jos peruca și porni spre casă, făcân- 
du-și fel de fel de scenarii în minte. Trebuia să vină 
cu o altă abordare. Cu o deghizare mai bună. Dar știa 
că el avea să o descopere. Era important să găsească ur- 
gent o soluţie, nu suporta ideea să se întoarcă la jobul 
ei în IT. Înainte să devină detectiv, lucrase ca strateg 
digital pentru o firmă de piese auto. I se păruse intere- 
sant la început, dar, după primul an, începuse deja să 
se plictisească, iar cinci ani mai târziu deja visa cu ochii 
deschiși la o apocalipsă cu zombi. 

Tatăl ei se încăpățânase să nu o lase să-și urmeze 
visul, acela de a lucra cu el la Dove Investigations. Și 
avusese el grijă ca nici la concurență să nu-și găsească 
de lucru. Toată lumea îl știa pe Duke Dove și îl auzise 
spunând că: „Să-l văd eu pe-ăla care îndrăznește s-o an- 
gajeze pe fata mea să fie detectiv, în loc să stea cu nasul 
în monitor“. 

Dar Duke murise, iar acum Piper era stăpână peste 
afacerea pe care tatăl ei i-o refuzase - o afacere pe care 
o cumpărase cu bani grei de la mama sa vitregă, doar ca 
să afle mult prea târziu că lista de clienţi a tatălui ei era 
de când lumea și pământul și că mama ei vitregă ţinuse 
o contabilitate dacă nu frauduloasă, cel puţin dubioasă. 
Practic, Piper cumpărase doar numele afacerii, dar nu- 
mele acela era foarte important pentru ea, și nu avea de 
gând să renunţe fără luptă. 

După lungi cugetări, ajunse la singura concluzie 
viabilă. Avea să continue să joace rolul lui Esmerelda 
Crocker cea sărită de pe fix, în speranţa că totul avea să 
fie bine. 

În dimineaţa următoare, își făcu duș, își trase pe ea o 
pereche de blugi şi un tricou și își trecu degetele prin pă- 
rul ud - peruca avea să rămână acasă. Luă o gură de ca- 
fea şi o felie de pizza veche de trei zile şi porni la drum. 

Piper locuia în cartierul Andersonville, într-o clădi- 
re frumoasă, cu parcare privată, în apartamentul de la 
etajul doi, pe care de-abia dacă și-l putea permite. Își 
aruncă geanta pe banchetă și se așeză la volanul mașinii, 
cu cana de cafea și felia rece de pizza, întrebându-se în 
sinea ei dacă până la finalul zilei avea să ajungă la închi- 
soare. Dar era un risc pe care trebuia să și-l asume. 

Graham locuia în Lakeview, pe o stradă cu mulţi 
copaci, întrun fost seminar teologic care fusese trans- 
format într-o clădire de patru etaje cu apartamente. 
El ocupa primele două etaje. Lakeview nu era cel mai 
scump cartier din Chicago, dar era un cartier select, cu 
magazine, restaurante la modă, o porțiune de coastă și 
Wrigley Field. Își parcă Sonata peste drum de un păr- 
culeţ și luă două guri de pizza și de cafea. Dimineţile 
acelea în care obișnuia să-și înceapă ziua cu o cafea de la 
Starbucks erau de mult apuse. 

Își trecu mâna prin părul ei adevărat; era tunsă scurt, 
iar tatăl ei îi spusese adesea că avea aceeași nuanţă de 
șaten ca a mamei ei, care fusese jefuită şi omorâtă pe 
stradă pe când Piper avea doar patru ani. Îşi amintea 
foarte puţine lucruri despre mama ei, însă moartea sa 
atât de violentă îi marcase pentru totdeauna copilăria. 

Duke o învățase să fie puternică. O înscrisese la ne- 
numărate cursuri de autoapărare și îi arătase toate tru- 
curile pe care le deprinsese de-a lungul vieţii. O învățase 
să fie tare și, chiar și copil fiind, obișnuia să o certe 
dacă o vedea că plângea. Îi răsplătea eforturile arătân- 
du-i cum să dea la coș și ducând-o la meciuri de fotbal 
sau luând-o cu el la cârciumă, amuzându-se pe seama ei 
când o vedea supărată. Dar nu avea voie să plângă. Sau 
să se văicărească. Şi, înainte de a merge în vizită acasă la 
o prietenă, aceasta trebuia investigată. 

Fusese o copilărie confuză, contradictorie. Cu toate 
că îi cerea să fie puternică, era și incredibil de protector 
la adresa ei - ceea ce dusese la nenumărate conflicte 
între ei, mai ales odată ce Piper începuse să crească, iar 
tatăl ei continuase să se pună în calea dorințelor sale. 

O crescuse să fie puternică, după chipul și asemănarea 
lui, și acum încerca să o ţină în loc. 

Mai luă o gură de pizza și aruncă resturile în punga 
de gunoi deja plină până la refuz care atârna de bbrd TI 
implorase pe Duke să o lase să lucreze alături de el, dar 
el refuzase. 

„Asta nu e o muncă pentru femei. Nu am investit 
atâta în educația ta ca să te văd la pândă într-o mașină, 
ca să-i faci poze unui tâmpit care-și înșală nevasta.“ 

Simţi un gol în stomac. Îi era dor de el. Combinația 
aceasta bolnăvicioasă între caracterul lui dur și tendința 
de a o proteja excesiv dusese le certuri îngrozitoare de-a 
lungul anilor și o făcuse săși piardă încrederea în sine. 
Cu toate acestea, nu se îndoise o clipă de iubirea pe care 
i-o purtase și încă aștepta să o sune, să o avertizeze să nu 
umble noaptea de una singură în orașul acela blestemat 
şi să nu care cumva să urce în vreun taxi fără să se asigu- 
re că șoferul era om serios. 

„M-ai înnebunit de cap, tati. Dar te-am iubit.“ 

Mai luă cu greu o gură de cafea și încercă să se con- 
centreze să-și transcrie notițele din ziua trecută pe lap- 
top şi să nu se mai gândească la mama ei vitregă, zgârcita 
aia care trăia bine mersi într-o casă frumoasă în Bonita 
Springs, casă pe care o cumpărase cu banii ei. Trecu o 
oră. Ar fi vrut să mai bea niște cafea, dar asta ar fi însem- 
nat să apeleze la Tinkle Belle. 

Chiar pe când începuse să se întrebe dacă avea să-l 
vadă sau nu pe Graham ieșind din casă, zări mașina lui 
de 100.000 de dolari, o Tesla de un albastru metalizat, 
ieșind din garajul clădirii. Dar, în loc să intre pe stradă, 
acesta opri. Nu-l văzu la față pentru că lumina soarelui 
se reflecta în parbrizul mașinii, dar parcase la vedere; 
era clar că o văzuse. 

Momentul adevărului. Avea să sune sau nu la poliție? 

Lăsă geamul jos, îi făcu veselă cu mâna și îi făcu semn 
că totul era OK, un gest prin care spera să-i transmită că 
Esmerelda era o nebună simpatică, deloc periculoasă, și 
că era cazul s-o ignore și săi vadă de treaba lui. 

Doar că mașina lui Graham rămase pe loc, și nu reuși 
să vadă dacă vorbea sau nu la telefon. Dacă ar fi fost să 
plece acum, Graham ar fi lăsat-o în pace, dar asta ar 
fi însemnat să se dea bătută, lucru care nu îi stătea 
în fire. 

Graham băgă în viteză. Piper își porni și ea Sonata și 
o luă pe urmele lui, spre centrul orașului, ascultând cu 
urechile ciulite maşina poliției. Lăsă trei mașini între 
ei, și asta nu pentru că ar fi încercat să se ascundă de el, ci 
pentru că nu voia să-l enerveze. Brusc, Tesla se mută pe 
banda din dreapta și dădu colțul spre o stradă reziden- 
ţială îngustă. Piper se mută și ea pe banda dreaptă și 
dădu colțul. 

Văzu mai multe mașini parcate pe stradă și un bărbat 
îmbrăcat cu un tricou portocaliu care își plimba mașina 
de tuns iarba pe bucăţica aceea de teren care se presu- 
punea a fi curtea din fața casei. Mai merse câteva străzi, 
şi zări mașina Tesla pe o stradă la dreapta. Graham viră 
din nou brusc, iar mașina dispăru. Graham voia să-i 
dea de înțeles că se putea descotorosi oricând de ea. 
Doar că el nu știa că Piper luase mai multe cursuri 
riguroase de condus; o altă gaură în bugetul ei, dar 
care spera să îi aducă foloase. Prea multă presiune din 
partea ei i-ar fi creat probleme, așa că se retrase ușor. 
În orice caz, era destul de sigură unde avea de gând să se 
ducă. Şi, după cum era de așteptat, în scurt timp, îi văzu 
mașina la sala de sport. Piper îi făcu cu mâna de peste 
stradă. El se uită urât la ea, iar ea îi făcu semn că totul era 
în regulă. 

„Aiurită, dar nu periculoasă.“ 

Graham intră în clădire. 

Rămase pe urmele lui tot restul zilei. Avu grijă să nu 
stea în ceafa lui, ca să nu-l enerveze. Graham evită zone- 
le rău famate ale orașului, pe unde îl văzuse de câteva 
ori în discuții cu mai mulți traficanţi de droguri. Părea 
greu de crezut că un bărbat ca Graham era nevoit săi 
cumpere doza de la colțul străzii, dar Piper avu grijă să 
noteze fiecare întâlnire pentru raportul clientului său. 

Spre finalul amiezii, îl văzu intrând într-o clădire cu 
geamuri mari de pe North Wacker, care era sediul unui 
important grup de investiții. Piper știa că Graham căuta 
investitori ca săi deschidă o franciză de cluburi exclu- 
siviste, în toată țara, alături de alți câţiva atleți celebri. 
Dat fiind faptul că avea mai mulți bani în contul lui 
decât trezoreria orașului Illinois, probabil și-ar fi putut 
finanța de unul singur mare parte din afacere, dar voia 
să implice și oameni de afaceri locali. Își dorea cu ardoa- 
re să știe la ce visa un bărbat ca Graham. De ce nu-și 
cumpăra o insulă undeva în lumea largă, unde să-și pe- 
treacă restul zilelor fumând iarbă? 

Îl văzu, în cele din urmă, ieșind din clădire. Pe când 
traversa parcarea, zări razele soarelui jucându-se în părul 
lui şi mersul lui hotărât, mândru, reflectându-se în su- 
prafața de sticlă a clădirii. Nu-i plăcea să observe genul 
acesta de trăsături enervante la un bărbat: aroganță, în- 
fumurare... faptul că era evident că avea mulți bani. 

Traficul ajunse la ora de vârf. Graham cunoștea toate 
scurtăturile din Chicago aproape la fel de bine ca ea și o 
luă pe străzile lăturalnice în drum spre Lakeview. Brusc, 
încetini mașina pe o stradă cu sens unic, la câteva străzi 
distanţă de Ashland. Scoase mâna pe geam și aruncă în 
aer ceva ce părea a fi o mică grenadă. Obiectul ateriză pe 
o mică bucată de pământ între un salon de manichiură 
și biroul unui garant de cauțiuni. Mai aruncă alte trei 
grenade, după care demară în forță. 

Totul se întâmplase atât de repede, că ar fi putut cre- 
de că-şi imaginase întreaga scenă, doar că îl mai văzuse 
făcând acelaşi lucru cu două zile în urmă, în Roscoe 
Village. Notase episodul în carnețelul ei, dar i se păruse 
bizar. Acele obiecte aruncate ar fi fost imposibil de ob- 
servat dacă nu ai fi știut exact unde să cauţi. Ce încerca 
să facă? 

Chiar când se hotărî să se întoarcă din drum ca să 
inspecteze zona, auzi o mașină de poliție în spatele ei. 
Aruncă o privire în oglinda retrovizoare și văzu mașina 
de poliţie venind din ce în ce mai aproape. Îi făcu loc 

să treacă. Doar că polițistul opri în spatele ei, cu girofa- 
rul pornit. Venise după ea. 

Piper scăpă o înjurătură și intră în parcarea unui 
centru comercial. 

„Ce nenorocit!“ 

Se jucase cu ea de-a șoarecele și pisica. Sunase la poli- 
ţie încă de la bun început. 

Mașina de poliţie o urmă în parcare, cu luminile ace- 
lea roșii care se oglindeau în ferestrele de la Subway şi 
de la un cabinet de stomatologie. Nu era nici urmă de 
îndoială. Planul ei eşuase. Graham urma să depună 
plângere împotriva ei. Ajunsese la sapă de lemn, nu avea 
nici un plan de rezervă, nici un alt client bogat care să-l 
înlocuiască pe cel pe care tocmai îl pierduse. 

Scăpă pe gură toate înjurăturile pe care le auzise de 
la tatăl ei și scoase din portofel permisul de conducere, 
cel adevărat. Buletinele false erau ascunse bine în ser- 
tarul cu lenjerie intimă. Mai puțin arma Glock. Chiar 
dacă în Illinois nu era ilegal să poarte armă, o aruncă 
sub scaunul șoferului, de parcă ar fi sperat să dispară ca 
prin minune. 

În timp ce polițistul verifică numărul mașinii, Piper 
scoase actele mașinii din torpedo. Când acesta veni, în 
cele din urmă, la mașină, văzu că era un tip de vârsta 
ei, la vreo 30 de ani, genul de bărbat arătos care lar fi 
jucat de Domnul lanuarie într-un calendar deocheat al 
polițiștilor din Chicago. Piper lăsă geamul jos și îl în- 
tâmpină cu un zâmbet simpatic și nevinovat. 

- Am făcut ceva greșit, domnule polițist? 

- Actele la control, domnișoară. 

Ea i le dădu. Polițistul le luă să se uite la ele, iar Piper 
îi simţi mirosul de parfum. Era clar că prezenţa lui o 
intimida, pentru că îi veni în minte cântecul It’s Raining 
Men. Se întrebă dacă nu cumva uniforma lui era ținută 
în loc de benzi cu arici. 

- Ştiaţi că e ilegal să lipiţi cu scotch farurile maşinii? 

Stai puţin, polițistul o oprise din cauza farurilor? 
Carevasăzică, Graham nu o dăduse pe mâna poliţiei? 
Răsuflă ușurată. 

- Văd că aţi mai fost trasă pe dreapta în luna august, 
tot pentru o defecțiune la mașină, dar că aţi rezolvat 
problema, zise el. 

Probabil că blondele sexy care umblau prin Spiral ar 
fi reușit să iasă basma curată din toată povestea asta, 
dar Piper era atât de recunoscătoare, că nici măcar nu 
încercă să o facă. 

- Nu am avut bani să-l repar, dar ştiu că nu-i o scuză. 
Nu obișnuiesc să ignor siguranța în trafic. 

Mai puţin când vine vorba despre depășiri de viteză, 
dar, dat fiind faptul că îi verificase numerele de la mași- 
nă în sistem, știa deja despre abaterile ei și despre faptul 
că avea permis de armă. 

-E periculos să conduceţi un vehicul defect, îi 
spuse el, nu doar pentru dumneavoastră, ci şi pentru 
cei din... 

Doar că nu mai auzi restul prelegerii, pentru că o Tes- 
la albastru metalizat de 100.000 de dolari dădu buzna în 
parcarea centrului comercial. Graham își parcă maşină 
în faţa cabinetului stomatologic, iar Piper simți că îi 
fuge pământul de sub picioare. Polițistul îi știa numele 
adevărat, iar ceea ce începuse ca un simplu episod în 
trafic avea să se transforme într-un adevărat dezastru. 

Nu fu singura care îl zări pe fostul jucător de fotbal 
ieşind din mașină cu graţia unei pantere urbane. Poli- 
ţistul rămase cu vorba-n gură. Făcu ochii mari, iar toată 
alura lui de polițist încrezător se risipi când îl văzu pe 
Cooper venind spre ei, întinzându-i mâna și prezentân- 
du-se, de parcă chiar ar fi fost nevoie să o facă. 

- Cooper Graham. 

-Ştiu cine ești! Sunt un mare fan, zise polițistul, 
strângându-i mâna cu putere. Nu mi-a venit să cred 
când am auzit că ai plecat de la echipa Stars. 

- Trebuia să se termine cândva, zise Cooper cu accen- 
tul lui de Oklahoma. 

Ea mai că se aștepta să-l vadă cu un fir de iarbă în col 
ţul gurii, ca să păstreze iluzia că era perfect nevinovat. 

- Ce joc ai făcut anul trecut împotriva celor de la 
Patriots! 

- Mulţumesc. Am avut o zi bună. 

Începură să povestească despre pase și faze, făcând 
abstracție de Piper. Se părea că Polițistul cel Sexy, atât 
de pasionat de regulile de circulație, nu era la fel de 
grăbit să respecte procedura oficială în cazul unui 
far stricat. 

Graham își urmărea propriul interes. Aruncă o privi- 
re spre ea și spre părul ei scurt, care fusese ascuns în ziua 
anterioară sub perucă, și întrebă: 

- Ce a mai făcut de data asta? 

-Are un far stricat la mașină. O cunoşti? 

-Cum să nu?! răspunse Graham. Mă urmărește de 
câteva zile. 

- Poftim? reacţionă imediat polițistul. 

- Este doar enervată, zise Graham, săgetând-o cu 
privirea. 

Brusc, Polițistul cel Sexy trecu din nou la treabă. 

- Domnișoară, am să vă rog să ieşiţi din mașină. 

Piper se abţinu să nu-l ia la înjurături. Polițistul cel 
Sexy o auzise vorbind. Ştia că nu avea accent britanic, 
iar dacă Graham avea s-o audă vorbind cu accentul ei 
perfect american, totul avea să se ducă pe apa sâmbetei. 

- Mâinile sus. 

Piper îşi încleștă maxilarul, să fie sigură că nu-i ieșea 
nimic pe gură. Polițistul cel Sexy nu-l rugă pe Graham 
să se îndepărteze, cu toate că ar fi trebuit să o facă. Nor- 
mal, fotbaliştii celebri aveau voie să facă orice. 

Din fericire, polițistul doar o cercetă din priviri. După 
care observă că avea ceva în buzunarul de la pantaloni. 

- Domnișoară, va trebui să vă percheziționez. 

Piper nu putea spune nimic în apărarea ei, căci Gra- 
ham rămase locului, privind întreaga scenă cu o plăcere 
sadică. Scrâșni din dinți în timp ce Polițistul cel Sexy 
începu s-o percheziționeze. 

Tipul păstră o conduită profesională. Își folosi doar 
dosul palmei. Totuşi, pentru Piper, era un episod umili- 
tor. lato aici, la mila a doi bărbaţi virili, în timp ce unul 
își plimba mâinile pe trupul ei, iar celălalt o urmărea 
îndeaproape. 

Polițistul îi scoase punga de alune din buzunar, se 
uită lung la ea, după care i-o dădu înapoi. 

- Vă apreciem toate eforturile pe care le faceţi ca noi 
să fim în siguranță, îi spuse Graham, cu o sinceritate 
care o îngrețoşă. 

- De cât timp crezi că te urmăreşte? întrebă Polițistul 
cel Sexy, | 

-Nu ştiu exact. Acum vreo două zile am observat-o. 
Tocmai farul acela stricat mi-a atras atenția. 

Piper ar fi vrut să se ia la pumni; simţea că Graham 
o încolțise. 

- Aseară, când i-am cerut socoteală, nu-i mai tăcea 
gura, dar văd că acum s-a ruşinat. 

Polițistul cel Sexy își îndreptă din nou atenţia spre ea. 

- Vă deranjează dacă arunc o privire în mașină? 

Piper își cunoştea drepturile. Avea nevoie de un mo- 
tiv întemeiat ca să-i verifice maşina, iar acuzaţia lui Gra- 
ham tocmai îi oferise unul. Și ce urma să se întâmple 
odată ce Cooper avea să-i vadă arma? Trebuia să facă 
cumva să le spună despre pistol înainte ca polițistul să îi 
scotocească în mașină. 

Începu să tușească, lovindu-se cu pumnul în piept, 
încercând să-şi înăbușe cuvintele, pentru ca Graham să 
nu sesizeze lipsa accentului britanic. 

- Spune-i... să plece, zise ea, continuând să tușească. 
Și... apoi... poți să... te uiţi. 

Câteva clipe mai târziu, se înecă cu adevărat, iar po- 
liţistul luă cuvintele ei ca pe o încuviinţare, doar că era 
prea mândru să se tragă de șireturi cu unul dintre cei 
mai cunoscuţi sportivi din oraș ca să îi spună lui Gra- 
ham să plece. În schimb, Polițistul cel Sexy o trimise pe 
bancheta din spate a mașinii sale de poliţie. 

Cu sufletul la gură, Piper îl văzu prin geamul murdar 
pe Polițistul cel Sexy deschizând ușa de la mașină, în 
timp ce Graham îl urmărea îndeaproape. În mai puţin 
de zece secunde, polițistul găsi arma Glock. Graham își 
întoarse privirea spre mașina de poliţie şi, chiar și prin 
geamul acela murdar, văzu furia din ochii lui. 

Polițistul cel Sexy îi deschise portbagajul, scoțând la 
iveală toate costumațiile ei. Nedumerit, polițistul puse 
mâna pe Tinkle Belle și se cufundă într-o lungă discuţie 
cu Graham. În cele din urmă, cei doi dădură mâna, iar 
Graham se îndreptă spre maşina lui, fără să arunce mă- 
car o privire spre ea. 


Polițistul cel Sexy, pe numele său adevărat Eric Var- 
gas, reuşi în cele din urmă să confirme informaţiile lui 
Piper şi, după trei ore petrecute la secţia de poliţie şi o 
a doua amendă drept pedeapsă că nu își reparase farul, 
fu lăsată să plece. De regulă, se simțea foarte bine în 
intimitatea garsonierei în care locuia, cu tavan înalt, fe- 
restre mari și podea din lemn masiv, dar astăzi nu avea 
stare. Își luă o bere Goose Island din frigider, când auzi 
pe cineva bătând la ușă. 

- Piper! Piper, scumpo, ești acasă? 

Piper o iubea la nebunie pe „Berni“ Berkovitz, vecina 
ei în vârstă de 80 de ani, doar că, în ultimele săptămâni, 
Berni începuse să dea semne de demenţă, iar Piper 
nu avea starea de spirit necesară să îi acorde atenția de 
care avea nevoie. Doar că nu avea cum să o refuze. Berni 
nu avea pe nimeni, dar vedea foarte bine, așa că ştia că 
Piper era acasă. 

Piper merse să-i deschidă ușa. 

- Bună, Berni. 

Berni nu așteptă nici o invitație specială; intră direct 
în casă. Piper observă că părul ei veșnic portocaliu îi 
crescuse puțin, că era albă la rădăcini, iar clasicul ruj 
roșu dispăruse. Înainte de moartea soțului ei, Berni 
obișnuia să se îmbrace în ţinute excentrice, dar acum, 
în loc de pantalonii evazaţi, de tricoul în dungi sau 

de fusta cloș, venise îmbrăcată într-un pulover vechi al 
lui Howard și o pereche de pantaloni de trening. 

- Vrei o bere? o întrebă Piper. 

- Nu beau bere după Ziua Muncii. Dar aș bea un pa- 
har de votcă. 

Piper mai avea o sticlă de Stoli Elit, din vremurile 
ei bune. 

- Generaţia ta chiar știe cum se bea. 

- Un motiv de mândrie. 

Piper se forță să schițeze un zâmbet. Din anumite 
puncte de vedere, Berni era aceeași femeie care plecase 
în acea ultimă croazieră alături de soțul ei, cea în care 
Howard suferise un atac de cord pe coasta Italiei. Piper 
ar fi dat orice să o ştie pe Berni bine, dar Piper obișnuia 
să spere la multe lucruri irealizabile. 

- Ai fost mult plecată în ultima vreme, de-abia dacă te 
mai vede omul la faţă, o certă Berni. 

- O să mă tot vezi de acum încolo, îi spuse Piper 
aruncând câteva bucăți de gheață în paharul cu votcă 
şi forțându-se să spună cu voce tare: Am dat-o în bară 
la muncă. 

Chiar dacă Berni nu ştia detalii despre anchetă, știa 
că Piper avea un client important. 

- Draga de tine, îmi pare rău. Lasă, ești fată isteață. 
O să găseşti tu o soluţie. 

Piper ar fi dat orice să o creadă, dar realitatea era că 
a doua zi trebuia să mărturisească în fața clientului ei 
că Graham o deconspirase, și ştia că, până la finalul ace- 
lei întâlniri neplăcute, avea să rămână fără slujbă. 

Altcineva bătu la ușă, dar mai mult de formă, pentru 
că Jen, vecina ei, intră fără să aștepte vreun răspuns. 
Era încă îmbrăcată cu hainele de muncă, o rochie fără 
mâneci verde smarald, care pica perfect pe silueta ei sub- 
ţire. Părul brunet i se revărsa pe umeri, iar machiajul 
rămăsese intact de dimineață. 

-Cică o să plouă mâine, le spuse ea, morocănoasă. 
Ştiu că avem nevoie de o ploaie zdravănă, dar o să fie 
tare urât cu alergiile mele, zise ea, trăgânduși nasul, 

de parcă ar fi fost mereu suferindă. În urmă cu nouă- 
sprezece ani, Jennifer MacLeish fusese un celebru me- 
teorolog de televiziune, dar acum, la 42 de ani, când 
deja nu mai era o tinerică, era convinsă că noul ei șef 
avea de gând să o înlocuiască în curând cu un model 
mai tânăr. 

- Howard suferea de alergii, zise Berni. Mă întreb 
dacă încă îl supără alergiile. 

Jen schimbă câteva priviri cu Piper, după care se în- 
dreptă spre canapea, cu pantofii ei cu toc. 

- Draga mea, Howard nu mai e. Știm că ţi-e dor de 
el, dar... 

Insă Berni o opri. 

-Ştiu că voi credeţi că e mort, dar nu. V-am mai 
spus-o. L-am văzut chiar săptămâna trecută, în Lincoln 
Square. Avea pe cap o pălărie în formă de caşcaval. Dar 
Howard nici măcar nu ținea cu Green Bay, nu știu cum 
deşi pusese pălăria aceea pe cap. 

Jen se uită spre Piper, cerându-i ajutorul. Nu era 
prima oară când auzeau povestea asta cu pălăria în for- 
mă de caşcaval, dar, dat fiind faptul că amândouă fu- 
seseră de faţă la înmormântarea lui Howard, le venea 
greu să creadă că acesta înviase; și cu atât mai puțin în 
calitate de fan al echipei Green Bay Packers. 

Piper îi turnă și lui Jen un pahar de votcă. Auzi din 
nou pe cineva bătând la ușă, de data aceasta mai timid. 
Berni oftă: 

-E ea. 

- Intră, Amber, strigă Piper. La urma urmei, de ce 
nu? Mai bine să stea cu prietenii decât să se deprime. 

Amber Kwan, cealaltă vecină de la etajul de mai jos, 
păşi cu grijă în apartament. 

-Se poate? Ştiu că n-am fost invitată, dar... 

- Și ele au venit tot neinvitate, îi răspunse Piper. 

Amber avea 27 de ani, era ceva mai plinuță, dar avea 
un chip ca de porțelan, un păr negru lucios şi o neîncre- 
dere în sine care dispărea doar atunci când se alătura co- 
rului de la Chicago Lyric Opera. Majoritatea prietenilor 

ei din copilărie se mutaseră din oraş, aşa că era fericită 
să le aibă pe aceste trei femei în viața sa. 

- Bună ziua, doamnă Berkovitz. Cum vă mai simţiți 
astăzi? 

Berni dădu ușor din cap, fără să spună nimic. Lui 
Bernie nu-i plăcea de Amber pentru că era din Co- 
reea, dar Amber punea rasismul ei pe seama vârstei, 
aşa că nu voia să le lase pe Piper sau pe Jen să o tragă 
la răspundere. 

- Nu mai am votcă, îi spuse Piper. Vrei o bere? 

Amber se așeză pe marginea fotoliului. 

- Nu, mulțumesc. Nu stau mult. 

Amber se mutase în clădire acum mai bine de un an, 
dar în continuare se purta de parcă nu ar fi avut ce să 
caute în grupul lor, chiar dacă Piper şi Jen o primiseră 
cu braţele deschise. Am venit să te întreb dacă mai cauţi 
chiriaș, îi spuse ea, motivându-și astfel vizita. 

- Nici să nu aud! decretă Berni. Piper, nu pleci nică- 
ieri, nu ştiu de ce ai spune una ca asta, Amber. 

- Nu aș vrea să pleci de aici, se grăbi Amber să spună. 
Dar ai spus că s-ar putea să se ajungă la asta, și am un 
prieten care o să vină să predea la DePaul şi care caută 
să închirieze un apartament. 

Nu ar fi vrut nici în ruptul capului că plece din apar- 
tament. Dar, spre deosebire de Berni, care spera să-și 
aducă soțul mort înapoi la viață, Piper era o fire realistă. 

- Mă gândesc şi-ţi spun mâine, bine? 

Cu toate că nu avea la ce să se gândească. Nuși per 
mitea să-şi plătească ipoteca pe care se chinuise ani 
de-a rândul s-o cumpere și nu avea de gând să stea pe 
capul prietenilor, chiar dacă aceștia se oferiseră în re- 
petate rânduri. Planul era să închirieze apartamentul 
şi să se mute la demisolul lui Diane, verișoara ei ne- 
suferită, care avea un apartament cu două camere în 
Skokie — asta ca să nu-și vândă apartamentul şi să nu-și 
deranjeze prietenele. 

- Nu avem nevoie de un bărbat străin printre noi, 
zise Berni. Nu sunt de acord. 

Jen nu se împotrivi. Ştia că aceasta era ultima soluție 
pentru Piper. 

-E prieten cu Amber, spuse ea, nu-i un străin. 

- Mi-a fost profesor la Eastman, zise Amber. E un 
domn foarte drăguţ. 

-Nu mă interesează, spuse Bernie. Nu avem nevoie 
de un bărbat în bloc. 

Se părea că nu punea la socoteală cuplul de gay proas- 
păt căsătoriţi care tocmai se mutaseră în bloc. 

- E mai bine pentru Piper să închirieze apartamentul 
decât să-l vândă, zise Jen. Și știi prea bine că nu vrea să 
se mute la nici una dintre noi. Și, odată ce o să se pună 
pe picioare, se va întoarce, zise ea. Din păcate, eu o să 
rămân fără loc de muncă până atunci. Pentru mine ar 
trebui să vă faceţi griji, nu pentru Piper. E mai puternică 
decât mine. Şi mai tânără. 

Jen nu încerca să fie egoistă. Dimpotrivă, încerca să le 
distragă atenţia de la Piper. 

- Ştiu şi eu cum stă treaba în televiziune, zise Jen. Cu 
cât ești mai tânără și mai blondă, cu atât îţi cresc șansele 
de angajare, lar Nenorocitul Ala e mort după fetele de 
20 de ani. 

Jen făcuse dintotdeauna referire la noul ei şef drept 
Nenorocitul Ala, încât Piper nici nu-și mai aducea amin- 
te cum îl chema. Jen luă o gură de votcă. 

- În ziua de astăzi, orice fată drăguță care e cât de pu- 
ţin interesată de științe dă la facultatea de meteorologie. 
Au apărut precum ciupercile după ploaie. 

- Talentul e mai important decât felul în care arăţi, 
zise Amber, ca o prietenă adevărată, după care se grăbi 
să adauge: Nu că nu ai fi frumoasă. 

Amber era obișnuită să fie judecată doar pe baza ta- 
lentelor ei de soprană; habar n-avea ce însemna să lu- 
crezi în televiziune. Piper încercă să o încurajeze pe Jen, 
dar, cum fusese crescută de Duke Dove, fusese martoră 
la multe scene de sexism. Jen nu era pe picior de egali- 
tate cu bărbaţii din televiziune; avea toate motivele să-și 
facă griji. 

Brusc, Berni sări în picioare. 

- Ştiu ce să facem! 

-O să mă angajezi tu ca să plec de la Nenorocitul 
Ala? întrebă Jen, supărată. 

- O s-o angajez pe Piper ca să dea de urma lui 
Howard! 

Piper o privi şocată. 

- Berni, nu e nevoie... 

- Te plătesc. Am niște bani puși deoparte, voiam 
să-i dau pe ceva special. Și nimic nu este mai special 
decât asta. 

- Berni, nu pot să-ți iau banii. Howard ave... 

Dar cineva bătu din nou la uşă, de data aceasta mult 
mai hotărât. Nu sunase nimeni la interfon, iar oaspeţii 
ei obișnuiți erau deja aici. Lăsă berea pe masă, se în- 
dreptă spre ușă şi o deschise. În pragul ușii se ivi statu- 
ra lui impunătoare, brațe musculoase, umeri laţi și un 
piept puternic. 


capitolul 3 


Barbarul se ivise la ușa ei. Piper simți un gol în stomac. 

- Cum ai reușit să intri în clădire? 

El se uită lung la ea, cu privirea aceea de lup gata să-și 
devoreze prada, și asta nu pentru că ar fi fost flămând, 
ci pentru că pur şi simplu așa avea chef să facă. 

- Vecinii tăi sunt fani ai echipei Stars. 

Şi nu erau singurii. Berni începu să chiuie și sări ca 
arsă de pe canapea. 

- Cooper Graham! Vai de mine, ce n-aș da să fie și 
Howard acum aici! Dumnezeule mare! 

- Bună ziua, doamnă, o salută el. 

- Howard ţinea cu Bears, la fel ca Piper, îi spuse 
Berni, dar eu sunt din vest, de pe vremea în care nu era 
ţipenie de om pe acolo. Numele meu este Berni Ber 
kovitz. Bernadette, de fapt. Sunt fan Stars de când mă 
ştiu. lar Howard ţinea și el tot cu Stars. Mă rog, când 

nu jucau împotriva celor de la Bears, simţi ea nevoia 
să precizeze. 

-E de înţeles, răspunse el, pe un ton amabil, aş- 
teptând să-i tacă clanţa. Între timp, Jen se aşeză picior 
peste picior, jucându-se cu pantofii cu toc, și își dădu 
părul după urechi, așteptând să fie observată. Amber, 
în schimb, era nedumerită. Îi ştia pe de rost pe toți com- 
pozitorii uitaţi de lume din ultimele patru secole, dar 
habar n-avea că Chicago se lăuda cu echipe profesionis- 
te de fotbal. 

Pe Berni o luă în continuare gura pe dinainte: 

-Vai de mine, Piper! Știu că mi-ai spus că ai un 
client important, dar nu mi-a trecut prin minte că ar 
putea fi... 

-Nu sunt clientul domnișoarei Dove, zise Cooper, 
punând accent cu înverșunare pe numele ei. Sunt per 
soana pe care ar trebui să o investigheze, 

Berni rămase înmărmurită, după care se întoarse spre 
Piper cu o privire acuzatoare: 

- Piper, e adevărat? Cum adică să-l investighezi pe 
Cooper? 

În timp ce Piper încerca cu greu să-și găsească cuvin- 
tele, Jen se ridică grațioasă de pe canapea. 

- Jennifer MacLeish. Prezint vremea la Channel 
Eight. Neam cunoscut anul trecut la Children's Cha- 
rities Holly Ball, nu cred că-ți mai aduci aminte. 

- Ba sigur că da, îi zise el, strângându-i mâna. Mă 
bucur să te revăd, domnişoară MacLeish. Cu toate că 
nu pot să spun același lucru despre prietena ta. 

Amber se ridică să plece. 

-E în regulă, plec. 

- Nu se referea la tine, Amber, îi spuse Jen. Ci la Piper. 

-Aşa este, încuviință Graham. 

Piper luă o gură de bere, deși ar fi preferat Stoli. Lui 
Berni nu-i venea să creadă că Amber nu știa cu cine avea 
de-a face. 

- Amber, el este Cooper Graham. E unul dintre cei 
mai cunoscuţi jucători de fotbal din lume. Sunt sigură 
că până şi tu ai auzit de el. 

- Da, sigur, răspunse Amber, deloc sigură pe ea. 

- Amber face parte din corul Lyric, îi explică Jen. Este 
neștiutoare și uimitoare în acelaşi timp. 

- Sunt sigur că te-am auzit în concert, îi zise Graham. 

„Da, cum să nu“, își spuse Piper, convinsă că Graham 
nu pusese în viaţa lui piciorul la operă. 

- Doamnelor, mă bucur că v-am cunoscut, dar am 
ceva de discutat cu domnișoara Dove, zise el cu aceeaşi 
înverşunare, 

Amber dădu să se întoarcă spre ușă, dar se opri din 
drum și veni mai aproape de Piper. Jen făcu și ea la fel. 

- Poate v-am putea ajuta și noi, zise ea. 

Prietenul la nevoie se cunoaște, şi nici una dintre ele 
nu avea de gând să plece fără acordul lui Piper. Berni 
li se alătură, extrem de reținută. Veneau la pachet: un 
meteorolog de televiziune cu multă atitudine, o soprană 
din Coreea cu voce de înger și fanul numărul unu al 
echipei Stars. Cine ar fi putut să îi ţină piept lui Piper 
cu asemenea prietene? 

- E în regulă, le spuse ea. Mă descurc. 

- Eşti sigură? o întrebă Amber, care, brusc, părea la 
fel de neînfricată ca Brunhilda lui Wagner. 

Deloc sigură pe ea, Piper încuviință: 

- Avem ceva afaceri de discutat. 

- Trebuie să fie vreo neînțelegere la mijloc, zise Berni, 
după care îi mai spuse în șoaptă: Piper, îţi las un cec 
avans în cutia poştală. Așa se procedează, nu? 

- Berni, nu-mi lăsa nici un cec. Vorbim mâine. 

După ziua de azi, ce mai însemna o provocare 
în plus? 

- Piper, eşti sigură? întrebă Jen. 

Chiar dacă Piper aprecia grija lor, nu voia să pară o 
verigă slabă în ochii lui Graham. Cu inima strânsă, le 
făcu semn să plece. 

- Vorbim mai târziu. 

Pe picior de plecare, Berni aruncă o privire spre 
Graham şi îi spuse: 

- Piper e o fată tare bună. 

-Mi-a făcut plăcere, doamnă Berkovitz, îi zise el. 

- Fac o tocăniţă de te lingi pe degete, îi spuse ea, 
luându-l de braţ. Dacă ţi se face poftă de tocăniţă, 
să-mi spui. 

El îi răspunse cu surâsul lui fermecător rezervat fani- 
lor săi. 

-Aşa am să fac. 

- Sau, dacă preferi dulciurile, îți fac o minunăţie 
de negresă. 

Graham îi zâmbi, dar, de îndată ce uşa se închise 
în urma lor, buna lui dispoziţie dispăru. Piper ştia că 
singura ei apărare era atacul. Își îndreptă spatele și sări 
la atac. 

- Nu am făcut nimic greşit, totul este legal. Da, poate 
că nu am făcut tocmai bine că am intrat în club, dar 
Spiral este un spaţiu public, și ar trebui să dovedeşti 
cumva că prezența mea acolo ţi-a provocat traume emo- 
tionale. Și mă îndoiesc sincer că o să găseşti un judecă- 
tor care să creadă așa ceva din partea unui fost câștigător 
al premiului pentru „Cel mai valoros jucător“. 

Graham veni spre ea şi o acapară cu statura lui 
impunătoare. 

-Cine te-a angajat! 

Ea rămase cu spatele drept, încercând să mai câștige 
Câţiva centimetri. 

-Nu pot să-ți spun. Dar poți să stai liniştit, persoana 
respectivă nu-ți vrea răul. 

-Şi cu ce ar trebui să mă încălzească asta? 

- Este purul adevăr. 

- lar tu ești o adevărată expertă în domeniu, nu-i aşa, 
Esmerelda? 

Piper se chinui să nu-și piardă cumpătul. 

- Nimănui nu-i place să fie luat peste picior. Înţeleg 
asta. Dar trebuia să-mi fac treaba. 

- Nu mă interesează. Cine te-a angajat? 

- Țiam spus deja: nimeni care să-ți vrea răul. 

- Ştiu eu mai bine. 

- Atât am avut de spus. 

-Chiar așa? spuse el pe un ton amenințător. Vreau 
să mă fac bine înţeles: fie îmi spui mie, fie o să ajungi să 
stai de vorbă cu avocaţii mei. 

Era clar că ştia că un proces ar fi însemnat sfârșitul 
pentru ea. Încercă să se țină fermă pe poziţii: 

- Procesele sunt pierdere de timp. 

- Atunci, spune-mi tot ce vreau să știu. 

Nu putea face asta, dar trebuia să găsească o soluţie, 
alta în afară de a se arunca în genunchi la picioarele lui 
și de a-l implora să n-o dea în judecată. 

- Uite cum facem. Dacă mă lași în pace, îți spun cine 
este adevăratul tău dușman. Și nu este vorba despre per- 
soana care m-a angajat. 

Graham o ţintui cu privirea. Piper aşteptă în liniș- 
te, luptându-se din nou cu sentimentul acela că nu mai 
avea aer pentru că el îl acaparase pe tot; 

-Tipa aceea cu care te-ai tot văzut în ultima vreme, 
îi spuse ea. Blondă, cu sâni mari, șolduri înguste şi pi- 
cioare nefiresc de lungi. Da, știu, ca ea sunt multe altele, 
dar e vorba despre Vivian, cu care înțeleg că ai petrecut 
mult timp în ultima vreme. 

- ŞI? 

- Tipei îi cam place să tragă pe nas în toaletă, cu toate 
prietenele ei, şi deja se laudă că o să te fraierească să o 
lași gravidă. Vrei să știi cine e adevăratul tău dușman? 
Ei bine, ea. 

- Nimeni nu trage pe nas în toaleta clubului meu, îi 
spuse el. Am pază. 

- Le dai cam mulţi bani. 

- Vorbești prostii. 

-Chiar așa? la spune-mi, s-a prins vreunul dintre așa-zișii 
oameni de pază de afacerea clandestină de care se ocupă 
cel puţin unul dintre angajaţii tăi? Pe spinarea ta? 

- La ce te referi? 

- Îşi spun, cu condiţia să nu-ţi asmuţi vulturii legii 
asupra mea. 

-Lam sunat deja. 

-Treaba ta, zise ea, cu un nod în gât. Dar eu ţi-aș 
sugera să-ți faci singur inventarul la băuturi, să nu laşi 
asta pe mâna altora. Și când o să vezi că n-o să-ţi iasă la 
socoteală, să-ţi aduci aminte de mine. 

- Joci la cacealma. 

Terminase ce avusese de spus şi, când îl văzu îndrep- 
tându-se spre uşă, știu că n-avea încotro, că trebuia să îi 
spună ceva mai mult: 

- Fii cu ochii pe barmanul tău, ăla roșcovan. O să 
aştept să mă suni să-ți ceri scuze. 

Graham făcu stânga împrejur. Era roșu la faţă. 

- Keith? Habar n-ai despre ce vorbeşti. Ţi-ai ales per- 
soana nepotrivită despre care să spui asemenea min- 
ciuni, zise el, împungând-o cu degetul. Ai douăzeci şi 
patru de ore să-mi spui pentru cine lucrezi, altfel o să ai 
de-a face cu avocaţii mei. 

După care trânti ușa în urma sa. 


Cooper plecă nervos spre club. Ce mincinoasă! Keith 
Millage era unul dintre cei mai buni prieteni ai săi. 
Fuseseră împreună la facultate. Da, se ştia că barmanii 
obișnuiau să fure de la proprietar, iar Cooper îl adusese 
pe Keith din Tulsa tocmai ca să aibă pe cineva de încre- 
dere. Cât despre Vivian... Coop nu era interesat de nici 
unul dintre clienții săi, dar, dacă ar fi fost să aleagă pe 
cineva... Spre deosebire de coechipierii lui bătuţi în cap, 
el avusese grijă să evite astfel de sarcini „accidentale“. 

Întrebarea rămânea: Cine era cel care angajase un 
detectiv particular şi de ce? Ştia prea bine că scena clu- 
burilor de noapte din Chicago era nemiloasă, dar ce se 
aştepta persoana aceasta să afle? 

Ajunse la club și se duse direct în biroul său. Nu-i plă- 
ceau genul acesta de întrebări fără răspuns, cu atât mai 
puţin când încerca să atragă un investitor. Și nu orice fel 

de investitor. Cel mai căutat din oraș. Singurul cu care 
ar fi vrut să lucreze. 

Venise timpul să coboare în club. Atrăgea clienții ca 
un magnet și, în timp ce alți proprietari celebri de clu- 
buri erau doar în trecere pe la locul de muncă, el voia să 
atragă victoria de partea sa, chiar dacă asta însemna 
să aibă de-a face cu fani înrăiți și cu experți autoprocla- 
maţi în materie de fotbal care erau convinși că înțeleg 
culisele jocului. 

Constată întristat că toată noaptea stătuse cu ochii pe 
Keith, un tip în care avea încredere deplină. Deveni din 
ce în ce mai ostil față de Piper Dove. Își îndreptă atenția 
spre grupul de femei care începuseră să se frece de el și 
luă o hotărâre. Nu ai cum să câştigi campionatul dacă 
îți lași inamicul în libertate. Piper Dove avea să înveţe o 
lecţie — ea și agenţia ei de doi bani. 


Luni dimineaţă, Piper se îmbrăcă în negru pentru 
ceea ce se preconizase a fi cea mai tristă întâlnire din 
scurta ei carieră de antreprenor. Trase pe ea un pulover 
negru şi o pereche de pantaloni de lână, tot negri. Îşi 
curăță ghetele ponosite și își puse la urechi o pereche de 
cercei argintii. Sfârşitul era aproape, dar avea să-l întâm- 
pine cu demnitate. 

Mâna dreaptă şi adjunctul lui Deidre Joss o întâmpi- 
nă pe Piper la recepţie, în clădirea de birouri de la Joss 
Investment Group. Noah Parks era persoana de contact 
a lui Piper, cel pe care îl sunase ca să-l anunţe cu dure- 
re în suflet că marele Cooper Graham o deconspirase. 
Chiar dacă studiase la o şcoală de Ivy League de pe coas- 
ta de est, arăta ca un fost pușcaş marin, cu părul lui tuns 
scurt, nasul proeminent şi maxilarul pătrățos. Acesta o 
salută din priviri. 

- Deidre vrea să stea personal de vorbă cu tine. 

Noah o conduse printr-o ușă mare de sticlă, din 
care dădură într-un hol spațios, cu podele din lemn 
masiv şi pereți acoperiți cu marmură în nuanţe de 
crem. La capătul coridorului îi deschise uşa și o pofti 

în biroul celei care era preşedintele şi directorul execu- 
tiv al companiei. 

Era un birou elegant, cu ferestre înalte şi mobilier 
în linii simple. Dar tabla albă care acoperea aproape în 
întregime peretele din partea din spate a încăperii 
dădea clar de înțeles că era intrarea întrun birou, nu 
într-o sală de spectacol. Preşedintele companiei stătea 
la biroul ei impunător, sub tabloul tatălui său, Clarence 
Joss al III-lea. Asemenea lui Piper, Deidre Joss era hotă- 
râtă să calce pe urmele tatălui ei, doar că, spre deosebire 
de Piper, ea nu se văzuse nevoită să-și cumpere afacerea 
din ghearele mamei sale vitrege. Deidre avea 36 de ani, 
era cu doar trei ani mai în vârstă decât Piper, dar dădea 
dovadă de mai multă sofisticare și experienţă. 

Cu statura ei înaltă și subţire, ochi alungiți, închişi la 
culoare, nas lung și păr şaten, părea mai degrabă bale- 
rină de succes decât director executiv. Era îmbrăcată în 
negru, la fel ca ultima și singura oară când se întâlniseră, 
o rochie neagră şi un şirag de perele. Soţul ei murise cu 
un an în urmă într-un accident la munte, iar Piper se 
întrebă dacă purta negru în semn de doliu sau doar pen- 
tru că o prindea incredibil de bine culoarea asta. 

Deidre se ridică de la birou şi veni să-i strângă mâna. 

- Sper că nu ai stat mult în trafic, îi spuse ea, făcân- 
dwi semn spre canapea și scaune. la loc, te rog! 

Noah rămase proptit în pragul ușii, în timp de Piper 
se așeză pe un scaun de birou gri, iar Deidre se așeză 
lângă ea. Ancheta aceasta însemnase totul pentru ea; 
sperase să facă o treabă bună, pentru ca Deidre să mai 
apeleze la ea. Dar lucrurile nu mergeau așa. Ajunsese să 
fie somată în biroul doamnei directoare. 

- Spune-mi ce s-a întâmplat, zise Deidre, așezându-se 
picior peste picior, cu statura ei de balerină. 

Piper îi povesti tot, mai puţin partea cu Esmerelda 
Crocker. 

- Sunt dezamăgită, îi zise Deidre, care nu se ferea să 
spună lucrurilor pe nume. 

Piper nu avea ce să spună în apărarea ei. 

- Nu la fel de dezamăgită ca mine. L-am urmărit prea 
îndeaproape. O greșeală pe care nu aș repeta-o, dar asta 
nu schimbă rezultatul. 

Ba ar fi putut să adauge că Deidre fusese cea care 
insistase să-l urmărească îndeaproape, dar ar fi sunat 
ca o scuză. 

„Vreau să te instalezi în fața casei lui“, îi spusese Dei- 
dre. „Rămâi pe urmele lui pe timpul zilei, iar noaptea 
mergi după el în club. Află cât obișnuiește să bea. Cu ce 
fel de femei are de-a face, cu câte se vede. Înainte de a 
semna un contract de afaceri, vreau să știu exact cu cine 
am de-a face.“ 

Noah veni la dreapta lui Deidre. 

- Sunt sigur că Graham a vrut să afle pentru cine lu- 
crezi, zise el. 

- M-a întrebat, dar nu i-am spus. 

Noah se arătă sceptic. _ 

-E un tip intimidant. Îmi vine greu să cred că nu i-ai 
spus nimic, 

- Legea din Illinois e clară, singurul mod prin care 
mă pot obliga să dezvălui identitatea clientului meu e 
dacă sunt chemată în instanţă. 

Doar că Piper nu le menționă că era foarte posibil 
ca acest lucru să se și întâmple. Avea destule belele pe 
cap, nu era cazul să-și facă altele. În același timp, și-ar fi 
dorit ca Deidre să-i dea acordul să îi spună. Dat fiind 
faptul că Deidre lua în calcul să încheie un parteneriat 
cu el, era de înţeles că voia să ştie mai multe despre viaţa 
lui personală și profesională. 

Dar Deidre nu se arătă dispusă să facă asta. 

-Să sperăm că nu se va ajunge la asta. 

- lau eu raportul, zise Noah, și, dat fiind că nu se dez 
lipise de lângă ușă, Piper se ridică să i-l înmâneze. 

Piper lucrase la el toată noaptea, să se asigure că nu 
ratează nici cel mai mic detaliu. Lăsase și o listă de chel- 
tuieli, sperând din tot sufletul că nu aveau să refuze să o 
plătească pentru că nu își terminase misiunea. 

Deidre își atinse ușor şiragul cu perle. 

-Team angajat pentru că tatăl meu a apelat la tatăl 
tău și pentru că vreau să ajut alte femei care își încep 
propria afacere. Îmi pare rău că nu a mers. 

Chiar părea că regreta, iar Piper era atât de dezamăgi- 
tă de ea însăși, încât nu avu puterea să riposteze. 

- Mi-a fi dorit să-ți îndeplinesc așteptările. 

Noah îi făcu semn spre ușă, nici pe departe la fel de 
îngăduitor precum şefa lui. Piper porni în urma lui, ști- 
ind prea bine că afacerea ei era distrusă. 


În următoarele zile, se forță să meargă la birou ca să 
nu stea închisă în casă. Era deja jumătatea lui septem- 
brie, şi ajunsese să spere la o minune, altfel ştia că avea 
să rămână fără bani până la Halloween și că urma să fie 
nevoită să-și închidă agenția. Dar încă trăgea speranțe. 
Într-un fel sau altul, trebuia să facă rost de clienți. 

Pe vremuri, Dove Investigations ocupase în întregime 
clădirea pe care Duke o cumpărase în anii '80. Acum, 
proprietatea trecuse pe numele mamei sale vitrege, iar 
Piper de-abia dacă își permitea să închirieze fostul birou 
al contabilului, din spatele clădirii. 

Când se mutase, găsise un birou ca vai de el. Se răs- 
făţase cu un covor verdeînchis, cu imprimeu negru, 
menit să ascundă podeaua ponosită, după care vopsise 
pereţii într-o nuanță de alb murdar şi atârnase câteva 
postere cam de prost gust din revista True Detective. Mai 
găsise o masă ieftină la un magazin de vechituri pe care 
o vopsise în negru ca să o folosească pe post de birou. 
Îşi mai luase o veioză frumoasă şi două scaune de birou 
pentru viitorii clienţi pe care spera să-i atragă. 

Își verifică mesageria vocală și văzu că primise un nou 
mesaj din partea avocatului lui Graham care voia să 
stabilească o întâlnire pentru săptămâna viitoare. Şter- 
se mesajul, de parcă asta ar fi rezolvat ceva, şi deschise 
calculatorul. Din obișnuință, dădu repede o căutare să 
vadă dacă mai apăruse vreo ştire despre Cooper Gra- 
ham. Nimic. 

Dădu câteva telefoane la mai multe firme de avocatu- 
ră, după care le trimise și broşura agenției pe e-mail. 


DOVE INVESTIGATIONS 


An înfiinţare: 1958 

Adevărul îţi aduce pacea 
Asistenţă legală, de avocatură și corporatistă 
Investigații în asigurări și chestiuni interne 
Investigații de capital 
Verificarea antecedentelor 
Persoane dispărute 


Luase la un moment dat în calcul să renunţe la ve- 
chiul slogan „Adevărul îți aduce pacea“, doar că făcea 
parte din trecutul familiei sale, încă de pe vremea buni- 
cului său, şi ar fi simțit că renunţa la moştenirea ei. 

Cineva bătu la ușă. Piper sări în picioare. Dar, în loc 
să dea peste un client nou, se trezi cu Berni în birou, 
care venise cât de cât aranjată, cu o bandană fistichie 
pe cap care îi acoperea părul portocaliu și cu o vestă cu 
franjuri peste pantalonii de trening. 

- Piper, ascultă-mă, te rog... Ştiu că nu vrei să mă crezi 
că lam văzut pe Howard în Lincoln Square. Parcă nici 
mie nu-mi vine să cred. Dar am trăit cu omul ăsta 58 de 
ani, știu eu mai bine, zise ea, așezându-se pe scaunul 
de lângă birou. Își deschise geanta și scoase un plic. 
Uite un avans de o sută de dolari, spuse ea, punând 
plicul pe masă. 

- Berni, nu pot să-ţi iau banii. 

- E o chestiune de afaceri. Am nevoie de un detectiv, 
iar tu ești cea mai bună. 

- Apreciez că ai atâta încredere în mine, dar... Se ho- 
tări să încerce o nouă tactică. Sunt prea implicată din 
punct de vedere personal. N-aș putea să tratez obiectiv 
problema. Un alt detectiv ar putea să... 

- Un alt detectiv m-ar crede nebună, îi răspunse 
Berni cu o privire care îi dădea de înţeles să nu se pună 
cu ea. 

Piper se așeză la birou, sperând să reușească să o 
facă pe Berni să înţeleagă că nu avea nici o logică ce 
spunea ea, 

- Hai s-o luăm de la capăt... Erai cu Howard în cabina 
căpitanului de vas când a făcut infarct, da? 

- Dar nu am fost cu el când a murit. i-am mai spus. 
Fusesem până la toaletă, după care m-a luat cu leșin 
când doctorul ăla nebun mi-a zis că a murit. Dumnezeu 
ştie ce o fi fost în coșciugul acela. 

Nu s-ar fi ajuns la asta dacă Berni ar fi putut să vadă 
trupul lui Howard înainte ca acesta să fie incinerat, 
dar mai multe chestiuni birocratice o împiedicaseră să 
o facă. 

- Bine, Berni, îi spuse Piper. Era inutil să încerce să 
o facă să înțeleagă, așa că își luă carnețelul galben. Hai 
să-ți pun câteva întrebări! 

Berni îi zămbi atotștiutoare. 

- Apropo, arăţi foarte bine azi. Ar trebui să te dai mai 
des cu ruj. Și pare că te-ai pieptănat. Piper, ai un păr tare 
frumos și lucios. Ştiu că se poartă freza asta bob, dar eu 
cred că ai arăta mai feminină tunsă scurt. 

-Serios acum, Berni, m-ai auzit tu vreodată pe mine 
spunând că vreau să arăt mai feminină? 

- Ei bine, nu. Dar bărbaţii par să te placă oricum. 
Nu că tu te-ai uita în direcţia lor. Tot nu-mi vine să cred 
că ai 33 de ani și că nu ai fost niciodată îndrăgostită. 

- Sunt o ciudată, iar dragostea e o pierdere de vreme. 

- Dragostea nu e niciodată o pierdere de vreme, o 
certă Berni. Am tot vrut să te întreb ceva... Eşti cumva 
lesbiană? 

— Aș vrea eu. 

- Înţeleg. Femeile sunt mult mai interesante decât 
bărbaţii. 

Piper încuviință. Avusese întotdeauna mult mai 
multă încredere în prietenele ei decât într-un iubit, pe 
vremea când încă spera să-și găsească un iubit. Doar că 
discuţia aceasta nu avea să o ajute pe Berni să accepte 

adevărul. Şi când spuneai că l-ai văzut pe tipul acela cu 
pălărie în formă de cașcaval? 

- Howard! Pe 4 septembrie. Acum fix șaisprezece zile. 
Cei de la Packers aveau meci în ziua aia. Tocmai ieșeam 
din bibliotecă, şi l-am văzut. Stătea pe o bancă, uitân- 
du-se la porumbeii din piață. 

-Cu o pălărie în formă de caşcaval pe cap... 

- Tocmai asta nu pot să pricep, îi spuse Berni, îngân- 
durată. Ce motiv ar putea avea Howard, fan al echipei 
Bears, să poarte pălăria aceea pe cap? Aș fi înţeles dacă 
ar fi purtat o pălărie Stars. Ținea cu cei de la Bears, dar 
era și fan Stars. 

Dat fiind faptul că Berni era convinsă că soţul ei se 
întorsese din mormânt, alegerile lui în materie de pălă- 
rii nu păreau atât de importante. 

- Crezi că el te-a văzut? 

- Da, sunt sigură că m-a văzut. L-am și strigat: 
„Howard!“ El s-a întors cu fața spre mine și s-a făcut alb 
la față. 

- Era chiar atât de aproape de el cât să observi asta? 

- Poate doar mi s-a părut. Dar de un lucru sunt si- 
pură... M-a recunoscut, căci, în secunda următoare, s-a 
ridicat și s-a făcut nevăzut. Am încercat să alerg după el, 
dar n-am avut cum să-l prind din urmă cu șoldul ăsta. 
De ce a făcut una ca asta? întrebă ea, cu amărăciune. Ce 
motive ar putea avea să fugă de mine? 

Piper se feri să-i răspundă și îi puse o altă întrebare, 
una pe care chiar ar fi pus-o dacă ar fi fost vorba despre 
o anchetă serioasă: 

- Au existat certuri între voi doi în timpul croazierei? 

- Da, neam mai ciondănit. Dar e normal într-un cu- 
plu. Howard era un încăpățânat, nu avea grijă de el, 
toată călătoria s-a îndopat cu șuncă și prăjituri. Ştia că 
mă enerva când făcea asta. Dar ne iubeam. Am suferit 
foarte mult când l-am pierdut. 

Chiar dacă Piper nu era o romantică, nu punea la în- 
doială iubirea dintre Berni și Howard. Dar n-o invidia. 
Nu era ușor să trăiești cu un bărbat, iar, când fostele 

ei relaţii se încheiaseră, nu se întristase prea mare. După 
care tatăl ei se îmbolnăvise, și ea se îngropase în muncă. 
Viaţa ei era și aşa destul de complicată, nu avea nevoie 
de un bărbat. 

li mai puse câteva întrebări și îi făgădui că avea să 
pornească o anchetă. Când o văzu pe Berni atât de recu- 
noscătoare, se simți groaznic și, ca să-și liniștească puţin 
conştiinţa, hotări să treacă prin Lincoln Square în drum 
spre casă. 

Piaţa era populată, ca de obicei, cu copii, cupluri, 
mămici cu cărucioare și câțiva bătrânei, dintre care nici 
unul nu purta pe cap o pălărie în formă de cașcaval și 
nici nu semăna cu Howard Berkovitz. Era o prostie că 
venise până aici, dar voia să poată să-i spună lui Berni 
că făcuse o încercare. Cât despre cei o sută de dolari... 
avea de gând să o scoată la o cină delicioasă. 


În ziua următoare, primi un telefon din partea unei 
prietene de-a lui Jen care credea că prietenul ei o înșela. 
Piper se bucură să câştige un nou client, doar că, din pă- 
cate pentru ea, prietenul fetei se dovedi un mare prost, 
iar Piper îl prinse chiar în seara aceea intrând într-un 
motel cu cealaltă tipă. Rezolvase ancheta în mai puţin 
de douăzeci și patru de ore. Rezultatul? Un client cu 
inima frântă și o plată modică. 

Era deja miercuri seara; trecuseră șase zile de când 
Graham o deconspirase, iar Piper tocmai se pregătea să 
plece de la birou, când primi un nou mesaj de la copiii 
lui, mesaj pe care se hotări să-l ignore. Cine spunea că 
negarea era un lucru atât de rău? 

Își parcase mașina lângă pancarta simplă .cu Dove 
Investigations, colorată în verde și negru, care atârna 
deasupra biroului său. Un Dodge Challenger opri în 
dreptul ei, și un tip cobori din mașină. Un tip arătos, 
îmbrăcat cu o pereche de blugi şi un tricou care îi că- 
dea frumos pe trupul lucrat. Nu-l recunoscu până nu-și 
dădu ochelarii de soare jos. O pereche de ochelari de 
soare fițoși, bineînţeles. 

- Bună, Piper. 

Era Polițistul cel Sexy. Piper se panică. 

- Bună seara, domnule poliţist. 

- Eric. 

- Bine. 

Polițistul se sprijini cu șoldul de capota mașinii și își 
împreună braţele peste pieptul bine lucrat. 

- Vrei să ieşim la o cafea? 

-Dece 

- De ce nu? Îmi place de tine. Eşti interesantă. 

Măcar nu-i spusese că era drăguță. Nu suporta să 
audă asta. 

-Mă bucur, îi răspunse ea, dar eu nu prea mă dau 
în vânt după tine. 

- Ştii şi tu cum e, îmi făceam treaba. 

- Pupându- în cur pe Cooper Graham? 

- Da, a fost mişto, zise el, rânjind. Hai, nu stăm 
mult! 

Piper rămase pe gânduri. Spre deosebire de tatăl ei, 
ea nu se știa cum nimeni din poliție şi, dacă printr-o 
minune avea să scape de faliment, nu strica să câștige 
aliați de partea sa. 

- Bine, răspunse ea scurt şi la obiect. la-o înainte, și 
vin şi eu după tine. 

Cum, necum, se întinseră vreo oră la cafea. Nu era 
tocmai şocată de faptul că polițistul se arătase interesat 
de ea. Tipi arătoși începuseră să se dea la ea încă din fa- 
cultate. La început, nu înţelesese de unde și până unde, 
dar în cele din urmă își dăduse seama că tocmai lipsa ei 
de interes le atrăgea atenţia. Unul dintre foștii ei iubiți 
chiar îi spusese că era ca și cum ar fi ieșit cu băieţii în 
oraș. „Îți place fotbalul şi nu te interesează dacă vin cu 
flori la tine. Şi, în plus, ești o bunăciune.“ 

Nu era o bunăciune și nu reușise niciodată să se 
îndrăgostească de nici unul dintre ei, poate pentru 
că fiecare relație o făcuse să se simtă... goală pe dină- 
untru, de parcă deschisese o gaură în interiorul ei pe 
care nu reușea să o înțeleagă. În clipa de față, dorinţa 

ei de a nu se implica în nici o relație era un avantaj. 
Mai puţine bătăi de cap, viaţa ei era îndeajuns de 
complicată. 

Polițistul cel Sexy se dovedi a fi un tip OK. Avea niște 
poveşti interesante despre viața de polițist, şi o singură 
dată se întâmplase să îi fugă ochii, atunci când o brune- 
tă bună de tot, îmbrăcată cu o bluză mulată, trecuse pe 
lângă masa lor, dar, dat fiind că până și Piper o remarca- 
se, nu prea avea cum să-i poarte pică. O invită la cină în 
weekend. Amber îi dăduse un bilet la operă, așa că ea îi 
spuse că avea deja alte planuri. 

Faptul că îl refuză ca să meargă la operă păru să îl ia 
prin surprindere: 

- Nu eşti ca restul fetelor, îi spuse el. 

- Şi tu pari un tip simpatic, doar că nu caut nimic 
serios în perioada asta. 

- Bine, atunci, n-am să te invit în oraș. Dar putem să 
ieşim din când în când, nu? 

Avea niște poveşti interesante și chiar i-ar fi prins 
bine o persoană de contact în poliţie. 

- Bine. Rămânem prieteni. Fără întâlniri amoroase, 
zise ea și, după o scurtă pauză, adăugă: Şi să știi că n-am 
de gând să mă culc cu tine. 

Văzu pe chipul lui că nu o credea. 


Piper își petrecu seara următoare într-o depresie to- 
tală, încercând să decidă ce să ia cu ea și ce să arunce. 
Era clar că trebuia să-și închirieze apartamentul, iar pro- 
fesorul, prietenul lui Amber, urma să se mute chiar a 
doua zi. Banii de pe chiria lui aveau să acopere ipoteca şi 
facturile, ceea ce însemna că, cel puţin pentru moment, 
nu avea să fie nevoită să-și vândă apartamentul. Își tot 
spunea că nu avea să stea prea mult în demisolul lui 
Diane, verişoara ei. Un apartament care venea la pachet 
cu o intrare comună, o baie plină de mucegai și, cel 
mai rău, cu Diane, care se plângea din orice. Cât despre 
copiii ei cei răsfățați... Piper bănuia că motivul pentru 
care verișoara ei îi lăsase chiria atât de ieftină era pentru 

că se aștepta să facă și pe dădaca, gând care o întrista şi 
mai tare decât ideea de a locui într-un demisol. 

Piper plănuia să lase majoritatea lucrurilor în aparta- 
ment, dar avea câteva obiecte personale de împachetat, 
inclusiv un porcușor de jucărie pe care îl găsise ascuns 
în dulap. Guiţ-Guiţ. Începuse să se descoasă pe alocuri 
şi să iasă vată din el. ÎL avea din copilărie, mama ei îl 
primise cadou. 

În ziua în care împlinise 5 ani, Duke o informase de 
faptul că Guiţ-Guiţ trebuia să dispară. 

- Doar copiii mici umblă după ei cu jucării. Vrei să 
creadă lumea că ești bebeluș? 

Piper îi spusese că nu dădea doi bani pe ce credeau 
ceilalți şi că nu voia să se despartă de GuiţGuiţ. 

În ciudat insistențelor tatălui ei, reușise să rămână 
fermă pe poziţii până la 7 ani, până într-o zi când bă- 
tăușul din cartier o lovise, iar Piper izbucnise în plâns. 
Duke se înfuriase foarte tare, dar nu pe bătăuș, ci pe ea, 
pentru că plânsese. „Să ştii că în familia asta nu e loc de 
plângăcioși. Fugi după el, învață- o lecţie și să nu te mai 
văd niciodată smiorcăindu-te.“ 

Nuşi mai aducea aminte ce-i făcuse lui Justin Ter- 
mini, care devenise ulterior primul ei prieten, dar își 
amintea sentimentul acela îngrozitor că-l dezamăgise 
pe Duke. În noaptea aceea, îl luase pe GuiţGuiţ, îl az 
vârlise în faţa tatălui său, după care ieşise din casă și 
îl aruncase la gunoi. Fusese răsplătită cu o îmbrățișare 
călduroasă și o înghețată, iar tatăl ei o lăudase că se com- 
portase asemenea unui băiat curajos. Duke nu ştiuse 
niciodată că Piper coborâse în noaptea aceea pe acope- 
rişul casei şi se strecurase prin curte ca să-l recupereze pe 
Guiţ-Guiţ din gunoi. Îl ţinuse ascuns toată copilăria ei. 

Guiţ-Guiţ deja nu-i mai folosea la nimic, dar nu se 
îndura să se despartă de el, așa că îl aruncă în cutia 
cu haine. Luă o pauză, își făcu un sendviș și se duse să 
mănânce la fereastră. Aruncă o privire pe stradă şi văzu 
în parcare o Tesla, de un albastru metalizat. Rămase 
cu mâncarea la gură urmărindu-l pe Cooper Graham 

ieșind din mașină. Brusc, nu mai avea poftă de mân- 
care. Venise personal pentru că ea ignorase apelurile 
avocaţilor lui. _ 

Zări pe stradă cuplul de proaspăt căsătoriți. Îl văzuse 
pe unul din tipi îmbrăcat cu un tricou de la Stars, așa 
că ştia că lui Graham avea să-i fie foarte ușor să intre în 
clădire. În doar câteva secunde, urma să ajungă la ușa 
ei. Avea doua variante: fie să refuze să-i deschidă ușa, fie 
să-l întâmpine cu demnitate. 

Era clar ce avea de făcut. Deja îndurase prea multe 
complicaţii. Nu avea de gând să-i deschidă ușa. 

Dar își dădu seama că nu putea să se ascundă ca o 
lașă, și, când îl auzi bătând pentru a treia oară la ușă, 
traversă în fugă cameră și deschise larg ușa. 

-Ce vrei de la mine? 


capitolul 4 


Graham dădu buzna în casă, cu energia lui negativă 
cu tot, 

- Am descoperit că Keith fură de la mine. 

- Barmanul roșcovan? Da, ştiu. 

Piper se trezi în mijlocul casei cu un tip din cale-afară 
de nervos. 

- De ce nu mi-ai spus mai devreme? 

Piper simți că i se urcă sângele la cap. 

- Tu vorbeşti serios? Ți-am spus! 

- Nu astfel încât să te și cred! 

Piper se uită în ochii lui furioasă. El își mută primul 
privirea și își trecu degetele prin părul ciufulit. 

- Poate nu aveam chef să te ascult. 

Piper merse să închidă ușa înainte să se trezească cu 
vecinii la ușă. 

-Mi se pare că tu nu ai niciodată chef să asculți de 
altcineva. 

- Ce vrei să spui cu asta? 

Piper era deja incredibil de frustrată. 

- Eşti atât de obișnuit să te simţi mai important decât 
cei din jurul tău, că ai uitat că s-ar putea ca alții să ştie 
mai bine. 

Graham rămase cu mâinile în șolduri. 

-Şi care-i povestea ta? Eşti chiar atât de ratată încât 
simți nevoia să ataci pe oricine are o viață de succes? 

- Nu. Poate. Nu ştiu. la mai du-te dracu’! 

Graham începu să râdă. O emoție pură care păru să-l 
ia prin surprindere până și pe el și care se opri brusc. 

- Cum de ţi-ai dat seama? 

„Să nu lași niciodată vreun tip să creadă că e mai bun 
decât tine“, obișnuia Duke să-i spună. „Doar pe mine.“ 

- Așa funcționează spiritul meu de observație, zise 
ea, luând sendvișul de care deja nu mai avea poftă. Mă 
pricep la asta. 

- Învață-mă, îi spuse el. 

- Dacă mă plătești, răspunse ea. | 

El scutură din cap, dar nu ca să o refuze, ci parcă 
să-şi revină din şoc. Aruncă o privire prin apartament, 
văzu valiza plină cu haine și cutia pe care ea o umpluse 
cu chestii de bucătărie: cereale, supă la cutie, macaroa- 
ne cu brânză. Ştia să gătească, doar că nu avea nicio- 
dată timp. 

- Te muţi? o întrebă el. Păcat. E un apartament fain. 

- Da, merge. Adevărul era că ţinea mult la aparta- 
mentul ei, pe care ar fi putut să-l păstreze dacă s-ar fi 
lăsat păgubașă și s-ar fi întors la vechiul loc de muncă. 
Doar că nu voia să facă reclamă online la ulei pentru 
motor sau să aibă de-a face cu recenzii proaste din par- 
tea unui client căruia i se defectase bobina de inducție. 
Munca aceea îi mâncase sufletul. 

Graham îl luă pe GuiţGuiţ în mână. 

- Ce purceluș simpatic! 

Piper de-abia se abținu să nu i-l smulgă din mână. 

-Mascota şcolii. 

Graham se așeză neinvitat pe canapeaua ei, cu tot cu 
Guiţ-Guiţ. Spre deosebire de chipul frumos al Poliţis- 
tului cel Sexy, numai bun de pus în calendar, Graham 

avea trăsături ceva mai aspre - linii drepte, o cica- 
trice pe frunte, alta pe maxilar. Bărbia despicată. Un 
bărbat neînfricat, chiar dacă avea o jucărie de pluș în 
mână. Pe timp de război, Graham era comandantul ar- 
matei. Pe timp de pace, el era cel care își conducea echi- 
pa spre victorie. Graham nu era genul de bărbat căruia 
să-i ţii piept. 

- Mă ştiu cu Keith din facultate, îi spuse el. Aveam 
încredere deplină în el. 

- Greșeala ta, îi răspunse ea, doar că observă ceva în 
umerii lui obosiţi de războinic, în privirea lui îngându- 
rată de lup sălbatic. 

„Nu te lăsa păcălită“, auzi ea vocea tatălui eu. „Orice 
șacal are în spate o poveste tristă,“ 

Sendvișul i i se fărâmiţase în mână. Îl aruncă neatins 
în gunoi. 

- Nu ești primul angajator care e tras pe sfoară de un 
angajat. Se întâmplă tot timpul. 

Graham își apucă glezna pe care și-o sprijinise peste 
genunchi. 

- Ar fi trebuit să-mi dau seama mai devreme. 

- Paznicii ăia de doi bani ar fi trebuit să-și dea seama. 
De-aia i-ai angajat. Dar probabil că-și primesc și ei par- 
tea lor. 

Graham ridică privirea, din nou ostilă. 

- Agenţii mei de pază sunt oameni serioşi. 

Piper îl privi oarecum cu milă. 

- Eşti atât de bogat, și totuși atât de ușor de păcălit. 
Era un sentiment plăcut să știe că vedea lucrurile mai 
clar decât el. Adevărul e că ești atât de obișnuit ca toată 
lumea să fie la picioarele tale, că nu înţelegi că majorita- 
tea oamenilor îţi arată doar părțile lor bune. Ai uitat că 
lumea e plină de ciudați. Faima asta ţi-a ajuns la cap, nu 
mai ştii să trăiești în lumea reală. 

Se așteptă la o dispută aprinsă. În schimb, Graham 
lăsă porcușorul pe masă și se uită lung la ea. 

-Cine te-a angajat să mă urmăreşti? 

Piper rămase fermă pe poziţii. 

- E confidenţial. Nu mă mai întreba. 

Graham se ridică de pe canapea. 

- Vreau să mă asigur că am înţeles bine. Chiar dacă 
am cei mai buni avocaţi din oraș pe urmele tale și chiar 
dacă agenţia ta de doi bani de-abia dacă se mai ţine pe 
picioare - da, m-am interesat și eu în privința ta -, tot 
nu vrei să-mi spui pentru cine lucrezi? 

Trebuia să fie tare, oricât de tentată ar fi fost să se 
lase păgubașă. 

-Nu înţelegi că nu e „etic“ să fac una ca asta? 

- Gata, am înţeles. Hai s-o luăm altfel! Spune-mi cine 
te plăteşte, și te angajez să lucrezi pentru mine. 

Piper făcu ochii mari. 

- Pentru ce? întrebă ea. Ă 

- Pentru spiritul tău de observaţie. Învăţ repede. E clar 
că am nevoie de o nouă pereche de ochi în club. Doar 
pentru vreo două săptămâni. Cineva care să vadă tot ce 
am ratat eu până acum. Un agent de pază care să stea cu 
ochii pe agenţii mei de pază, dacă vrei. 

Era perfect. Era exact lucru de care avea ea nevoie - 
un client cu mulți bani care îi oferea o misiune interesan- 
tă, dar și fascinantă. Mintea îi fugea în toate direcţiile. 
Doar că exista o chichiță. Una mare. 

- Şi tot ce trebuie să fac e să... 

- Să îmi spui cine este clientul tău. 

În clipa aceea, Piper o detestă pe Deidre Joss cu toa- 
tă fiinţa ei. Încăpăţânarea ei de a-și păstra anonima- 
tul avea să o lase pe Piper în ruină. Ar fi trebuit să-i 
spună adevărul. 

Dar nu putea să o facă. Se îndreptă spre ușă, cu inima 
cât un purice. 

-Domnule Graham, mi-a făcut plăcere. Păcat că a 
venit momentul să pleci. 

-Chiar nu vrei să accepţi oferta mea? 

Ar fi dat orice să-i poată spune. 

-Nu oi avea eu banii, influența sau faima ta, dar sunt 
o persoană cu principii. 

Principii. Ura acest cuvânt. 


62 Susan Elizabeth Phillips 


„Odată ce întreci măsura, nu te mai poți întoarce. 
Nu uita.“ 

Duke se referise probabil la sex când îi spusese asta, 
dar adevărul era că, dacă renunţa acum, asta ar fi însem- 
nat să renunțe la stima de sine, și nu avea de gând să o 
facă niciodată. 

Graham se apropie, încercând să o ispitească. 

- Gândeşte-te cât de mulți bani ai putea să faci... 

- Ştiu, crede-mă! zise ea, cu ușa larg deschisă. Ți-am 
făcut o favoare. Acum, fă-mi și tu mie o favoare și pleacă 
odată, ca să-mi termin de făcut bagajele și să mă mut în 
demisolul ăla murdar al verișoarei mele până-mi vine 
o idee prin care să-mi salvez afacerea, alta decât să-mi 
vând sufletul. 

Sadicul acela începu să râdă. Un rânjet răutăcios 
care se întinse pe chipul cu trăsături aspre. 

- Eşti angajată, 

- Eşti surd? Ți-am spus deja că n-o să-mi dau clientul 
în gât! 

- Și tocmai de-aia vreau să te angajez. Te aştept mâine 
la zece la apartamentul meu. Presupun că ştii deja unde 
să mă găseşti. 

Şi asta a fost tot. 


Piper se trezi dis-de-dimineaţă, cu gândul la tot ce se 
întâmplase. După ce dădu pe gât două cafele, hotări 
să se îmbrace cu fusta ei verde, un tricou cu un scorpion 
roșu și cu botinele maro. 

O ţinută oarecum profesională, dar fără să dea de 
înţeles că încerca să-l impresioneze. 

Fu gata mai repede, așa că dădu o fugă până în Lin- 
coln Square și intră în câteva dintre magazinele care 
erau deja deschise. Deloc surprinzător, nimeni nu-l re- 
cunoscu pe Howard din poza pe care i-o dăduse Berni. 
Pentru că era mort. 

După cum bine preconizase Jen, era nefiresc de cald 
pentru final de septembrie, iar Piper merse până în Lake- 
view cu geamul de la mașină deschis. La zece fără două 

minute, parcă pe unul dintre cele trei locuri de parcare 
alocate oaspeţilor din spatele clădirii lui Graham. 

Clădirea aceea din cărămidă, care făcuse cândva 
parte dintr-un seminar catolic, rămăsese goală ani de-a 
rândul înainte să fie recondiționată într-un complex 
de apartamente de lux. Graham deținea penthouse-ul, 
în timp ce celelalte două proprietăți erau deținute de un 
important agent imobiliar local și de un actor de la 
Hollywood, originar din Chicago. 

Traversă aleea ca să ajungă la intrarea principală, 
după care intră într-un hol îngust, prevăzut cu un sistem 
video de supraveghere foarte performant, pe care și-ar 
fi dorit să-l analizeze îndeaproape. O voce automatizată 
o ghidă spre un lift privat care avea să o ducă direct în 
penthouse. Când ușa se deschise, păși într-o cameră de 
zi spațioasă, cu pereţi de cărămidă și ferestre mari, în stil 
industrial. Tavanul înalt era decorat cu mai multe țevi 
expuse, vopsite în nuanțe de gri. Podelele de bambus 
aveau un model în zigzag, ceea ce dădea spațiului un 
aer modern, iar etajerele lungi erau ticsite cu cărți pe 
care ea ar fi fost în stare să pună pariu că Graham 
nu le citise. 

Zări doi bărbaţi care stăteau cu spatele la ea așezați pe 
o canapea de culoare crem, de trei ori mai mare decât o 
canapea normală. Unul dintre bărbaţi - cel cu care avea 
întâlnire - avea pe el un halat alb, iar celălalt era îm- 
brăcat cu o cămașă albastră și o pereche de pantaloni 
închiși la culoare. Acesta se ridică de pe canapea şi veni 
să-i strângă mâna. 

- Heath Champion, se prezentă el. 

Heath Champion, cunoscut și sub numele de Pito- 
nul, era o adevărată legendă în Chicago și unul dintre 
cei mai de succes agenți sportivi din țară. El îi repre- 
zentase pe doi dintre cei mai cunoscuți foşti fotbaliști 
de la Stars, Kevin Tucker şi Dean Robillard, cât și pe 
proaspătul ei client. În ciuda acelei primiri călduroase, 
Piper știa că avea de-a face cu un vulpoi, așa că nu lăsă 
o clipă garda jos. 


62 


da 


na 


— 


a m PN 


64 Susan Elizabeth Phillips 


- Înţeleg că dumneavoastră sunteți cinstita domni- 
şoară Dove, spuse Champion. 

- Piper. 

Graham nu se sinchisi să se ridice, dar o salută cu o 
mişcare scurtă din cap. 

- Ai cafea în bucătărie. 

- N-am nevoie, răspunse ea. 

- Tu știi, zise el. 

- Ia loc, îi spuse Champion, făcându-i semn să se așe- 
ze pe canapea. 

Piper își îndreptă atenţia spre priveliștea din spatele 
ferestrei, ca să nu întâlnească privirea șefului ei. Trei 
etaje mai jos, văzu o curticică umbrită, delimitată de 
ziduri de cărămidă acoperite de iederă și, ici-colo, câte- 
va flori galbene. Feriga începuse să prindă nuanţe de 
maroniu, iar frunzele care pluteau în fântâna arteziană 
anunțau venirea toamnei. 

Se forță să revină cu faţa spre canapea. Graham stătea 
ţanțoș în mijlocul canapelei, cu picioarele rezemate pe 
o măsuţă de cafea din lemn și sticlă care semăna cu o 
navă spaţială. Prin halatul deschis, ea observă gambele 
musculoase și o cicatrice urâtă pe genunchiul drept. Şi o 
alta pe gleznă. Oare câte alte cicatrice avea? Și mai avea 
altceva pe sub halatul acela? 

Curiozitatea aceea feminină o scoase din sărite. Bău- 
se prea multă cafea. 

Îşi lăsă geanta pe jos. Canapeaua era mai lată, potri- 
vită mai degrabă pentru un bărbat masiv, nu pentru o 
femeie normală. Dacă ar fi fost să se lase pe spate, ar fi 
ajuns cu picioarele în aer, ca la grădiniță, așa că se așeză 
pe marginea canapelei. 

Graham se uită la scorpionul de pe tricoul ei. 

- Ăsta e logoul companiei? 

- Încă mă gândesc, Ăsta sau o față zâmbitoare. 

Graham părea tare bronzat în contrast cu albul hala- 
tului, și ea observă că avea păr pe piept. Îi dădu câteva 
buline albe pentru că nu se grăbise să se radă pe piept, 

după care le luă înapoi pentru că era dreptul ei să 
o facă. 

El îi zâmbi, de parcă i-ar fi citit gândurile. 

- Deci care-i planul ca să îmbunătățești paza în club? 
Ştiu că ai unul. 

Piper nu avea de gând să se lase intimidată de un 
client pe jumătate dezbrăcat. 

- Înainte de a redeschide agenţia, am lucrat ca ma- 
nager de reputaţie și strateg digital pentru un lanţ de 
magazine de piese auto din Chicago. 

-Ce naiba face un manager de reputaţie? 

- E un fel de câine de pază online. Obișnuiam să moni- 
torizez diferite site-uri de business și platforme de social 
media ca să identific reclamaţiile. Aveam grijă să ascund 
rezultatele negative de căutare, să evit orice probleme 
online și să întreţin site-ul. 

Graham prinse imediat ideea. 

-Şi o să spui că pentru asta te-am angajat și eu? 

- Este cea mai simplă variantă. Cu toate că s-ar pu- 
tea ca matahala aia pe care o ţii ca paznic la intrare să 
mă recunoască. 

- Mă îndoiesc. 

- Eu trebuie să plec, spuse Champion. Piper observă 
verigheta de pe degetul lui şi și-o imagină pe soția sa 
- un fost model, o tipă voluptuoasă, cu extensii lungi 
până-n pământ și buze umflate ca două gogoși. 

- Pleci cu Annabelle în cuibușorul vostru de nebunii? 
îl întrebă Graham. 

Piper spera din tot sufletul ca Annabelle să fie nevas- 
ta voluptuoasă, nu vreo amantă clandestină. 

- Habar n-am despre ce vorbeşti, răspunse Champion. 

- la niște roșii la pachet, îi spuse Graham, făcându-i 
semn spre bucătăria deschisă, un spațiu amenajat efici- 
ent cu mobilier de aluminiu și oțel. Şi orice-ți mai face 
cu ochiul. 

-Nu te refuz. 

Champion traversă bucătăria și ieși prin ușile gli- 
sante în ceea ce părea a fi o altă extravaganţă a celor 

bogaţi - o grădină pe acoperiș. Ea se întrebă cât îl costa 
pe Graham să o întrețină. 

Acum, că rămăsese singură cu el, apartamentul nu 
mai părea la fel de spaţios. Era cazul să treacă la treabă. 

-Cum ţi-ai dat seama că fostului tău amic Keith îi 
ardea de prostii? 

- Ți-am urmat sfatul şi am făcut inventar la băuturi. 

-Şi ai ieșit pe minus. 

- Da, şi nu doar atât. Graham se ridică de pe canapea 
şi se duse în bucătărie. Nenorocitul ăla a ascuns zeci de 
comenzi. Şi, în plus, dădea pe gratis o grămadă de bău- 
turi seară de seară, alegându-se cu bacșişuri generoase. 

-E o greșeală de începător să îi lași pe angajați să 
decidă cui să dea băuturi gratuite, îi spuse ea. Şi este 
şi mai ușor când ţii borcănașul cu bacșișuri lângă casa 
de marcat. 

Graham lăsă cana în chiuvetă și aruncă o privire spre 
grădină. Ei nu-i plăcea să stea pe canapea în timp ce 
el era în picioare, așa că se ridică și observă ceva nou: 
o scară de metal, în spatele penthouse-ului, care dădea 
într-un dormitor spaţios. Se întrebă câtora dintre admi- 
ratoarele lui li se prinsese tocul de la pantofi în treptele 
acelea de metal. 

Se părea că Graham intra în bucătărie doar cât să-și 
facă o cafea, ceea ce însemna că grădina lui de pe acope- 
riş era o adevărată aroganță. 

- Din câte am observat, începu ea, și nu uita că am 
venit în Spiral ca să stau cu ochii pe tine, nu pe angajaţii 
tăi... Cred că Keith e mână în mână cu câţiva chelneri. 
Ca să se poată preface că unii clienţi refuză băuturile, 
păstrând astfel banii în buzunarele lor. Ceva de genul. 

- Care dintre chelneri? 

Piper nu avea de gând să lanseze acuzaţii fără dovezi. 

- De-aia m-ai angajat, să aflu. 

Heath Champion se întoarse din grădină cu o pungă 
plină din care ieșeau codițele verzi de la morcovi. 

- Eşti singurul tip pe care îl știu care cultivă varză de 
Bruxelles. Roșii, da, mi se pare normal. Jalapeâos, sigur. 
Dar varză de Bruxelles? 

- Treci peste. 

Piper își dădu seama că uitase să-și închidă telefo- 
nul când începu să răsune coloana sonoră din Buffy, 
spaima vampirilor. 

- Foarte profi, îi spuse Graham, ridicând din 
sprâncene. 

Piper scoase telefonul din geanta tip poştaș. Polițistul 
Eric era cel care o suna. Piper îi respinse apelul și băgă 
din nou mâna în geantă. 

- Am un contract... 

- Dă-i-l lui, zise el, făcând semn spre agentul lui, până 
mă duc să mă schimb. 

Se îndreptă spre scări și, preț de o clipă, ea își imagină 
cum ar fi fost să stea întinsă pe sub treptele acelea de 
metal, uitându-se în sus la el. Se apropie de Champion 
şi îi dădu dosarul. 

Acesta își lăsă merindele deoparte, iar Piper îl privi 
impacientată în timp ce studia contractul. Chiar dacă 
se abținuse să-i ceară o sumă exagerată, îi era teamă ca 
agentul să nu creadă că serviciile ei erau prea scumpe. 

Champion scoase un stilou din buzunar. 

- Putem să te plătim ceva mai bine de atât. 

Piper încercă să înțeleagă ce anume voia să-i spună. 

-Nu se presupune că tu ar trebui să-i aperi interesele? 

Champion zâmbi, dar nu spuse nimic. 

Graham reapăru câteva minute mai târziu, îmbrăcat 
cu o pereche de blugi și un tricou mulat care îi scotea 
în evidență umerii lucraţi. Agentul său îi înmână con- 
tractul. Graham aruncă o privire peste informaţii, ridică 
din sprâncene spre Champion, după care îi spuse: 

- Fă-mi o reducere de cinci sute de dolari, și poți să 
te muţi în apartamentul de deasupra clubului, ca să nu 
ajungi în subsolul ăla despre care-mi vorbeai. 

- Ce zgârcit mai ești, îi spuse agentul amuzat. 

-Ai un apartament la etajul de deasupra clubului? 
întrebă Piper. 

- Două, răspunse Graham. Unul e ocupat, dar în 
celălalt nu stă nimeni. E cam gălăgie când este muzică 
în club, dar poți şi tu să-ți iei dopuri de urechi. 

- Trei sute de dolari în minus, spuse Champion. UL- 
tima ofertă. 

Şi, astfel, ajunse exact la suma pe care o ceruse inițial, 
doar că acum avea și unde să doarmă. 

Graham se uită lung la agentul său. 

- Aminteşte-mi, te rog, de ce ai rămas să lucrezi pen- 
tru mine. 

- Pentru că ai nevoie de o conștiință. 

Graham nu păru deranjat. În schimb, îşi îndreptă 
atenţia spre Piper. 

-Poți să te muţi când vrei tu, dar am nevoie să fii la 
datorie în seara asta. Scoase un rând de chei din sertar 
și i le aruncă. Am să-ţi fac cunoștință cu ceilalți angajaţi 
la ședința de la ora opt. 

Avea de lucru şi găsise un apartament, altul decât 
subsolul verișoarei sale. Luă contractul și de-abia se abți- 
nu să nu-l pupe pe Heath Champion. Doar că mai avea 
ceva de rezolvat. Se întoarse spre Graham și se uită fix 
spre semnul dintre ochii lui negri. | 

- Presupun că asta înseamnă că nu mă mai dai în 
judecată, nu? 

Graham îi răspunse cu un rânjet care nu o linişti 
deloc: 

- Mai vorbim. 


- E ceva ce nu se leagă aici, îi spuse Heath după ce 
Piper intră în lift. 

Coop se uită curios prin punga de merinde a lui Heath. 

- Ce anume? 

- De ce i-ai spus să se mute în apartament? 

- O vreau la îndemână, ca să-mi recuperez investiția. 

- Sper că vrei doar să-ţi recuperezi investiția și că nu-ți 
stă mintea la altceva, răspunse Heath, luându-și punga. 
Fata asta nu e una dintre actrițele tale. 

-Am observat. Și, poate nu ţi-ai dat seama, dar nu 
mă dau în vânt după ea. 

- Am observat. 

-Şi nici ea nu mă prea înghite. 

- E clar că nu e fanul tău numărul unu. 

- Dar trebuie să recunosc că e o femeie aprigă şi cu 
integritate. 

-Şi nu doar atât. Are ochi frumoși, un chip intere- 
sant şi nişte picioare sexy. 

-Nu mă interesează. 

- Gata, fără parteneră? 

Coop nu avea de gând să-i spună nimic despre fostele 
lui iubite sau despre Piper Dove. 

- Gata, fugi acasă la nevastă-ta! 

- Bine, plec. 

Odată ce Heath plecă, Cooper ieși din bucătărie 

i intră în grădină, locul lui preferat din toată lumea. 
Î totdeauna îi plăcuse să cultive legume, și nu avea de 
gând se renunţe la pasiunea aceasta doar pentru că se 
mutase la oraș. Terasa lui spațioasă, construită pe mai 
multe niveluri, era împrejmuită de ziduri de cărămidă 
suficient de înalte încât să protejeze grădina de vânt, 
fiind astfel locul perfect pentru agricultură. El însuşi se 
ocupase de grădina aceea, fiecare sac de pământ, fiecare 
răsad, fiecare ghiveci. 

În perioada în care încă juca fotbal, mirosul acela 
proaspăt reușise să îl facă să uite de accidentări. Fie că 
schimba pământul, că îngrijea florile sau că își culegea 
legumele pentru cămară, acela era locul în care nu auzea 
zgomotul căștilor de protecție care se loveau între ele, 
mârâitul adversarilor, aplauzele publicului care luau cu 
asalt stadionul. Grădina aceea era locul în care putea să 
uite de valul de adrenalină pe care îl trăia când dirija 
baletul acela sălbatic într-un joc din NFL. 

Acum, că nu mai juca, venea aici să fugă de el însuși - 
să uite de presiunea viitorului. Doar că, astăzi, pacea 
grădinii sale nu părea să-l liniștească. Trecuse o săptă- 
mână de când se întâlnise cu Deidre Joss şi nu primise 
nici o veste de la ea. Deidre îi spusese că avea nevoie de 
timp de gândire, doar că el nu era obișnuit să aștepte. 

În doar câteva luni, Spiral avea să se stabilizeze, iar 
Graham ştia că avea să fie gata să treacă la următoa- 
rea etapă a carierei sale, aceea de a construi o franci- 
ză de cluburi de noapte în jurul altor atleți renumiți 
care erau fie prea ocupați, fie prea proști ca să se des- 
curce singuri. 

Apariţia lui Piper Dove în viața lui îl făcuse să-și mai 
ia gândul de la asta, chiar dacă tipa îi era antipatică. Și 
totuși, era o persoană interesantă. În afară de farsa 
cu Esmerelda, Piper era obișnuită să spună lucrurilor 
pe nume. Era nerăbdător să vadă cum avea să se com- 
porte față de el, când era evident că nu îl simpatiza, dar 
avea nevoie de el. 

Din nefericire pentru ea, politețea pe care el o arăta 
în mod normal față de sexul opus părea să-l părăsească 
ori de câte ori se afla în preajma ei. De asemenea, rutina 
zilnică a vieţii de proprietar de club începuse să îl plic- 
tisească, Avea să-i prindă bine să-și îndrepte atenţia spre 
altceva, iar Piper Dove părea persoana potrivită. 


În după-amiaza aceea, Piper își luă cheia pe care i-o 
dăduse Graham şi deschise ușa de metal dinspre aleea 
din spatele clubului. Intră în holul îngust, cu pereţii gri 
şi care mirosea a cartofi prăjiți, dar observă că podeaua 
fusese măturată. Uşa din capătul culoarului părea să 
ducă spre zona angajaţilor, în timp ce treptele din dreap- 
ta ei duceau la etaj. 

Începu să urce la etajul trei, fericită că nu avea prea 
multe lucruri de cărat. Ajunse la capătul scării și intră 
pe palier. 

Totul se întâmplă atât de repede. 

Zări o siluetă în întuneric... Simţi un pistol la tâm- 
P 
plă... O durere... 
„Eşti terminată!“ 


capitolul 5 


Piper reacţionă din instinct. ÎI înșfăcă de braţ, îl lovi 
cu piciorul şi îl trânti la pământ cu o bufnitură puter- 
nică. De-abia atunci îşi dădu seama că țipătul acela de 
durere venea din partea unei femei, nu a unui bărbat. 
Se trezi la picioarele ei cu o adolescentă care stătea 
chircită pe podea, frecându-şi braţul. Zări pe jos pușca 
galbenă de jucărie și glonţul de spumă care o lovise în 
plin pe Piper. 

Fata era greu de încadrat într-o anumită rasă după 
înfățișare: avea pielea măslinie, ochi deschişi la culoare, 
păr lung ondulat; o frumuseţe care avea să frângă inimi 
pe viitor. 

- Vai! Îmi pare rău! strigă ea, iar Piper observă că pur- 
ta aparat dentar. 

Piper se aruncă în genunchi lângă ea. 

- Eşti bine? 

- Am crezut că eşti un asasin! 

- Dau buzna adesea prin zonă? o întrebă ea, grăbin- 
du-se să-i inspecteze braţul. 

- Sunt bine, zise fata, așezându-se în fund. 

Piper răsuflă ușurată să vadă că nu avea braţul rupt, 
dar, în același timp, era din cale afară de nervoasă. 

-Şi ce aveai de gând să faci? 

-Am crezut că eşti altcineva. Fata își luă arma, pe 
care Piper observă că o modificase, ca să intensifice me- 
canismul de tragere. 

- Ai permis pentru așa ceva? o întrebă Piper. 

- Ştiu. E o prostie. Mi-a fost chiar rușine să le cumpăr. 

-Să „le“ cumperi? 

-Una nu-ţi ajunge. E un fel de joc. Doar că e ceva 
serios, zise fata, ridicându-se. Era frumos proporționată, 

cu toate că - fiind o adolescentă obișnuită - probabil 
era convinsă că era prea grasă. Tu ești noua vecină, nu-i 
aşa? Ştiu că i-a spus Coop mamei mele că urma să te 
muţi, dar, sinceră să fiu, am uitat. Eu sunt Jada. 

-Numele meu este Piper. Ce ţi-a venit să ataci oa- 
meni nevinovaţi la întâmplare? 

-Sunt înscrisă la Pius, răspunse Jada, iar Piper își 
aminti că era vorba despre un liceu teologic. Fac parte 
din grupul Asasinii Pius. 

- Şi papa ştie despre treaba asta? 

- Hai că ești amuzantă, zise fata pe un ton cât se poa- 
te de serios, de parcă ar fi evaluat-o pe Piper din cap 
până-n picioare ca s-o încadreze într-o categorie. Ne-am 
mutat recent din St. Louis, chiar înainte să înceapă 
şcoala, aşa că profit de ocazia asta ca să mă împrietenesc 
şi eu cu lumea. 

„Adică încerci să-i faci să te placă“, își spuse Piper. 

- Hai să te conduc în apartamentul tău, îi spuse Jada. 
E mai mic decât al nostru, dar e mişto. Ușa aia dă în 
club, zise ea, arătând cu degetul spre una dintre cele trei 
uși din coridorul îngust, pătrățos. Inainte să deschidă 
Coop clubul, era un restaurant italienesc. Aici stau eu 
cu mama mea, zise ea, făcându-i semn spre ușa din faţa 
lor. Nu e la fel de frumos ca în St. Louis, dar mama a 
vrut să ne mutăm, iar Coop a invitat-o să venim aici. 
Tata a murit într-un accident de mașină când aveam eu 
9 ani. A lucrat la un moment dat ca antrenor personal, 
era prieten bun cu Coop. Coop ne-a dat bani de înmor- 
mântare şi toate cele. 

- E greu. Şi eu am rămas fără mama în copilărie. 

- La fel şi Coop. 

Şi aici o să stai tu. Jada își luă pușca Nerf, merse până 
la ușa de la capătul culoarului și o deschise, pentru că 
nu era încuiată. 

Nu era un apartament foarte mare, dar arăta bini- 
şor, cu pereţi în nuanţe de galben, parchet din anii '70 
şi două ferestre mici care dădeau înspre aleea din spa- 
tele clubului. Blatul alb de bucătărie separa bucătăria 

modestă de camera de zi, care era decorată cu o cana- 
pea verde, un fotoliu în aceeași culoare și două măsuţe 
cu veioze. 

- Dormitorul e foarte mişto, îi spuse Jada. 

Şi chiar avea dreptate. Piper se opri în pragul ușii ca 
să-l admire. Camera era ocupată aproape în întregime 
de patul imens cu panou tapițat, acoperit cu o cuver- 
tură crem. Pe peretele opus trona un televizor cu plas- 
mă. Pe una dintre noptiere era o combină muzicală de 
fiţe, iar de o parte și de cealaltă a patului atârnau două 
lămpi frumoase. 

- Super! 

- Coop mai vine câteodată să doarmă aici. 

„N-o să mai vină,“ își spuse Piper. 

- Li place să se răsfeţe, zise Jada. 

- Observ. 

Piper se așeză pe marginea patului și simți salteaua de 
calitate. Jada se uită lung la iPadul de lângă televizor, în 
timp ce se chinuia să-și dea jos oja neagră de pe unghii. 

- Cooper e superbogat. 

- Să știi că nu-i așa fain să fii bogat, îi spuse Piper, 
ceea ce era o minciună. 

- Probabil că nu. 

- Mai spune-mi despre Asasinii Pius. 

Jada își dădu părul după urechi. 

- L-au început acum vreo doi ani. E ca un fel de exer- 
cițiu de unire a elevilor din clasă. 

- Măicuţele alea au început s-o ia razna. 

- Profii nu prea sunt de acord cu ce facem noi, dar, 
atât timp cât nu venim cu armele la școală, nu au ce să 
ne facă. Cei care voiau să joace trebuiau să plătească 
vreo cinci dolari, ceva de genul. Suntem o sută douăzeci 
de copii în clasă, și s-au înscris nouăzeci și doi. 

- lar scopul este acela de a... 

-A ajunge până la capăt. 

Piper începu să se prindă de idee. 

-Ca în Jocurile foamei. 

-Ca să câştige premiul de 460 de dolari, zise Jada, 
strângându-și părul ondulat într-o coadă. Chiar am ne- 
voie de bani, pentru că mi-e rușine cu telefonul meu. 
Nu i-am spus mamei asta, dar ştie şi ea şi se simte aiurea 
că nu are bani să-mi cumpere ceva frumos. Dar n-ar fi 
trebuit să-ți spun asta. Mama zice că nu se cade să vor 
beşti despre bani. 

Piper o înţelegea prea bine. 

- Și cum funcţionează jocul ăsta? 

- Nu ai voie să omori pe nimeni în școală, la vreun 
eveniment legat de şcoală, când suntem la muncă sau în 
mașină, că riști să le faci rău. 

- M-am mai liniştit. 

- Nu ai voie să omori pe nimeni nici în autobuz sau 
în drum spre școală, dar în rest e OK. 

-Nici nu vreau să-mi imaginez ce părere ar avea na- 
vetiștii dacă ar fi nevoiţi să stea cu ochii-n patru după 
gloanţe Nerf. Mai ales în Chicago. Ai noroc că n-a încer- 
cat nimeni să te împuște de-adevăratelea. 

-Trebuie să avem grijă să nu-i deranjăm pe cei din 
jurul nostru. 

-Şi merge treaba? întrebă ea, pe un ton uşor sarcastic. 

-Chiar îmi pare rău, zise Jada. Treaba e că nu ai voie 
să dai buzna în casa cuiva să-l omori decât dacă te-a che- 
mat în vizită. Și treaba e că, dacă vreunul dintre copiii 
de la școală s-ar trezi să vină până aici și ar spune că sunt 
prieteni cu mine, tipii de la pază sau chelnerii probabil 
Lar lăsa să intre. 

- Poate n-ar fi o idee rea să vorbeşti cu ei despre asta. 

- Nu mă lasă mama. Coop ne lasă să stăm aici fără să 
plătim, așa că îi suntem îndatorate, iar mama m-a rugat 
să nu fac prostii. 

Fără să plătească? Piper, suspicioasă din fire, se în- 
trebă dacă nu cumva altruismul lui Coop avea o moti- 
vaţie ascunsă. 

- Să nu se mai întâmple, îi spuse ea, că data viitoare 
Chiar s-ar putea să-ți fac rău. 

- A fost super. Ai superreflexe. 

Acum, că se linişti că nu-i rupsese mâna, trebuia să 

admită că era destul de mândră de ea însăși. 

Jada căzu pe gânduri. 

- Poate ar trebui să avem un fel de cod. Ai putea, 
spre exemplu, să baţi în perete la capătul scărilor 
înainte să urci, de două ori repede și o dată mai în- 
cet, ca să știu că eşti tu. Chiar am nevoie de acei 460 
de dolari. 

- Ajută-mă să-mi car lucrurile şi mă mai gândesc. 

Jada coborî cu ea. Își luă pușca şi inspectă aleea îna- 
inte de a ieși în-stradă. 

Piper reușise să îngrămădească totul în două valize și 
câteva cutii. Jada luă una din valize, fără să lase arma jos, 
mereu la pândă. Piper luă cealaltă valiză. 

- Chiar crezi că o să încerce cineva să te atace aici? 

Jada se uită la ea de parcă ar fi fost bătută-n cap. 

- Tu vorbeşti serios? E locul perfect pentru o ambus- 
cadă. În a treia zi de școală, doi copii de la școală, Da- 
niel şi Tasha, s-au ascuns în spatele mașinii lui Coop. 
Au făcut echipă împotriva mea. 

-Ce şmecheri! 

-Lam omorât, zise Jada cu satisfacție. Am încercat 
s-o conving pe Tasha să facă echipă cu mine, dar e una 
dintre fetele populare. Și e topită după Daniel. 

- Un alt exemplu de femeie care se lasă vrăjită de 
un bărbat. 

Jada încuviință. 

- Exact. Vreau să mă fac psiholog. 

- Momentan, nu prea reușesc să te văd în postura 
asta, dar e important să-ți urmezi visul. 

Jada începu să râdă, iar zâmbetul ei cald și aparatul 
dentar o făcură pe Piper să o ierte pentru atacul de 
mai devreme. 


Tony, administratorul clubului, avea o voce puter- 
nică, un zâmbet fermecător şi un aer charismatic, dar 
Piper îşi propuse să rămână cu ochii pe el, cu toate că, 
dat fiind faptul că Graham îi mărturisise adevăratul 

motiv pentru care venise la club, nu avea să fie o sarcină 
ușoară. La ședința cu angajaţii, Coop o prezentă drept 
noul strateg digital. Află că pe Domnul Torpilă îl chema 
Jonah. El era șeful de pază și fost jucător de la Clemson. 
Chiar dacă nu păru să o recunoască, nu se uită tocmai 
frumos la ea - fie pentru că era, de la natură, un tip ur- 
suz, fie pentru că nu o considera îndeajuns de frumoa- 
să cât să lucreze la Spiral. Ceilalți șase agenţi de pază 
arătau și ei ca foşti jucători de fotbal, ceea ce se dovedi 
a fi adevărat. 

Tony începu să le povestească chelnerilor despre bă- 
uturile pe care trebuiau să le promoveze în seara aceea. 
Lui Piper i se păru ciudat că angajatorul ei interveni 
spre finalul şedinţei ca să-i avertizeze să nu servească 
clienţii în exces. La sfârșitul întâlnirii, Piper îi spuse: 

- Ai grijă, te joci cu focul! 

- Vreau să clădesc o afacere unde oamenii să se simtă 
bine, dar nu am chef să moară pe aici. 

- Te-ai gândit vreodată să joci golf în miniatură? 

- Foarte amuzant. 

După ora 9.00, începură să sosească clienţii; femei cu 
păr lung îmbrăcate în fuste scurte, rochii mulate, bluze 
de mătase și pantofi superbi. Bărbaţii erau îmbrăcați cu 
sacou, cămăși sau tricouri scumpe care le scoteau în evi- 
denţă pectoralii. Toţi păreau a încerca să îi intre în graţii 
cowboy-ului din Oklahoma, care ajunsese în Chicago 
după o scurtă ședere în Miami și care adusese gloria 
orașului lor. Clienţii roiau în jurul lui, dar agenții de 
pază nu încercară nicicum să-i oprească. 

Două femei, una într-o pereche de pantaloni de piele 
şi cealaltă îmbrăcată cu o rochie roșie decupată în talie, 
trecură pe lângă ea. Piper avea în garderobă o singură 
rochie potrivită pentru acest job - sărmana rochie nea 
gră, aceeași pe care o purtase și în urmă cu opt zile, în 
noaptea în care fusese deconspirată. Singurul avantaj la 
jobul ei anterior fusese că putea să poarte blugi la birou. 
Era o adevărată bătaie de cap să te împopoţonezi ca să 
mergi la muncă. 

Daădu o raită prin club şi băgă de seamă că noile 
strategii fuseseră deja implementate la bar, dar una din- 
tre chelnerițe, o brunetă subțirică pe nume Taylor, îi 
atrase în mod special atenţia. La prima ei vizită în club, 
Piper observase că fata părea destul de apropiată de bar- 
manul Keith. 

Taylor se opri la bar să ia o comandă, iar Piper profită 
de ocazie ca să se prezinte. 

- M-am gândit că ar fi fain să creez pe site o secțiune 
în care să-i prezint pe chelnerii de la Spiral. Cu o poză, 
câteva chestii amuzante. Crezi că ceilalți angajaţi ar fi de 
acord cu ideea asta? , 

Piper observase că majoritatea angajaților păreau 
mulțumiți de jobul lor. Aveau salariu bun, plus bene- 
ficii, și nimeni nu le cerea să danseze din buric ca să-și 
vândă marfa, dar poate că Taylor nu era la fel de mulțu- 
mită ca restul. Luă băuturile de la barman și le așeză pe 
o tavă neagră, lucioasă. 

- Sigur. Ceilalți angajați sunt dispuși că facă orice 
pentru Coop. 

Încerca oare să bată vreun apropo? 

- Ceilalți angajaţi? Și tu nu ești de aceeași părere? 

- Ab, ba da. Sigur. E un job fain. 

Doar că entuziasmul ei nu o convinse, așa că își pro- 
puse să rămână cu ochii pe ea. 

Coop era veșnic prezent pentru autografe, și nici 
unul dintre agenţii de pază nu părea grăbit să-i sară 
în ajutor. Aprecia faptul că paznicii nu-l păzeau ca pe un 
deţinut, dar deja exagerau. Toată lumea voia să se dea 
bine pe lângă Graham, și, chiar dacă publicul din seara 
aceea părea binevoitor, situația se putea schimba într-o 
clipită. Totuși, nu era treaba ei să-i poarte de grijă, așa 
că nu făcu decât să continue să se plimbe când pe la bar, 
când pe ringul de.dans, când pe la toaletă. 

Pe la mijlocul nopţii, hotărî să urce în secțiunea VIP. 
Jonah cel enervant o opri din drum. 

-Nu ai voie să urci. 

Nu era primul bătăuș care îi ieșea în cale. Jonah ştia 
prea bine că și ea era angajata clubului, dar ţinea să-i 
aducă aminte că el era şeful. Profită de cei câțiva centi- 
metri în plus de la pantofii cu toc și îi spuse: 

- Ba merg unde vreau eu. Dacă nu-ţi convine, poți să 
stai de vorbă cu domnul Graham. Dar să nu te apuce 
plânsul. Doar nu vrei să te faci de râs. 

Trecu pe lângă el și intră în zona VIP. Prima zi de 
muncă, și deja îşi făcuse un duşman. 

Zona VIP era decorată în nuanţe de bronz și negru, 
la fel ca restul clubului, dar cu paravane elegante care se- 
parau spaţiul în mai multe zone. Zări barul de la capătul 
încăperii, ca o bijuterie. Uniformele chelnerițelor erau 
la fel ca ale fetelor de la parter, provocatoare, dar nu de 
prost gust. Rochii simple, negre, cu bretele subțiri în 
formă de X la spate și cu un tiv scurt, cu dantelă. Unele 
chelnerițe purtau cizme de piele cu toc, altele aveau san- 
dale tip gladiator care se prindeau în jurul gambelor și 
care păreau mai confortabile decât pantofii cu care era 
ea încălțată. 

Un tip pe care îl recunoscu drept noul jucător de la 
Stars stătea la masă cu doi fotbaliști de la Bears și, după 
cum era de așteptat, cu un grup de tinerele cu păr înfo- 
iat. Piper se îndreptă spre bar şi schimbă câteva vorbe 
cu barmanii, fără săși ia ochii de la ce se întâmpla în 
jurul ei. În zona VIP, majoritatea invitaţilor păreau să-și 
îndrepte atenţia spre oamenii cu care stăteau la masă, 
în loc să le umble ochii după alţii, cum se întâmpla la 
parter. VIP-urile se credeau buricul pământului. 

Piper se îndreptă spre toaleta din spatele încăperii. 
Intră în cameră și o văzu imediat pe bruneta cu aspect 
dramatic pe care o recunoscu ca fiind actriță într-un se- 
rial despre viaţa polițiștilor din Chicago. Actriţa era așe- 
zată pe un scaun în fața unei oglinzi ovale, privindu-se 
în aceasta, în timp ce rimelul i se prelingea pe obraji. 

Piper se opri în pragul ușii. 


- Eşti bine? 

-Viața e de căcat, îi spuse actrița cu voce slabă, fără 
să-și ia ochii de la oglindă. 

Judecând după cerceii ei cu diamante și după rochia 
albastră, superbă, care îi cădea pe un umăr, viața ei nu 
avea cum să fie tocmai de căcat. 

- Bărbaţii sunt de căcat. Viaţa e de căcat, zise ea, 
cu lacrimi în ochi. 

Piper se gândi o clipă să o ia la sănătoasa, dar era 
în picioare de ore întregi, iar pantofii o jenau teribil. Se 
așeză pe scaunul de lângă ea și se descălță. 

-S-ar părea că nu ai o noapte prea bună. 

-Nu am o viață prea bună. E de căcat. 

- Dă-l afară! Părerea mea. 

Actriţa o privi panicată cu doi ochi mari, albaștri. 

- Dar îl iubesc. 

Dumnezeule... Câte femei tâmpite pe lumea asta. Pi- 
per încercă să fie răbdătoare. 

-Nu vreau să par prea zen, dar poate ar trebui să te 
iubeşti pe tine însăți. 

Actriţa luă un şerveţel și își șterse lacrimile. 

-Nu înţelegi. Uneori, e un om așa bun. Şi are nevoie 
de mine. Are și el problemele lui. 

- Toţi avem problemele noastre. Lasă-l să și le rezol- 
ve singur. 

Actriţa o privi şocată, cu nările ei perfecte fumegând. 

- E foarte clar că habar n-ai cum este să iubeşti din 
tot sufletul. 

-Ai dreptate. Mai puţin când vine vorba despre 
Doritos cu gust de taco. 

Actriţa nu păru deloc amuzată, dar se apropie ușor de 
ea şi îi simţi mireasma parfumului scump. 

-Cine ești? 

- Nimeni. Lucrez aici. Mă ocup de partea de social 
media pentru club. 

Femeia se uită lung la rochia ei simplă, atât de nepo- 
trivită pentru locul acela sofisticat, după care se ridică 
greoi de pe scaun. 

- Îmi pare rău pentru tine. Habar n-ai ce pierzi. 

- O viaţa tristă? zise Piper, cât putut ea de delicat. 

Actriţa îşi făcu o ieșire dramatică. Piper se privi în 
oglindă. Era clar că un job de life coach nu avea să fie 
o variantă de rezervă prea bună. Nu era obișnuită să 
piardă nopţile. Umezi cu apă rece unul dintre proso- 
pelele negre. Ușa se deschise, şi o zări în prag pe una 
dintre fetele cu păr înfoiat de la masa fotbaliştilor, cea 
mai frumoasă. 

-Şi ţie ţi-e rău? întrebă ea când o văzu pe Piper 
umezindu-și gâtul cu prosopul rece. Chiar ar trebui să 
plec. Sunt ruptă de somn și încep examenele orale în 
două săptămâni. 

- Examenele orale? 

Blonda veni la oglindă şi își șterse cu degetul o pată 
de ruj de pe dinți. 

- Trebuie să-mi susțin teza de doctorat în sănătate 
publică. | 

Frumoasă, deşteaptă și cu păr înfoiat. 

- Nu e corect, mormăi Piper. 

- Poftim? întrebă fata nedumerită. 

- Pare dificil. 

- E mai ușor dacă apuc să dorm noaptea, răspunse 
ea, după care intră în toaletă. 

Piper cobori la parter, alături de oamenii de rând, 
reamintindu-și că un detectiv bun nu se grăbea să tra- 
gă concluzii despre cineva, aşa cum făcuse ea în cazul 
tipelor cu părul înfoiat. 


Piper se trezi în dimineaţa aceea când îi sună telefo- 
nul. Dezorientată, încercă să răspundă, îl scăpă pe jos, după 
care se întinse peste marginea patului să-l recupereze. 

- Alo? 

- Deschide ușa, Esmerelda. Vreau să stăm de vorbă. 

- Chiar acum? 

- Chiar acum. 

Piper începu să mormăie, tolănită pe salteaua aceea 
minunată. Patul era extrem de comod, nu ar fi vrut să 
se ridice niciodată din el, cu atât mai puţin acum, când 

nu era deloc pregătită să aibă de-a face cu șeful ei. Se 
uită la ceas cu ochii împăienjeniți de somn. Era 9.30. 
Dar se culcase de-abia la 3.00. Slavă Domnului că 
clubul nu era deschis seară de seară. Patru nopți pe săp- 
tămână era deja prea mult. 

Dormise în chiloți şi într-un tricou cu Chicago Bears. 
Îşi trase repede blugii pe ea și o luă la goană prin camera 
de zi în picioarele goale. Nici măcar nu se uită la el după 
ce-i deschise ușa. 

- Nu vorbesc nici măcar cu mine însămi fără să mă 
spăl pe dinți înainte, îi zise ea, după care dădu buzna 
în baia micuță ca să facă pipi, să se spele pe dinţi şi să se 
facă prezentabilă. 

Când ieși din baie, îl găsi pe canapea, cu glezna peste 
genunchi și cu o cafea de la Starbucks în mâna imen- 
să. Aruncă o privire în jurul ei, sperând să zărească o a 
doua cană de cafea, însă fără noroc. 

- A fost prima ta zi de muncă, îi spuse el, și deja am 
primit o plângere la adresa ta. 

Ştia deja cine o dăduse în gât, dar făcu pe proasta. 

- Nu cred. 

- Ai reușit s-o superi pe Emily Trenton. 

- Pe Emily Trenton? 

- Actriţa care joacă în Third Degree. 

- Ce serial stupid, zise ea. Nu ştiu tu, dar eu, una, 
m-am săturat să văd femei împușcate sau cu gâtul rete- 
zat de fiecare dată când deschid televizorul. Pe vremuri, 
lăsai publicul să-și imagineze astfel de scene. Ca să nu 
mai vorbim despre fazele cu autopsiile. Jur că dacă mai 
vad vreodată... 

- Te-am angajat ca să stai cu ochii pe angajații mei, nu 
ca să-mi superi clienţii. 

Piper dădu să spună ceva, dar se opri. 

- Ai dreptate. N-o să se mai întâmple. 

Graham păru surprins de atitudinea ei, dar chiar exa- 
gerase cu actrița şi nu vedea nici un motiv pentru care 
să se apere. Graham luă o gură de cafea, uitându-se lung 

a ea. 

-Şi ce i-ai spus, mă rog? 

- l-am spus că ar trebui să-i dea papucii tipului ăstuia 
care-i face viața amară. 

-E unul dintre cei mai afurisiți jucători din ligă, 
spuse Graham, cu scârbă. Faultează tot ce-i iese în cale. 
Şi pe mine m-a accidentat o dată. 

- Şi totuși, îl laşi să vină în clubul tău. 

Graham ridică din umeri. 

- Dacă ar fi să-i dau afară pe toți cei care mă enervea- 
ză, aş da faliment. 

-Nici măcar nu înțeleg de ce ai intrat în afacerea 
asta. E un mediu murdar - nu am nimic cu clubul tău, 
dar e nașpa să lucrezi până târziu în noapte, și deja ai o 
căruţă de bani, ai putea să-ți cumperi o mică țară. Sau 
o insulă. Eu asta aș face. Mi-aș cumpăra o insulă. 

- Nuss cine ştie ce. 

Lipsa cafelei o împiedica să gândească limpede. 

-Nu-mi place de tine, spuse, după care se grăbi să 
adauge: Nu, de fapt, problema se pune în felul următor: 
Mie, personal, nu-mi place că eşti atât de arogant, dar, 
în calitate de angajat, îţi sunt sută la sută loială. M-aș 
arunca în bătaia focului ca să te apăr. 

- E bine de ştiut. 

Dat fiind faptul că îi oferise un loc de muncă și un 
apartament în care să locuiască, fusese chiar nepoliti- 
coasă cu el. Nici el nu părea prea dornic să o tragă la răs- 
pundere pentru incidentul de seara trecută cu actrița. 

- Scuze! Sunt destul de morocănoasă dimineața 
înainte să-mi beau cafeaua. 

- Doar atunci? 

- Nu, nu doar atunci. Sunt mai băieţoasă din punc- 
tul ăsta de vedere. 

- Chiar așa? întrebă el, coborându-și privirea spre 
sânii ei, ceea ce o făcu să reacționeze instantaneu. 

Uitase că nu avea sutien pe ea pe sub tricou, aşa că 
se cocârjă imediat. Graham schiţă un zâmbet. Şi de ce 
nu? Văzuse unii dintre cei mai scumpi sâni din lume; 

ai ei nu erau cu nimic speciali. Cu toate acestea, reuși 
cumva să o facă să se jeneze. 

- Găseşti cafetiera în bucătărie, îi spuse el. 

Piper se duse în bucătărie, dar își aminti că nu cum- 
părase cafea. 

-Nu mai contează deloc, nu am apucat să merg 
la cumpărături. 

- Avem cafea boabe și espressor în bucătăria de la 
parter. Vin să-ţi deschid ușa. 

-Stai să mă încalț, 

Se încălță şişi trase și un sutien pe ea. leși din cameră 
şi îl găsi cu Guiţ-Guiţ în mână. 

- Ce fel de şcoală are drept mascotă un porc? 

-O şcoală de la ţară. 

- Ah. 

Îi aruncă porcuşorul în așa manieră încât nu se aștep- 
ta să îl prindă. Dar Piper prinse jucăria. Piper își savură 
mica victorie în timp ce coborâră împreună scările. Dar, 
în loc să se îndrepte spre bucătăria clubului, Graham îi 
deschise ușa care dădea în alee. 

- Aşteaptă aici, bine? zise el, ieșind în stradă. 

Piper aruncă o privire pe alee și văzu că furtuna de 
noaptea trecută împrăștiase câteva cutii pe aleea murda- 
ră. Graham nu părea prea fericit, 

-Astea ar fi trebuit să fi fost deja strânse, zise el, 
aruncând o cutie udă la gunoi, după care se apucă să le 
strângă pe celelalte. l 

Piper aprecie că el nu se dăduse în lături de la treabă 
şi merse să-l ajute. Luă o cutie dintr-o baltă și în clipa 
următoare o zări pe Jada pe alee. Plasa cu cumpărături 
pe care o căra în braţe dădea de înţeles că avea responsa- 
bilități pe care mulți copii de vârsta ei nu le aveau. Jada 
îi făcu cu mâna, iar Piper îi răspunse la salut, după care 
se întoarse la treabă. 

Brusc, văzu un băiat după colț, cu o puşcă Nerf în 
braţe. Piper înlemni, după care făcu stânga împrejur 
şi o strigă pe Jada. Aceasta dădu să-și scoată arma din 
buzunarul de la haină, dar nu putea din cauza pungii 

de cumpărături. Asasinul cel tânăr se pregăti de atac 
asemenea un polițist din seriale. Fata era la un pas 
de moarte. Doar că Piper nu avea de gând să o lase 
să moară. 

Sări spre ea și folosi drept scut primul lucru care îi 
ieși în cale. 

Pe Cooper Graham. 


capitolul 6 


Graham își pierdu echilibrul. Nu din cauza glonţului, 
care de-abia dacă îi ștersese braţul, ci pentru că fusese 
împins fără nici un fel de avertizare. Simţi un glonț pe la 
urechi din direcția opusă, căci Jada sărise la atac. 

- Eşti mort! strigă ea. 

- Nu e corect, protestă băiatul. 

- Ba da! răspunse Jada. 

Între timp, Graham aterizase în mijlocul aleii, într-o 
băltoacă. 

- Ce naiba se întâmplă aici? izbucni el. 

Victima lui Jada dispăru înfrântă după colț. Jada icni 
când își dădu în cele din urmă seama ce se întâmplase 
cu Graham. Piper sări să-l ajute. Graham era plin de 
noroi pe haine, ba chiar avea o pată de noroi în despică- 
tura din bărbie. Era murdar pe blugi și pe mâini. Piper 
se aşeză în genunchi lângă el. 

- Dumnezeule... Eşti bine? 

Jada veni degrabă spre ei. 

- Coop! Te rog să nu mă pârăști mamei! Te rog fru- 
mos! zise ea, după care se uită spre Piper. M-ar fi omorât 
dacă nu m-ai fi salvat tu! 

lar acum Graham avea să o omoare pe Piper. Şi nu 
cu o armă Nerf, după cum îi dădu de înţeles expresia de 
pe chipul lui, ci cu propriile lui mâini murdare. Piper 
rămase locului, cu câteva picături de noroi alunecându-i 
pe picioare. 

- Jada... ar fi mai bine să treci în casă. 

Jada nu se lăsă convinsă, Îi aruncă o ultimă privire ru- 
gătoare lui Graham, după care îşi luă punga de cumpă- 
rături şi arma și se făcu nevăzută. Piper rămăsese singură 
pe aleea aceea cu un bărbat recunoscut pentru talentul 
său de a-și pune inamicii la pământ. Graham dădu să se 
ridice și călcă pe o coajă de grepfrut. 

- Lasă-mă să te ajut, îi spuse Piper. 

- Nu pune mâna pe mine! Niciodată. Graham se ridi- 
că iute, cu graţia și dibăcia unui leopard. Piper se clătină 
puţin pe picioare când se ridică, dar cine ar fi putut 
s-o învinuiască? 

- Nu pune mâna pe mine! M-ai înțeles? zise Graham 
printre dinţii încleştați. 

Privirea lui arzătoare o neliniști. 

- Da... domnule. 

- Ce dracu” e în neregulă cu tine? 

- Sunt o mașinărie de război? zise ea, sub formă 
de întrebare, ceea ce se dovedi a fi o mare greșeală, 
pentru că expresia de pe chipul lui deveni chiar mai 
necruțătoare. 

-Am reacţionat din instinct, se grăbi ea să spună. 
Erai în drum, voiam să o apăr pe Jada. 

- De o pușcă Nerf! 

- Da... Ştiu, dar... Nu părea momentul potrivit să-i 
povestească despre Asasinii Pius, așa că îi oferi un scurt 
rezumat. E un joc. Asta mică luptă pentru bani și pen- 
tru respectul colegilor ei. 

- În caz că n-ai aflat, eu nu fac parte din jocul ăsta. 

- Nu, sigur că nu. Dacă n-ai fi fost tu lângă ea, m-aş fi 
aruncat eu în calea armei. 

Graham o privi nervos. 

- Acum câteva minute, te lăudai că ești gata să sari în 
bătaia focului ca să mă aperi. Te-ai răzgândit? 

- Ei bine..., mormăi ea. Acum, ai văzut cu ochii tăi 
ce reflexe bune am. Asta ar trebui să te liniștească, nu? 
Câţi oameni pe lumea asta sunt atât de rapizi încât să te 
pună la pământ? 

Vai! Îşi dădu repede seama că nu ar fi trebuit să spu- 
nă asta. 

-Nu m-ai pus la pământ! Te-ai năpustit asupra mea! 

- În fine, spune-i cum vrei. Dar înțeleg ce vrei să zici. 

Poate că Graham nu observase că se tăiase la mâna 
lui de milioane de dolari, dar ea văzuse. Se grăbi să-i 
deschidă ușa. 

-Hai înăuntru să mergi să te cureţi și să-mi beau 
şi eu cafeaua aia pe care mi-ai promis-o, zise ea, încer- 
când să-l împace. Profităm să facem și o ședință, să-ți 
dau raportul. 

n mod surprinzător, sugestia ei păru să-i convină, cu 
toate că deschise ușa și o împinse nu tocmai delicat în 
hol. De-abia atunci observă că se tăiase la mână și scăpă 
o înjurătură, 

- E o simplă zgârietură, zise ea, grăbindu-se să deschi- 
dă ușa de la bucătărie. Te curăţ imediat. 

- Da, cum să nu. 

- Doar să-mi dai trusa de prim ajutor. 

-Şi să-ți dau voie să mă omori, spuse el. Sau ţi-am 
dat deja? l 

- Eşti și amuzant, și isteț. Ce noroc am că lucrez pen- 
tru tine. 

- Mai taci din gură, îi zise el, parcă mai puțin furios. 

Bucătăria era mică, dar curată, cu un blat din oțel 
inoxidabil, cuptor, prăjitor și grătar unde se gătea me- 
niul limitat al clubului: aperitive, cartofi prăjiți cu oțet 
şi, la 2.00, negrese cu whisky din partea casei. Graham 
se spălă pe mâini în chiuvetă, iar Piper găsi o trusă de 
im ajutoi în cămara bine compartimentată, dar el i-o 
luă din mână. 

- Dă-o încoațe! Crezi ce vrei despre mine, dar aș vrea 
să-mi păstrez mâna intactă. 

-Ce urât! 

Graham deschise capacul de plastic, iar Piper văzu 
pietrișul de pe palma lui. 

- Chiar îmi pare rău. Dar trebuia să facă mai mult de- 
cât să-și ceară scuze. Am vești bune. Din câte am observat 

până acum, angajaţii din zona VIP sunt superprofi. E și 
normal, la ce bacșiș primesc, dar e bine că ne-am liniştit 
în privinţa lor. Doar că Graham nu se arătă tocmai îm- 
bunat, și ea știa că trebuia să mai vină cu ceva. Nu era 
momentul potrivit să-i vorbească despre agenţii de pază 
leneși şi nu avea încă nici o dovadă împotriva chelneri- 
tei Taylor. Avea prea puţine opțiuni. Ştiu că asta avea 
să-ți placă. Eu însămi am de gând să actualizez site-ul 
clubului tău de fani. 

- Am deja pe cineva care se ocupă de asta, spuse el, 
căutând prin trusa de prim ajutor. 

- Da, doar că, spre deosebire de ei, eu știu să vorbesc 
cu subiect și predicat. Piper observă că sângele începuse 
să i se prelingă pe încheietură. Luă un șerveţel şi i-l în- 
tinse, dar hotărî să nu-i spună despre pata de noroi din 
bărbie. E adevărat, ești încă o celebritate în Chicago, 
dar cât timp crezi că o s-o mai ţii așa dacă nu investești 
în social media? Ai petrecut doar trei ani la Stars, spre 
deosebire de Bonner, Tucker sau Robillard, care și-au 
construit o carieră aici. Celebritatea e trecătoare, așa că, 
dacă vrei ca afacerea ta să continue să crească, trebuie 
să fii pe poziţii. 

- Am fost întotdeauna numărul unu, să nu uiţi asta, 
îi spuse el supărat. 

Piper încerca să facă pace cu el, nu să-l jignească, așa 
că alese altă abordare. 

-İn următoarea perioadă, vreau să monitorizez și să 
răspund comentariilor clubului online, zise ea — tocmai 
genul de muncă de care crezuse că scăpase. Şi să ştii și 
tu că treaba asta merită câteva băltoace. 

Graham scoase o pensetă. 

- Continuă! 

-Vrei mai mult? 

Graham ridică din umeri. 

- Dă-mi-o mie, spuse ea, înșfăcându-i penseta din 
mână. 

Graham nu părea genul care să poarte ranchiună, așa 
că îi dădu penseta, cu o privire mai degrabă gânditoare 
decât furioasă. 

- Eşti cam dusă cu capul, ştii, da? 

- Doar când sunt cu tine. 

- De ce! 

Pentru că viitorul ei stătea în mâinile lui. 

- Pentru că ești o legendă. 

- Mai încearcă, Esmerelda. 

- Eu sunt un simplu om, spuse ea, curăţând penseta 
cu dezinfectant. Tu eşti... un supererou. 

- Doar n-o să mă iei şi tu cu „Vai, ești un zeu“, nu? 

Adică exact ce avea de gând să facă. 

-Sigur că nu. Tot ce vreau să spun e că am emoții 
în preajma ta pentru că sunt un om normal, iar tu ești 
unul faimos. 

-Nici măcar un șarpe veninos nu ţi-ar da ție emoții, 
îi spuse el, iar Piper se entuziasmă, după care el i-o tăie: 
Te dai bine pe lângă mine pentru că eu îţi plătesc sala- 
că ai nevoie de banii mei ca să nu intri 


Piper se abţinu să nu răbufnească. 
- Da, nu e ușor. Şi acum, stai locului! 

Începu să-i curețe mâna. Probabil durea ca naiba, dar 
Captain America era făcut din vibranium și nu tresări 
nici măcar o dată, fără să-și ia ochii de la ea. 

- Povestește-mi despre tine, îi spuse el, de parcă chiar 
era curios să afle. Versiunea fără minciuni. 

Piper îl curăţă cât putu ea de delicat. 

- Sunt singură la părinți. Mama a murit când eu aveam 
4 ani, a fost jefuită pe stradă, așa că am rămas cu un tată 
care mă trata ca pe un băiat şi care, în același timp, era 
extrem de protector la adresa mea. Era cam nebun. 

- Să înţeleg că de la el ţi se trage. 

-Cred că ar fi mai bine să n-o insulți pe tipa care are 
penseta în mână, zise ea, apucând o pietricică. Am stu- 
diat informatică și sociologie la facultate şi mi-am petre- 
cut ultimii unsprezece ani la joburi pe care le-am urât. 

M-am gândit la un moment dat să-l bag pe tata în boală 
și să dau la academia de poliție, dar nu voiam să mă fac 
poliţist. Voiam să lucrez pentru mine. În fine... În cele 
din urmă, am cumpărat Dove Investigations de la mama 
mea vitregă după moartea tatălui meu. 

Clar nu avea de gând să-i spună că dăduse o grămadă 
de bani pe afacerea asta. 

- Ai cumpărat-o? 

O pietricică îi intrase adânc în palmă, iar Piper încer- 
că să o scoată. 

- În caz contrar, at fi trebuit s-o omor. M-am gândit și 
la varianta asta, dar nu voiam să ajung la închisoare. 

- Ai dreptate. Heterosexuală sau lesbiană? 

- Eu sau mama mea vitregă? 

-Tu. 

Piper reuși să scoată pietricelele și să curețe rana. 

- Hetero, din păcate. 

- De ce spui asta? 

Curăţă penseta și o puse la loc în trusă. 

- În general — mai există și excepţii, ce-i drept —, îmi 
plac mai mult femeile decât bărbaţii. Sunt mai intere- 
sante. Mai complicate. Și mai loiale. Unul dintre cele 
mai mari regrete este că nu mă simt atrasă din punct de 
vedere sexual de persoanele de sex feminin. 

-Aş zice că ai avut cam mulți iubiți afurisiți, spuse 
Graham rânjind. 

- Zici tu care ai ieșit în oraș cu toate actrițele de la 
Hollywood. Cum e să mergi la premiile Oscar? 

-Groaznic de plictisitor, răspunse el, verificându-și 
palma, de parcă ar fi vrut să se asigure că nu-i furase nici 
un deget. Și acum, te vezi cu cineva? 

- Prietenul tău, polițistul, încearcă el ceva, dar nu o 
să-i iasă. 

- Ce poliţist? 

- Eric Vargas. Polițistul cel Sexy. 

Graham începu să râdă. 

- Glumești, nu? Nu te supăra, zise el, uitându-se cam 
de sus la ea, dar nu crezi că e prea bun pentru tine? 

- Așa ai zice, nu? răspunse ea, zâmbind larg. Dar să 
știi că n-am dus niciodată lipsă de tipi arătoși. 

Graham se încruntă, supărat că replica lui nu reușise 
să O facă să se simtă prost. 

- Și îţi explici cum de reușești să-i atragi? 

- Da, zise ea, bandajându-i mâna. Mă văd ca pe o tipă 
băiețoasă, așa că se simt relaxaţi în preajma mea. Până 
își dau seama că, de fapt, mă folosesc de ei. Nu din rău- 
tate, Dar, sincer, cum poți să-i iei în serios pe majorita- 
tea bărbaţilor? 
faham 

- Nu înţeleg) pentru ce anume îi foloseşti? 

- Tu pentru çe crezi? 

Reușise din nou să îl pună la pământ și să-l lase fără 
cuvinte. Lui Piper îi plăcea că era o nerușinată. El nu 
avea de unde să ştie că, pentru o perioadă scurtă, trecu- 
se prin patul mai multor bărbaţi și că experiența aceasta 
o făcuse să se simtă atât de singură, 

- Carevasăzică, ești o adevărată devoratoare de băr- 
baţi, nu? zise Graham. 

- Ah, nu, nu sunt îndeajuns de sexy. 

Graham dădu să spună ceva, de parcă ar fi vrut s-o 
contrazică, dar se opri. Piper închise trusa și merse 
după cafea. 


Pi 


Piper intră în cămară, iar Coop rămase privind în 
urma ei. Nu era o femeie frumoasă, dar era cumva... 
Cum? li veni un singur cuvânt în cap. Enervantă. 
Bine, poate două. Enervantă și interesantă. Se uită 
la blugii săi pătați de noroi. La jacheta julită în cot. La 
mâna bandajată. Enervantă, interesantă şi... puțin pe- 
riculoasă. Avea reflexe bune, părul foarte scurt, parcă 
tăiat cu lama. Ochii albaștri, sprâncenele groase, gura 
aceea mare și maxilarul aproape la fel de proeminent 
ca al lui. Și trupul acela. Nu era tocmai piele și os, avea 
forme perfecte. 

Dar... Avea să-și termine treaba şi gata. Nu era mo- 
mentul potrivit să ţină pe cineva atât de imprevizibil 

în preajma sa, chiar dacă îi dădea o stare anume, 
nu tocmai de euforie, ci de vigilență. Nu știa la ce să se 
aştepte din partea ei, ceea ce însemna că trebuia să fie 
mereu în gardă. 

Nu, nici chiar așa. 

E drept că trebuia să fie atent, dar nu precaut. Dim- 
potrivă. Nu simțea nevoia să sară la atac, nici vorbă. Era 
politicos de fel, chiar și cu femeile care îl scoteau din 
pepeni, dar cu ea se simțea de parcă ar fi fost un puști de 
grădiniță care simțea nevoie să necăjească o fetiță doar 
ca să o vadă plângând. Numai că Piper Dove nu era 
plângăcioasă. Era foarte stăpână pe sine. 

Piper ieși din cămară. Absolvise cu două specializări 
Universitatea din Illinois; era clar că o ducea capul, ceea 
ce îl irita și mai tare. Având în vedere rezultatele lui aca- 
demice mediocre, atracția sa față de femei inteligente 
era chiar ironică. Doar că notele lui proaste erau din 
cauza acelor multe ore petrecute la antrenamente și nu 
din pricina faptului că nu-l ducea capul. 

Piper reuși să pornească espressorul fără nici o in- 
strucțiune din partea lui. Sigur îl minţise despre cuce- 
ririle ei. Sau poate că nu, pentru că era evident că avea 
acel ceva. În timp ce Piper își pregătea cafeaua, Cooper 
reuși să-și dea seama despre ce era vorba. 

Era o provocare. 

Felul ei de a fi, hotărârea ei. Era genul de femeie 
care ținea piept vieții, care nu aștepta ca viața să se 
prelingă la picioarele ei. lar insensibilitatea ei la adresa 
lui trezise în el nevoia aceea tâmpită și instinctivă de a 
cuceri. Era exact ce vedeau alți bărbaţi la ea. Le testa 
masculinitatea. 

Se îndoia că ea știa toate aceste lucruri, dar, și dacă ar 
fi știut, nu ar fi putut să și-o imagineze făcând-o pe fata 
rea. Nu părea interesată să atragă atenţia altor bărbaţi, 
ci mai degrabă să o facă pe inabordabila. Piper părea 
axată pe muncă, iar bărbaţii erau un simplu rău necesar. 


Aşa că... 


Avea să o cucerească. 

Gândul acela îi veni de nicăieri... sau poate sălășluise 
undeva în subconștientul lui. Voia să o aibă. Acolo, pe 
chiuvetă. Pe blatul de la bucătărie. Ar fi vrut să o dezbra- 
ce şi să restabilească ordinea firească a lucrurilor. Băr- 
batul domina femeia. Rana începu să îl usture, ceea ce 
îl treziNa realitate. Se simți dezgustat de sine însuși. De 
unde șilpână unde îi treceau prin cap astfel de gânduri? 
Piper puse cana pe masă. 

- Ce mai e de data asta? 

Graham își dădu seama că se uita urât la ea. 

- Faptul că exişti. 

- Vai, îmi pare rău, răspunse ea, ridicând cana de 
cafea, deloc afectată de obrăznicia lui. Domnule Gra- 
ham, să știi că ai făcut un lucru mare astăzi, intenționat 
sau nu. Este un lucru măreț că ai salvat-o pe Jada de 
la moarte. 

-Numi mai spune „domnule Graham“. El nu era 
genul de bărbat care să se ia de angajatele sale. Fără ex- 
cepție. Nu avea nevoie să o facă. Așa că nu avea de gând 
să se ia de Esmerelda. Nu încă. Nu cât timp era angajata 
lui. Dar, odată ce avea să plece, totul era permis. Înainte 
să-şi ia rămas-bun, avea de gând să-i dea o lecţie. 


Piper căscă și intră în hol, cu termosul de cafea în 
mână. Chiar dacă era duminică dimineaţă și lucra- 
se până la ora 3.00, nu-și permitea să doarmă până la 
prânz. Trebuia să se ducă la birou. 

Ușa de la apartamentul Jadei se deschise, iar în pra- 
gul ușii apăru o femeie subțirică, cu păr negru, cu un 
ghiozdan în spate. 

- Tu trebuie să fii noua noastră vecină, zise femeia de 
îndată ce o zări pe Piper. 

- Piper Dove. 

- Numele meu este Karah Franklin. 

Aceasta era probabil mama Jadei, chiar dacă părea, 
mai degrabă, sora ei mai mare. Avea un păr negru 
ondulat, care îi cădea frumos pe umeri, iar pielea ei 
măslinie nu avea nevoie de nici o picătură de machiaj. 

Frumuseţea femeii îi dădu de bănuit că faimosul Coop 
nu o găzduise în apartamentul lui doar pentru că fusese 
bun prieten cu soţul ei, ci pentru că erau amanți. Tipa 
semăna cu Kerry Washington; era clar că avea stofă de 
iubită celebră. 

Karah își aruncă ghiozdanul pe umăr. 

- Mi-a spus Jada că te-ai mutat aici. Dacă te supără cu 
ceva, te rog să-mi spui. 

Piper și-l aminti pe Coop căzut pe alee, în diminea- 
ţa trecută. 

-Nu se pune problema. Pare un copil bun. 

-Tu chiar ai făcut cunoștință cu ea? 

-Am ajuns la o înţelegere, răspunse Piper zâmbind. 

- Eu lucrez și merg și la cursuri, ca să-mi iau diploma 
de contabil, aşa că nu prea pot să stau cu ochii pe ea, 
zise Karah, vizibil dezamăgită de ea însăşi. Chiar acum 
mă pregăteam să merg la bibliotecă. 

Piper îi observă cearcănele. Sigur nu era iubita lui 
Coop, altfel n-ar fi lăsat-o să se spetească muncind, 

mi închipui că nu-i uşor. 

- - Dar ar putea să fie și mai rău. În fine, mi-a părut 
bine. 

-Şi mie. 

Piper ajunse la birou și își bău cafeaua călâie în timp 
ce vorbea la telefon cu Jen despre Berni. După care își 
deschise calculatorul. Sarcina ei la Spiral era una pe 
termen scurt, așa că era important să se promoveze 
în continuare. În ultima perioadă, postase tot felul de 
informaţii pe site despre tehnici de autoapărare, fraudă 
bancară și securitate personală, încercând să se foloseas- 
că de tot ce învățase de la tatăl ei și de la cursurile la care 
participase în ultimii ani. Acum, avea de gând să folo- 
sească aceste informaţii ca să facă o broșură prin care 
să-și promoveze afacerea. 

Voia să atragă clienți importanți - firme de avocatură, 
companii importante de asigurări care investigau cazuri 
de fraudă. Până atunci, cea mai rapidă modalitate de a 
face bani se baza pe suspiciuni. Așa că începu să scrie: 

VREI SĂ ȘTII DACĂ TE ÎNȘALĂ? 
OARE CHIAR E IN ORAȘ CU FETELE? 


Începu să treacă pe hârtie primele semne că partene- 
rul te înșală. Prea multe nopți târzii petrecute la birou, 
apeluri telefonice suspicioase, mai mult timp petrecut 
în fața oglinzii. Avea de gând să livreze personal această 

roșură în saloane de înfrumusețare, baruri, cafenele, 
în orice local care avea s-o primească. lar fiecare broșură 
avea să conţină logoul ei și numărul de telefon. 

li sună telefonul. Era Jen din nou. 

- Ghici cine vine în oraş? întrebă prietena ei, entuzi- 
asmată. Nu știu care prințesă dintr-una dintre țările alea 
bogate în petrol. Ea și tot anturajul ei. Peste cincizeci de 
persoane. Au nevoie de şoferițe. 

- De unde știi? 

-De la Nenorocitul Ala. Tocmai lam auzit vorbind 
cu unul dintre reporteri. Se pare că prinţesa s-a hotărât 
să arunce cu bani în stânga și-n dreapta pe Mag Mile, 
în loc de Rodeo Drive. Piper, bogaţii ăștia din Orientul 
Mijlociu dau o grămadă de bacşiș! 

- Chiar acum trec la treabă! 

Piper luă legătura cu unul dintre prietenii tatălui ei, 
care îi dădu numărul unui tip care avea o afacere cu 
limuzine de lux pentru VIP-uri, și reuși să prindă jobul. 
Nu avea nici cea mai mică idee cum avea să jongleze cu 
prințesa și cu Cooper Graham, dar sigur exista o soluție. 


Marţi dimineață, se prezentă la aeroportul O'Hare, 
la volanul unui SUV negru. Nu se văzuse niciodată în 
postura de șofer, dar părea un job interesant, era plă- 
tit destul de bine, iar speranța unui bacșiș consistent îi 
dădu curaj. Avea o ședință programată cu Graham în 
după-amiaza aceea, ca să discute despre site, dar avea 
timp suficient să ia oaspeţii de la aeroport și să-i condu- 
că la hotelul Peninsula. 

Aflase că familia regală avea în jur de 15 000 de 
membri, maiestăți sau altețe regale — titlurile erau 

influențate de faptul dacă erau în linie la tron sau nu. 
Întotdeauna obișnuiau să călătorească în grup mare: 
diferiți membri ai familiei, gărzi militare, servitor și 
(umbla vorba prin târg), serviete pline cu bani. Spera 
din tot sufletul că urma să aibă de câştigat de pe urma 
jobului ăstuia. 

Oaspeţii sosiră cu un avion privat 747 și, graţie sta- 
tutului lor de VIP, evitară cozile lungi de la pașapoarte. 
Nobilii erau așteptați de o armată de SUV-uri și de mai 
multe dube pentru bagaje. Când apăru întregul alai, Pi- 
per observă că doar servitorii erau îmbrăcați în haine 
tradiționale islamice. Femeile din familia regală, mai 
mult de zece la număr, de la adolescente la femei mai în 
vârstă, erau îmbrăcate în haine de firmă, cu diamante, 
pantofi Louboutin și genţi Hermes. 

Cele mai răsfățase prințese din Orientul Mijlociu ate- 
rizaseră în oraş. 


capitolul 7 


Piper se grăbi să deschidă ușa din spate pentru o fe- 
meie frumoasă, la vreo 40 de ani, cu păr lung, lucios 
ca abanosul, și o pereche mare de ochelari de soare pe 
cap. Era îmbrăcată cu o jachetă Channel de un violet 
aprins, cu o fustă de piele scurtă și o pereche criminală 
de pantofi cu toc. 

De îndată ce porni mașina, femeia își scoase telefo- 
nul, și urmă o convorbire intensă în arabă. Piper ar fi 
vrut să-i pună o mulțime de întrebări, dar fusese instrui- 
tă să nu scoată un sunet în preajma nobililor, ceea ce era 
mare păcat. Femeia nu se uită nici o clipă în direcția ei, 
dar nici nu părea arogantă. Se purta de parcă Piper era 
pur și simplu invizibilă. 

Alaiul ajunse în cele din urmă la hotel, iar Piper 
de-abia dacă se mai putea abține să nu spună ceva. Ma- 
șina lui Piper era cea de-a șasea din șir, ceea ce însemna 
că pasagerul ei nu era prințesa regală. Femeia cobori din 

mașină fără nici un cuvânt, dar, după ce aceasta intră în 
hotel, unul dintre agenţii de pază ai alaiului îi ceru lui 
Piper să nu plece. 

Așa că Piper rămase la mașină. Trecu o jumătate de 
oră. O oră. Paznicul urlă la ea când o văzu că dădu să 
intre în hotel ca să meargă la toaletă. 

- Ți-am cerut să aștepți aici! 

- Mă întorc imediat, strigă ea, dând buzna în recep- 
ţie, după care își aminti că sclavia fusese interzisă în 
regat de-abia în 1962. 

Când se întoarse la mașină, văzu o servitoare pe ban- 
cheta din spate. Era o fată tânără, cu fața rotundă și 
ochii mari negri. Spre deosebire de membrii casei rega- 
le, fata era îmbrăcată în ținută tradițională, abaya gri și 
hijab albastru-închis. Piper își ceru scuze că o lăsase să 
aştepte, iar gestul ei păru să o sperie. 

- Nu e nici o problemă. 

Piper se bucură să o audă vorbind în engleză și, dat 
fiind că nimeni nu-i interzisese să stea de vorbă cu ser- 
vitorii, se prezentă. 

-Numele meu este Piper. 

- Eu sunt Faiza, îi răspunse fata timidă. Maiestatea 
sa, prințesa Kefaya, m-a trimis după o pereche de pan- 
tofi, zise ea, arătându-i pe o pagină ruptă dintr-o revistă 
de modă franţuzească o pereche de sandale cu toc din 
piele. Te rog să mă duci să le cumpăr. 

- Sigur. Unde mergem? 

- La locul cu pantofi. 

- Dar știi cum se numește magazinul? 

- Maiestatea sa nu mi-a zis. 

-Şi nu poți s-o suni s-o întrebi? 

Faiza o privi şocată. 

- Vai, nu! Noi nu procedăm astfel. Du-mă, te rog, să 
găsesc pantofii! 

Piper întinse mâna după pagina din revistă. Pantofii 
aveau sigla YSL. Își scoase telefonul și găsi un magazin 
Saint Laurent în Waldorf, la câteva străzi distanță. 

-Îți place ce lucrezi? o întrebă ea pe fată, după ce 
intră pe Rush Street, 

Fata păru nedumerită de întrebarea ei. 

- Munca e muncă. După care se grăbi să se corecteze, 
de parcă ar fi spus ceva greșit. Maiestatea sa, prințesa 
Kefaya, nu m-a lovit niciodată, și împart patul cu o sin- 
gură altă servitoare, așa că totul este foarte bine. 

Doar că nu vorbea de parcă totul era chiar atât de 
bine, iar Piper simţi asta. Faiza putea avea probleme 
pentru că vorbea despre angajatorii ei. Cu toate aces- 
tea, Piper zări dorința din ochii aceia mari și negri care 
îndrăzniră să se uite pe geam spre fetele acelea tinere 
care se plimbau încrezătoare pe bulevard cu ghiozdanul 
la modă în spate. 

Se gândise să dea o raită prin Waldorf în timp ce Fai- 
za își termina de făcut cumpărăturile, dar fata o imploră 
să vină cu ea în magazin. Când văzu combinaţia dintre 
timiditatea ei și hotărârea de a-și face bine treaba, nu 
o lăsă sufletul să o refuze. Piper își dădu cu inima în- 
doită mașina pe mâna unui valet de la Waldorf și intră 
cu Faiza în magazin. Magazinul acela de fiţe cu podea 
de marmură, tavan înalt și produse care mai de care 
mai scumpe nu semăna deloc cu magazinul DSW în 
care obișnuia ea să meargă la cumpărături. Locul acesta 
mirosea a parfum și a privilegii. Faiza îi puse în mână 
pagina din revistă. 

- Maiestatea Sa îi vrea în toate culorile. 

- În toate culorile? întrebă Piper șocată, în timp ce 
o angajată tânără, dichisită, veni spre ele. Era clar mai 
intrigată de ținuta tradițională a Faizei decât de unifor- 
ma de şoferiță a lui Piper, care consta dintr-o cămașă 
albă, pantaloni negri și un sacou negru pe care îl găsise 
în ziua anterioară la Goodwill. Angajata se arătă nerăb- 
dătoare să le ajute, ceea ce însemna că aflase că orașul 
fusese invadat de unele dintre cele mai bogate capete 
regale din lume. 

Dar, oricât de mult și-ar fi dorit angajata să le aju- 
te, reuși să găsească pantofii în doar două culori dintre 

cele cinci, ceea ce o făcu pe Faiza să se simtă extrem de 
neliniştită. Fata deschise portofelul cu o mână tremu- 
rândă și scoase un tanc de bancnote de o sută de dolari, 
o nimica toată pentru o familie care valora mai bine 
de un miliard de dolari. După ce cumpără pantofii, 
Faiza băgă restul de bani în portofel, păstrând cu grijă 
bonul. Strânse geanta la piept când ieșiră din magazin, 
vizibil îngrijorată. 

Piper își continuă cercetările pe telefon, şi, patruzeci 
și cinci de minute mai târziu, o ajută pe Faiza să cumpe- 
re de la Barneys aceeași pereche de pantofi pe roşu. Dar 
nici asta nu era de-ajuns. 

-Nu înţelegi, zise Faiza neliniștită. Nu pot s-o deza- 
măgesc pe Maiestatea Sa. Trebuie neapărat să fac rost 
de toți pantofii. 

Piper claxonă un taximetrist nebun. 

-Dar nu ți se pare că cinci perechi de pantofi e un 
pic cam exagerat? 

Faiza nu păru să înțeleagă ce încerca să-i spună. 

Piper mai avea trei ore până la întâlnirea cu Graham, 
timp suficient să conducă până în Nordstrom, la ieşirea 
din oraș, acolo unde reuşise să găsească ultimele două 
perechi, să le cumpere repede, să o ducă pe Faiza înapoi 
la Peninsula, după care să se întoarcă la Spiral. 

- Hai să mergem, îi spuse Piper, cu un zâmbet forțat. 

În timp ce goniră spre partea de vest a orașului, Faiza 
se mai detașă puțin și începu să semene cu o fată de 19 
ani. Piper îi povesti câte ceva despre jobul ei la clubul lui 
Graham și află că Faiza era din Pakistan, musulmană, 
și că plecase în Regat la doar 14 ani ca să-și găsească un 
loc de muncă și să viziteze orașele sfinte ale țării, ca să 
se roage pentru părinții şi pentru sora ei, care muriseră. 
În schimb, ajunsese să lucreze într-un ritm inuman, în 
ceea ce părea a fi o închisoare, dat fiind faptul că pașa- 
portul îi fusese confiscat de îndată ce fusese angajată și 
încă nu-l primise înapoi. 

Faiza își verifică de mai multe ori geanta, să se asigu- 
re că avea toate bonurile. Umbla vorba că unele capete 

încoronate se purtau urât cu servitorii lor, iar Piper nici 
măcar nu voia să-și imagineze ce s-ar fi întâmplat dacă 
Faiza ar fi pierdut bonurile. 

Magazinul din Nordstrom se afla în zona echipei 
Stars, în suburbiile din partea de vest a orașului. Tim- 
pul nu era în favoarea ei, iar tipei de la magazin îi luă 
o veșnicie să pregătească produsele. Dar, atât timp când 
nu avea să rămână blocată în trafic, încă putea să ajungă 
la timp la ședință. 

Doar că șansa nu era de partea ei. Un accident pe 
Reagan Tollway îngreună traficul, și, dat fiind faptul 
că Graham refuzase să-i dea numărul lui de telefon, 
nici măcar nu avea cum să-l sune, își dădu Piper sea- 
ma, nervoasă. A 

La câteva minute, mai înaintau câţiva metri. În scurt 
timp, Piper era cu moralul la pământ. Trase adânc aer 
în piept. Nu avea-cum să controleze traficul. Așa că își 
îndreptă atenţia spre pasagerul său. 

- Faiza, dacă ai putea să faci orice pe lumea asta, 
ce ai face? 

Trecură câteva secunde bune înainte ca fata să 
răspundă: 

- Visele nu au rost pentru cineva ca mine. 

Piper își dădu seama că întrebarea ei fusese malițioa- 
să, chiar dacă neintenţionat. 

- Îmi pare rău. Nu am vrut să-mi bag nasul unde 
nu-mi fierbe oala. 

Faiza oftă. 

- Mi-ar plăcea să plec în Canada, să mă fac asistentă 
medicală. Să lucrez cu bebeluși născuți prematur, ca sora 
mea. Dar astfel de vise nu au rost, zise ea resemnată. 

- De ce tocmai în Canada? 

-Sora tatălui meu locuiește acolo. Este singura 
membră a familiei care mi-a rămas, însă n-am mai vă- 
zuto din copilărie. 

- Dar ţineţi legătura? Vorbiti la telefon? 

- Nu am telefon. N-am mai vorbit cu ea de aproape 
doi ani. 

- Vrei să-ţi împrumut telefonul meu? o întrebă Piper. 

- Mă lași să fac asta? întrebă Faiza, cu răsuflarea 
tăiată, 

- Sigur. Deja avea atâtea datorii, că nu mai contau 
câţiva dolari în plus. Îi ştii numărul de telefon? 

- Da, îl știu pe dinafară. Dar, dacă află cineva că am 
vorbit cu ea... 

- N-o să afle de la mine, zise ea, aruncându-i telefonul 
pe bancheta din spate. 

Probabil Faiza reuși să ia legătura cu mătușa cei, 
pentru că urmă o convorbire rapidă în ceea ce Piper 
presupuse a fi limba urdu. În timp ce Faiza vorbea la 
telefon, traficul începu în cele din urmă să se elibereze, 
iar fata îi înapoie telefonul chiar când ajunseră înapoi 
în Eisenhower. 

- Khala a fost atât de îngrijorată în privința mea, zise 
Faiza, cu ochii în lacrimi. Vrea să mă ia să stau la ea, dar 
nu am nici un ban, nu am cum să ajung acolo. 

Lui Piper îi sună telefonul. Nu avea voie să vorbească 
la telefon la volan, dar nu putea ignora apelul, așa că îl 
puse pe difuzor. 

- Interesant, se auzi o voce de bărbat. lată-mă aici, în 
biroul meu, pentru o ședință care ar fi trebuit să încea- 
pă acum zece minute, dar încă sunt de unul singur. 

- Sunt blocată în trafic, zise ea și, fără să aștepte 
mustrările lui, continuă: Dacă n-ai fi refuzat să-mi dai 
numărul tău, te-aș fi sunat. 

- Faptul că ești blocată în trafic nu e o scuză bună, ci 
doar un semn că nu ai știut să te organizezi. 

-O să-i trimit acest citat inspirațional lui Oprah. 

-Îmi plăceai mai mult când te prefăceai a fi îndrăgos- 
tită de mine. 

- Ei bine, medicamentele au început să-şi facă efectul. 

Graham nu păru impresionat. Piper își mușcă buzele, 
uitându-se la ceas. 

- Dacă aș fi avut numărul tău de telefon... 

- Ți-am spus deja. Dacă vrei să dai de mine, îl suni pe 
agentul meu. 

- Am crezut că faci mişto de mine. 

-Nu sunt genul. 

-Asta nu-i tocmai adevărat, dar... Ajung în treizeci și 
cinci de minute. 

-Iar eu o să fiu deja la sală, zise el, închizându-i tele- 
fonul în nas. 

Faiza o întrebă șocată: 

-Acesta era angajatorul tău, jucătorul de fotbal? Şi 
așa îi vorbeşti? 

-Ma enervat. 

- Dar acum o să te pedepsească. 

Cu siguranță. Dar nu așa cum se aștepta Faiza să 
o facă. 

- Aici, angajatorii nu pot face altceva decât să te 
dea afară. 

-Ce ţară minunată și ciudată! Faiza era o fată atât de 
bună la suflet, iar Piper o admira pentru asta. Tristeţea 
din glasul ei îi ajunse la inimă. 

Ajunseră, în cele din urmă, la hotel. Faiza îi puse 
ușor mâna pe umăr. 

- Mulţumesc pentru ajutor, draga mea prietenă. O 
să mă rog pentru tine seară de seară. 

Chiar dacă părea puţin exagerat, nu avea de ce să re- 
fuze un pic de ajutor divin. 


-Când ţi-am spus că o să fiu la sală, nu mă aşteptam 
să vii aici, strigă Coop pentru a acoperi muzica asurzi- 
toare din difuzoare. 

Il privi în timp ce lovea sacul de box, asudat. Piper se 
abținu cu greu să nu sublinieze că nu avea nici un rost 
să atace sacul cu atâta forță pe 

Pro Title Gym era o adevărată mecca puturoasă, fără 
ferestre, sărăcăcioasă pentru elita atleţilor din Chicago. 
Un spațiu gol, cu pereţi înalți, salteluțe negre de cau- 
ciuc, echipamente ruginite, aliniate pe peretele cu stea- 
gul american și o pancartă cu un citat din Fight Club: 
„ASCULTAŢI, VIERMILOR. NU SUNTEŢI SPECIALI“. 
Locul duhnea a transpiraţie și a cauciuc. Nici vorbă 


102 Susan Elizabeth Phillips 


de barul cu suc de fructe sau ținute de sală ultimul 
răcnet. Pro Title era o sală unde se lucra intens, o sală 
scumpă și exclusivistă. 

- Cum ai reușit să intri? lătră Coop la ea. 

-Miam tras- cu tipul de la recepţie, strigă ea peste 
chitara asurzitoare. 

- Da, cum să nu, mormăi el, dând cu pumnul în sac. 

De fapt, nu făcuse altceva decât să le spună că lucra 
pentru Coop. Faptul că venise îmbrăcată în uniforma 
de șofer şi nu ca o admiratoare înrăită îi conferise credi- 
bilitate, iar tipul o lăsase să intre. 

- E povestea mea, lasă-mă să o spun cum vreau eu. 

- Pleacă, zise el, cu o nouă lovitură aprigă. 

Perfect. Nici nu se așteptase să poarte o discuţie cu el 
aici; voia doar să-i arate că-şi lua treaba în serios. Doar că 
nu se grăbi să plece. Nu se putea mișca din loc. Pentru 
că nu reuși să-și ia ochii de la mușchii lui Coop, care se 
încordau pe sub tricoul transpirat de fiecare dată când 
sacul mai încasa un pumn. „Gata! Oprește-te în clipa 
asta“, își spuse ea. În caz contrar, avea să-i vină idei de 
genul să-și lase părul să crească! Făcu stânga împrejur 
spre ușă. 

- Stai! lătră el din nou. De ce eşti îmbrăcată în halul 
ăsta? Zici că lucrezi la morgă. 

Piper reuși să se calmeze și să-i spună despre noul ei 
job de șoferiță. 

-E doar în timpul zilei, urlă ea peste acordurile mu- 
zicii. Asta e uniforma mea. 

- E mohorâtă, zise el, iar sacul o încasă din nou. 

-La fel ca starea ta de spirit. 

Graham nu se arătă deranjat. 

- Pe tine chiar nu te interesează cum arăţi? 

-Nu prea. 

Graham se opri pentru o clipă și se uită lung la ea. 

-La club, teai îmbrăcat cu aceeași rochie seară 
de seară. 

- Tu vorbeşti, cu cizmele tale de cowboy? 

- Ăsta e stilul meu, răspunse el. Mergi să-ți cumperi 
niște haine. Îmi faci clubul de rușine. 

Se uită fascinată la picăturile de sudoare care îi alu- 
necau pe gât. Mirosea a transpirație dată de efort, mi- 
reasma unui bărbat adevărat care venea mereu la sală 
îmbrăcat cu haine curate. Până în clipa aceea, nu știuse 
că exista un miros plăcut de transpirație. Dar acum ştia, 
şi şi-ar fi dorit să nu ştie, pentru că gândurile necurate 
legate de trupul lui reușiseră să-i distragă atenția. 

-Nu am buget pentru o garderobă nouă, îi spuse ea. 

- Trimite-mi mie nota de plată, răspunse el, întorcân- 
du-se la antrenament. Trebuie să arăţi ca și cum ai face 
parte din peisaj. 

Avea dreptate, şi totuși... 

- N-am de gând să-mi cumpăr nimic inconfortabil. 

- Adică nimic care să arate decent? Da, mare păcat! 

- Habar n-ai ce înseamnă să fii femeie. 


Coop nu se putea obișnui cu stilul ei. Nici o conver- 
saţie între ei doi nu era banală. Plecă de lângă sacul de 
box, luă o greutate şi se așeză pe vine, continuându-și 
antrenamentul în încercarea de a nu se mai gândi la ea. 
Își simți mușchii încordați pe braţe și pe coapse. Prefera- 
se întotdeauna antrenamentele intense, dar nu avusese 
niciodată mai mare nevoie de ele decât acum, când era 
prizonier la Spiral seară de seară. 

Nu tocmai prizonier. Îi plăcea energia din club, pro- 
vocarea de a excela în fața celorlalți. Doar că nu era 
obișnuit să petreacă atât de multe ore înăuntru. Se uită 
lung la Sherlock Holmes ca să reziste și să continue să 
facă exerciții cu aceeași mână. Nu era chiar atât de nein- 
teresată de modă: își desfăcuse, totuși, câțiva nasturi la 
cămașă. Păcat că nu mai mulți. 

Începu să îi tremure brațul. Simţi o picătură de su- 
doare în ochi. Schimbă braţul. 

-Vin cu tine la cumpărături, strigă el, dar chiar în cli- 
pa aceea muzica se opri, așa că vocea lui se auzi cu ecou 
în spațiul gol. Un jucător de la White Sox ridică privirea 

spre el. La fel și Piper, care îl fixă cu ochii ei albaștri care 
nu ratau nimic. Oare chiar se oferise de bunăvoie să 
meargă la cumpărături cu o femeie? 

- Super, îi zise ea, cu o expresie sictirită pe chip pe 
care avea el să i-o șteargă de pe chip odată ce urma 
să o aibă dezbrăcată. Nu vrei să mergem și la salonul de 
înfrumusețare? Și să le invităm și pe celelalte prietene 
ale noastre? 

Avea să-l omoare cu gura aia mare, dar reuși să schițe- 
ze un zâmbet și să îi răspundă pe un ton relaxat: 

- Nu am încredere în gusturile tale. 

- Dar ai încredere în gusturile tale? 

- Ştiu ce-mi place. 

- N-am nici o îndoială, doar că tanga și nipple covers 
nu mi se par tocmai potrivite la locul de muncă. 

Dădea cu el de pământ cu un entuziasm debordant. 

- Sunt prins până săptămâna viitoare, îi spuse el. 
Ai și tu răbdare până atunci. Mișcă-ţi fundul la Bella- 
Lana și ne vedem acolo. Pe Oak Street. 

Piper se arătă scandalizată, lucru care îl făcu să simtă 
o satisfacție teribilă. 

- Nu merg la cumpărături pe Oak Street! Ai idee cât 
costă hainele în magazinele alea? 

- O nimica toată. 

Asta o enervă la culme, după cum era de așteptat. 
Graham lăsă greutatea din mână. 

- Hai, dispari, vreau să-mi termin antrenamentul. 

Şi să se dea cu capul de pereţi pentru că îi căzuse 
în plasă. 

Cu toate acestea, oferta lui nu era complet ilogică. 
Sherlock avea obiceiul să-și bage nasul peste tot prin 
club, și îl liniștea gândul că mai avea o pereche de ochi 
în favoarea lui, o pereche de ochi în care putea să aibă 
încredere deplină. Sherlock nu era perfectă (felul în 
care se comporta faţă de șeful ei lăsa de dorit), dar era 
o femeie serioasă. 

Categoric nu se punea problema să-i spună cât de 
importantă devenise pentru el. La fel cum nici nu avea 

de gând să-i spună ce urma să-i facă odată ce avea să 
ajungă în patul lui. 


În seara următoare, Piper îl văzu pe Dell, unul dintre 
agenţii de pază, dând târcoale prin faţa barului. Dell era 
un tip blond, cu un tatuaj pe gât în formă de jaguar. 
Jucase pentru o scurtă perioadă la Bears și era foarte 
popular în rândul clientelor de sex feminin. Atât de po- 
pular, încât habar n-avea ce se întâmpla în club. 

Piper deja nu mai putea suporta. Îl răpi din sânul 
admiratoarelor sale spunându-i că voia să-i ia un inter- 
viu pentru site. Dar, în loc să facă asta, îi atrase atenţia 
spre un grup de oameni care îl încolţiseră pe Coop de 
partea cealaltă a încăperii. 

- Femeile alea sunt mangă şi deja devin enervante. 
Mai ales tipa aia roșcată care nu-i dă pace. Nu vrei să te 
duci să-i distragi atenţia, ca să aibă și el un moment de 
respiro? 

- Cine te crezi să-mi spui tu mie cum să-mi fac treaba? 
ripostă el, pe un ton arogant. 

- Da, are obiceiul ăsta, zise Jonah, care apăruse brusc 
în spatele lor. 

Cei doi bărbaţi, cu tot cu muşchii lor, formară un zid 
între ea și restul încăperii. 

- Uite ce, tot ce zic e că poate ar trebui să aveţi puţin 
mai multă grijă de Coop. 

- lar eu îţi zic să-ți vezi de treaba ta, i-o tăie Jonah. 
Şi care-i treaba ta, mă rog? Să postezi pe internet poze 
simpatice? 

Agenţii de pază nu erau responsabilitatea ei, știa că 
ar fi trebuit să-şi țină gura, dar oare chiar avea de gând 
să o facă? 

- Mersi că mi-ai amintit. Chiar am o poză tare haioa- 
să cu tine admirându-te în oglindă. 

Da, era clar, se împăca bine cu colegii de muncă. 


Petrecu următoarele câteva zile la volanul mașinii în- 
tr-un alai de cinci, poate șase mașini, inclusiv două dube 

în care prinţesele să-şi transporte numeroasele cumpă- 
rături înapoi la hotel, produse pentru care plăteau în- 
totdeauna cu banii jos. Dar, în loc să fie invidioasă, lui 
Piper i se făcu milă de ele, mai ales de prinţesele adoles- 
cente. Câteodată, zări în ochii lor aceeași dorință ca în 
privirea Faizei, o dorință care nu avea cum să fie stăvili- 
tă nici cu o sută de vizite la magazinul Apple. Dorinţa 
de a se plimba pe stradă cu aceeași relaxare ca fetele 
americane pe care le vedeau prin geamurile fumurii ale 


SUVuurilor. 


În ziua aceea blestemată în care Graham îi dăduse 
întâlnire la magazine, sora prințesei K stătu o veșnicie 
la salon, astfel încât Piper ajunse cu zece minute în- 
târziere la BellaLana, unde îl găsi pe Coop admirând 
câteva bijuterii și stând la taclale cu angajatele magazi- 
nului. Piper simţi că i se face rău când se uită la hainele 
acelea scumpe. 

Decorul în alb și negru dădea magazinului un aer in- 
dustrial. Părea luxos și în același timp cumva arogant, de 
parcă te provoca să nu care cumva să nu ţi se pară șic. Ar 
fi dat orice să nu vină îmbrăcată cu uniforma de șofer, 
mai ales că transpirase la subraţ, căci venise în fugă. 

Coop ridică privirea. li aruncă un rânjet care îi 
dădu de înţeles că știa că întârziase pentru a doua oară. 
Vânzătoarea o privi şocată, neveninduri să creadă că o 
femeie ca ea venise acolo cu cel mai cunoscut burlac 
din Chicago. 

- Domnișoarelor, ea este Piper. Cu toate că nu mai 
lucrează la morgă, nu a reușit încă să renunţe la stilul 
vestimentar caracteristic. 

Piper începu să râdă. 

- Aţi venit la locul potrivit, îi spuse o roșcată dichisi- 
tă, Nici nu vreau să-mi imaginez cât de deprimant trebu- 
ie să fie să lucrezi la morgă. 

-Nu chiar, răspunse Piper. Așa am ajuns să-l cu- 
nosc pe Coop, care venise să îngroape cenușa fostei 
sale cariere. 

Coop pufni. Vânzătoarea își dădu imediat seama 
că era depășită de situație, așa că o conduse degrabă la 
cabina de probă. 

- Nimic prea extravagant, strigă Coop. Este deja cam 
dusă cu capul. 

Prima rochie era de un verde-închis, foarte mulată, și 
de-abia dacă îi acoperea posteriorul. Din fericire, apuca- 
se să se epileze, dar totuși... 

-Nu e tocmai stilul meu. 

- Nu are fermoar! se auzi vocea lui Coop, iar Piper nu 
se putu abține să nu râdă. 

Vânzătoarea, pe nume Louise, o privi nedumerită. 

-Să știi că e foarte la modă. 

Piper se privi în oglindă și își văzu picioarele aproape 
în întregime dezgolite. 

- Cred că e cazul să facem câţiva pași înapoi. 

Până la H&M unde era cu adevărat locul ei. 

~- Vreau să văd, spuse Coop. 

Vânzătoarea deschise ușa de la cabină. Coop era așe- 
zat lângă oglinzi, pe un taburet mare în nuanţe de negru 
şi argintiu. Piper încercă să mai tragă de fustă. 

- Arăt ca un con de brad. 

-Cu niște picioare foarte frumoase, se auzi vocea lui 
Heath Champion de la intrare. Intră în magazin și se 
așeză pe taburetul de lângă Coop. 

- Îmi place. 

- Mie nu-mi place, zise Coop, uitându-se la coapsele 
ei. E prea conservatoare. 

Piper îl privi şocată. 

- Tu pe ce lume trăieşti? 

-Nu uita că nu mai lucrezi la morgă, îi spuse el. 

Heath începu să râdă. 

~ El ce caută aici? întrebă ea, făcând semn spre agen- 
tul sportiv. Domnule Champion, îmi pare bine să te 
revăd, desigur, dar de ce tocmai aici? 

-Coop mi-a zis să vin. Ce era să fac? Am câştigat mi- 
lioane pe spinarea lui. 

-Mai aveam nevoie de părerea cuiva, îi spuse Coop. 
El are mai multă experiență decât mine când vine vorba 
să cumpere haine pentru femei. 

Louise apăru cu braţul plin de rochii și o zori pe 
Piper înapoi în cabina de probă. În următoarea jumăta- 
te de oră, Piper probă o rochie roşie, mulată, decupată 
în talie, o rochie albastră care era decupată în faţă și o 
chestie aurie în care arăta ca un trofeu. 

- Eu lucrez ca detectiv particular, le spuse ea, nervoa- 
să, nu ca aruncător pentru Peewee Penguins. 

- Îmi place de tipa asta, zise Heath. 

- Pot să-mi imaginez de ce, răspunse Coop. 

Piper nu-și putea imagina de ce, dar avea probleme 
mai mari pe cap. 

-Este clar că n-am ce căuta aici, le zise ea în timp 
ce Louise merse după alte rochii pe care Piper nu avea 
de gând să le poarte. O să mor de frig în cârpele as- 
tea. Şi nu mă pot concentra să-mi fac bine treaba dacă 
o să stau tot timpul stresată că o să-mi iasă... chestiile 
din ele! 

Cei doi bărbaţi începură să râdă cu poftă. Piper înţe- 
lese că era cazul să treacă singură la treabă. 

- Louise, noi două trebuie să stăm de vorbă... 


capitolul 8 


După multe încercări, Piper reuşi să găsească o rochie 
tricotată, roșu-închis, cu mâneci, care îi ajungea până la 
genunchi. Rochia nu era decoltată, dar avea spatele gol, 
ceea ce o făcea perfectă pentru club. Coop insistă să-i 
cumpere o rochie albastră, extrem de scurtă şi de mula- 
tă, cu un voal negru pe deasupra, singurul element care 
o ajuta să nu arate chiar ca o târfă. O luă cu ameţeală 
când văzu prețul. 

- Aș fi putut să cumpăr cinșpe rochii de la H&M de 
banii ăștia. 

-Ar fi trebuit să-l laşi să-ți cumpere mai multe, îi 
zise Heath când ieșiră, în după-amiaza însorită de 
octombrie. 

Un tip ieși de la Starbucks, îl zări pe Coop și strigă: 

- Hei, Coop! Eşti cel mai tare! 

Coop îi făcu cu mâna. 

- Acum, trebuie să mergem să-i cumpărăm niște pan- 
tofi, zise Champion. 

- li las bani să meargă să-și cumpere singură, că deja 
nu mai suport să-i aud lamentările, răspunse Coop, 
făcând abstracţie de ea. N-am cunoscut până acum o 
femeie care să nu vrea să-mi cheltuiască banii. 

- Spre deosebire de voi, eu chiar trebuie să mă întorc 
la treabă, zise Piper. 

- Nu uita unde lucrezi cu adevărat, o avertiză Coop. 
Dacă te mai prind că întârzii, îţi iau din salariu. 

- Da, să trăiţi! spuse Piper, dispărând spre parcare. 


Cei doi bărbaţi rămaseră privind în urma ei. 

-Nare nici cea mai mică idee, nu-i așa? întrebă Heath. 

- Nu, răspunse Coop fără să mai adauge ceva. 

Trecură pe lângă un magazin de bărbaţi și văzură în 
vitrină o pereche de pantaloni în carouri pe care Coop 
nu i-ar fi îmbrăcat nici în ruptul capului. Vitrina maga- 
zinului era decorată cu frunze uscate care păreau banc- 
note ruginite de cincizeci de dolari. 

- Fata asta are un talent să ţi se strecoare pe sub piele, 
zise Heath. E de la picioarele alea. 

Şi nu doar atât. Piper avea forme frumoase, nici prea 
mult, nici prea puţin. Şi ochii aceia frumoși. Obrăznicia 
ei. Şi decenţa ascunsă sub atitudinea ei de fată înfiptă. 

- Îmi aduce aminte de Annabelle, îi zise Hearh. 
Atunci când am cunoscut-o. 

Coop ştia perfect la ce se referea. Annabelle era la fel 
de țâfnoasă. Cu o mare diferență. 

- Annabelle e o dulceaţă de fată, Piper e o scorpie. 

~ E clar că nu ai petrecut suficient de mult timp cu so- 
ţia mea, zise Heath aruncând o privire spre un compleu 
de lenjerie intimă din vitrina de la Agent Provocateur. 

-Trebuie să avem grijă să nu le facem cunoștință, 
zise Coop. 

-Ar fi amuzant. _ 

Coop ridică din umeri. li plăcea de Annabelle, dar 
nu suporta tendinţa ei de a-și băga nasul în relațiile lui. 

- Ai grijă să nu se ajungă niciodată la asta. 

- Nu fac astfel de promisiuni, amice. Și totuşi... De ce 
ai vrut să vin cu tine? 

Coop îşi acordă câteva clipe de gândire. 

- După cum am spus deja, ai mai multă experiență 
când vine vorba despre cumpărături pentru femei. 

Heath nu ajunsese unde era fără să aibă ceva în min- 
te, iar Coop se aşteptă să îl ia peste picior, dar Heath 
îi zâmbi pur şi simplu, cu surâsul lui de piton. 

- Unde mai pui că fata asta n-a apărut niciodată în 
revista People, zise el. Foarte interesant, zise el, bătându-l 
pe Coop pe umăr, după care se întoarse după compleul 
de lenjerie de la Agent Provocateur. 

- Frate! 

Doi adolescenţi care ar fi trebuit să fie la şcoală tra- 
versară strada să bată palma cu el. Coop răsuflă ușurat. 
Nu fusese o idee bună să-l invite pe Heath la cumpără- 
turi. Fusese sigur că agentul său avea să se plictisească 
teribil. Nu că i-ar fi dat vreo clipă de înţeles, căci Heath 
era prea domn, dar ar fi stat numai pe telefon. Coop 
voise s-o vadă pe Sherlock prin ochii necruțători ai agen- 
tului său, ca să se trezească la realitate. Să își amintească 
de toate femeile acelea mult mai frumoase, mult mai 
celebre, mult mai pe stilul lui care umblau în lumea 
largă. Doar că Heath nu scosese nici o clipă telefonul 
din buzunar. Totuși, Heath avea o pasiune pentru feme- 
ile excentrice. Precum Annabelle. Ei doi, peţitoarea şi 
agentul sportiv, trăiau o iubire ca-n filme. 

Coop ştia exact cum să identifice o prădătoare 
după înfățișare, după mireasmă, iar Sherlock nu intra 

în categoria asta. Refuzase să se dea la el. Nuşi dorea alt- 
ceva decât un loc de muncă, iar, odată ce avea să piardă 
acest avantaj în fața ei, urma să fie dat la o parte. 

Trebuia să vină cu o nouă strategie, ceea ce era punc- 
tul lui forte. 


Piper se îmbrăcă cu rochia albastră în noaptea aceea, 
cea de-a patra noapte în care era la datorie la club, dar, 
în loc să se încadreze astfel mai bine în peisaj, reuși să 
atragă toate privirile spre ea. Doi tipi se oferiră să-i 
ia ceva de băut, iar PhairoZ, DJ-ul clubului, îi fâcu 
o dedicație. 

PhairoZ, pe numele său adevărat Jason Schmidt, ară- 
ta ca un fotbalist tatuat din cap până-n picioare. Coop 
era un afacerist bun. Ştia că oamenii veneau la club ca 
să-l vadă pe el, dar trebuia să îi convingă cumva să se în- 
toarcă, așa că angajase cei mai tari DJ şi băieţi frumuşei 
pe post de chelneri. Iar clientele de sex feminin erau 
urmate de clienții de sex masculin. 

-Vrei să ne vedem după ce termin aici? o întrebă 
PhairoZ, apropiindu-se ușor de ea. 

- Mersi, dar, pe bune... Se uită la el cu o privire sin- 
ceră și cu ceea ce spera a fi o expresie ușor timidă. Eşti 
mult prea hot pentru mine. 

- Lasă că te încălzesc eu. 

Piper se abținu cu greu să nu-l expedieze, după cum 
îi stătea în fire. 

- Sunt prea nesigură pe mine, zise ea, ciupindu-l uşor 
de braţ și strecurându-se pe lângă el. 

În noaptea aceea, se ascunse în subsolul clubului, în 
spatele boilerului imens, același loc în care rămăsese 
așteptând în ultimele două nopți. De acolo, îi auzi pe 
chelnerii de la etaj care se pregăteau să închidă. Începu 
să caște. Oprise o încăierare în toaleta femeilor, stătuse 
toată noaptea cu ochii pe Dell, paznicul cel inutil, și 
avusese grijă ca vreo câteva fete foarte bete să ia un taxi 
până acasă. Doar că, peste cinci ore, trebuia să fie la ho- 
telul Peninsula ca să o ducă pe una dintre prinţesele mai 

mari la cabinetul chirurgului ei plastician, așa că nu-și 
dorea altceva decât să meargă la culcare. 

Auzi câțiva pași în depărtare și își veni în simțţiri. 
Aruncă o privire și zări pe stradă o siluetă subțire, 
încălțată cu cizme cu toc și cu un ghiozdan în spate. 
Același ghiozdan cu care venea Taylor la muncă seară 
de seară. Fata aruncă o privire în jurul ei, după care 
traversă strada și intră în subsol, în depozitul în care ți- 
neau băutura. 

Coop schimbase lacătul, singurele persoane care 
aveau cheia erau el și Tony, administratorul clubului, 
un tip cinstit, care reușise deja să câștige încrederea lui 
Piper. La cererea lui Piper, Tony își lăsase noua cheie pe 
birou în ultimele două zile, la îndemâna oricui. 

Taylor deschise lacătul. Piper îşi luă aparatul foto, 
făcu repede setările necesare și începu să facă poze. 

Două zile mai târziu, Taylor fu concediată. Ea și iu- 
bitul ei, Keith, fostul barman de la Spiral, începuseră 
să vândă pe piaţa neagră brandurile cele mai popula- 
re de la Spiral. Trecuseră doar şase zile de când Piper 
începuse să lucreze pentru Cooper Graham și deja își 
dovedise valoarea. 

Pe la ora 11.00, Deidre Joss ajunse la club cu Noah. 
De îndată ce o văzu Coop, o conduse în zona VIP. Dar 
Noah Park pusese ochii pe Piper, așa că nu îi însoți. 

În timp ce Deidre dăduse ținuta ei neagră, de birou, 
pe o rochie superbă, cu mărgeluțe, Noah veni îmbrăcat 
la costum, foarte elegant. 

-Nu mă aşteptam să te găsesc aici, îi spuse el lui Pi- 
per, uitându-se lung la rochia ei roșie. 

- Coop m-a angajat să mă ocup de partea de social 
media. 

- Sunt sigură că deja i-ai spus pentru cine lucrai, 
zise el. 

-Am promis confidenţialitate și am făcut întocmai, 
îi răspunse ea pe un ton tăios. 

- Vrei să spui că nu ştie nimic? 

- Exact. Şi te rog să-i reaminteşti lui Deidre acest mic 
detaliu data viitoare când are nevoie de un detectiv, 

Noah duse paharul la gură, fără să-și ia ochii de 
la ea. 

- Sunt impresionat. 

La scurt timp, îl zări pe Jonah uitându-se urât la ea 
din partea cealaltă a încăperii. Era sigură că Jonah nu 
avea să-și schimbe prea curând părerea despre ea, acum 
că plănuia să îl prindă în flagrant pe prietenul său Dell. 
Acesta i se păruse suspicios încă de la bun început, iar 
bănuielile ei se adeveriseră chiar în seara aceea, când îl 
văzuse păzind ușa și acceptând mită un săculeţ de praf 
alb din partea unui beţivan care voia să intre în club. 

Piper urcă la etaj, în zona VIP. li găsi acolo pe Noah, 
Deidre şi Coop, dar Coop avea ochi doar pentru Dei 
dre. Nu-i spusese mare lucru despre franciza la care 
lucra, dar ajunsese să-l cunoască îndeajuns de bine cât să 
priceapă că refuzul lui Deidre de a lua o decizie finală în 
privinţa finanţării îl irita teribil. Cu toate că nu lăsă 
să se vadă asta. Altul în locul lui ar fi încercat să ia le- 
gătura cu alte firme, însă Deidre avea o reputaţie foarte 
bună, iar Coop voia să lucreze cu cei mai buni oameni. 

Il văzu râzând şi apropiindu-se uşor de ea. Era clar că 
o plăcea cu adevărat, nu doar de dragul afacerii. Piper 
simţi un val de gelozie. Dar nu pentru că lui i-ar fi plă- 
cut de ea. Nu din cauza asta. Normal că nu. Piper era 
geloasă pe Deidre, pentru că ea avea tot: o afacere de 
succes, un cont în bancă impresionant, minte, frumuse- 
te, încredere în forțele proprii... Şi pentru că era clar că 
lui Coop îi plăcea de ea. 

li venea să se dea cu capul de pereţi. Chiar era geloa- 
să! Pentru că ar fi vrut ca lui Coop să îi placă de ea. Ce 
reacţie stupidă. Coop era şeful ei, tot ce conta era să-i 
placă modul cum își făcea treaba. 

Mulțumită lui Duke, avea o vastă experienţă în a înă- 
buşi sentimente care o făceau să se simtă inconfortabil, 
şi îşi îngropă oful în câteva negrese calde din bucătărie. 

Deidre și Noah plecară în cele din urmă. Piper se 
îndreptă spre ringul de dans, acolo unde oamenii dan- 
sau fără oprire, pe ritmurile electro ale lui DJ PhairoZ. 
Coop era și el prin apropiere, cu obișnuitul său alai. 

Un dobitoc îmbrăcat în Gucci (zărise logoul de pe 
cureaua lui) încerca din răsputeri să-l prindă pe Coop 
la înghesuială. Nu era un fan ca oricare altul. Tipul era 
beat și nervos. Era cât Coop de înalt și avea câteva kilo- 
grame în plus. Dădea agitat din mâini, iar în lumina din 
club chipul lui se făcu când albastru, când roșu, când 
verde. Piper aruncă o privire în jur, sperând să zărească 
vreun agent de pază, dar aceștia erau de negăsit, ca de 
obicei. Piper își făcu loc prin mulţime, nervoasă că era 
încălțată cu pantofi cu toc, și îl văzu pe tip încleștân- 
du-și pumnii. 

Coop îl opri, ceea ce îl enervă şi mai tare pe dobito- 
cul care își luă avânt să-i dea un pumn. Piper sări pe el 
şi îi prinse 'mâna înainte să apuce să-l atace, apoi îi trase 
un cot în burtă, doborându-l la pământ. 

Dansatorii săriră ca arşi. Dobitocul care duhnea a 
băutură încercă să-și recapete suflul şi să se ridice. Pi- 
per simţi că îi plesnise rochia în timpul atacului. Zări 
preţ de o clipă privirea șocată de pe chipul lui Coop 
înainte ca Jonah și Ernie să se pună între ei. Se uitară 
urât la ea, de parcă ea ar fi fost de vină. 

- Dă- afară de aici, le porunci ea. 

Jonah avea o privire de parcă ar fi vrut s-o omoa- 
re, dar el şi Ernie îl apucară pe tip ca să-l dea afară 
din club. 

Una dintre chelnerițe veni într-un suflet la ea. 

"— Eşti bine? 

- Normal că e bine, se auzi vocea nervoasă a șefului 
lor, Doar e Superman. Nu? 

Halal recunoştinţă din partea lui! 

PhairoZ făcu repede tranziţia spre tehno. Coop o 
apucă nu tocmai finuţ de braţ și o târî după el pe ringul 
de dans. În timp ce el își făcea loc prin mulțime cu ea, 

Piper îşi dădu seama că rochia i se crăpase în lateral, 
lăsându-i picioarele la vedere. 

El o purtă prin bucătărie, până ajunseră la ușa care 
dădea în aleea din spatele clubului. De-abia atunci îi 
dădu drumul. Îl cunoștea îndeajuns de bine cât să știe 
exact ce avea să urmeze și nu avea chef de așa ceva, așa 
că trecu la atac înainte să-i dea lui ocazia să o facă. 

- Spre deosebire de agenţii tăi de pază, eu nu stau 
locului când văd că șeful meu urmează s-o încaseze. 

Coop o privi nervos, cu orgoliul rănit. 

-Nu eram pe punctul de a o încasa, şi să nu te mai 
prind că sari vreodată să mă aperi. 

- Cineva trebuia să o facă, zise ea, încercând să se 
calmeze. Agenţii tăi de pază trebuie să stea lipiţi de tine. 
Beţivul ăla era gata să-ți dea una. 

- Dar nu ar fi reușit în veci să mă nimerească. 

- Poate că nu, poate că da. 

- Te-am angajat să stai cu ochii pe angajaţii mei, nu 
pe mine. 

Erau atât de aproape unul de celălalt, că simți miro- 
sul de detergent al sacoului lui. 

- Sper că îţi dai și tu seama că nici măcar nu am purta 
această discuție dacă aș fi un angajat de sex masculin. 

- Dar nu ești. Şi nu mă acuza de sexism! 

- Ce să fac dacă ăsta e adevărul? Felul în care silue- 
ta lui impunătoare reușise să o acapareze o enerva la 
culme. Dacă unul dintre agenţii tăi de pază ar fi venit 
să-l ia pe tip de pe tine, ceea ce e, oricum, puțin pro- 
babil, dat fiind faptul că nu fac altceva decât să caute 
să se combine cu clientele tale, nu ai mai fi avut nimic 
de comentat. 

Coop se uită lung la ea, înfuriat, iar Piper simți că 
îi închisese gura, doar că el nu avea să renunţe atât de 
ușor. Ba chiar veni mai aproape de ea, și îi simţi căldura 
corpului prin rochia crăpată. 

-Nu am nevoie de nimeni care să mă salveze. 

Piper îşi aruncă profesionalismul pe fereastră. 

-Chiar aşa? Şi dacă ești atacat de doi tipi? Crezi că 
poţi să le ţii piept? 

- Bineînţeles, îi spuse el, pe un ton batjocoritor. 

Deja erau nas în nas. Mă rog, poate ar fi fost dacă 
Piper ar fi fost cu un cap mai înaltă. 

-Şi dacă te atacă trei tipi? 

- Îmi port singur de grijă. 

Piper refuză să cedeze. 

- Şi dacă sunt înarmați? Ce te faci atunci? zise ea, 
umflându-și pieptul, astfel încât îl atinse fără să vrea 
cu sânii. 

Nici el nu se lăsă și veni și mai aproape. 

- Întrebarea și mai bună e: Ce ai face tu? 

- Eu sunt antrenată pentru asta. Tu nu ești! 

- Îţi spun eu ce eşti tu, mormăi el. O durere de cap. 

Şi, fără nici un fel de avertisment, o strânse la pieptul 
lui, își cobori capul şi o sărută. 

Piper fu atât de şocată, încât rămase cu răsuflarea 
tăiată și întredeschise buzele, iar el nu ezită să intre. 
O sărută pasional. Puse stăpânire pe ea. Era atât de in- 
tens. Lăsă să-i alunece mâna pe despicătura rochiei. Îi 
atinse pielea dezgolită de pe șolduri, simţi degetele lui 
arzătoare. Trupul ei se trezi la viaţă. Auzi cocoșul cân- 
tând cucurigu, văzu soarele arzător pe cer... genul acela 
de trezire la viață. 

Piper gemu de plăcere. Era atât de plăcut. Se simțea 
atât de bine. El își plimbă mâna pe coapsa ei, frecân- 
du-și genunchiul între picioarele ei. Îl dorea. Îl dorea 
atât de tare, că ar fi fost în stare să uite de toate şi să i se 
dăruiască. Îl dore... 

- Nu! strigă ea, împingându-l cu putere. Dă-te de 
pe mine! 

Era din cale afară de furioasă pe el, dar mai mult pe 
ea însăși. 

- Dacă mai încerci asta vreodată, dau cu tine de pă- 
mânt... cum am făcut cu bețivul ăla, strigă ea, după care 
îi întoarse spatele și o luă la fugă pe scări. 


* 

Era lac de sudoare, de parcă tocmai își terminase an- 
trenamentul. Ce naiba se întâmplase? Se transformase 
şi el în genul acela de fotbalist prost căruia i se părea OK 
să atace o femeie? Se rezemă de zid, scârbit de el însuși, 
încercând să se adune. Femeile veneau să-l sărute, nu 
invers, Ele erau cele care se ridicau pe vârfuri, își petre- 
ceau braţele parfumate în jurul gâtului lui, își deschi- 
deau buzele și săreau la atac. Era nebun de legat. Asta 
era singura explicație. Cei din jurul lui îi spuseseră că 
avea să existe o perioadă de acomodare după retragerea 
din fotbal, dar nu se așteptase la așa ceva. Era de două 
ori cât ea și, oricât de Xena, prințesa războinică, s-ar fi 
crezut ea, ar fi putut să-i facă rău. 

Dumnezeule, era din cale afară de nervos. Ar fi trebu- 
it să-i dea una între picioare. 

Dar nu o făcuse. 

Pentru că, deşi se enervase, lui Piper nu îi era frică 
de el. Dacă s-ar fi simţit cu adevărat amenințată, s-ar fi 
trezit pe jos, în chinuri. 

Sau poate că nu făceau altceva decât să caute o scuză 
pentru comportamentul său. În încercarea de a se simţi 
mai bine. Doar că nu exista nici o scuză pentru cum se 
comportase față de femeia aceea neajutorată. 

Care nu era tocmai neajutorată. Nici pe departe. 
Și totuși... 

La naiba! 

li plăcea să o aibă în preajmă. Şi, în același timp, nu 
suporta să o aibă în preajmă. Când era cu ea, nu se pu- 
tea concentra la nimic. Până acum, făcuse o treabă foarte 
bună, şi ar fi fost un adevărat nenorocit să o dea afară în 
urma celor întâmplate, mai ales că el fusese de vină. 

Trebuia să găsească o altă cale prin care să se înţeleagă 
cu ea. Astfel încât să nu fie scos din joc. 


Patru ore mai târziu, Piper auzi telefonul și fu chema- 
tă la hotel mai devreme decât ar fi trebuit. În drum spre 
hotel, claxonă pe oricine îi ieşi în cale. De ce o sărutase 
în felul acela? Pentru că ea câştiga acea dispută, de-aia, 

iar el nu era dispus să piardă. Ce manevră murdară! lar 
răspunsul ei fusese cu adevărat supărător. Bineînţeles că 
observase și el. 

Acum, trebuia să lucreze de două ori mai mult ca să 
se asigure că el nu câștiga și mai mult teren. 

Odată ajunsă la hotelul Peninsula, unul dintre ofi- 
cialii de la intrare o anunţă că prințesa Kefaya voia să 
stea de vorbă cu ea. Piper nu avea nici cea mai mică idee 
de ce. O servitoare mai în vârstă o aştepta la recepție și 
o conduse spre lifturi. După ce ieșiră din lift, servitoa- 
rea o conduse pe Piper printr-un coridor cu marmură 
neagră, până ce ajunseră într-o cameră de zi spațioasă 
cu ferestre mari. Nu zări nicăieri vreuna dintre sutele 
de pungi de cumpărături. Aflase că toate cumpărăturile 
erau depozitate într-un apartament separat, pentru care 
se părea că membrii familiei regale plăteau peste o mie 
de dolari pe noapte. 

Prinţesa Kefaya intră în camera de zi. Chiar dacă era 
devreme, prințesa era îmbrăcată cu o tunică elegantă, 
într-o nuanţă aprinsă de fucsia, care îi ajungea până la 
genunchi și cu o pereche de pantaloni gri. Avea la mână 
brățări mari, de aur, și Piper observă cerceii cu diaman- 
te care sclipeau prin părul ei lung şi negru ca abanosul. 

Faiza veni în urma ei. Piper o mai văzuse o singură 
dată de la prima lor întâlnire, dar se gândea tot timpul la 
ea. Faiza rămase la ușă, cu privirea în pământ. Cum era 
să trăieşti așa zi de zi, fără speranţa unui viitor mai bun? 

- Tu eşti șoferița care lucrează pentru cunoscutul ju- 
cător de fotbal american? o întrebă prințesa. 

- Da. 

- Fratele meu, Maiestatea Sa prințul Aamuzhir, este 
şi el în oraş. Fratelui meu îi place fotbalul american. Îl 
vei aduce aici pe şeful tău în seara aceasta, ca să facă 
cunoștință cu fratele meu. Majestatea Sa stă la etajul al 
optsprezecelea. 

- Nu pot face asta. 

Prinţesa nu era obișnuită cu un astfel de răspuns și 
ridică șocată din sprâncene. 

- Faiza! Tu te vei ocupa personal ca şoferița aceasta 
să facă întocmai. 

Faiza încuviință, fără să ridice privirea, după care o 
conduse pe Piper la lift. De îndată ce uşa de la lift se 
închise, Piper își duse mâinile la cap. 

- Faiza, Coop nu ascultă niciodată de mine și clar n-o 
să vrea să facă asta. 

- Dar așa a poruncit prinţesa, răspunse ea. 

- Ei bine, prințesa o să fie dezamăgită. 

-Nu poţi să încerci să îl convingi? întrebă Faiza, 
îngrijorată. 

- Suntem în Statele Unite ale Americii, încercă Piper 
să-i explice. Știu că nu e ușor să înţelegi, dar pe noi chiar 
nu ne interesează ce vor prințesele voastre. 

Piper citi disperarea, teama și mai apoi resemnarea 
de pe chipul Faizei, și nu putea suporta una ca asta. 

-Nu e vina ta. Merg să vorbesc cu ea, să-i explic. 

-Nu te deranja, îi spuse Faiza, cu tristeţe. E doar vina 
mea. Dacă nu i-aș fi povestit prietenei mele Habiba că 
lucrezi pentru un celebru jucător de fotbal american, nu 
s-ar fi ajuns niciodată la situația asta. Habiba nu e fată 
rea, dar e gură-spartă. 

- Dar tu vei fi cea pedepsită. 

Piper ştia că ăsta era adevărul și nu putea suporta 
această nedreptate. Se enervă și mai tare odată ce uşile 
de la lift se deschiseră şi văzu în lumina puternică din re- 
cepție detaliul acela pe care nu îl observase până atunci. 
Vălul într-o nuanţă de violet-închis nu reuşi să ascundă 
vânătaia de pe obrazul ei. 

Piper clocotea de furie. Doi paznici ursuzi erau pozi- 
ţionaţi lângă lift. Piper o prinse pe Faiza de braţ. 

- Nu mă simt bine. Vino cu mine până la baie! 

Faiza o privi îngrijorată, dar era atât de obișnuită să 
fie la dispoziţia altora, încât se grăbi să o conducă pe 
lângă paznici, până la toaleta din capătul holului. Erau 
singure în baie. 

-Cine te-a lovit? o întrebă Piper. Prinţesa? 

Faiza îşi duse mâna la obraz. 

- Nu. Aya, zise ea, iar scârba cu care rosti numele 
acela spunea multe. Aya se ocupă de servitorii Maiestă- 
ţii Sale. Vrea ca lucrurile să se facă repede, iar eu sunt 
prea înceată. 

-Iar prinţesa o lasă să-i lovească pe ceilalți angajaţi? 

- Nu observă niciodată. 

- Dar ar trebui să observe! Chiar dacă erau singure, 
Piper își cobori vocea. Mătușa ta din Canada... Crezi că 
te-ar primi la ea dacă ai avea cum să ajungi acolo? 

- Desigur. Mi-a spus-o în repetate rânduri. De fiecare 
dată când venim în Statele Unite, visez să mă duc la ea, 
dar e imposibil. Nu am cum să ajung acolo, şi chiar dacă 
aș avea cum... Dacă mă prinde cineva... Piper citi dispe- 
rarea din ochii ei negri. Dar Faiza își șterse acel gând din 
minte, ştiind că era imposibil. Trebuie să fiu împăcată 
cu gândul că Khala mă păstrează în inima ei. 

- Dar asta nu-i de-ajuns. Familia regală urma să plece 
a doua zi. Piper ezită o clipă. Și dacă... ar exista o cale 
prin care să ajungi în Canada? 

Era o nebunie. Piper nu avea nici cea mai mică idee 
cum să o răpească pe Faiza de acolo sau cum să o ajute 
să traverseze granița. 

Văzu atâtea emoţii pe chipul ei, când speranță, când 
înfrângere. Înfrângerea avu câștig de cauză. 

- Aş face orice, dar nu există nici o cale, draga mea 
prietenă. Bunătatea ta mi-a atins sufletul. 

Doar că bunătatea nu era de ajuns. În drum spre 
casă, Piper se gândi cum să o ajute pe Faiza să evadeze. 
Nu avea să fie ușor.să o scoată din ţară. Dar nu era 
nici imposibil. 

Avea nevoie de o mână de ajutor... 


capitolul 9 


- Poftim? răbufni Cooper Graham, scoțând acadeaua 
cu cireşe din gură. 

Piper îl încolţise în grădina lui de pe acoperiș, unde 
îl găsise îngrijindu-se de castraveți înainte ca prima ză- 
padă să le vină de hac. Chiar dacă erau deja în luna 
octombrie, zidurile de cărămidă înalte, cele câteva nive- 
luri pe care era construită grădina și zona confortabilă 
de relaxare făceau din acoperișul acela o adevărată oază. 
Culturile suprapuse de legume cuprindeau praz, spanac, 
sfeclă, nap și broccoli. Avea și câteva vase și jardiniere 
mari în care plantase rozmarin, cârciumărese, pătrunjel, 
dalii, lemongrass şi gălbenele. Nu fusese prea încântată 
să afle că el își construise grădina aceea. O făcea să-și 
schimbe părerea despre el. 

- Tu vrei tot timpul o doză de adrenalină, îi aminti 
ea, rupând câteva frunze de mentă. Este perfect pen- 
tru tine. 

-Tu chiar iei tratament. Tratament pentru nebuni! 
răbufni el, după care băgă din nou acadeaua în gură şi 
se întoarse la castraveții lui. 

-Foarte urât din partea ta, spuse ea. Dar o să trec 
peste. 

-Aşa să faci. 

Trecu pe lângă un vas cu ardei ca să vină mai aproa- 
pe de el și observă o măsuţă ascunsă sub acoperișul de 
lemn care delimita zona de relaxare. Ceva îi atrase aten- 
ţia, şi merse să investigheze. 

- Ce e asta? întrebă ea, ridicând o minge perfect ro- 
tundă de pământ, una dintre cele șase pe care le văzu 
pe masă. 

- O bombă de seminţe. Spre deosebire de tine, eu 
sunt lipsit de etică. 

- Cum adică? 

- Sunt un grădinar fără pretenţii. Am nevoie doar de 
câteva vase, de puţină iarbă și de o mână de semințe 
făcute ghemotoc. Nimic mai mult, 

Piper începea să priceapă. 

- Eşti un fel de Johnny Appleseed în varianta urbană. 
Arunci bilele astea în vase goale. 

-Vremea deja nu mai ţine cu mine. Cel mai bine e 
să faci asta primăvara și la începutul toamnei. Cu pu- 
ţin noroc și câteva picături de ploaie, ghiveciul ăsta plin 
cu pământ începe să rodească, zise el, smulgând câteva 
frunze uscate de roșii. Coreopsis, echinacea, gălbenele. 
Uneori, poate doar iarbă. E amuzant de urmărit. 

- De cât timp te ocupi de grădinărit? 

- De vreo doi, trei ani, nu mai ţin minte. 

- Am crezut că speli bani proveniți din afaceri cu 
droguri. 

- Nu te cred, zise el, zâmbind pentru prima oară de 
când îl încolțise ea. 

- Ei bine, nu, nu neapărat... Oricând de interesant 
era să descopere noi lucruri despre el, își aminti adevă- 
ratul motiv pentru care venise să-l vadă. Poate ar trebui 
să încep cu începutul. 

-Sau mai bine nu. Sper că ţi-ai dat seama că, după 
ce te-ai dat în spectacol aseară în club, toată lumea știe 
cu ce te ocupi, da? Nimeni n-o să mai creadă că ești un 
simplu specialist social media. 

Da, își dăduse și ea seama de asta. Auzi în depărtare 
clopotele bisericii și prinse curaj. 

- Numele ei este Faiza. Are doar 19 ani și lucrează 
pentru familia regală de la 14 ani. E o fată sufletistă şi 
isteață, care nu-și doreşte altceva decât ce avem cu toţii. 
O şansă la libertate. 

Coop se strâmbă uitându-se la păstăile de mazăre. 

- Faiza visează să devină asistent medical, ca să aibă 
grijă de bebeluşii născuţi prematur, dar acum duce o 
viață de sclavă. 

Coop smulse păstăile de mazăre și începu să ronţăie 
acadeaua. Piper nu se lăsă. 

-Te rog, Coop. E duminică. E închis la club. Tot ce 
trebuie să faci e să mergi în seara asta la Peninsula şi să 
stai de vorbă cu prinţul. Sincer, mi se pare o şansă unică 
în viaţă să cunoşti o cultură nouă. 

Coop aruncă băţul de la acadea în gunoi. 

- Sunt foarte mulțumit de cultura în care trăiesc. Mai 
puţin când vine vorba despre angajaţii mei furăcioși... 

Piper observă o mică bucăţică de acadea care îi rămă- 
sese în colțul gurii și îi veni în minte acel sărut ridicol. 
Îşi linse imediat buzele. 

- Angajaţii tăi sunt oarecum cinstiți. Dacă ar gândi 
toată lumea ca tine, nu s-ar mai ajunge niciodată la pace 
internaţională și înțelegere între oameni. 

- Mulţumesc, Miss Univers. 

- Tot ce vreau să zic e că eşti închis la minte. 

-Eu măcar am minte, spuse el, împungând-o cu de- 
getul. Mă îndoiesc sincer că relaţiile internaţionale vor 
avea ceva de câștigat dacă petrec eu o noapte cu un 
baron al petrolului din Orientul Mijlociu, depănând 
amintiri despre anii mei de glorie. Cât despre restul pla- 
nului tău... Am mai făcut lucruri la viaţa mea de care nu 
sunt mândru, dar ce-mi ceri tu să fac e chiar bizar. 

-E un gest eroic! E șansa ta să-ți răscumperi greşelile 
trecutului. „Sărutul ăla, spre exemplu“, își zise ea, dar, 
cum el nu pomenise nimic despre asta, nu avea nici ea 
de gând să o facă. Deși credea că el se gândea la asta. Nu 
ar fi putut să spună de ce anume credea ea asta. Poate că, 
pur şi simplu, așa simţea. Sau poate era ceva mai mult... 
Privirea lui calculată. O anumită șiretenie... Ce punea 
la cale? 

Coop își cobori privirea și se şterse uşor la ochi. 

- Dacă ar fi să fac asta... deși n-am s-o fac... aş vrea 
ceva în schimb. Ce ești pregătită să-mi oferi? 

- Ce vrei? 

-O întrebare interesantă... 

Se uită lung la ea, cu o privire arzătoare care trecu 
prin uniforma ei de şoferiță. Începu să o dezbrace din 
priviri. Fără să se grăbească. Poate nu era ea cea mai 
strălucită fată de pe pământ, dar ştia să citească privirea 
aceea, și își dădu ochii peste cap. 

- Termină cu prostiile! Poţi să fii cu orice actriță de la 
Hollywood; vrei doar să mă faci să mă topesc la picioarele 

tale. Cum ai făcut aseară. Dar ghici ce? Nu-ţi merge 
cu mine. 

- Eşti sigură? o întrebă el cu vocea lui seducătoare. 

-Să ştii că n-ai nici un efect asupra mea. 

-Chiar așa? întrebă el, frecându-și bărbia, mânjin- 
du-se puţin cu pământ. i-am spus vreodată cât de ne- 
priceput eram la primele mele experiențe sexuale? 

Era clar. Coop Graham era un tip imprevizibil. El era 
cel care deschisese astfel de subiecte periculoase. Oare 
de ce? Ar fi trebuit să schimbe cumva subiectul, dar nu 
putea face una ca asta, nu după felul în care îi răspun- 
sese la sărutul de noaptea trecută. Ceea ce însemna că 
nu mai avea cum să dea înapoi. 

-Nu te cred, îi spuse ea. 

- Obișnuiam să primesc multe plângeri, așa că am 
muncit din greu să mă perfecționez. Mă simțeam ca la 
locul de muncă. 

- Rămâneai și peste program, așa-i? 

- Exact. Când mă gândesc la toate greșelile pe care 
le-am făcut... 

- Vai, ce ruşinos! 

- Dar am rămas la minge. 

-La una singură? Ce ciudat! Ei bine, sper că acest 
handicap nu te-a făcut să-ți pierzi încrederea în tine. 
Sunt sigură că poţi să... 

- Am început într-un final să prind mișcarea pe la... 

-36deani? 

- Pe la 18 ani. Învăţ repede. Am avut multe de învățat 
de la femeile acelea mai mature, dispuse că primească la 
sânul lor un tinerel așa ca mine... 

-Să le dea Dumnezeu sănătate. Dar..., zise ea, zâm- 
bind larg. Oricât de mult mi-ar plăcea să aud aceste po- 
vestioare, adevărul e că nu te simți câtuşși de puţin atras 
de mine. Ştim amândoi că eşti prea bun pentru mine. 

La început, se arătă mulțumit de sinceritatea ei, după 
care se întunecă la față. 

- Stai puţin! Săptămâna trecută, îmi spuneai că eşti o 
adevărată devoratoare de bărbați. 

- Am și eu limitele mele. Tu ești cu zece clase peste 
Polițistul cel Sexy. N-ai tu nici o treabă cu mine. 

De data asta, părea că reuşise să-l enerveze. 

-De ce ai spune una ca asta despre tine însăţi? N-ai 
şi tu mândria ta? 

- Am, dar e bine ancorată în realitate. Locul tău e lân- 
gă starurile de cinema. Uită-te şi tu la mine! Am 33 de 
ani. Arăt decent, nimic mai mult şi... 

- Cum adică „decent“? 

- Am niște picioare oribile, am vreo cinci kile în plus. 

- În comparaţie cu o mortăciune. 

- Şi... Nu dau doi bani pe ultimele tendinţe în modă 
şi nu mă preocupă felul în care arăt. 

- Ei bine, da, aici ai dreptate. Dar în rest... Se mai 
întâmplă să pice curentul, știi. Tot ce trebuie să fac e să 
sting lumina. 

O spuse cu atâta răutate teatrală, că Piper s-ar fi pră- 
pădit de râs dacă n-ar fi avut atâta de pierdut. Așa că se 
dădu mai aproape de el. 

- Serios acum. E în joc viaţa unei fete. Am nevoie de 
ajutorul tău. lar partea ta cea bună, dacă există așa ceva 
în tine, are nevoie să faci asta. | 

Deja se obișnuise cu tacticile ei, iar vorbele ei nu mai 
aveau nici un efect asupra lui. 

- Mai încearcă, Sherlock! Nu mă impresionezi. 

Deja nu mai ştia ce să-i spună. Se prăbuși lângă zidul 
de cărămidă. 

- Ai tu vreo idee mai bună? 

- Da, normal. Să-ţi vezi de treaba ta. 

Piper trase adânc aer în piept şi spuse: 

-Nu pot. 


Coop mușcă dintr-o roșie galbenă. Nu avea un gust 
bun după acadea, dar încerca să tragă de timp. Avea 
dreptate. O luase peste picior în încercarea de a o face 
să creadă că sărutul acela stupid nu însemnase nimic 
pentru el. 


126 Susan Elizabeth Phillips 


Se uită spre ea. Părea atât de dezamăgită de el. De 
parcă l-ar fi descoperit torturând o pisică. Planul ei era 
ridicol şi fără sorţi de izbândă, dar se simţi vinovat, un 
sentiment pe care nu îl mai trăise de când antrenorul 
lui din facultate îl apostrofase pentru că obișnuia să 
piardă timp pe la petreceri.. 

- ţi cer doar o oră din timpul tău, zise ea. Cel mult 
două. 

Coop nu lăsase pe nimeni niciodată să îl pună în de- 
fensivă, dar iată că ea reușise să o facă. Ea se credea un 
fel de cavaler în armură şi se aştepta ca el să se alăture 
luptei. La naiba, se presupunea că el e șeful. El era jucă- 
torul de fotbal. Cu ce drept îi spunea ea cum să joace? 

- Ştii prea bine că e mai mult de atât. 

Piper nu avea de gând să renunţe. 

- Și nu crezi că viaţa unei tinere fete valorează câteva 
ore din viaţa ta? 

- Viaţa ei nu e în pericol, răspunse el pe un ton sec, 
hotărât să nu cedeze în fața șantajului ei emoțional. 

Piper ridică privirea spre arțarul care începuse să-şi 
piardă frunzele. Era pentru prima oară când el nu reu- 
şea să-și dea seama dacă era sinceră sau doar încerca să 
îl joace pe degete. 

-Simplul fapt că ne-am născut în ţara asta ne dă 
drepturi de care alți oameni nu se pot bucura, zise ea. 
Locul în care te naşti. Ţine de noroc, nu crezi? 

El se născuse în sărăcie, dar... La naiba! Reuşise cum- 
va să-l convingă. Sau poate nu era meritul ei. Poate era 
de vină faptul că vedea asta ca pe o provocare. 


Prinţul era dat cu ceva parfum oribil care probabil 
costa o căruță de bani, dar care îl făcu pe Coop să strâm- 
be din nas. Tipul era vopsit şi avea o mustață subțire; 
arăta de-a dreptul caraghios. Purta ochelari de vedere, 
iar lentilele erau albăstrui în partea de sus şi transparen- 
te în partea de jos. Era îmbrăcat cu haine occidentale; 
un costum făcut pe comandă, căci era un tip mărunţel, 
şi pantofi tip Oxford pe care Coop probabil i-ar fi purtat 

la zece ani. Coop nu avea nimic cu tipii mai mărunței. 
Doar că prinţul Aamuzhir era un bărbat din cale afară 
de arogant. 

- Trebuie să facem o croazieră înainte să-mi vând iah- 
tul. E una dintre cele mai mari ambarcaţiuni din lume, 
dar piscina e poziționată la pupă, iar mie îmi place să 
înot doar la soare. Prinţul vorbea o engleză impecabi- 
lä, cu accent britanic. Vreau să am o a doua piscină la 
proră, ca să pot să înot în orice direcţie s-ar afla iahtul, 
zise el, râzând. Sunt sigur că nu ţi se pare un motiv în- 
temeiat pentru care să vreau să-mi cumpăr un nou vas. 
Mai toată lumea e de aceeaşi părere. 

Coop era într-o dispoziţie foarte proastă. Întâlnise 
mulți astfel de înfumuraţi la viaţa lui, genul de bogătași 
care făceau pe importanţii dându-se bine pe lângă fotba- 
liști ca el, dar care, în același timp, se uitau de sus la ei. 
Cu toate acestea, spuse pe un ton amabil: 

- Mie? Eu sunt un simplu fotbalist retras din activita- 
te. Pe când tu... Tu ești un tip umblat prin lume, un tip 
isteţ. Se vede de la o poştă. 

Sherlock își făcuse temele. 

-Unii prinți din Regat sunt tipi OK, îi spusese ea. 
Școliţi. Oameni de afaceri și miniștri. Au și un pilot de 
avioane. Doar că prinţul Aamuzhir e vai de capul lui. 
Nu prea stă prin Regat, umblă pe la tot felul de petreceri 
cu prostituate scumpe. 

Prinţul suflă după ce trase din trabuc, iar Coop se 
feri să inhaleze fumul. 

- Invită-ţi prietenii să vină cu noi pe vas, îi porunci 
el. Pe Dean Robillard și pe Kevin Tucker. N-am avut 
plăcerea să-i cunosc până acum. 

Nici o şansă. Robillard și Tucker ar fi fost în stare să-l 
ia pe sus pe neisprăvitul ăsta şi să-l arunce în mare. 

- O să le dau un telefon, zise Coop. Să văd dacă au 
cum să ajungă. Luă o gură dintr-un pahar de whisky ser- 
vit dintr-o sticlă de cristal, un whisky scump pe care era 
sigur că prinţul nu îl găsise în colecţia de băuturi fine a 
hotelului Peninsula. Fusese de câteva ori în apartamentul 

acela, dar nu văzuse până atunci fântâna din colțul ca- 
merei, scrumierele acelea incrustate cu pietre scumpe şi 
nici pernuțele acelea de mătase. 

Prinţul se aşezase pe scaunul de lângă pian. Își puse 
glezna peste genunchiul celuilalt picior, lăsând să se 
vadă talpa imaculată a pantofilor despre care se zvonea 
că îi purta o singură dată. 

- Spune-mi, prietene, zise el, pufăind din trabuc. 
Cum crezi că ai fi jucat împotriva lui Joe Montana sau 
John Elway? îl întrebă el cu nonşalanţă, de parcă fotba- 
listul nu ar fi auzit deja aceeași întrebare de pe buzele 
tuturor jurnaliștilor sportivi care îi ieșiseră în cale. 

Coop se prefăcu a-și lua un răgaz de gândire, mai sor- 
bi o gură de whisky, după care veni cu răspunsul lui 
standard: 

- Ei sunt idolii mei. Mi-ar fi plăcut să am ocazia să 
joc împotriva lor. Tot ce pot să-ţi spun e că am dat întot- 
deauna tot ce-am avut mai bun din mine, indiferent cu 
cine am jucat. 

- Mi se pare că mulți fundași sunt foarte nerăbdători. 
Şi că nu sunt atenţi la apărare. 

Coop încuviinţă, de parcă prinţul ar fi fost un mare 
analist sportiv, nu un arogant înfumurat care habar 
n-avea pe ce lume trăia. 

- Văd că porți inelul Super Bowl, zise prinţul, făcând 
semn spre mâna lui Coop. 

Inelele Super Bowl nu erau deloc subtile. Acest ul- 
tim model de la Stars era o bijuterie imensă, o înșiru- 
ire de diamante care ar fi atras atenţia oricui. Coop 
cobori privirea. 

-O frumuseţe, nu-i așa? 

- E superb. 

Coop îl văzu salivând. 

- Sincer să fiu, maiestate... nu am lăsat niciodată pe 
nimeni să-mi încerce inelul. Am muncit din greu pen- 
tru el, dar pentru tine... Ce naiba..., zise el, scoțându-și 
inelul de pe deget. Tu eşti genul de bărbat care înţelege 
cu adevărat miza jocului. Încearcă-l să vezi cum e. 

Coop nici nu se obosi să se ridice de pe scaun, i-l în- 
tinse pur și simplu, astfel încât prinţul fu cel care trebui 
să se ridice ca să pună mâna lui cea lacomă pe el. 

Prinţul luă inelul și și-l îndesă pe degetul lui subțire. 
Inelul îi alunecă imediat de pe deget. Prinţul şi-l îndesă 
pe deget şi nu se mai mișcă, de parcă nu avea de gând 
să-l mai dea înapoi. 

- Cu adevărat superb! 

Îl admiră o vreme, ba chiar se mută lângă masa de 
sticlă, unde era lumina mai bună. În cele din urmă, 
spuse: 

- Cât de curând, vor ajunge aici câteva domnișoare 
foarte frumoase. Vreau să rămâi alături de noi, să te 
simți bine. 

Coop ştia că asta era şansa lui, chiar dacă ar fi prefe- 
rat să facă orice altceva. 

- Nu aș putea refuza o astfel de invitaţie. Se ridică 
de pe scaun și își scoase din buzunar telefonul mobil. 
Ar fi trebuit să merg la un eveniment, dar sun să văd ce 
pot face. 

leşi pe terasa apartamentului și o sună pe Sherlock, 
care aștepta în mașina parcată după colț. 

- Roy, sunt eu, Coop, zise el. A intervenit ceva, nu 
mai pot ajunge la evenimentul de la Union League din 
seara asta. Te ocupi tu de asta? 

- Eşti tot cu el? întrebă ea. 

Coop aruncă o privire spre prinţul care încă admira 
inelul. 

- Da, ştiu că am semnat un contract, dar n-am cum 
să ajung. 

- Nu am uitat că tu ești responsabilitatea mea numă- 
rul unu..., zise ea neliniștită. Am știut de la bun început 
că avea să fie riscant. Dacă ai nevoie să vin să te scot de 
acolo, să ştii că vin. 

- La naiba, nu! Era ultimul lucru de care ar fi avut 
nevoie, ca Piper Dove să apară călare pe un armăsar alb 
ca să-l salveze. Nu mi-ai spus că vine toată presa. 

- Eşti cel mai tare! 


130 Susan Elizabeth Phillips 


- Bine. Vin. Închise telefonul şi îl băgă înapoi în bu- 
zunar. La naiba! N-am cum să rămân. Trebuie să plec, 
zise el, clătinând supărat din cap, de parcă ar fi ratat 
o şansă unică în viață. Rar mi se întâmplă să cunosc pe 
cineva aşa ca tine, care să înțeleagă ce înseamnă să te 
bucuri de viață. Clătină din nou din cap, cu şi mai mult 
regret. Acum venea partea complicată. Se apropie de 
prinţ ca să-și ia inelul înapoi. Voiam să vorbesc ceva cu 
tine, dar... Ei, bine... zise el, întinzând mâna. 

Dar prinţul rămase cu inelul pe deget. 

- Spune-mi, te rog! 

- Mi-e şi rușine. Era de-a dreptul umilitor, de fapt. 
Dar noi doi... suntem bărbaţi umblaţi prin lume, nu-i 
așa? Ştim să apreciem lucrurile frumoase în viață. Noi 
doi... știm ce vrem. 

- Desigur, spuse prinţul, mângâind inelul. 

- Una dintre şoferiţele prinţesei e prietenă cu mine. 
Ştie că am o pasiune pentru femei. Pentru cele mai tine- 
re. La urma urmei, suntem și noi bărbați, nu-i așa? Aveţi 
voi o servitoare... Faiza. Prietena mea mi-a arătat-o. 

- Ah..., zise prințul, cu zâmbetul pe buze. Îţi place de 
servitoarea asta? 

- Este genul meu. E foarte tânără. Arată de vreo 13 
ani. Exact cum îmi place mie, reuși el cu greu să spună. 

- Înţeleg. 

- Mă întrebam dacă nu cumva..., zise el şi simţi să 
i se ridică părul pe spate. Crezi că ai putea să vorbeşti 
cu prinţesa să o lase pe fată să vină să... lucreze pentru 
mine? De tot? Avusese grijă să pună accent pe „să lucre- 
ze“ pentru ca prințul şi mintea lui bolnavă să înțeleagă 
mesajul. La naiba! Ar fi trebuit să-mi ţin gura, spuse el, 
întinzând din nou mâna. Mă bucur că ţi-a plăcut inelul 
meu. Trebuie să plec, te las să te bucuri de seara ta. 

- Stai puţin, spuse prinţul, venind mai aproape. S-ar 
putea să existe o variantă... Doar că, ar trebui să o răs- 
plătesc cumva pe prinţesă, bineînţeles. 

- Desigur. Îmi dai undă verde şi-ţi scriu imediat un 
cec. Cât crezi că valorează fata asta? Vreo două mii 
de dolari? 

- Poftim? Nu se pune problema de bani între prie- 
teni. Dar poate un simbol al prieteniei noastre? 

Sherlock fusese sigură că el avea să-l convingă pur şi 
simplu pe prinț să i-o dea pe fată, dar Coop știuse că nu 
putea fi aşa simplu. 

- La ce te referi, mai exact...? 

Prinţul mângâie din nou inelul. 

-La cât consideri tu că valorează fata. 

- Joci dur, dar... Ai toate actele ei? Paşaportul? Nu 
vreau să pierd inelul ăsta și apoi să mă trezesc că dă bir 
cu fugiţii. 

- Desigur. Se rezolvă cu un simplu telefon. Prinţul îi 
aruncă un surâs viclean, după care îşi scoase telefonul 
din buzunar. Coop se prefăcu a se uita pe fereastră pe 
durata acelei conversații usturătoare în arabă. El și prin- 
tul bătură palma. 

Coop era disperat să plece de acolo, dar nu avea de 
gând să-i dea inelul fără să primească fata în schimb. Îşi 
termină băutura și reuși să schimbe subiectul când prin- 
tul începu să-i vorbească despre un joc sexual dezgustă- 
tor povestindu-i despre ultima partidă pe care o jucase 
împotriva celor de la Giants. În cele din urmă, coborâră 
împreună cu liftul la recepție. 

Îl văzu pe unul dintre lacheii prinţului la recepţie, 
verificând mai multe pașapoarte pe care se părea că le 
recuperase din seiful hotelului. Dat fiind faptul că gra- 
nița dintre Statele Unite şi Canada nu era foarte bine 
păzită, Coop încercase să o convingă pe Piper că se pu- 
teau descurca și fără paşaport, dar Piper se arătase la fel 
de încăpățânată ca de obicei. 

„Fără paşaport, o să-i fie imposibil să aplice pentru 
cetățenie“, îi spusese ea. „N-o să poată merge la școală și 
nici n-o să obțină asigurare de sănătate. Coop, oamenii 
ăștia i-au furat identitatea. Paşaportul acela e viaţa ei. 
Promite-mi că măcar ai să încerci.“ 


132 Susan Elizabeth Phillips 


El nu-i făcuse nici o astfel de promisiune, dar, după 
scurta interacțiune cu prințul, se convinsese că nu pu- 
tea pleca fără pașaport. 

Lacheul îi înmână prințului pașaportul. Lângă el era 
o femeie micuță, cu văl pe cap, care avea în mână o 
geantă cu haine. Avea capul plecat, astfel încât Coop 
nu putu să-i vadă faţa. Fata nu avea nici cea mai mică 
idee ce urma să se întâmple cu ea; probabil era speriată 
de moarte. 

Prinţul nici măcar nu se uită spre ea, dar îi dădu 
lui Coop pașaportul. Coop verifică numele şi poza. Se 
apropie de fată şi îi ridică bărbia. De parcă ar fi cumpă- 
rat o sclavă. 

Era ea. Cu obrajii ei rotunzi şi măslinii, cu buzele 
tremurânde, cu doi ochi mari şi temători, dar pe care 
nu avea cum să-i liniştească, nu acum. 

Băgă pașaportul în buzunar și se întoarse cu faţa 
spre prinţ. 

- Sper să te bucuri de inel, maiestate. Vezi trofeul ace- 
la Lombardi din centru? E făcut din platină. 

Doar că trofeul Lombardi de pe inelul adevărat, 
care se afla în siguranţă în seiful din dormitorul lui, 
era incrustat cu diamante. Diamante veritabile, nu ca 
falsurile astea din care erau făcute astfel de copii. Coop 
comandase mai multe astfel de copii pe care le dona- 
se la diferite licitaţii, în scopuri caritabile. Cumpărăto- 
rii ştiau că erau copii, dar rămăsese în continuare un 
obiect popular. 

- Hai, îi spuse el fetei, sperând că Faiza avea să asculte 
de el, ca să n-o sperie şi mai tare punând mâna pe ea. 

Fata se făcu mică, de parcă ar fi încercat deja să se 
apere de chinurile care îşi imagina că o aşteptau, dar 
îl urmă. 

- Să-ţi fie de bine, îi spuse prinţul. 

Coop se întrebă câți paznici ar sări pe el dacă s-ar 
repezi să-i dea una în nas prințului, dar avea prea multă 
stăpânire de sine ca să facă una ca asta. O conduse pe 
sărmana servitoare până la ieşire, fără să arunce vreo 

privire în direcţia ei. O copie după inelul Super Bowl. 
Doar atât valora viața acestei fete. 

leşiră pe ușa hotelului. De-abia după ce dădură colțul 
spre strada unde Piper îi aştepta în maşină, îi spuse: 

- Bine ai venit în America, domnişoară Jamali. 


După ce fu martor la reîntâlnirea dintre cele două 
fete, nu mai avu nici o urmă de îndoială că proceda- 
se corect. Nu o mai văzuse niciodată pe Piper atât de 
fericită, iar Faiza era cu ochii în lacrimi. Piper se duse 
pe bancheta din spate, lângă ea, iar Coop se aşeză în 
spatele volanului. Piper o luă de mână pe Faiza și înce- 
pu să-i explice întreaga situație. Faiza de-abia reuşi să-şi 
găsească cuvintele, dar căldura cu care o îmbrățișă pe 
Piper spunea multe, 

Piper hotărî că cel mai sigur pentru Faiza era să rămâ- 
nă peste noapte la Berni Berkovitz. Berni, cea cu tocăni- 
ţa şi negresele, era îmbrăcată cu o combinaţie de colanți 
roşii şi un pulover bărbătesc. Berni se arătă extrem 
de încântată. 

- Ce mă bucur! E super! 

Apartamentul lui Berni era aglomerat, înăbușitor şi 
mirosea a naftalină, dar Coop fu și el de acord că era 
mai bine pentru ea să rămână aici decât la club. 

-Nu știu ce mănâncă musulmanii, spuse Berni, in- 
vitându-i înăuntru. Dar am niște prăjitură cu ciocolată. 
Ai voie să mănânci? Îţi permite religia? 

- Ah, da, răspunse Faiza. Doar că nu cred că am să 
pot mânca. S-au întâmplat atât de multe. 

Coop voia să stea de vorbă cu Sherlock între patru 
ochi. 

- Doamnă Berkovitz, vă rog să-i arătaţi Faizei unde îşi 
poate lăsa lucrurile, în timp ce eu și Piper mai punem 
la punct câteva detalii. Şi sunt sigur că vrei s-o suni pe 
mătuşa ta. 

-S-a întâmplat ceva? întrebă Faiza impacientată. Nu 
vreau să aveţi probleme din cauza mea, după toate câte 
aţi făcut pentru mine. 

-Nu s-a întâmplat nimic, răspunse el cu un zâm- 
bet cald, doar că prinţul putea să-și dea seama dintr-o 
clipă într-alta că fusese tras pe sfoară, iar Piper voia să 
se asigure că Faiza era în drum spre mătuşa ei înainte 
să se ajungă la asta. Domnișoară Jamali... zise el, sco- 
ţând pașaportul din buzunar. Cred că îţi aparţine. 

Faiza se apropie uşor de el, fără să-şi poată lua ochii 
de la pașaport. Se opri în faţa lui, îi atinse ușor coperta 
verde, dar nu îndrăzni să îl ia. 

- E în regulă, spuse el. Ia-l! 

Iar fata îl luă, uitându-se la el de parcă nu i-ar fi ve- 
nit să creadă că era chiar pașaportul ei. Ridică privirea, 
îşi duse mâna în dreptul inimii şi făcu o plecăciune în 
faţa lui. 

- Shokran jazeelan, îi spuse ea, cu vocea tremurândă. 
Mulţumesc. 

La naiba! Mai că se emoţionase şi el. Nu şi Piper. 
Femeia aia n-ar fi fost în stare să plângă nici dacă ar fi 
atacat-o cu gaze lacrimogene. 

De îndată ce Faiza şi Berni ieșiră din cameră, Piper se 
aruncă în braţele lui. Slavă Domnului pentru instincte- 
le lui rapide, altfel l-ar fi pus din nou la pământ. Nu că 
îl pusese la pământ prima oară... Dar puteai oare să te 
înţelegi cu căpoasa asta? 

- Eşti cel mai tare! exclamă ea. Eşti cel mai bun om 
din lume! 

Îl prinse pe după gât și îşi cuibări capul sub bărbia lui, 
iar Coop uită de tot şi de toate. În ciuda diferenţei de 
înălțime, trupul ei se mula perfect pe al lui. Sânii ei se 
odihniră pe pieptul lui, şoldurile se lipiră de coapsele 
lui. Coop lăsă mâinile să-i alunece pe spatele ei. Ea îl 
strânse cu căldură în braţe, iar el răspunse cu aceeaşi 
intensitate, ca un adolescent care punea pentru prima 
oară mâna pe o fată. 

Piper ridică privirea, şi el văzu sentimentul de recu- 
noştinţă din ochii ei, chiar dacă nu părea să perceapă 
efectele fizice pe care le avea asupra lui. Coop se abţinu 
din răsputeri să nu îşi coboare palmele pe fundul ei, 

dar, după seara trecută, ştia că ar fi riscat un pumn în 
stomac. Sau ceva mai rău. 

Cum se produsese schimbul acesta atât de nefiresc de 
putere? Îl îmbrăţişa de parcă ar fi fost cel mai bun prie- 
ten al lui. De parcă sărutul acela de pe alee nu ar fi avut 
niciodată loc. De parcă i se ştersese din minte! 

Trase adânc aer în piept, o luă de mână și o ţinu 
la distanță, sperând ca Piper să nu coboare privirea și să 
vadă efectul pe care îl avea asupra lui. Voia că ea să se 
simtă măcar puţin jignită de gestul lui, dar Piper nu-și 
putea şterge zâmbetul de pe față. 

-Ştiam că poţi! Oh, Coop, i-ai schimbat viața! 

- Nu mai ţopăi atâta și spune-mi care-i planul, zise el, 
uitându-se urât la ea. 

Piper făcu abstracţie de proasta lui dispoziţie. 

- Are nevoie de câteva zile să se adune şi să stea de 
vorbă cu mătuşa ei. După care... 

- Nu e o idee bună, zise el, făcând un pas în spate 
și așezându-se lângă un aranjament de flori prăfuite de 
mătase, după care începu să îi povestească despre prinț 
şi despre inel, ca să înțeleagă cât de prost gândit fusese 
planul ei iniţial. 

- Prinţul e extrem de arogant şi are o mică armată 
la picioarele sale. Şi-ar putea da seama în orice clipă că 
lam tras pe sfoară. E mai bine să o urcăm în primul 
avion chiar mâine. Ba chiar cred că ar fi mai bine să 
plece de pe Milwaukee. Nu e cu mult mai departe decât 
O'Hare, și nu are rost să riscăm. 

-Nu am de gând să o urc în nici un avion. 

- Ba cum să nu! Îi cumpăr eu bilegal. 

-Nu există nici un zbor direct, i-o tăie ea, şi a fost 
traumatizată destul la viața ei. Thunder Bay e chiar la 
graniță cu Minnesota. O s-o duc cu mașina. 

- Cum de ţi-a venit ideea asta? izbucni el. 

Piper se uită la el ca la ultimul prost. lată din nou 
privirea aceea, cea care îi spunea că nu era suficient de 
bărbat cât să înfrunte o provocare care exista doar în 
mintea ei. 

- Pentru că așa e corect, răspunse ea. 

Coop pufni şi își dădu ochii peste cap, simțindu-se ca 
un mare idiot. În cele din urmă, hotărî că era mai bine 
să-şi ţină gura. 

- Bine, fie! răbufni el, exact ca un adolescent moro- 
cănos. Fă cum vrei. 

Şi ieși nervos pe ușă, știind exact ce avea de făcut. 


capitolul 10 


Maşina ei nu voia să pornească! Dintre toate dimine- 
tile, de ce tocmai azi? Faiza era pe scaunul din dreapta, 
ţinându-și prețiosul pașaport în mână, uitându-se speri- 
ată spre mașinile care treceau prin faţa fostului bloc al 
lui Piper. Dacă n-ar fi fost Coop și imitaţia aceea după 
inelul Super Bowl, şefii Faizei ar fi făcut probabil abs- 
tracție de fuga ei. Cu toate acestea, Piper nu îl putea în- 
vinui pe Coop pentru tot ce făcuse. Ea spera că statutul 
lui de celebritate avea să fie îndeajuns cât să-l convingă 
pe prinţ să i-o dea pe Faiza cadou, dar Coop îi cunoştea 
mult mai bine decât ea pe aceşti aroganţi înstăriți. 
O mare greşeală din partea ei. 

Faiza începu săși muște buzele, iar Piper îşi băgă 
capul sub capota maşinii sale Sonata, dar descoperi că 
problema era la cutia cu siguranţe. Câteva siguranţe lip- 
seau din senin. Cui i-ar fi trecut prin minte să facă...? 

O mașină opri în dreptul ei, şi auzi prin geamul lăsat: 

- Treci în mașină. 

Era Coop, la:ilanul unui Audi sedan argintiu, ca 
un erou. 

-Tu mi-ai sabotat mașina! exclamă ea. Ce ai făcut 
cu siguranțele mele? 

-O să ţi le dau înapoi, răspunse el. 

Coop cobori din mașină și merse să deschidă portie- 
ra pentru Faiza. 

- Bună dimineaţa, domnişoară Jamali. Astăzi, am 
plăcerea să vă duc cu mașina până în Canada. 

- Nu! 

Ar fi fost un chin să petreacă ore întregi cu el în mași- 
nă. Nu voia să îl vadă ca pe un om bun. Voia să rămână 
acelaşi fotbalist narcisist, arogant, înfumurat pe care îl 
crease în mintea ei când începuse să îl urmărească. 

Dar Faiza se arătă fericită să îl vadă şi se mută imediat 
în mașina lui, astfel încât Piper nu avu încotro decât 
să li se alăture. Coop reuşi cu greu să o convingă pe 
Faiza să stea pe scaunul din dreapta, exilând-o astfel de 
Piper pe bancheta din spate. Piper îşi puse nervoasă 
centura de siguranţă. 

- Să ştii că aş fi fost perfect capabilă să conduc singu- 
ră până în Minnesota și sunt convinsă că ştiu să conduc 
mai bine ca tine. 

- Cum așa? întrebă el. 

- Ai uitat că te-am urmărit? Frânezi prea din scurt, nu 
păstrezi distanţa regulamentară față de celelalte mașini 
când ești nervos și, în general, conduci prea agresiv. Pe 
când eu am învăţat cum să ocolesc, cum să evit traficul 
şi cum să conduc corect. 

- Foarte impresionant, dar să ştii că eu n-am luat nici 
o amendă până acum. Spre deosebire de tine. 

- Asta doar pentru că nici un poliţist din Illinois nu 
s-ar încumeta să-i dea amendă marelui Cooper Graham. 
Dar o să vedem ce părere au polițiștii de la Wisconsin 
Highway Patrol după ce intrăm pe teritoriul lor. 

- Nici măcar atunci, răspunse el, cu nasul pe sus. 
Când eşti atât de cunoscut, aşa ca mine, poţi să scapi 
basma curată cu orice. 

- Nu e corect, mormăi ea. Şi ce-ai făcut cu Tesla ta? 

- E în garaj. Trebuie să o încarc la fiecare cinci sute de 
kilometri, aşa că trebuie să plănuiesc astfel de excursii 
în avans. 

-À cui e mașina asta? 

-A mea. 

- Câte mașini ai? întrebă ea, cu maxilarul încleștat. 

- Doar două. Dacă nu pui și furgoneta la socoteală. 

- La ceți trebuie o furgonetă? 

-Orice bărbat are nevoie de o furgonetă. 

Piper oftă și începu să-și culeagă scamele de pe 
pulover. 

Își continuară drumul spre graniţa cu Wisconsin, iar 
Faiza le povesti despre discuţia pe care o avusese cu mă- 
tuşa ei. Coop se folosi în discuţia cu Faiza de tot farme- 
cul la care nu se sinchisea să apeleze cu ea. Faiza rămașe 
la fel de sfioasă, nu îl privi niciodată în ochi, dar era 
evident că îl adora. Prinse curaj de-abia când începură 
să discute despre politică. 

- Cuvântul „islam“ înseamnă pace, puritate, supu- 
nere şi ascultare, zise ea. Ce legătură are terorismul cu 
toate acestea? 

Continuară să povestească despre Orientul Mijlociu, 
despre mâncare și muzică. Opriră la un Burger King în 
apropiere de Madison. Faizei i se păru fascinată să co- 
mande mâncare la fereastră. Coop refuză să primească 
bani din partea lui Piper şi nici nu vru să o lase să con- 
ducă mașina. 

- Să ştii că, dacă verși ketchup pe tapiţeria mea, te las 
în mijlocul străzii, îi spuse el. 

Faiza îi luă ameninţarea în serios şi făgădui să fie cu 
băgare de seamă. 

- Nu vorbeam cu tine, Faiza, îi zise el. Doar cu ea. 

- Nu-ţi place de Piper? întrebă Faiza, vizibil afectată. 

- E complicat, răspunse el. Vezi tu, Piper e nebună 
după mine. Așa că trebuie să o ţin la distanță. 

Piper își dădu ochii peste cap. 

- Ah, nu, spuse Faiza. Piper nu e nebună. E foarte 
inteligentă. 

Şi, astfel, Coop începu să-i explice argoul american. 
Trecură de Wisconsin Dells, iar el îi spusese Faizei că 
termeni precum „nebun“ sau „super“ nu trebuiau luaţi 
ad litteram și îi explicase și ce însemnau termeni ca 
„mişto“, „a pierde vremea“ sau „Cum merge?“ 

Piper simţea că îi creştea inima de fiecare dată când o 
auzea pe Faiza râzând, așa că rămase şocată când se auzi 
spunând cu nonşalanţă: 

- Ştii şi tu că, odată ajunsă în Canada, n-o s-o ajute la 
nimic să știe argoul american. 

- Nu uita că sunt şi emisiuni americane la televizor în 
Canada, îi spuse el. 

Piper se simţi foarte vinovată. Nu era cazul să fie ră- 
utăcioasă doar pentru că se simțea nebăgată în seamă. 
Coop, la fel ca toți ceilalți bărbaţi de pe lumea asta, ura 
să facă popasuri, așa că Piper îl acuză că le cronometrase 
în timpul unei opriri la toaletă. 

- Mă uitam pur și simplu la ceas, nu vă cronometram, 
îi spuse el. 

Piper își dădu ochii peste cap. 

- Şi cât timp ne-a luat? 

- Șase minute și treizeci şi două de secunde. 

Oricât i s-ar fi părut de enervant, tot reușea să o facă 
să râdă. 

-Nu uitaţi să vă puneţi centura, domnișoarelor, le 
zise el. Suntem gata de decolare. 

Până spre după-amiază ajunseră în Duluth, și o lăsă 
în cele din urmă pe Piper la volan. Asta mai mult pen- 
tru că o găsi acolo când se întoarse de la toaletă. 

- Cinci minute şi cincizeci și două de secunde, îi spu- 
se ea. O să întârziem din cauza ta. 

Faiza începu să râdă de pe bancheta din spate. 

-Nu am stat mai mult de patru minute. Minţi, zise 
el, după care se așeză pe scaunul din dreapta fără să 
se împotrivească. 

Frumuseţea sălbatică a coastei de nord din Minneso- 
ta, cu faleza aceea stâncoasă, plajele stâncoase și peisa- 
jele superbe către Lake Superior, era un secret pentru 
majoritatea americanilor, dar ea și Duke veniseră adesea 
în copilărie pe coasta de nord cu cortul, căci Piper era 
îndrăgostită de mare. Zări atâtea reclame la pește prăjit, 
pește afumat și clătite de orez, că începu să îi fie dor 
de bătrânul acela șovin, cu toate defectele şi părţile lui 
bune. Coop păru, mai degrabă, interesat de reclamele 
la plăcinte. 

- Trage pe dreapta! zise el când zări o pancartă care îi 
anunţa că intraseră în amenințătorul oraș Castle Danger. 

Piper opri la un restaurant rustic de pe autostradă. 
Coop se întoarse în scurt timp cu trei bucăţi de plăcin- 
tă. Sunt cu mere, caramel și nuci. 

Nu avea cum să-și mănânce plăcinta în timp de 
conducea pe autostradă, așa că se mulțumi să savureze 
mireasma aceea minunată, în timp ce Coop scotea fel 
şi fel de sunete exagerate, povestindu-i în detalii picante 
cât de gustoasă era plăcinta aceea. 

-Ce zici, Faiza? o întrebă el. Nu ţi se pare cea mai 
bună plăcintă pe care ai mâncat-o vreodată? 

- E delicioasă, răspunse ea, dar, pe măsură ce se apro- 
piau de granița cu Canada, fata era din ce în ce mai 
neliniștită, așa că luă doar câteva guri. 

Grand Marais era ultimul oraș mai mare înainte 
de granița de la Grand Portage, și, cu câţiva kilometri 
înainte de trecere, Piper o întrebă pe Faiza dacă era de 
acord să-și dea jos vălul de pe cap. 

- Suntem un grup destul de ciudat, zise ea. Chiar 
dacă avem toate actele la noi, ne-ar fi mai ușor să tra- 
versăm granița. 

Faiza își mușcă buza de jos și aruncă o privire spre 
Coop, care stătea pe scaunul din dreapta. 

- Nu pot să fac asta, Piper. 

-Nuti face griji, îi spuse Coop. Trage pe dreapta, 
Sherlock, îţi arăt eu cum se face. 

- Doamne, cât poți să fii de enervant! 

- Ceea ce ţie ți se pare enervant altora li se pare 
fermecător. 

Piper pufni şi trase pe dreapta. 

Polițistul de frontieră îl recunoscu din prima pe Ma- 
rele Fotbalist şi, după câteva autografe și complimente, 
îi lăsă să treacă. 

Mătușa Faizei locuia într-o casă albă, modestă, pe un 
deal, cu vedere spre golful Thunder. Femeia îi aștepta 
cu sufletul la gură şi ieși în întâmpinarea lor înainte ca 
ei să parcheze mașina. 

Faiza se aruncă în brațele mătușii sale, și începură 
amândouă să plângă. Alte rude şi prieteni începură să 
iasă din casă și se adunară în jurul lui Piper ca să îi mul- 
ţumească pentru ajutorul ei. Femeile veniră să o sărute, 
iar bărbații se duseră să îl îmbrățișeze pe Coop. Li invita- 
ră la masă. Piper se simţi prost să fie în centrul atenţiei. 
După o despărțire înlăcrimată și promisiunea gazdelor 
că aveau să se roage pentru ei, Piper i-o luă înainte lui 
Coop, se urcă la volan și porniră la drum. 

Fusese o zi lungă şi începuse să se întunece. Piper 
nu se gândise din timp unde aveau să înnopteze, dar 
Coop o anunţă că rezervase două camere la o pensiune 
în Two Harbors, un oraș de pe coastă, la vreo trei ore 
distanță. Piper era extenuată după evenimentele din 
ultimele zile, așa că ar fi preferat să meargă undeva mai 
în apropiere, dar Coop refuză. 

- Am auzit lucruri bune despre locul acesta; vreau să 
văd cum e. 

-Cât a costat? 

- Mult, n-ai tu atâția bani. Va trebui să faci ore supli- 
mentare. Simţi şi el că fusese răutăcios, aşa că se scuză: 
Recunosc că nu am vrut să iau parte la povestea asta, 
dar mă bucur că m-ai bătut la cap. Lai făcut un bine. 

-Şi tu, zise ea. 

Urmă o tăcere apăsătoare. Se bucură când Coop dă- 
du drumul la radio. 

La un moment dat, opriră să alimenteze, iar Coop 
trecu din nou la volan. Pe la vreo zece seara, ieși de pe 
autostradă și intră în orașul Two Harbors. Nu erau prea 
multe lanţuri mari hoteliere în North Shore, dar, chiar 
şi așa, Piper nu se așteptase ca el să o ia pe drumul îm- 
pietrit care ducea spre port. 

Docurile erau pustii pe timp de noapte, iar scheletele 
acelea de fier mari, impunătoare o duseră cu gândul la 
o scenă ciudată cu zgârie-nori în ruinele unui mare oraș. 
Zări la docuri un cargobot ce încărca minereu de la mi- 
nele din apropiere, iar lumina de la reflectoarele imense 
creau o scenă și mai înfricoșătoare. 

Văzu la orizont, în capătul falezei, lumina farului 
care domnea peste port. Coop își continuă drumul 
pe poteca pietruită până ajunse la poarta clădirii de 
cărămidă roșie. Semăna cu o şcoală veche, cu ferestre 
înguste și tâmplărie albă, doar că avea un far pătrățos 
într-un colț. 

- Aici vrei să rămânem peste noapte? 

- Am auzit despre locul ăsta de la niște prieteni. Este 
cel mai vechi far funcțional de pe Lake Superior şi a fost 
convertit într-o mică pensiune. 

-Atât timp cât are două paturi, chiar nu mă intere- 
sează, zise ea, dând să iasă din mașină. 

- Stai puţin! răbufni ei, închizând-o în mașină, uitân- 
du-se urât la ea fără nici un motiv anume. Doar nu crezi 
că te-am adus aici ca să mă culc cu tine, nu? 

Reacţia lui o luă prin surprindere. Oftă exasperată. 

- Nu mi-aș fi pus problema în felul acesta, dar, după 
sărutul acela oribil de acum câteva zile și dat fiind că 
pare că am talentul de a atrage tot felul de bărbați ciu- 
daţi, ce să mai cred? 

-Să ştii că nu ai un asemenea talent. 

-Chiar așa? Și atunci, care a fost faza cu sărutul ăla? 

- Am vrut doar să-ţi salvez viaţa, zise el, împungând-o 
cu degetul. Uite ce, Sherlock, vreau să-ţi fie clar. Nu mă 
simt atras de tine din punct de vedere sexual. Absolut 
deloc. Nici măcar un pic. Singurul motiv pentru care 
te-am sărutat a fost ca să nu fac ce aș fi vrut cu adevă- 
rat să fac: și anume, să te strâng de gât. Și cu asta, am 
încheiat discuţia. 

După care deblocă ușile și ieși din mașină. 

„Cine naiba te crezi?“ Era clar că era obosită, pentru 
că se simţise chiar puţin deranjată de faptul că el o des- 
ființase din punct de vedere sexual, reacție care nu ar fi 
deranjat-o deloc dacă ar fi venit din partea altcuiva. Ba 
chiar era mai mult decât puțin deranjată. Mai că-i venea 
să-i ceară socoteală, dar se trezi cu o femeie la ușă care se 
prezentă ca fiind Marilyn. 

- Domnule Smith? Bine aţi venit! 

„Domnul Smith? Chiar nu puteai și tu să vii cu o 
idee mai originală?“ 

Coop deschise portbagajul și își scoase geanta. Piper 
își luă şi ea ghiozdanul și îl urmă în bucătăria de modă 
veche, dotată cu un covoraș, o chiuvetă de porțelan și 
o sobă veche. Ferestrele erau decorate cu perdeluțe de 
dantelă, şi zări un aparat de cafea pe pervaz. Văzu și un 
drapel american împăturit în triunghi pe capacul unui 
cufăr de lemn. 

Bucătăria mirosea delicios de la negresele care stă- 
teau la răcit pe farfurii. Aruncă o privire din pragul ușii 
şi zări un rând de scări pe o parte, iar de cealaltă parte 
o sufragerie decorată în stil vechi, cu radiator, un covor 
cu imprimeu floral, o masă din lemn de stejar și mai 
multe figurine de porțelan. Aici, locuise cândva pazni- 
cul farului. 

Coop o prezentă drept Ingrid, fizioterapeuta sa. 

- Piper Dove, zise ea. Sunt, de fapt, sponsorul domnu- 
lui Smith de la Alcoolicii Anonimi. 

-Vai de mine! zise Marilyn cu un zâmbet cald. 
Domnule Smith, să nu-ţi fie rușine, e foarte bine că 
ai cerut ajutor. 

Piper îl bătu ușor pe mână. 

- Asta îi spun și eu. 

Proasta dispoziție nu păruse să îl fi urmărit până în 
casă, pentru că nu mai zise nimic. Doar că ea nu-și pu- 
tea lua gândul de la reacţia lui. Descoperi o latură nouă 
a propriei personalități, care nu era deloc pe placul ei. 

Marilyn îi conduse pe un coridor îngust, urcară câte- 
va trepte până spre palier, urmate de alte câteva trepte și 
de un nou palier, după care ajunseră întrun coridor pă- 
trăţos cu cinci uşi dintre care trei dădeau în dormitoare, 
una în baie și o alta în turnul farului. 

- Sunteţi singurii oaspeţi pe seara aceasta, așa că n-o 
să fie nevoie să împărțiți baia cu nimeni. l 

„Domnul Smith“ ridică din sprâncene. Nu îi trecuse 
prin minte că ar fi putut să fie nevoit să împartă baia 


144 Susan Elizabeth Phillips 


cu alți oameni. Piper, în schimb, ar fi preferat să aibă şi 
alte persoane prin preajmă. 

Camerele erau primitoare, cu mobilier de lemn, 
pături frumoase, lămpi de modă veche și alte draperii 
de dantelă. Pereţii erau împodobiți cu câteva fotografii 
alb-negru cu vase industriale. Gazda lor, care le făcuse 
un mic rezumat al istoricului farului, le dădu câteva lan- 
terne, în caz că doreau să viziteze turnul. 

- Farul este bântuit, dar majoritatea oaspeţilor nu 
văd niciodată fantoma, zise ea, ieșind pe coridor. Să în- 
chideţi, vă rog, ușa de la intrare în urma mea. 

Avea de gând să plece? Piper nu era tocmai sigură 
de ce o deranja acest lucru. De fapt, cam știa de ce, dar... 
Chiar dacă orașul era la doar câteva străzi distanţă, farul 
părea izolat, ca o insulă părăsită. Fără oameni mari care 
să îi supravegheze. 

-Mä întorc mâine-dimineaţă, zise Marylin. Servim 
micul dejun la 8.30. 

După care cobori scările, și se auzi ușa de la intrare 
închizându-se în urma ei. 

„Mamă! Nu ştii că n-ar trebui să ne lași singuri?“ 

Coop își aruncă geanta pe jos, un gest simplu care o 
înfioră pe Piper. Ştia că trebuia să plece de lângă el, nu-și 
putea scoate din minte ceea ce-i spusese în mașină. 

-Te comporţi ciudat, îi spuse el când o văzu îndrep- 
tându-se spre ușă. 

- Nu e adevărat, ripostă ea, întorcându-se cu faţa spre 
el. Mie doar foame. 

Coop îi aruncă o privire sugestivă. 

-N-am cum să te ajut în privinţa asta. Ți-am spus 
deja. Nu sunt interesat. 

- Prăjituri! Vreau să mănânc prăjituri! Dumnezeule, 
ce e în neregulă cu tine? răbufni ea, abţinându-se cu 
greu să nu-și dea puloverul jos, să-şi arunce sutienul și să 
vadă cât de neinteresat mai era atunci. 

Cobori în bucătărie şi își luă prăjitură. După care in- 
tră în sufragerie şi apoi în camera de zi, care părea locul 
preferat al unei străbunici nebune. Fotoliul și canapeaua 

cu tapiţerie albastră erau decorate cu milieuri albe. Zări 
un difuzor vechi, un ghiveci de violete pe biblioteca de 
sticlă şi o plantă cu frunze lungi la fereastră. Și-l imagină 
pe paznicul farului stând în această cămăruţă cu soția 
sa, seară de seară, în vremurile în care nu apăruseră 
încă telefoanele și televizoarele. Probabil citeau, poate 
coseau, vorbind despre cum avea să fie vremea a doua 
zi. După care urcau treptele spre dormitor și... 

Luă jurnalul farului de pe canapea şi începu să îl 
răsfoiască. Oaspeţii erau invitați să preia îndatoririle 
paznicului în timpul şederii: să ridice şi să coboare stea- 
gul dimineaţa și seara, să noteze numele corăbiilor care 
opreau în port şi să verifice farul de două ori pe zi. 

Prăjitura lui Coop era tot pe masa de la bucătărie. 
Piper lăsă farfuria în chiuvetă și urcă în camera ei. Se 
schimbă în pantalonii de pijama și în tricoul cu Chi- 
cago Bears, doar că nu era gata să meargă la culcare. 
Dacă tot era aici, de ce să nu intre în spiritul locului? Își 
luă lanterna și niște papuci și ieși din cameră, gata să se 
joace de-a paznicul farului. 

Era incredibil de frig şi de întuneric în turn. Îşi 
aprinse lanterna, urmărind umbrele pe pereţi. O scară 
îngustă o ghidă spre camera de sus. Fereastra de pe pa- 
lier era îndreptată spre port, doar că deja se lăsase ceața, 
și de-abia dacă mai reuși să zărească silueta docurilor 
din depărtare. Începu să urce scările. Frigul îi pătrunse 
până în oase. Își încovoie degetele în papuci ca să nu 
se împiedice pe trepte. Umbrele acelea înspăimântă- 
toare, întunericul, singurătatea... Era ceva sinistru. Se 
simțea de parcă pătrunsese într-unul dintre romanele 
acelea de aventuri după care era înnebunită în copilărie. 
Piper Dove și secretul crimelor din far. 

Ajunse pe un nou palier îngust, cu un hublou ro- 
tund. Dar în continuare nu zări nici o luminiţă. Își în- 
dreptă lanterna spre hublou, încercând să deslușească 
lacul, dar ceața era prea groasă. 

Brusc, auzi un zgomot. 

O ușă deschizându-se. Zgomot de pași. 

Criminalul venise după ea. 

Ştia cine era. Iar el știa că îi aflase identitatea. Nu 
putea să o lase să scape cu viață. 

Nu avea cui să-i ceară ajutorul. 

Era obligată să se descurce de una singură. 

Era singură într-un far părăsit, cu un criminal nebun 
care omorâse atâția oameni... și care era gata să o omoa- 
re şi pe ea. 

Ce viață minunată! 

Se ascunse întrun colț, fără să scoată nici un sunet, 
şi își stinse lanterna. El se mișca la fel de grațios ca o 
felină. Era de așteptat. 

Îi auzi pașii din ce în ce mai aproape. Tot mai 
aproape. 

Ajunsese pe palier. 

Piper sări din colțul ei, strigând: 

- Baaaaaau! 

Coop începu să țipe şi își scăpă lanterna din mână. 
Se prăbuși lângă zid. 

Ba chiar își duse mâna la piept. Piper aprinse lanter- 
na și își dădu seama că poate exagerase puţin. 

- Bună... Ce faci? zise ea. 

-Ce dracu” faci tu? zbieră el. 

- Mă jucam și eu cu tine. Dar cred că m-am lăsat dusă 
de val. 

Coop o ţintui cu privirea. După care se năpusti 
asupra ei. O prinse de umeri. Începu să o scuture cu 
putere. Şi apoi o sărută. Fără să se mai oprească. 

Simţi furia de pe buzele lui, trupul lui încordat. O 
trase la pieptul lui, făcând-o să pară mică și firavă, chiar 
dacă nu era deloc așa. 

„Nu mă simt atras de tine din punct de vedere sexual. 
Absolut deloc. Nici măcar un pic.“ 

Da, cum să nu. 

Piper lăsă lanterna să-i cadă din mână și se aruncă în 
braţele lui. 

Coop era deja excitat. 


Prima stea a nopții 147 


Dar şi ei îi plăceau provocările la fel de mult ca lui, 
așa că, în loc să fugă din brațele lui, îl luă pe după 
gât. „Cooper Graham, e numai gura de tine.“ Piper 
își dădu capul pe spate și își deschise buzele. Se credea 
mare șmecher. Stăpân peste toate femeile din lume. 
Ei bine, ea era o excepţie. Se descălță de papuci și 
se urcă pe pantofii lui ca să mai câștige câțiva centi- 
metri și ca să îl sărute mai intens. Ca să fie sigură că 
pricepea mesajul. 

Ceea ce se și întâmplă. Coop își deschise buzele și îi 
întâlni limba. Piper își înfipse degetele în părul lui, iar 
el îi cuprinse fundul în palmele lui mari. Ea își înfășu- 
ră piciorul în jurul lui, simțind căldura lui invadându-i 
trupul prin hainele subțiri. 

„Ce mai zici acum?“ 

Nu mai zise nimic, ci continuă să o sărute. După 
care... 

Simţi că se topeşte. Simţi că se topește și că se în- 
fierbântă în același timp. Simţi că o lasă genunchii; își 
arcui spatele, simțind chemarea. O chemare arzătoare, 
intensă, care o măcina. 

Simţea focul pasiunii. Mâinile lui mari o ridicară de 
pe podea. O lipi de perete de parcă ar fi fost ușoară ca 
un fulg. Urmă un sărut animalic. Își strecură mâinile 
pe sub tricoul lui, înfigându-și unghiile în pielea lui. 

Brusc, el se dezlipi de ea. O apucă pe după umeri 
şi o conduse pe scări, înaintea lui. leșiră în coridorul 
luminat. Ea se năpusti asupra lui și deschise gura să 
spună ceva: 

- Taci, i-o tăie el. Să ştii că nici mie nu-mi place trea- 
ba asta. 

Fu singurul lucru pe care ar fi putut să-l spună. Deja 
nu mai erau Piper şi Coop. Erau pur și simplu două 
trupuri care voiau să se destindă. Doi oameni, atâta tot. 
Sex și nimic mai mult. : 

Intrară în dormitorul lui. Coop își luă geanta de pe 
jos și începu să caute ceva în ea. Lui Piper i se păru 

că îi tremurau mâinile, dar în clipa aceea își trase tri- 
coul peste cap şi nu mai văzu nimic. Rămase acolo, pe 
jumătate dezbrăcată, doar în pantalonii de pijama, în 
timp ce el începu să se dezbrace și să se arate în toată 
splendoarea lui. Un trup musculos, o piele bronzată, 
câteva cicatrici vindecate. Ar fi vrut să-l muște peste tot, 
dar avea nevoie să se simtă un simplu anonim, așa că 
stinse lumina, rămânând în întuneric. 

Îl auzi dezbrăcându-se, după care se trezi pe pat, încă 
îmbrăcată cu pantalonii de pijama, cu el deasupra. O 
prinse în braţele lui și își coborî buzele spre pieptul ei. 
Ea începu să geamă de plăcere când îi simţi degetele, 
limba. Îl prinse la pieptul ei, după care se eliberă de sub 
el și trecu deasupra. Coop profită de asta ca să se lipeas- 
că pieptul ei, să îi cuprindă sânii cu buzele și să continue 
magia aceea nebună. Piper își arcui spatele și începu să 
se clatine. Coop suspină de plăcere şi o aruncă din nou 
pe spate, smulgându-i pantalonii de pe ea. 

O sărută din nou, nebunește, iar ea se cuibări la piep- 
tul lui. Chiar dacă nu putea vedea nimic în întunericul 
acela, își folosi restul simţurilor. 

Simţi un fior de durere când o deschise cu degetele 
lui, însă doar o clipă, după care nu mai simţi nici o du- 
rere... după care începu să se miște sub el, renunțând la 
orice gânduri — era un simplu trup, care se zbătea, care 
se rupea în două. 

Îi lăsă răgaz o clipă. După care, o pătrunse din nou. 
Torturând-o. Ea încă nu apucase să îl atingă. Nu cum 
şi-ar fi dorit. 

Ura întunericul acela. Ar fi vrut să-l vadă. El se mişcă 
ușor. Căuta ceva. Prezervativul. 

Trebuia să-l atingă neapărat. Să îl simtă. Îl cuprinse 
în mâna ei. 

Coop scoase un geamăt puternic. Și totul se termină. 

Înainte să înceapă. 

Coop sări din pat. Nu-i venea să creadă ce se în- 

tâmplase. Trăia un coșmar. Mai rău decât un coșmar. 
O umilinţă totală. O apocalipsă sexuală. 
- Teşi glonţ din cameră. Ultima oară când i se întâm- 
plase așa ceva, era un adolescent de 16 ani. Şi, dintre 
toate femeile de pe lumea asta, să se întâmple una ca 
asta tocmai cu... Piper Dove! 

Se închise în baie. În baia comună. Slavă Domnului 
că nu mai erau şi alți oaspeţi! Avea nevoie să fie singur. 

Auzi în depărtare strigătul nautofonului. Aprinse lu- 
mina, dar nu îndrăzni să se privească în oglindă. Fusese 
o idee foarte proastă să vină aici. 

Baia era decorată în stil vechi, ca restul casei, cu un 
radiator sub fereastră şi o cadă cu picioare, înconjurată 
de o perdea albă de duș. Dădu drumul la apă în cadă 
şi reuşi cumva să se strecoare în ea. Capul de la duș 
de-abia dacă îi ajungea până la piept, iar perdeaua se tot 
lipea de el, făcându-l să se simtă de parcă ar fi fost atacat 
de un monstru acvatic. 

- Vezi că dai cu apă peste tot, se auzi o voce ţâfnoasă 
de partea cealaltă a perdelei. 

- leşi! 

- Fac pipi. Nu te uita. 

- De parcă aș vrea să mă uit. 

Piper trase apa, iar Coop simţi un jet de apă fierbinte 
pe piept. Făcu un pas în spate și se lovi de marginea 
căzii. Perdeaua udă îşi încleștă tentaculele în jurul lui. 
Auzi un mormăit de partea cealaltă. 

Asta păţeai când renunţai la planul iniţial. Mâncai 
bătaie. Exact asta se întâmplase. Mâncase bătaie de 
la Piper. 

Temperatura apei tocmai revenise la normal, când 
Piper dădu drumul la robinetul de la chiuvetă, şi el sim- 
ţi un nou jet arzător. Sări din nou. 

„Ejaculare precoce.“ Tresări când auzi aceste cuvinte 
în minte. Era un atlet de renume. Alerga maratoane. 
Înota pe distanțe mari. Se mândrea cu rezistența sa. 
Fata asta îi dăduse viața peste cap, stricase totul. Doar 
că nu se așteptase niciodată să îl dea peste cap şi din 
punctul acesta de vedere. 

Porni apa rece ca gheaţa. Trebuia să-şi dezmorțească 
iute creierul. Dacă avea să înceapă să gândească precum 
un ratat, urma șă devină unul, și nimeni nu avea să-l 
pună pe Cooper Graham la pământ. Trebuia să exis- 
te un motiv logic pentru ce se întâmplase. Poate să-i 
spună că avea o problemă medicală. O grijă acută. O 
rană veche care începuse să-l jeneze. Sar ar fi putut să 
o facă pe nesimțţitul și să dea vina pe ea. Şi ce să-i spună? 
Că era prea sexy! Nu, nu era momentul pentru astfel de 
sincerități. 

Luă un prosop. Un lucru era clar. Trebuia să dea 
ochii cu ea. Ar fi putut să-i spună că trecea printr-o peri- 
oadă grea. Da, ar putea merge. Ar fi putut să-i spună că 
tocmai primise vestea că bunicul lui murise. Nu avea de 
unde să ştie că netrebnicul acela era mort de mai bine 
de douăzeci de ani. Era scuza perfectă. 

Nu o găsi în dormitorul lui, iar ușa de la dormito- 
rul ei era închisă. Îşi trase blugii pe el și bătu la ușă. 
Piper nu-i răspunse, aşa că încercă să deschidă ușa, dar 
era închisă. | 

Da, trecea printr-o perioadă grea. Asta era cea mai 
bună variantă. Tocmai aflase de moartea dragului 
său bunic. 

- Deschide ușa! 

- Nu-i face griji, se auzi vocea ei. I s-ar fi putut întâm- 
pla oricui. 

Îşi accepta victoria cu graţie. Cu atâta grație. Dacă 
lumea s-ar fi lăsat condusă de femei ca ea, bărbaţii ar fi 
fost daţi uitării. 

- Nu-mi fac griji, zise el. Se întâmplă tot timpul. 

„Ce naiba e în mintea mea?“ 

- Serios? întrebă ea. Ţie? 

- Da, la naiba, spuse el. 

Nu mai avea cum să dea acum vina pe bunicul mort. 

Piper deschise larg uşa, cu ochii mari. 

-Şi te mândreşti cu asta? 

- Nu-mi bat capul prea tare. 

Era în picioarele goale, dar își trăsese pe ea tricoul 
acela oribil. 

- Eşti un idiot. Ştiai? 

Coop se rezemă de pragul ușii, hotărât să îi demon- 
streze că avea dreptate. 

- Sherlock, trebuie să ştii că, atunci când ești un băr- 
bat așa ca mine, toate femeile se dau la tine. Pot să fac 
ce vreau, după cum mă taie capul. 

Buzele ei încă erau umflate de sărutările lui, și el 
remarcă indignarea din ochii ei albaștri. 

-Tu vorbeşti serios, sau toată treaba asta este un 
vis urât? 

Reușise, fără să vrea, să găsească scuza perfectă, așa 
că nu se lăsă. 

- Majoritatea femeilor nu se arată prea deranjate, iar 
dacă se supără... 

Piper rămase cu mâinile în şolduri. 

- Are balta destui pești, nu-i așa? 

Coop începu să caşte. 

- Da, presupun că ar trebui să-mi fie rușine. 

-Şi chiar nu ţi-e rușine? 

- Sunt libere să mă refuze. 

- Doar că nu o fac niciodată. 

-Cine să vă mai înţeleagă? 

Era prea deşteaptă pentru binele lui, iar indignarea 
ei începu să se transforme în amuzament. Doar că lui 
Coop nu-i conveni, așa că se luă de ea. 

-la adu-mi aminte, Sherlock. Te-ai împotrivit vreo 
clipă? 

- Nu, răspunse ea. i-am spus deja, am obiceiul să mă 
folosesc de bărbaţi. 

-Şi mi-ai mai spus şi că ai renunțat la ei. 

-Doar că nu ţi-am zis pentru ce perioadă. Și, chiar 
înainte să-i închidă ușa în nas, aruncă un ultima atac: 
Noapte bună, Omule-Rachetă. 


Piper se trezi când auzi zgomotul vaselor la fereastra 
sa. Pe timpul nopţii, o năpădise un sentiment intens de 
dezamăgire, dar încercă să nu se lase doborâtă. Poate că 
incapacitatea lui de a face faţă fusese umilitoare pentru 
el, dar era o adevărată binecuvântare pentru ea. Deja 
ajunseseră prea departe, mult prea departe, chiar și fără 
să se ajungă până la capăt. 

Ce fusese în mintea ei? Nimic. Tocmai asta era pro- 
blema. Cooper Graham reușise cumva să-i ia minţile. 
Un lucru era clar: în ciuda faptului că se luau peste 
picior, în ciudat faptului că era clar că și el se simțea 
atras de ea, nu avea de gând să se mai lase sedusă, chiar 
dacă se simţise atât de bine. Incredibil de bine. Își amin- 
ti de îmbrățişarea lui pătimașă. De mâinile acelea iscu- 
site care știuseră exact cum să o atingă. Se cutremură. 

De-abia dacă își spuseră vreun cuvânt la micul dejun, 
care constase din brioşe cu căpşune și o omletă deli- 
cioasă cu şuncă şi caşcaval de care de-abia se atinsese. 
Piper ura faptul că aveau să petreacă atâtea ore singuri 
pe drum, şi, când plecară din Two Harbors, ea era cu 
nervii întinși la maximum. 

În loc să se învinovăţească pentru cele întâmplate, 
ar fi trebuit să fie mândră de ea pentru că reușise să îl 
facă pe Cooper Graham să-și piardă controlul. Doar 
că nu era cazul. Spera din tot sufletul ca el să nu facă 
nici o referire la seara anterioară, pentru că singura so- 
luţie era să facă pe şmechera, şi nu mai avea energie 
pentru așa ceva. 

De-abia lăsaseră docurile în urma lor, când Coop 
începu să râdă diabolic. 

- Hai, Sherlock, recunoaște! Eşti uşor de impresio- 
nat. Tot ce trebuie să fac e să rămân la bustul gol, și eşti 
o cauză pierdută. 

O luaseră de la capăt. Aceeași joacă de copii. 


Prima stea a nopții 153 


- Aşa e, zise ea. Mă topesc după bărbaţii la bustul gol. 
Serios, Coop, dacă mai tragi mult de fiare, o să ajungi 
ca o maimuţă. 

- Nu-ţi bate tu capul cu asta, ci mai bine gândeşte-te 
cum să mă ajuţi cu această mică problemă. 

-Ce idee bună! Ține-ţi gura pentru următorii şase 
sute de kilometri, ca să mă pot gândi. 

Coop începu din nou să râdă, ceea ce era perfect, atât 
timp cât nu scotea o vorbă. 


Ar fi trebuit să o arunce pe pat și să i-o tragă până 
avea să o audă cerând îndurare. Doar că nu îndrăznise 
să o facă, așa că începuse să se ia la harță cu ea. Coop era 
un învingător; nu suporta să se simtă ca un învins. Şi nu 
suporta gândul că şi ea îl vedea astfel. Nu putea să tragă 
pe dreapta şi să o arunce pe bancheta din spate, dar 
tăcerea din mașină începuse să fie apăsătoare. Trebuia 
să îi demonstreze cumva că era același bărbat puternic. 

- Mă gândeam la discuţia noastră de aseară, îi zise el. 
S-ar putea să ai dreptate. 

- Se întâmplă adesea să am dreptate. 

Piper îşi slăbise centura de siguranță ca să se așeze mai 
comod. Dacă ar fi fost îmbrăcată cu pantaloni scurți în 
loc de blugi, ar fi văzut direct între coapsele ei. Coapse 
despre care ştia deja că erau ferme și catifelate. Coop 
se grăbi să spună: 

- Încep să cred că pierd atâtea experienţe nepetrecând 
mai mult timp printre aşternuturi cu prietenele mele. 

Piper își dădu ochii peste cap. 

- E chiar trist. Nici nu vreau să mă gândesc câte femei 
s-au învinuit crezând că problema ta e din cauza lor. Ar 
trebui să-mi deschid cabinet de consiliere psihologică. 

Coop se abţinu să nu râdă. 

- Aşa e. M-am tot gândit la asta și cred că ai dreptate. 
S-ar putea să am o problemă sexuală. 

- Din fericire, există o grămadă de cărți pe tema 
asta. 

- Nu prea mă omor după lectură. Prea multe cuvinte 
la un loc. 

- Foarte interesant. Am văzut fel de fel de cărți acasă 
la tine. 

-Cred că le-au lăsat oamenii de la curăţenie acolo. 
Dat fiind că tu ești cea care și-a dat seama că am o pro- 
blemă, zise el, gata să o provoace, mi se pare normal să 
mă ajuţi să remed.iez situaţia. Strict în calitate de parte- 
ner sexual, bineînţeles. Nu are nimic de-a face cu relaţia 
noastră profesională. 

Piper se uită lung la el, prefăcându-se indignată. 

- Să nu mi-o iei în nume de rău, dar mi-am cam pier- 
dut interesul. 

O femeie care reacționase cum o făcuse ea seara tre- 
cută era mai mult decât interesată, dar Coop răspunse 
pur şi simplu cu o mișcare scurtă din cap. 

- Înţeleg. 


Urmă o lungă perioadă de tăcere. Pentru a mai li- 
niști apele, Piper o sună pe Jada să afle cum mergea 
marea vânătoare. Foarte bine. Reuşise să le vină de hac 
altor cinci colegi de clasă. Opriră, în cele din urmă, să-şi 
ia ceva de mâncare, iar Piper trecu la volanul mașinii. 
Ajunseră la granița cu Illinois, iar Piper era din cale 
afară de încordată. Încercă din răsputeri să găsească un 
subiect de conversaţie pentru cea din urmă etapă a călă- 
toriei aceleia interminabile. 

-Să ştii că mi-am dat seama că ești un om blând. Și 
nu mă refer aici la partea sexuală. Cu toate că... 

Coop se înecă deodată cu cola din gură. Piper zâmbi 
în sinea ei. 

-Ştiu că mergi adesea la Lurie... 

- Habar n-am despre ce vorbeşti. 

Doar că ştia, bineînţeles. Chiar dacă reușea să treacă 
pe la Spitalul de Copii Lurie fără să atragă atenţia pre- 
sei, Piper rămăsese surprinsă să afle că el obișnuia să-i 
viziteze pe copiii bolnavi de acolo. 

-Nu reușesc să mi te imaginez în preajma unor co- 
pii. O minciună gogonată. Din câte văzuse până atunci, 
Coop era la fel de relaxant în preajma copiilor ca atunci 
când era înconjurat de femei frumoase. Fii sincer cu 
mine! Mergi ca să te vezi cu asistentele alea focoase, 
nu-i aşa? 

- Deja mă faci să roşesc. 

-Doar că e ceva ce nu reușesc să înțeleg. În ciuda 
abilităţilor mele de deducție. 

- Mă mir. 

- Te-am văzut adesea prin cartiere rău famate cu tot 
felul de indivizi dubioși. Ce treabă ai cu ei? 

- Stăm şi noi la taclale, zise el, dând sticla de cola 
pe gât. 

- Nu te cred. Spune-mi! Să ştii că sunt ca un popă. 

- Da, cum să nu. Eşti... 

-Nu te mai codi. 

Coop se foi în scaun, vizibil deranjat. 

- Nu ştiu. E... N-am să fac nimic în privința asta, 
n-are rost să-ți baţi capul. 

Dar Piper simţi că ar fi vrut să-i vorbească şi era gata 
să abordeze orice subiect care să îi ţină la distanță de 
dormitor. Aşteptă ca el să spună ceva. 

Coop rămase cu privirea ațintită pe geam. 

- Îmi venise o idee... Dar ar însemna să aloc prea 
mult timp şi energie, fără să am nici o garanţie că o să 
iasă bine. Sunt zonele acelea abandonate de la periferia 
orașului, acoperite de buruieni şi de gunoi. 

Piper începea să înțeleagă. 

- Ai vrea să faci ceva mai mult decât să arunci pur și 
simplu un pumn de seminţe. 

-Sunt atâția oameni fără un loc de muncă, fără per- 
spectiva unui viitor. Atâta pământ gol. Pare o oportuni- 
tate bună pentru cineva. 

- Dar nu pentru tine. 

- Nu, normal că nu. Mie-mi stă mintea numai la 
afaceri. 

După care îşi scoase telefonul din buzunar şi îl sună 
pe Tony. Îi auzi vorbind despre noul paznic pe care 
Tony îl angajase în locul lui Dell, pe care îl dăduseră 
afară cu patru zile în urmă. Se întrebă dacă Coop îşi 
dăduse seama că ea își terminase misiunea pentru care 
fusese angajată, 

După şase nopţi petrecute în club, făcuse tot ce 
era de făcut. Personalul lui era de încredere, iar ea şi 
Tony puseseră la punct o nouă procedură ca să ţină 
situaţia sub control. Cu salariul de la Coop şi cu banii 
pe care avea să-i primească de pe urma jobului de 
şoferiță urma să se descurce o perioadă, variabilă în 
funcţie de conţinutul plicului pe care avea să-l pri 
mească de la proprietarul firmei de limuzine și de cât 
de mult putea să mai stea la Spiral. Dat fiind că își 
terminase treaba. 

Îşi spuse că era cazul să fie mai înfiptă, să nu mai facă 
pe școlăriţa. Salariul plătit de Coop avea să o ţină pe 
linia de plutire, așa că nu avea încotro decât să se țină 
scai de el. Partea proastă era că deja nu mai avea cum 
să-l ajute. 

Păcat că Duke o învățase să fie fată cinstită. Pe lân- 
gă că o învățase să tragă cu arma, să pescuiască, să re- 
grete faptul că era femeie. Chiar dacă avea nevoie de 
banii lui Coop, nu putea să-l tragă pe sfoară. După 
ce acesta termină de vorbit cu Tony, Piper îşi adună cu- 
rajul şi spuse: 

- Am făcut tot ce am putut pentru tine. 

Coop puse telefonul în suportul pentru paharul de 
cafea şi se uită lung la ea. 

-Nu chiar tot... 

-Mă refer la munca mea, se grăbi ea să spună. 
Mi-am terminat treaba. Singura ta problemă în momen- 
tul de față e încăpăţânarea ta de a ţine agenţii de pază 
la distanţă. 

- Nu am nevoie de o dădacă. 

-E interesant cum toţi ceilalți fotbaliști care calcă 
pragul clubului tău vin însoţiţi de matahalele lor, dar 
tu faci pe durul. 

- Pot să-mi port singur de grijă, zise el, pe un ton cât 
se poate de arogant. Chiar vrei să-mi spui că ai de gând 
să-ţi dai demisia? 

- Nu-mi dau demisia. Spiral merge bine. Tot ce e rămâ- 
ne de făcut e să-ți angajezi o gardă de corp femeie. Nu e 
o mișcare bună ca paznicii să se dea la cliente, oricât de 
bete ar fi ele. Riști să te trezeşti că te dă careva în judeca- 
tă pentru asalt sexual. 

- Ai dreptate. Eşti angajată. 

Ar fi trebuit să se aștepte la o astfel de reacţie din 
partea lui și chiar o cântări, preț de o clipă. Dar nu avea 
energia să lucreze patru nopți pe săptămână până târziu 
în noapte şi să își vadă şi de afacerea ei. Risca să devi- 
nă bodyguard în loc de detectiv şi nu mersese atât de 
departe ca acum să dea cu piciorul propriilor visuri. 

- Nu, mulțumesc. Eu sunt detectiv particular. Va tre- 
bui să apelezi la altcineva. 

- Nu are nici o legătură cu seara trecută, nu? Nu vrei 
să-ți dai demisia pentru că... 

- Pentru că mi-am tras-o cu şeful meu? Un alt motiv 
pentru care era obligată să plece. 

Coop se uită lung la ea. 

- Nu e etic din partea ta! E la fel de rău ca în cazul în 
care te-aș da eu afară. 

- Fă-mi reclamaţie, răbufni ea. 

- Nu mai face pe deșteapta. Ştii ce vreau să spun. 

Piper încercă din răsputeri să păstreze un ton 
profesionist, 

- Coop, vreau să ne încheiem colaborarea în termeni 
buni. Sper că eşti de acord că am făcut o treabă exce- 
lentă, așa că aş aprecia dacă m-ai recomanda priete- 
nilor tăi. 

- Da, exact asta am de gând să fac, zise el, lăsând 
nervos parasolarul în jos şi înșfăcându-și telefonul. 


* 


158 Susan Elizabeth Phillips 


Coop încercă să se convingă că era un lucru bun. Ea 
îşi terminase treaba, se achitase onorabil de sarcina pri- 
mită, iar el tot așteptase clipa în care ea avea să nu mai 
lucreze pentru el ca să își poată începe aventura. Doar 
că acum, că se ajunsese până aici, nu mai era la fel de 
sigur că ea avea să fie de acord. 

Se prefăcu a butona telefonul. Ideea de a petrece câte- 
va săptămâni cu ea în pat începuse să îl tortureze. Poate 
că avea de-a face cu retragerea sa din fotbal, cu faptul că 
voia să se asigure că era același om ca mai demult. 

Piper era ceva nou. Ceva lipsit de sentimente, impre- 
vizibil. O femeie care refuza să îl ia în serios, care nu 
dădea doi bani pe victoriile lui, pe averea lui, pe celebri- 
tatea lui. O femeie care nu îl considera irezistibil! 

Chestia asta îl frustra. În comparaţie cu celelalte fe- 
mei, ea se comporta asemenea unui tip. Un tip deghizat 
într-un exterior incredibil de sexy și de incitant, într-un 
trup atât de firav. Şi asta se bătea cap în cap cu tot ce-și 
spusese până atunci despre ea. 

Ăsta era motivul pentru care nu o putea lăsa pe Piper 
Dove să dispară pur şi simplu dir. viaţa lui. Pentru 
că tânjea după ea, iar ea nu tânjea după el. Pentru că nu 
era genul care să îl asalteze cu complimente sau care să 
filtreze cu el și pentru că nu era topită după el. 

Dar trebuia să o convingă cumva. Nu să se îndrăgos- 
tească de el. Ar fi fost o prostie. Pur și simplu, să fie 
topită după el. 

- Vreau un interviu de plecare, zise el, când trase ma- 
şina în spatele mașinii ei, după ce ajunseră în oraș. 

- Mâine-seară la club. 

După care îi înapoie siguranțele pe care le luase 
din Sonata ei, fără ca măcar să se ofere să le pună la 
loc. Piper se putea descurca și singură. Fără îndoială. 
Piper reprezenta o nouă generaţie de femei, una care 
se lipsea de atributele tradiţionale ale unui fost jucător 
de fotbal. 

O lăsă cu capul sub capota mașinii şi se îndreptă 
spre casă. Uşa de la garaj se deschise imediat. Își parcă 

maşina lângă Tesla, își luă geanta şi intră prin ușa late- 
rală. Becurile din partea din spate a garajului se arse- 
seră, așa că era întuneric beznă. Auzi un zgomot. Din 
senin, un bărbat sări din tufișuri şi dădu să îl lovească 
în cap cu un cric. Coop se răsuci și ţâșni. Simţi un val 
de adrenalină. Se repezi cu toată puterea spre celălalt 
bărbat şi îl apucă de braţ. 

Tipul se văită de durere, dar rămase în picioare. În- 
cercă să îl lovească din nou cu cricul, dar Coop îl prinse 
de mână și i-o răsuci. Dintr-odată, atacatorul îl lovi cu 
piciorul în genunchiul accidentat, iar Coop își pierdu 
echilibrul. Coop încasă o lovitură dură, care probabil 
Lar fi pus la pământ dacă n-ar fi avut reflexe atât de 
bune. Tipul era masiv, Musculos. Coop făcu abstrac- 
ţie de durerea înțepătoare din genunchi și se aventură 
peste el. 

Urmă o încăierare scurtă, dar brutală, iar individul 
renunță, în cele din urmă. Se desprinse din încleștarea 
lui Coop, urlă ceva la el, după care dădu bir cu fugi- 
ţii. Coop porni în fugă după el, dar îl lăsă genunchiul, 
şi, până reuşi să-și recapete echilibrul, netrebnicul se 
făcuse nevăzut. 

Simţi durerea din maxilar. Genunchiul îl durea în- 
grozitot, și avea pumnii mânjiţi de sânge. Dar în loc 
să sune la poliţie... în loc să se ducă să-și pună gheață 
pe faţă... şchiopătă până în garaj și urcă în mașină. 


- Dumnezeule! Ce-ai pățit? Piper se prinse de margi- 
nea ușii, privindu-l îngrijorată. Era din nou îmbrăcată 
cu un tricou de-ăla tâmpit cu Bears. Câte nenorocite de 
tricouri de-astea avea? 

Coop trecu pe lângă ea și intră în casă. 

- Tu eşti marele detectiv. Tu să-mi spui! 

În loc să răspundă cu aceeași monedă, trânti ușa în 
urma lui şi merse să-l ajute, îngrijorată. 

-Cine ţi-a făcut asta? 

Era vizibil hotărâtă să îl răzbune. Părea gata să plece 
în căutarea atacatorului. Ceea ce, își spuse el, probabil 

chiar avea de gând să facă. Coop se îndreptă spre frigi- 
der; înverşunarea ei începuse să îl tempereze. 

- M-a atacat unul când ieșeam din garaj, îi spuse el, 
luând un prosop și niște gheaţă. 

Spre deosebire de data trecută, când ea îl doborâse 
pe alee, de data aceasta nu părea prea grăbită să facă pe 
asistenta. Piper îşi luă carneţelul. 

- Începe cu începutul și spune-mi tot ce s-a 
întâmplat. 

- Am fost jefuit, atâta tot, zise el, punându-și proso- 
pul cu gheaţă pe față. 

- Cum arăta tipul? 

- Era masiv. E tot ce știu. Era întuneric. 

-Cu ce era îmbrăcat? 

- Cu un costum de la Brooks Brothers! De unde dra- 
cu’ să ştiu? Tiam spus, era întuneric. 

- Crezi că a fost surprins de camerele de luat vederi? 
Erau aprinse luminile? 

Coop clătină din cap, dar regretă imediat acest gest. 

- Toate becurile erau arse. 

- Interesant. 

Piper îl obligă să îi povestească tot, până la cel mai 
mic detaliu. Nu erau multe de spus, și începu să regrete 
că venise aici. Nici nu știa de ce făcuse asta. Piper ridică 
privirea din carneţel. 

-Ai spus că a urlat ceva la tine înainte că fugă. Ce 
ţi-a zis? 

-Nu mai știu, 

- Amintește-ţi. 

Coop îşi duse mâna la cap. 

-La naiba, nu mai ştiu. Ceva amenințător. „Pun eu 
mâna pe tine.“ Ceva de genul ăsta. 

- „Pun eu mâna pe tine.“ Asta a zis? 

- Da, așa cred, zise el, mutând prosopul cu gheață. 

- Nu pare să fie vorba despre un tâlhar de rând. Și de 
ce nu avea un pistol la el? Este foarte ușor să faci rost 

de un pistol în orașul acesta, și e mult mai ușor de cărat 
după tine decât un cric. 

-Te uiţi la prea multe seriale. 

Dar Piper nu se lăsă așa uşor. 

- Dacă ar fi- vrut să te jefuiască, ar fi avut un pistol 
la el. Mie mi se pare că avea ceva personal cu tine. Dar 
de ce? 

-Poate ţine cu ăia de la Bears, zise el, aruncând o 
privire spre tricoul ei. 

- Nu e deloc amuzant, spuse ea. Trebuie să mergem 
la spital. 

-E un maxilar vânăt. Câteva coaste rănite. Mă des- 
curc. Şi să ştii că n-am de gând să merg la poliţie. 

Rămase surprins să vadă că Piper nu se împotrivi. 
Poate înţelegea că, dacă ar fi mers la poliţie, ar fi ajuns 
la știri, presa ar fi tăbărât asupra lui, și, fără nici o în- 
registrare video, poliția nu putea face nimic. Pur și 
simplu, avea să fie în centrul atenţiei, lucru pe care nu 
şi-l dorea. 

Piper îşi puse creionul după ureche. 

- Ceva e în neregulă, şi nu e cazul să te întorci acasă. 
O să rămâi să dormi aici. 

Coop se uită lung la ea, nevenindu-i să creadă. Glu- 
mea. Aruncă prosopul cu gheață. 

-Nu ai să mă vezi niciodată ascunzându-mă în spa- 
tele unei femei. Sau, în cazul tău, în spatele tricoului 
aceluia urât. 

Reuși să iasă din clădire înainte ca ea să apuce să 
ţipe la el ceva despre sexism şi alte tâmpenii. Ajunse 
imediat acasă. Maxilarul îl durea ca naiba, și voia 
să se spele, dar, înainte de asta, intră în bucătărie și 
ieşi în grădină. Ca de obicei, mireasma aceea de pă- 
mânt şi de prospeţime îl unse pe suflet. Era locul 
lui preferat. 

Zări farurile unei mașini pe aleea din spatele clădirii. 
Aceleași faruri care îl urmăriseră până acasă. Resemnat, 
își scoase telefonul și o sună. 

- Du-te la culcare, Sherlock. Nu plec nicăieri. 

În dimineaţa următoare, Piper îi dădu deşteptarea 
lui Dell. Fostul agent de pază de la Spiral se uită urât 
la ea prin ușa întredeschisă. Era nebărbierit, avea ochii 
împăienjeniți de somn și avea pe el doar o pereche 
de boxeri. 

- Ce dracu’ cauţi aici? 

Piper deja aflase ce venise să descopere, chiar dacă 
nu era lucrul la care se așteptase ea. Dell părea să fi avut 
o noapte grea, dar nu era nici bătut, nici zgâriat. Nu 
părea deloc rănit, cum ar fi trebuit să fie tâlharul care îl 
atacase în seara anterioară pe Coop. Dell făcuse multe 
greşeli, dar nu el era vinovatul în povestea asta. 

- Voiam doar să mă asigur că locuiești la această adre- 
să, răspunse ea. Tony voia să se asigure că ţi-a intrat ul- 
timul salariu. 

- Spune-i lui Tony să se ducă dracu”. 

- Am să-i transmit. 

Piper dădu să plece, dar Dell deschise ușa, indignarea 
lui fiind înlocuită de acel șarm cu care le întâmpina pe 
fetele din club. 

- Auzi, nu vrei să intri? 

- Nu, dar mersi de invitaţie. 

Eliminase un suspect de pe listă. Următorii suspecți 
erau Keith și Taylor. Cât priveşte varianta cum că prin- 
tul Aamuzhir descoperise că fusese tras pe sfoară cu un 
inel Super Bowl fals și își plănuise răzbunarea... Ei bine, 
asta avea să fie mult mai complicat. 

În drum spre Lincoln Park, își aminti de e-mailul pe 
care îl primise în dimineaţa aceea din partea patronului 
firmei de limuzine despre bacşișul ei, în care o infor 
mase că i se oferise doar jumătate din tariful pe care 
îl primiseră șoferii de sex masculin. Chiar dacă lucrase 
mai mult decât ei, în lumea capetelor încoronate, băr- 
baţii încă erau favorizați. Ar fi trebuit să se aștepte la 
un astfel de deznodământ, dar nedreptatea aceea încă 
o frustra. 

Femeia care o întâmpină în casa elegantă a lui Heath 
Champion de pe Lincoln Park era ceva mai scundă 
decât Piper, cu păr ondulat, şaten, și un zâmbet cald. 
Aspectul ei simplu, natural nu se bătea cap în cap cu 
felul în care Piper și-o imaginase pe soția acestui agent 
sportiv de succes. 

- Tu trebuie să fii Piper, îi spuse ea. Heath mi-a poves- 
tit despre tine. Eu sunt Annabelle. 

- Și iată cum ajung să se cunoască cele două războini- 
ce, se auzi o voce de bărbat. 

Annabelle începu să râdă, îi făcu lui Piper loc să intre 
şi îi luă haina să i-o pună în cuier. 

Locuinţa aceea elegantă cu podele de marmură, can- 
delabru de bronz și o scară în formă de S ar fi fost chiar 
intimidantă dacă n-ar fi fost cățelușul violet de pluş de 
pe jos, creioanele colorate aruncate peste tot, piesele 
de lego sau tenişii lăsaţi haotic. 

-Mersi că m-ai primit așa devreme, zise Piper. 

Heath apăru de după colț, cu un copilaş cu păr 
creț îmbrăcat cu un tutu roz și cu o bluză de pijama 
albastră. 

- Spune-mi ce s-a întâmplat? Ai fost foarte secretoa- 
să la telefon. 

Piper se uită cu părere de rău la Annabelle şi păși 
peste o figurină din Războiul stelelor în negru și auriu, 

- Am putea vorbi între patru ochi? 

Heath își recuperă telefonul din braţele celui mic. 

- Annabelle oricum o să vrea să-i povestesc tot după 
ce pleci. 

- Aşa e, răspunse Annabelle cu zâmbetul pe buze. 

Heath începu să râdă. 

-Soția mea și-a construit afacerea bazându-se pe 
capacitatea de a păstra secretele altora. Se ocupă de ma- 
trimoniale. Perfect, for You. Poate îți sună cunoscut. 

- Sigur că da. Piper se interesase în privinţa lui după 
prima lor întâlnire și aflase cum ajunsese să o cunoască 
pe Annabelle Granger Champion. 

Se așezară la masa din bucătăria cu ferestre înalte 
care dădeau spre grădină. În timp ce fata cea mică, Lila, 
își mânca porția de fructe, Piper le povesti lui Heath şi 
lui Annabelle despre atacul din seara trecută asupra lui 
Coop. Amândoi erau vizibil preocupaţi. 

- Eşti sigură că e bine? o întrebă Annabelle. 

-N-a vrut să mergem la spital, dar cred că e bine. 
Piper îi întinse Lilei o zmeură, iar fata îi răspunse cu 
un zâmbet dulce. El zice că a fost un jaf la întâmplare, 
dar eu nu sunt la fel de sigură. M-am gândit că am mai 
multe șanse să aflu de la tine lista lui de dușmani decât 
de la el. 

-Nu are mulți dușmani, răspunse Heath. Poate 
doi, trei jucători care îi poartă pică, dar așa e în fotbal. 
Ar mai fi un reporter sportiv care îl detestă pentru că l-a 
făcut de râs în presă. E un cretin, dar nu văd de ce Lar 
ataca după atâta vreme. 

- Dar poate o fi vreo femeie care să îi vrea răul? 

Heath se uită spre Annabelle, care acapară discuţia: 

-Te referi la iubitele lui de la Hollywood? Da, poate 
n-a fost o despărțire tocmai ușoară pentru unele dintre 
ele, dar Coop nu s-a purtat niciodată urât cu ele, nu le 
cred în stare de așa ceva. 

- A mai avut de-a face și cu câteva nebune, la drept 
vorbind, spuse Heath. 

-Ceva recent? întrebă Piper. 

„in afară de mine“, își spuse ea. 

- Cel mai bine e să îl întrebi pe el, zise Heath. 

- Coop este noul meu client pro bono, zise Annabelle, 
zâmbind larg. 

-Doar că el habar n-are, spuse Heath, pentru ca 
Piper să nu interpreteze greșit. Dar n-a avut ceva proble- 
“me la club cu barmanul ăla pe care la dat afară? 

- Am început deja să mă interesez în privinţa lui. 

O versiune în miniatură a lui Heath intră în bucătă- 
rie şi se uită curios la ea. 

-Tu cine eşti? 

- Numele ei este Piper, îi răspunse Heath. Piper e 
detectiv particular. Piper, el este Trev. Are 5 ani. 

-5 ani şi jumătate, răspunse băiatul. Ai insignă de 
detectiv? 

Piper văzu aceeași sclipire în ochii lui verzi ca în pri- 
virea lui Heath. 

- Nu am, zise ea, dar am câteva superputeri care îmi 
sunt adesea de ajutor. 

Băiatul se uită lung la ea nerăbdător şi, în același 
timp, sceptic. 

- Poţi să zbori? 

- Da, sigur. 

- Vedere cu raze X? 

-Cum altfel aş putea să-mi fac treaba? 

-Ştii să practici telechinezia? îi dădu el lovitura 
de graţie. 

Un cuvânt mare pentru un copil atât de mic. Piper 
aruncă o privire spre tatăl lui, care ridică din umeri. 

-Trev e deştept ca maică-sa. _ 

-Cu telechinezia e mai greu, răspunse Piper. Încă îmi 
dă bătăi de cap. 

- Ştiam eu, zise băieţelul. Dar ştii cum să te faci 
invizibilă? 

- Nu mai văzut mai devreme, când ţi-ai luat micul 
dejun? 

- Nu. 

- Vezi? 

Heath începu să râdă. 

- Hai, amice! a-ţi rucsacul! Trebuie să mergi la 
şcoală. l 

Piper dădu să se ridice de la masă, iar Annabelle 
o opri. 

- Mai stai puţin cu mine până îmi beau cafeaua. 

- Da, normal, mormăi Heath. 

Annabelle îl ţintui cu privirea. 

- Comentezi? 

- Deloc, zise el, după care le pupă pe ea și pe cea mică 
şi îl luă de mână pe Trev. 

Odată ce soţul și fiul ei ieșiră din încăpere, Anna- 
belle se uită lung la ea, parcă încercând să o deslușească, 
după care îi spuse cu un zâmbet cald: 

- Ei bine... povestește-mi despre tine... 


Piper plecă de la locuinţa familiei Champion cu im- 
presia că legase o nouă prietenie, dar, dat fiind faptul 
că Annabelle Champion trăia în lumea celor bogaţi, în 
timp ce ea, Piper, locuia deasupra unei ghene, poate că 
prietenia aceea era doar un vis. 

Nu voia să dea ochii cu Coop înainte ca acesta să-și 
bea cea de-a doua cafea în dimineaţa aceea, așa că se 
îndreptă spre Lincoln Square. Berni o sunase târziu 
în noapte să o întrebe dacă avea noutăţi despre Howard, 
iar, când Piper îi spuse că îl căutase pe Howard în baza 
generală de date, Berni nu păruse prea mulțumită. Se 
aștepta la ceva mai mult din partea ei. 

- Piper, să ştii că m-am interesat. Există nişte baze de 
date în care poți să înregistrezi persoanele dispărute. 
Vreau să-l înregistrezi acolo. 

-Bazele acelea de date sunt pentru persoanele 
care nu au fost declarate moarte, îi spuse Piper pe un 
ton calm. 

- Detalii, detalii. 

Doar că nu era un simplu detaliu, căci Piper lua- 
se parte la înmormântarea lui Howard în cimitirul 
Westlawn. 

-Nu iam văzut niciodată cadavrul, zise Berni. 
Ştii asta. 

- Da, știu. 

Piper reuși să-i ia fața unei mașini Mazda și să par- 
cheze în Lincoln Avenue. Era o dimineață cețoasă 
şi răcoroasă, stătea să plouă, dar zări câțiva oameni pe 
băncuţe, iar o motocicletă trecu pe lângă ea. Piper se 
așeză pe o bancă liberă. Își băgă mâinile în buzunare. 
Văzu la picioarele ei un desen frumos în cretă cu un 
pelican. Era un sentiment așa plăcut să stea locului 
preț de câteva clipe. De-abia dacă avusese timp să-și 

tragă sufletul în perioada aceasta agitată în care își pe- 
trecuse nopţile la Spiral, iar zilele în mașină, plănuind 
evadarea Faizei. 

În cele din urmă, i se făcu frig şi dădu să se întoar- 
că la mașină, aruncând o privire la vitrinele magazine- 
lor. Brusc, îi vibră telefonul. Primise un mesaj de la 
Eric Vargas. 

„Ne vedem diseară?“ 

n timp ce se gândea ce să-i răspundă, zări un bărbat 
mai în vârstă traversând Lincoln Avenue spre Leland. 
Un bărbat cu burtă, cu pantalonii ridicaţi prea mult, 
încălțat cu o pereche de adidași albi și cu o pălărie în 
formă de caşcaval pe cap. 

Porni în fugă spre el. Un autobuz trecu prin faţa ei. 
Reuși să se ferească și să ocolească o mașină şi un bici- 
clist, dar, până reuși ea să ajungă în Leland, bărbatul 
dispăruse. Aruncă o privire prin zonă, cercetând fiecare 
alee şi străduţă lăturalnică, dar bărbatul cu pălăria celor 
de la Green Bay Packers fu de negăsit. 

Piper îşi reaminti că nu îl văzuse bine la față. Doar 
că Howard avea aceeași burtă și aceeași pasiune pentru 
adidașii albi și pantalonii trași până în gât. lar bărbatul 
acela i se păruse la fel de înalt ca Howard. 

Își auzi telefonul sunând și își veni în simțiri. 
Era Jen. 

- Berni m-a rugat să îmi folosesc toate conexiunile 
în presă ca să aduc dispariţia lui Howard în atenţia pu- 
blicului. Și a convins-o pe Amber să o ajute să împartă 
fluturași prin care să îl dea pe Howard dispărut. Toată 
lumea o să creadă că a luat-o razna. 

Piper aruncă o privire spre zidurile care împrejmu- 
iau piaţa. 

-Poate nu-i chiar atât de țăcănită pe cât crede 
lumea. 

Își dădu întâlnire cu Jen şi cu Amber vineri la Big 
Shoulders Coffee. Ar fi preferat un bar din apropiere, 
dar Amber avea concert în seara aceea. În drum spre 

Lakeview, Piper puse la cale o strategie prin care să-l 
abordeze pe Coop. 

- Deschide, îi spuse ea, când acesta îi răspunse în cele 
din urmă la interfon. 

- Mi-ai adus de mâncare? 

- Nu, dar ştiu să fac o omletă de te lingi pe degete. 

- Ştii să găteşti? 

- Normal. Nu avea rost să-i spună că ura să gătească, 
dar Duke se așteptase întotdeauna să gătească și să facă 
treburile casei, pe lângă toate activitățile de băiat. Piper 
avusese o copilărie tare încurcată. 

- Bine, urcă. Dar fără alte întrebări. M-ai înţeles? 

- Sigur. Fără alte întrebări, zise ea, fiind sigură că el 
ştia că minţea, așa că nu se simţi deloc vinovată. 

Ieși din lift, intră în apartament și îl găsi tolănit pe 
canapea, cu o pungă de gheață pe umăr. Era nebărbie- 
rit şi ciufulit; arăta minunat. În ciuda maxilarului 
învineţit, era... perfect. Emana un aer masculin ce ar fi 
tulburat orice femeie. Chiar și pe una moartă. Bărbaţii 
ca el erau făcuți să câştige războaie şi să dea naştere la 
prunci luptători. _ 

„Prunci?“ Un lucru era clar, era nedormită. li plăceau 
copiii, dar nu voia să aibă copii și nici nu obișnuia să 
viseze cu ochii deschiși la ei. 

Coop se ridică de pe canapea. Era la bustul gol, pur- 
ta doar o pereche de pantaloni de trening, cu aceeași 
încredere cu care alți bărbaţi ar fi îmbrăcat un costum 
Hugo Boss. Erau niște pantaloni cu talie joasă, care îi 
etalau abdomenul plat și musculos şi o linie subţire de 
păr care îi cobora până la... 

Până la slăbiciunea aceea blestemată. 

Piper era furioasă pe ea însăşi. Trebuia să scape cum- 
va de obsesia asta. Se hotărî să-l sune pe Eric. Trebuia să 
scape cumva de această... dorință, chiar dacă asta însem- 
na să îl seducă pe Polițistul cel Sexy pe bancheta mașinii 
sale de poliție. 

- Te-aș întreba cum te mai simţi, reuși ea să spună, 
dar e evident. 

-Am trecut prin chestii mai grele. 

-Nu crezi că ar trebui să îţi bandajezi pieptul? 

„Cum ar fi... hmm... în secunda asta? Să te înfășori 
din cap până-n picioare, să nu-ți mai văd pătrățelele.“ 

- Nu se mai procedează așa, răspunse el. Te împiedică 
să respiri corect. 

Chiar? Și care mai era scuza ei? Căci rămăsese cu 
sufletul la gură. 

Piper continuă să spere că el avea să se îmbrace, când 
îl văzu luând o bluză de trening de pe canapea și tră- 
gând-o pe el, dar fără să închidă fermoarul. 

- Ziceai ceva de o omletă? Stai să văd ce legume mai 
am prin grădină. 

leşi în grădină cu pieptul gol, așa cum îl lăsase Mama 
Natură. În loc să profite de plecarea lui ca săși vină în 
simţiri, Piper îl urmă. Îl văzu culegând ceva ce semăna 
cu o ceapă, dar se dovedi a fi praz. Părea mult mai în 
largul lui aici decât în agitația de la Spiral. Complet re- 
laxat. Rămase şocată să constate că munca de agricultor 
i se potrivea mult mai bine. 

- Mi se pare tare ciudat să te văd în postura de propri- 
etar de club de noapte, zise ea. 

- Nu ştiu ce te face să spui asta. 

- Pentru că fermierul Coop este făcut să semene 
câmpurile. 

- Moșierul Coop. Nu sunt un simplu fermier. Ai ui- 
tat că m-am născut în Oklahoma? Cu toate că mă bucur 
nespus că am reușit să fug din locul acela. 

În ciuda faptului că era răcoare, Coop era desculț, și, 
Chiar dacă nu se închisese.la bluza de trening, nu părea 
deloc înfrigurat. Piper aruncă o privire spre locul con- 
fortabil de relaxare: o masă rotundă de lemn și un divan 
confortabil, pentru două persoane. 

-Nu am reușit să găsesc prea multe articole despre 
copilăria ta, îi spuse ea. Știu doar că ai crescut pe o mo- 
șie și că mama ta a murit când erai mic. La fel cum se 
întâmplase și în cazul ei. E ca și cum nu ai existat înain- 
te să începi să joci pentru Oklahoma. 

Culesese deja mai toate roşiile, dar mai găsi câteva, 
alese una dintre cele mai mici și o mâncă. 

-Am lucrat pe moșie. Eu şi tatăl meu. Avea două 
hectare de pământ, pășuni nu tocmai roditoare. Mai 
avea câteva vite și câțiva porci. Plantam porumb. Tata a 
luptat în războiul din Vietnam, înainte ca sindromul de 
stres posttraumatic să fie în vogă. Avea zile bune. Avea 
şi zile proaste. 

Piper știa ce urma: probleme cu alcoolul, bătăile. 
Regretă că adusese vorba despre tatăl lui. Dar el o luă 
prin surprindere. 

- Tata era un om bun. Motiv pentru care i-a fost atât 
de greu pe front. De multe ori, nu era în stare de nimic, 
nu reușea nici măcar să se ridice din pat, așa că am fost 
nevoit să-mi asum multe responsabilităţi, zise el, luând 
capacul de pe o oală cu verdețuri pe care le ținea la căl- 
dură. Aveam vreo șapte ani prima oară când m-am urcat 
în tractor. Ţin mirite că m-am cocoţat pe niște saci ca să 
ajung la pedale, zise el, râzând, dar lui Piper nu i se păru 
deloc amuzant. Au fost ierni în care am stat mai mult 
acasă decât la școală. 

-Nu e corect. 

Coop ridică din umeri și îşi strânse recolta. 

- Cineva trebuia să aibă grijă de animale, și erau zile 
în care tata nu se putea urni din casă. 

- O viaţă grea pentru orice copil. 

- Nu ştiam cum cresc alți copii. 

Piper îl urmă în casă. Coop puse merindele pe blatul 
de la bucătărie, lângă chiuvetă, și dădu drumul la ro- 
binet. Pantalonii de trening îi alunecaseră puţin. Piper 
răsuflă ușurată că stătea cu spatele la ea. 

-Primul oraș mai mare pe care lam vizitat a fost 
Norman, îi povesti el. Aveam 16 ani, și am crezut că 
sunt în rai. Și, după moartea tatălui meu, nu m-am uitat 
o dată înapoi. 

Piper își lăsă haina pe scaun. 

- Presupun că ţi-e dor de viaţa de la țară, altfel nu ai 
fi sădit grădina aceasta minunată. 

- Îmi place să cultiv legume. Mi-a plăcut dintotdeau- 
na. Aruncă nişte frunze de spanac într-o strecurătoare. 
M-am înscris la facultatea din Oklahoma la un program 
de agricultură, după care mi-am dat seama că cei de 
acolo chiar se așteptau să merg la cursuri. Student spor- 
tiv. Îşi spun eu, e un oximoron. Aruncă puţină apă pe 
spanac și scutură strecurătoarea. Îmi place viaţa la oraș 
şi, oricât de mult mi-ar plăcea animalele, nu mi-a plăcut 
să le cresc. Mai ales porcii. Spălă câteva ierburi şi le în- 
tinse la uscat pe un prosop de hârtie. Habar n-ai de câte 
ori au reușit nenorociţii ăia să evadeze din țarc şi să-mi 
distrugă grădina cu legume. Porcii sunt singurele anima- 
le pe care le urăsc. 

Lui Piper îi fugi gândul la Guiț-Guitț. 

- Porcii sunt foarte drăguți! 

- Ai dreptate. De-aia îți place să te culci cu ei. 

-Nu e adevărat... 

Coop aruncă o privire peste umăr. 

-N-ai mai zice asta tu, fată de la oraș, dacă ai avea 
6 ani, iar monștrii ăia grași ar tăbări pe tine de fiecare 
dată când ai intra în ţarcul lor. Un pas greșit și ajungi să 
fii masa lor de prânz. Porcii ăia sunt în stare să mănânce 
orice. 

- Ei bine, și noi îi mâncăm, așa că... 

-Nu spun că nu există dreptate divină, dar copiii și 
porcii nu fac casă bună împreună, zise el, scoțând un 
cuţit din sertar. Încă am coşmaruri din cauza lot. 

- Stai puţin! Vrei să-mi spui că tu, Cooper Graham, 
care ai făcut parte de cinci ori din echipa All-Pro, care 
ai câştigat titlul MVP din NFL de două ori, ai fobie 
la porci? 

- Da, răspunse el, începând să taie legumele. 

Piper începu să râdă, după care își aduse aminte că 
nu venise pentru amuzament, 

- Am trecut pe la Dell în dimineaţa asta. Nu era 
rănit, 

-Nu te-ai săturat? 


172 Susan Elizabeth Phillips 


- Ştiai că amicul tău Keith și prietena lui, Taylor, s-au 
mutat din apartamentul în care locuiau fără să anunţe 
unde pleacă? 

Cooper îndreptă cuțitul spre ea. 

- Țio spun pentru ultima oară. A fost o simplă tâlhă- 
rie, nu un atac premeditat. 

-Sunt sigură că preferi să crezi asta. Dar ajută-mă să 
găsesc o explicație ca să trec peste asta, OK? 

Coop îşi scărpină bărbia. 

- Keith e un nenorocit, dar deja ne-am luat la harţă. 

- Înainte să o dai afară pe Taylor, nu-i așa? întrebă ea, 
găsind ouăle. 

- Genul ăsta de atac nu- stă în fire. 

- Ei bine, ai prea multă încredere în fostul tău amic. 

Piper începu să caute niște cașcaval și găsi o bucată 
de brânză cheddar. 

- Dacă tot încercăm să dăm lucrurilor de cap..., zise 
el, ridicând privirea spre ea. 

Piper ar fi vrut să-i spună să-și tragă pantalonii mai 
ca lumea. Sau să-și încheie fermoarul la bluza de tre- 
ning. Sau să chelească. Doar că și atunci tot bine ar 
fi arătat. 

-Nu ţi se pare că uiţi de niște personaje negati- 
ve mult mai plauzibile în acest scenariu imaginar 
al tău? zise el, începând să toace prazul. În frunte cu 
clientul acela misterios care te-a angajat să stai pe ur- 
mele mele. 

- Dacă aș fi avut cea mai mică îndoială în privința 
fostului meu client, nu crezi că âș fi făcut deja ceva în 
privința asta? Reuși să găsească o tigaie și o răzătoare. 
Poţi să stai liniștit, clientul meu misterios nu reprezintă 
nici o amenințare pentru tine. 

- Exact. Nimeni nu reprezintă nici o amenințare pen- 
tru mine. A fost un jaf la întâmplare, Un simplu tâlbar 
care stătea la pândă, să facă un ban. 

Piper ştia că nu avea să scoată mai multe de la el, așa 
că hotări să ia o pauză. 

- Cum merg lucrurile cu Deidre? 

- Mai lent decât aș vrea eu, dar reușesc eu s-o 
conving. 

- Pari sigur pe tine. 

- Nu văd de ce nu ar accepta. Am o idee foarte bună 
şi toate resursele să o pun în practică. 

Nu-i era dor de încăpățânarea aceea. Odată ce stabi- 
lea Coop ceva, așa trebuia să fie. 

După aceea, continuară să-și vadă fiecare de treaba 
lui, schimbând doar câteva cuvinte precum: „Lasă-mă 
şi pe mine la chiuvetă“ sau „Ce ai făcut cu sosul iute?“ 
Piper prăji legumele în puţin ulei de măsline, aruncă 
ouăle bătute și verdeţurile tocate de el și un pumn gene- 
ros de brânză cheddar rasă. Coop scoase două farfurii 
albe şi luă pâine din prăjitor. 

Odată ce se așezară la masă, Piper își dădu seama că 
totul avea un aer prea familial, fapt ce o înfioră. Şi-ar 
fi dorit să nu-i placă atât de mult de el, dar cum s-ar fi 
putut abtine? Coop era genul de bărbat care și-ar fi dorit 
şi ea să fie dacă s-ar fi născut băiat. Făcând abstracție de 
banii şi de faima lui, era un tip inteligent, muncitor 
şi, în afară de faptul că era încăpățânat şi dictatorial, 
era un om cinstit. 

- Hai să mâncăm afară, zise ea, în timp ce el turnă ca- 
fea în cești. Dar doar dacă îți închei fermoarul la bluză. 
Vânătăile alea îmi cam taie pofta de mâncare, inventă 
ea un motiv. 

- Mila pe care o arăţi pentru aproapele tău mă 
înduioșează. 

- Sunt tare bună la suflet, ai dreptate. 

Îl văzu zâmbind. 

Chiar şi într-o dimineață răcoroasă de octombrie, 
refugiul pe care îl crease în colțul grădinii era extrem 
de primitor. Spaţiul era acoperit cu iederă, o barieră na- 
turală împotriva vântului, iar scaunele cu pernuţe mov 
erau foarte comode. Piper nu mai mâncase de mult ceva 
mai gustos decât omleta aceea pufoasă pe care o pregăti- 
se cu legumele culese de el. Era aproape... fericită. 


* 

Coop rămase cu privirea aţintită asupra ei. Piper nu 
era genul care să ciugulească, și, chiar dacă luă înghi- 
ţituri mici, reuși să își termine omleta în timp-record. 
Când își aducea aminte să mănânce, își dădea toată si- 
linţa, la fel ca în viața de zi cu zi. Cum putea o femeie 
atât de dură, atât de încăpăţânată, atât de tupeistă să fie 
totodată atât de feminină? 

Era prea răcoare și prea înnorat ca să mănânce în 
grădină, dar nu-și putea lua gândul de la patul confor- 
tabil de la etaj, așa că nu se împotrivi să mănânce afară. 
Era un loc bun ca să se răcorească. Doar că Piper tot 
reușise să îl înfierbânte. 

Piper lăsă furculița pe masă. El se uită la mâinile ei 
delicate și își reaminti să nu folosească niciodată cuvân- 
tul acela în prezenţa ei. O observase mai devreme uitân- 
du-se la pieptul lui. La început, crezuse că era curioasă 
să se uite la vânătăile lui, după care își amintise că Pi- 
per avea o pasiune pentru zona aceasta și își imaginase 
lucrurile care îi treceau prin minte. Dar faptul că nu își 
trăsese fermoarul fusese o manevră de toată jena din 
partea lui. Și totuși, orice avantaj era binevenit. 

- Annabelle Champion nu pare să creadă că ai vreo 
fostă iubită nebună pe urmele tale, zise ea. 

- Ai fost să vorbeşti cu Annabelle? 

- Aveam unele curiozități. 

- Ei bine, încetează! Ţi-ai dat demisia, ai uitat? Să știi 
că nu te angajez înapoi. 

- În cine altcineva ai încredere să investigheze situa- 
ţia? Dar mi-a spus că au fost vreo două tipe cam sărite 
de pe fix. 

- Recent, vrei să spui? Da, o nebună pe nume Esme- 
relda Crocker. 

- Complet inofensivă. 

- Chiar așa? întrebă el, lăsându-se pe spate, ca să o 
vadă în toată splendoarea ei. Chipul ei era atât de în- 
suflețit. Ochii aceia mari ascundeau atâtea povești. lar 
buzele acelea... Buzele acelea pe care și-ar fi dorit atât 

de mult să le atingă. Buzele acelea care și-ar fi dorit 
atât de mult să-l atingă. 

Piper reuși cu greu să-și ia ochii de la el. Coop zâmbi 
în sinea lui. Nu era pe atât de dezinteresată pe cât voia 
să-l facă să creadă. Își luă geanta aceea ponosită pe care 
o tot căra după ea şi își scoase carneţelul. 

-Eşti în atenția publicului de ani buni. Sunt sigu- 
ră că ai primit o grămadă de scrisori de amenințare 
până acum. 

-Cei de la Stars îmi verifică în continuare corespon- 
denţa. Dacă aș fi primit ceva cu adevărat îngrijorător, 
mi-ar fi spus. 

-Cu cine ar trebui să stau de vorbă de acolo? 

-Cu nimeni. Bagă-ţi carnețelul ăla înapoi în geantă. 
A fost un atac la întâmplare, iar tu nu faci altceva decât 
să mă baţi la cap ca să te angajez la loc. 

- Pentru că ai nevoie de ajutor, 

- Chiar așa? Şi atunci, nu crezi că ar trebui să stăm de 
vorbă despre suspectul numărul unu? Bunul meu prie- 
ten, Prinţul Întunericului? 

Piper nu îndrăzni să ridice privirea. 

-Urma să ajung și la el. 

- Dar văd că nu te grăbeşti. Și ştiu de ce. 

- Pentru că mă simt vinovată, recunoscu ea. 

-Nu ești, dar mă bucur că te simţi vinovată. 

Aprecie faptul că Piper nu se feri să își asume respon- 
sabilitatea, în timp ce alții în locul ei s-ar fi făcut că plo- 
uă. Era o tipă directă. Mai puţin când alegea să nu fie. 

Piper începu să se joace cu șervetul. 

- De unde era să ştiu că o să-i dai prințului Aamu- 
zhir un inel Super Bowl fals? Prinţul e acum în Lon- 
dra. Da, m-am interesat. Nu că asta ar însemna ceva. 
Şi, da, ai dreptate, sunt îngrijorată. Este una să avem 
de-a face cu un fost angajat nemulțumit sau cu un fan al 
celor de la Broncos care încă îți poartă pică pentru că ai 
înscris un eseu în ultima secundă de joc și e cu totul alt- 
ceva să avem de-a face cu un demnitar străin. Nici nu știu 

de ce îl numesc astfel. Ar fi putut foarte bine să angajeze 
pe cineva să te atace. 

- Uite ce, Piper. Ştiu că ai intenţii bune, dar adevărul 
e că ești un detectiv particular fără nici un caz de inves- 
tigat și tot încerci să inventezi unul. 

De îndată ce scoase acele cuvinte pe gură, regretă. 
Piper se întunecă la față și rămase o clipă cu gura căs- 
cată. Nu păruse niciodată deranjată de insultele lui, ba 
chiar se arătase ușor amuzată când o luase peste picior 
pentru ţinuta ei și pentru tupeul ei, dar de data aceasta 
îi insultase integritatea, iar acum el se simţea îndurerat 
văzândur-i suferinţa. 

Se ridică de pe scaun, cu fruntea sus, 

-Trebuie să plec. 

Coop se ridică şi el și îi blocă drumul. 

-Stai puţin! Nu asta am vrut să spun. 

- Ba eu cred că exact asta ai vrut să spui, răspunse ea. 

- Nu, nu-i adevărat, zise el, luând-o pe după umeri. 
Piper nu se feri, ci înălță capul și îl ţintui cu privirea, 
parcă provocându-l să o jignească din nou. 

Coop îi simţi umerii firavi. Avea o personalitate atât 
de puternică, încât el uita adesea cât de micuță era în 
comparaţie cu el. 

- Piper, ştiu că-ţi place munca ta. Tot ce spun e că asta 
s-ar putea să te împiedice să vezi lucrurile clar. 

Pentru o clipă, i se păru că o convinsese. Doar că, în 
cele din urmă, Piper clătină din cap. 

- Nu-i adevărat. Dar îți accept scuzele. 

Numai că el nu-și ceruse cu adevărat scuze. 

-Şi să ştii că tu ești cel care nu vede lucrurile clar. Te 
încăpățânezi să crezi că a fost un atac la întâmplare, așa 
că refuzi să iei în calcul orice alte variante. 

Fata avea intenții bune, chiar dacă dreptatea nu era 
de partea ei. 

-Păcat că n-am jucat împreună pe linia de apărare. 
Nimeni n-ar fi putut să treacă de tine. 

Piper îi răspunse cu un zâmbet sincer. Nu era genul 
care să ţină ranchiună. Ín clipa aceea, el îi întâlni din 

nou privirea și, în timp ce rămase cu mâinile pe umerii 
ei, își dădu seama că toate durerile îl părăsiseră. Piper 
ridică mâna și îi mângâie maxilarul învineţit, cu atâta 
delicateţe, că abia îi simţi atingerea. Vântul suflă o șuvi- 
tă de păr pe obrazul ei. Nu era obișnuit să se uite așa la 
cineva. Cu atâta intensitate. ' 

Nu vedea altceva în fața ochilor decât doi ochi mari 
şi nişte buze apetisante. Să o sărute i se părea cel mai 
firesc lucru din lume. Piper ar fi putut să întoarcă obra- 
zul și să-l oprească, dar nu o făcu. Îşi deschise buzele şi 
își strecură palmele pe sub bluza lui de trening, ca să-i 
atingă spatele gol. 

Urmă un sărut fierbinte, și trupurile li se topiră. 
Coop simţi cum i se ridică sângele la cap. Voia să o pă 
trundă. Să o satisfacă așa cum nu o satisfăcuse nimeni 
vreodată. Voia să o audă gemând de plăcere. Să o audă 
implorându-l. Să o vadă dorindu-l cum o dorea el. 

Piper îl dezbrăcă de bluză. El îi trase puloverul pes- 
te cap. Ea rămase într-un sutien negru. El o trase spre 
scaun. 

Pernele mov erau moi, dar el ateriză pe partea ac- 
cidentată și tresări. Ea se retrase ușor, de parcă lar 
fi opărit. 

-Nu putem. Eşti... 

Dar el o opri cu sărutările sale și se mută pe partea 
care nu îl durea, strângând-o la pieptul lui. O apucă de 
fund prin blugi. Voia să o dezbrace. Să o vadă goală. 
Auzi un huruit în mintea sa când îşi vâri degetele în 
sutienul ei. Începu să îi sărute umerii. Huruitul se auzea 
din ce în ce mai tare. ÎI împingea mai departe. Se auzi și 
mai tare. O chemare arzătoare. 

Piper se ridică atât de brusc, încât Coop aproape 
căzu. O văzu întinzându-se după ceva. 

Huruitul acela... nu vedea cu creierul lui obsedat de 
sex. Se auzea de undeva de deasupra lor. 

O dronă argintie zbura deasupra lor. Coop scăpă 
o înjurătură. Drona se învârti deasupra grădinii de câ- 
teva ori. 

După care explodă. 

Urmă o ploaie de sticlă, plastic şi metal. 

O văzu pe Piper în mijlocul grădinii, îmbrăcată 
doar în blugi şi într-un sutien negru, cu mâna ridicată. 
Avea în mână, în mâna aceea care tocmai îl mângâiase 
atât de duios, o armă semiautomată. 

Un singur foc. Reuşise să doboare drona dintr-un sin- 
gur foc. O împuşcătură ireproşabilă. 

Coop se sprijini de zidul de cărămidă. Nimic nu-i tăia 
mai rapid cheful decât o femeie cu un pistol. 

Porțiunea de stradă de sub terasă era goală; zări doar 
un tip careși plimba câinele și o femeie care ieșise 
la jogging. 

- Rămâi aici, îi porunci Piper, trăgându-și tricoul pe 
ea și năvălind pe ușile franțuzești. 

- Da, cum să nu! 

Petrecură următorul ceas cutreierând împreună 
împrejurimile. Ar fi fost mai eficient să caute fiecare 
pe cont propriu, dar Piper voia să rămână cu ochii pe el. 
Oamenii de pe stradă nu văzuseră nici o dronă, dar toți 
voiau să stea de vorbă cu Coop despre cariera lui. 

Se întoarseră acasă și, în lift, Coop apucă în cele din 
urmă să îi pună întrebarea care îl măcina: 

- Umbli tot timpul înarmată? 

- Nu și în club, dacă de asta îţi era teamă. 

Da, de asta îi era teamă. Nu voia să și-o imagineze 
în rol de agent SWAT, gata să sară să îl apere de fiecare 
dacă când credea ea de cuviință. 

- Să nu te mai prind cu arme, îi spuse el, după ce 
Piper se întoarse în grădină să adune resturile dronei. 

- Tu ai crescut la o fermă, protestă ea. 

- Da, şi ştiu să trag cu arma. Dar asta nu înseamnă 
că vreau să văd arme în preajma mea. 

Piper ridică privirea, zâmbind larg. 

- Recunoaşte! Am ochit al naibii de bine. 

- A fost de apreciat, spuse el, perfect conștient de fap- 
tul că el nu ar fi reușit așa ceva. 

Piper începu să râdă și își luă hainele de pe scaunul 
de la bucătărie. 

- Am o veste bună. Am hotărât să accept postul de 
agent de pază pe care mi lai oferit. 

Ar fi trebuit să se aștepte la asta. 

- a-ţi gândul! Oferta nu mai e valabilă. 

- Cum așa? 

- Vrei să lucrezi pentru mine doar pentru că ai im- 
presia că am nevoie de un bodyguard. În propriul 
meu club. 

- Vorbeşti prostii. Știu că-ți poţi purta singur de grijă, 
spuse ea cu toată sinceritatea. 

Coop era pus în încurcătură. Avea nevoie de ea, și-o 
dorea, dar în condiţiile impuse de el, așa că își duse 
mâinile la cap. 

- Dacă e să te angajez, o să lucrezi ca agent de pază, ca 
să le porţi de grijă clientelor. 

- Desigur. 

- Nu am nevoie de bodyguard. M-ai înţeles? 

- Da, sigur că da. 

- Bine. Eşti angajată. 

- Super. 

Piper intră în bucătărie, iar Coop rămase privind în 
urma ei, știind că se procopsise cu un bodyguard. La 
naiba! Piper își luă haina și se transformă din nou 
în Superwoman. 

-Vreau să nu mai existe nici un contact fizic între 
noi. Nu cât timp lucrez pentru tine. În regulă? 

Doar că ea nu era singura care putea să spună prostii. 
Coop se rezemă de frigider și o studie din cap până-n 
picioare. 

- Sincer, draga mea... Chiar crezi că te poți ține la 
distanță de mine? 

După care o dădu afară. 


* 

Piper pipăi aripa sfărâmată a dronei. Reușise să 
unească mai multe piese cât să identifice modelul și 
producătorul, dar, după o scurtă verificare pe internet 
şi după ce dădu câteva telefoane, află că firma vânduse 
mii de astfel de modele. Se înfioră când află că acest 
model oferea şi opțiunea de live-streaming. Oricine tri- 
misese drona aceea după ei o văzuse giugiulindu-se de 
zor cu Coop. 

Aruncă o privire pe fereastra biroului, spre parcare. 
Ceea ce aproape că se întâmplase între ei doi în dimi- 
neața aceea era, într-un fel, chiar mai rău decât episodul 
de la pensiune, pentru că ar fi trebuit să fie pregătită. 
Conștientizase efectul lui asupra ei şi, cu toate acestea, 
dăduse din nou dovadă de prostie. Gata! Trupul lui îi 
era interzis. Îşi dădu o palmă peste obraz ca să se asigure 
că înțelesese mesajul. 

Primi un telefon din partea Faizei, oprind astfel sesi- 
unea de tortură. Faiza își trăia fericită viaţa în libertate 
şi avea fel de fel de povești care o făcură pe Piper să zâm- 
bească. Tocmai terminase de vorbit cu ea, când primi 
un mesaj de la Eric: „Ai văzut mesajul de la mine? Ne 
vedem diseară la masă?“ 

Eric avea să fie salvatorul ei sexual, şi deja începu să se 
gândească unde putea să meargă cu el ca să treacă la 
acțiune. Nu o încânta ideea ca Jada cea omniprezentă 
să vadă un bărbat intrând în apartamentul ei. Dar Eric 
avea un coleg de apartament, și Piper deja trecuse de 
vârsta la care era OK să faci sex cu un tip în timp ce 
tovarășul lui juca în camera alăturată Call of Duty. 

Se întoarse la treabă. În urma unei căutări de ruti- 
nă pe internet despre clubul Spiral, descoperi o postare 
recentă pe platforma unui alt club din oraș din partea 
cuiva care se intitula Homeboy7777: „Spiral e cel mai 
tare loc din Chicago unde poți să faci rost de tot felul de 
chestii fără să fii înjunghiat sau împușcat“. 

Piper putea să bage mâna-n foc că nu se mai vindeau 
nici un fel de chestii, acum că Dell fusese dat afară. Își 
creă un cont sub numele Wastoid69 și postă un răspuns 

la fel de dur, în care îl numi pe Homeboy7777 un min- 
cinos și făcu referire la Spiral ca la un loc în care „e 
imposibil să faci rost de droguri, dar unde poți să agăți 
cele mai tari gagici din oraș“. 


Piper se întâlni cu Jen și cu Amber vineri la cinci la 
Big Shoulders. Era unul dintre locurile lor preferate, 
cu cafea bună, chelneri prietenoși și o poezie a lui Carl 
Sandburg pictată pe perete. 

Piper nu-și mai întâlnise prietenele de două săptă- 
mâni și era nerăbdătoare să le revadă, doar că Jen era 
foarte mâhnită. 

- Dobitocul ăla m-a chemat în biroul lui să mă între- 
be dacă sunt dispusă să-mi fac un lifting. 

Amber Kwan dădu cu pumnul în masă și aproape 
că își vărsă ceaiul în poală. Ă 

-Ai o față perfectă, zise ea. Întreabă-l ce părere are 
dacă îl dai în judecată pentru discriminare sexuală! 

Piper începu să râdă auzind-o pe veşnic tăcuta cân- 
tăreață de operă vorbind cu atâta vehemență, și până și 
Jen schiță un zâmbet, însă doar preț de o clipă. 

- Doar că nu ştiu ce să fac, zise ea. Nu vreau să plec 
din oraș, și ce alt post de televiziune o să angajeze un 
meteorolog de 42 de ani? 

Zilele de octombrie începuseră să se scurteze, iar feli- 
narele stradale începuseră să se aprindă. 

- Poate ar trebui să-i aduci aminte că sunt multe fe- 
mei trecute de 40 de ani care se uită la ştiri, zise Piper. 
Cum își închipuie că ar reacționa acestea dacă ar afla 
prin ce treci? 

- Da, cum să nu, mormăi Jen. Sigur ar face el cumva 
să întoarcă povestea în favoarea lui, ca să aducă în locul 
meu o tipă mai tânără, mai frumoasă și pe mai puțini 
bani. După care sunt sigură că toate celelalte posturi de 
televiziune din oraș conduse de bărbaţi ar da năvală să 
angajeze o bârfitoare ca mine. 

Jen avea dreptate. 

Amber îi distrase atenția cu ultimele bârfe de la 
operă. Fără Berni care să se uite urât la ea, Amber era 
amuzantă și relaxată. Piper se hotări să stea de vorbă cu 
Berni despre atitudinea ei, cu sau fără acordul lui Am- 
ber. După care le povesti ce văzuse în Lincoln Square. 

Amber și Jen tăbărâră peste ea cu fel de fel de între- 
bări, cărora nu le putea oferi răspuns, căci, cu două zile 
în urmă, reușise cumva să îi piardă urma unui bătrânel 
cu o pălărie în formă de cașcaval. 

Telefonul lui Piper le întrerupse discuția. Era Coop, 
iar Piper se scuză și merse să vorbească cu el. 

- Da, şefu'. 

„Șefu'“, nu „iubitule“. 

- Logan Stray. 

- Puştiul cântăreț de muzică pop? 

-Nu mai e un puști. Face 21 de ani și vine diseară la 
club să-și serbeze ziua. Trebuie să vii la datorie. 

- Nu sunt bodyguard, ai uitat? 

-Ba în seara asta ești. Nu vreau să păţească ceva pe 
teritoriul meu țâncul ăla care valorează nouăzeci de mi- 
lioane de dolari. 

-Şi nu are și el propriii agenți de pază? 

-Agenţii lui de pază nu sunt obișnuiți să-i spu- 
nă „nu“ puștiului care le dă salariul. Vreau pe cineva 
care să țină situația sub control. Nu avem nevoie de re- 
clamă proastă. 

-Să ştii că deja este cineva care face asta, zise Piper 
şi îi povesti despre postarea pe care o descoperise în du- 
pă-amiaza aceea, 

Coop nu fu deloc încântat de vești. 

- Fii pe fază! Nu vreau ca Deidre să fie tentată să re- 
nunţe la înțelegerea noastră. 

- Înţeleg. Probabil e o postare din partea cuiva care a 
fost refuzat la intrare. O să stau cu ochii în patru. 

- Așa să faci. 

Se auzi un blender la bar. Piper își băgă degetul în 
ureche, ca să îl audă mai bine pe Cooper. 

- Să te îmbraci cu rochia aceea albastră diseară și în- 
cearcă să fii sexy. Am să le spun lui Logan şi însoțitorilor 
lui să ești o animatoare specială. 

- Asta sună de parcă aș fi o târfă. 

-O să te vadă și o să-și dea seama că nu e cazul. 

Piper nu ştiu dacă să ia sau nu remarca lui ca pe un 
compliment. 


Logan Stray și gaşca lui ajunseră în club după miezul 
nopții. Cântărețul era cam cât Piper de înalt, dar arăta 
şi mai micuț pe lângă agenţii lui de pază. Prin căciula 
neagră, tricotată, zări câteva șuvițe de păr blond. Oche- 
larii mari de soare nu își aveau rostul în lumina slabă 
din zona VIP, iar Piper se abținu să își dea ochii peste 
cap când îl văzu împiedicându-se de o masă. Poate că era 
cool, dar în mod cert nu era prea isteţ. 

Cele trei femei care făceau parte din anturajul lui erau 
acoperite de spandex. Prin comparaţie, rochia lui Piper 
era chiar modestă. Gaşca se așeză într-un separeu cu 
vedere spre ringul de dans. Piper se prezentă gărzilor 
lui drept coordonatoarea zonei VIP, pentru că suna mai 
bine decât „animatoare specială“, după care îl salută şi 
pe Logan, care o studie din cap până-n picioare. 

În scurt timp, gașca lui Logan comandă două sti- 
cle de șampanie Armand de Brignac, doi litri de Grey 
Goose, niște Gran Patrón Platinum și Red Bull la greu. 
Coop nu se grăbi să iasă în întâmpinarea starului pop. 
Când apăru, Logan sări în sus și îl bătu bărbăteşte pe 
spate. Trecuseră doar câteva zile de când fusese atacat, 
iar Piper observă că de-abia dacă tresări. Piper se grăbi 
să intervină, dar Coop îi făcu semn să nu se bage. 

Pe ea o frustra modurile prin care Coop încerca să 
o ţină la distanță. Era cea de-a treia noapte în calitate 
de singurul agent de pază de sex feminin de la club, 
iar încercările ei de a-i convinge pe ceilalți agenţi să își 
facă treaba eșuaseră. Aceştia oricum nu o plăcuseră de 
la bun început și cu atât mai puţin după ce descoperise- 
ră că fusese, de fapt, angajată drept câine de pază. Piper 

era în continuare îngrijorată în privința lui Coop. S-ar fi 
simţit mai bine dacă ar fi reușit să dea de urma lui Keith 
şi a prietenei lui. 

Se dăduse de veste că Logan Stray venise în Spiral, 
iar clubul era plin până la refuz. Coop rămase alături 
de gaşca lui Logan o bună perioadă, bând apă mine 
rală și urându-și existenţa, cu toate că părea la fel de 
fermecător ca de obicei, așa că poate totul era doar în 
imaginaţia ei. Doar că tot i se părea că nu asta ar trebui 
să facă el cu viața lui. 

Coop se ridică de la masă, iar Piper veni imediat 
spre el. 

- Nu te simți bine, îi șopti ea. Nu te mai încăpățâna, iati 
trupul ăsta enervant și du-te acasă, bagă-ţi nasul într-una 
dintre cărțile alea pe care pretinzi că nu le citeşti. 

Coop se uită la ea şi îi șopti: 

- Văd că nu-ţi poţi lua gândul de la trupul meu. Păcat 
că încă nu m-am hotărât dacă să-ţi arat mai mult din el 
sau nu. 

Piper înghiţi în sec. 

- Nu-i nevoie. Am început să ies cu... pentru o frac 
ţiune de secundă, își dădu seama că uitase cum îl che- 
ma. Cu Eric. Prietenul tău, polițistul. Vrem să trecem la 
nivelul următor. 

Şi poate chiar s-ar fi ajuns la asta dacă ea s-ar fi sinchi- 
sit să-i răspundă la mesaje. Coop păru deranjat, sau poa- 
te nu, pentru că vorbi la fel de relaxat ca întotdeauna: 

- E un cuceritor. 

- Nu-i așa? Suntem perechea perfectă. 

Coop se uită urât la ea, după care se depărtă. Câteva 
clipe mai târziu, Jonah veni la ea. Dacă ar fi avut păr, 
freza lui ar fi fost la fel de agresivă ca el. 

- Am înţeles că te-ai luat de băieții mei, că te-ai apu- 
cat tu să le zici cum să-și facă treaba. 

Piper încercă să mimeze o atitudine de profesionist. 

- Clubul e plin în seara asta, și Coop a avut un acci- 
dent acum câteva zile — așa își explicase el rănile. Sunt 

sigur că i-ar prinde bine dacă ai avea grijă ca oamenii să 
nu dea năvală peste el. 

Jonah se trase mai aproape de ea; aproape că-i putea 
vedea părul din nas. 

-Eu mă ocup de agenţii de pază, inclusiv de tine. 
Așa că bagă-ți coaiele înapoi între picioare și vezi-ți de 
treaba ta. 

-Nu e cazul să fii mitocan. 

Asta îl enervă la culme. 

- De când ai aterizat aici, ai încercat să preiei con- 
trolul. Toată lumea știe că Dell a fost dat afară din 
cauza ta. 

Piper se dădu puţin în spate pe tocurile ei ridicole și 
ridică privirea spre el. 

- Dell făcea lucruri necinstite, dar probabil ştiai 
deja asta. 

- Te dai în figuri acum, dar, odată ce șefu' o să se satu- 
re de tine, nici măcar n-o să mai știe cum te cheamă. 

Piper simţi că i se urcă sângele la cap și își înfipse 
degetele în pieptul lui. 

- Te aştept pe alee după ce pleacă toată lumea, neno- 
rocitule. Şi vedem noi atunci care o are mai mare. 

Reuşise în cele din urmă să îl dea pe spate. 

- Tu vorbeşti serios? Vrei să te baţi cu mine? 

Nu, nu chiar. Dar faptul că era o namilă de om nu 
însemna că era și iute de picior, și poate că norocul avea 
să fie de partea ei. Probabil că nu, dar cine putea şti? 

- De ce nu? întrebă ea, cu zâmbetul pe buze. 

-N-am de gând să mă bat cu o muiere, zise el, um- 
flându-se în pene. 

-'Ţi-e teamă că te las borțos? 

Jonah făcu un pas în spate, de parcă Piper ar fi suferit 
de vreo boală contagioasă. 

- Eşti dusă cu sorcova. 

Piper zâmbi larg. Probabil avea dreptate. 

Alte două femei apăruseră în separeul lui Logan Stray, 
pe lângă celelalte trei, toate frumoase și tinere. Dat fiind 
că Logan nu păruse câtuși de puțin interesat de ea mai 

devreme, rămase surprinsă când acesta îi făcu semn să 
vină să se așeze lângă el. O dureau foarte tare picioarele 
din cauza pantofilor cu toc, așa că nu se împotrivi. 

- Câţi ani ai? o întrebă el, de-abia reușind să mai ros- 
tească cuvintele după cât băuse. 

- 33 de ani, luaţi cronologic. 

- Cum adică? 

Piper se descălță pe sub masă și observă că Logan 
avea un coș pe bărbie, lângă cioculeț. 

- Nu am întotdeauna un comportament adecvat 
vârstei. 

- Adică te simți mai tânără sau mai bătrână? întrebă 
el, părând chiar curios. 

- Depinde de situație. 

- De câţi ani te simţi în clipa de faţă? 

- De vreo... patruzeci și doi. N 

-Chiar aşa? zise el, râzând. Mişto. Îmi plac femeile 
mai mari ca mine. Piper simți în respirația lui mireasma 
dulceagă de Red Bull și Grey Goose și observă că îi era 
greu să se concentreze. Toată lumea crede că viața mea 
e o mare petrecere, dar să ştii că nu-i așa. Am afacerea 
mea. Oameni care depind de mine. 

Preţ de o clipă, văzu un băiat singuratic de 15 ani, și 
îi fu milă de el. Piper avusese norocul să-și sărbătorească 
aniversarea de 21 de ani într-un bar din Boystown, cu 
un grup mare de prieteni, genul de oameni care chiar 
ţineau la ea. Poate că Logan ştia că, dacă n-ar fi fost 
după faima şi banii lui, nici unul dintre oamenii aceștia 
nu ar fi fost acolo. 

Logan dădu paharul pe gât. 

- Am chef să dansez. 

Celebrităţile părăseau adesea zona VIP ca să mear- 
gă pe ringul de dans, dar lui Piper i se părea că era o 
energie ciudată în club în seara aceea. Erau prea mulți 
oameni, era mai multă agitație decât de obicei, clien- 
ţii se tot ciocneau unii de alții, chelnerii scăpau tăvile 
pe jos, spărgând pahare. Deja se iscase și o încăierare, 

și, chiar dacă Ernie și Bryan interveniseră rapid, apla- 
nând conflictul, nu voia să riște un nou incident. 

- Hai mai bine să mai stăm de vorbă, îi spuse ea. Este 
cam agitație azi pe ringul de dans. 

- Așa-mi și place, zise el, apucând-o de mână. Hai cu 
mine! 

Fetele din gașca lui nu se arătară deloc încântate de 
faptul că Logan o alesese pe Piper în locul lor, dar Piper 
trebuia să rămână în preajma lui. În plus, avea să bâr- 
fească ulterior cu Jen pe tema asta. 

Clienţii care frecventau, de regulă, clubul Spiral erau 
mai bătrâni decât media de vârstă a fanilor lui Logan, 
dar tipul era, totuși, o celebritate, așa că lumea se îm- 
bulzi în jurul lui. Oamenii lui îi făcură loc să treacă prin 
mulțime. DJ-ul băgă piesa Not Witch U Now, cel mai 
recent hit marca Logan. 

Piper știa cât de cât să danseze, dar el, Logan, beat 
sau treaz, era un dansator excepțional, așa că Piper nici 
nu încercă să se ia la întrecere cu el, ci se lăsă pur și 
simplu în voia muzicii. El îi aruncă un zâmbet ameţitor. 
Alţi oameni veniră pe ringul de dans, încercând să se 
apropie de el. Logan se duse la bar, luă un pahar de la 
unul dintre oamenii lui și îl dădu pe gât. 

Muzica se auzea din ce în ce mai tare. Trei tipe ener- 
vante se puseră în fața lui Piper. Începură să danseze în 
jurul lui Logan, iar Piper se simţi de parcă ar fi urmărit 
un trio de rechini frumoși care devorau un biet hering. 
Una dintre ele îl apucă pe după gât, o alta pe după talie. 
Chiar și așa beat cum era, Logan păru neliniștit. Gărzile 
lui de corp, alături de Jonah și Bryan, dădură să îi iasă 
în întâmpinare, dar fetele acelea păreau a avea planuri 
mari, iar lui Piper nu i se păru o idee bună ca bărbații 
să intervină. Se apropie de prima dintre cele trei femei 
care îi ieși în cale, dar ea era de una singură, iar ele 
erau trei... 


Şi Coop Graham... 

- Domnişoarelor..., zise el, bătându-le pe două dintre 
ele pe umăr, în timp ce îi făcu semn lui Piper să se ducă 
să-l ia pe Logan. Pe mine de ce nu mă băgați în seamă? 

Femeile merseră să-și revendice premiul cel mare. 

Între timp, Logan își pierdu echilibrul. Piper nu ob- 
servă dacă îl împinsese cineva sau dacă era pur și sim- 
plu prea beat ca să se mai țină pe picioare; cert e că se 
împiedică și se prăbuși pe ringul de dans. Ochelarii de 
soare îi alunecară de la ochi și fură călcați în picioare 
de dansatori. 

Doi dintre oamenii lui se grăbiră să-l culeagă de pe 
jos, şi ei la fel de beți ca el, împingându-i pe cei care le 
ieșiră în cale, ciocnindu-se cu doi clienţi. Unul din aceș- 
tia căzu peste Logan, dar asta nu-i împiedică pe oamenii 
lui să dea năvală printr-un grup de femei care le stăteau 
în cale. Piper începu să țipe: 

- Gata! Opriţi-vă! 

În mod ciudat, aceştia se liniştiră. Coop îi ajută pe 
cei doi clienţi să se ridice şi îi pofti în zona VIP. Cele 
trei femei-rechin își făcură loc printre dansatori, încer- 
când să se alăture heringului lor cântăreț. Coop le opri, 
fermecător ca de obicei, chiar dacă mai mult ca sigur 
avea dureri. Oamenii lui Logan începură din nou să se 
strecoare prin mulțime, iar Piper se grăbi să îl ajute pe 
Logan să se ridice. 

- Spune-le să înceteze, îi urlă ea la ureche, și fac ce 
vrei tu. 

- Vorbești serios? întrebă el, aruncându-i o privire de 
om beat. 

-O să-ţi fac toate visurile să devină realitate. 

Logan acceptă, iar Piper îl apucă de braţ și îl târî până 
în bucătărie. 

Pe blatul de la bucătărie trona o tavă cu negrese cu co- 
niac. Nu mâncase nimic toată ziua, așa că înșfăcă două 
negrese cu ciocolată, tocmai scoase din cuptor. 

- Petrecere privată, îi spuse ea lui Logan. 

Mânată de putere și îndemânare, reuși să îl conducă 
până în apartamentul ei. 

- Unde suntem? mormăi el. 

-Ín rai, răspunse ea sec. 

El îi aruncă o privire pierdută. Observă că, în spatele 
acelor ochelari de soare, se ascundeau doi ochi mici, 
căprui, neinteresanți. 

-Ce ai de băut? o întrebă el, încercând să se sprijine 
de barul care despărțea camera de zi de bucătărie. 

Avea doar câteva cutii de suc și niște bere. Se descălță 
şi îi oferi cele două negrese cu coniac. 

- Am ceva şi mai bun. 

- Negrese cu iarbă! exclamă el, gata să se înfigă în 
amândouă, dar Piper fu inspirată să păstreze una pen- 
tru ea. 

Cineva bătu la uşă. Piper merse desculță să deschidă. 

- Cine e? 

- Poliţia. Deschide ușa sau o spargem. 

- Foarte amuzant, zise ea, după care deschise ușa şi îl 
întâmpină pe Eric cu un zâmbet obosit. 

- Tocmai am ieșit din tură, îi spuse el intrând. Și am 
văzut lumina aprinsă la tine. 

Ceva ce ar fi putut să observe doar dacă ar fi intrat 
cu mașina pe alee. 

Se aşeză pe canapea, de parcă nu avea de gând să 
plece prea curând. Logan, care se trezi deodată cu un 
tip în uniformă de polițist, își îndesă negresele în gură 
cât putu de repede. Se sprijini pe blatul de la bucătărie 
şi întinse palmele goale, murdare de ciocolată, mormă- 
ind ceva cu mâncarea în gură: 

-Unt sile negres, tipule. Nica în ele, ceea ce Piper 
presupuse că se traducea cu: „Sunt nişte simple negrese, 
tipule. N-au nimic în ele“. 

Eric se uită nedumerit la ea. Piper ridică din umeri. 
Uşa se deschise brusc, iar Coop intră fără să bată. 

Rămase blocat uitându-se la Polițistul cel Sexy, care 
părea să se simtă ca la el acasă, ea desculță într-o rochie 
de fiţe şi un star pop beat care valora nouăzeci de mili- 
oane de dolari mânjit cu ciocolată pe la gură. 

- Pentru asta te plătesc eu? întrebă el, cu o expresie 
uluită pe chip. 

-Nu cât ar trebui. 

- Coop! Omule, îmi pare bine să te văd, zise Eric 
sărind de pe canapea și bătându-l ușor pe umăr, doar că 
pentru Coop asta fu, probabil, o lovitură dureroasă. 

Coop îl bătu şi el pe umăr cu prea multă patimă. 

-Şi mie. 

Cei doi bărbați fuseseră prea ocupați să se salute 
ca să bage de seamă că Logan se furișase pe uşă. 
După care auziră o bufnitură, urmată de vocea triumfă- 
toare a unei adolescente. 

- Eşti mort! 

Şi iată cum o luară de la capăt... 


capitolul 14 


Eric își scoase pistolul, iar Coop ieşi grăbit în hol. 
Piper veni după el și aruncă o privire peste umărul lui 
Coop, zărindu-l pe Logan întins pe podea, cu ochii 
închiși, înlemnit. Jada era în pragul uşii sale, cu pă- 
rul ciufulit, în pantaloni de pijama şi cu arma ei Nerf 
în mână. 

- L-am omorât, şopti ea. 

Dintr-odată, se auzi zgomot de paşi venind dinspre 
scări, iar Tony strigă: 

- Coop! Vino degrabă! Cineva a sunat la departa- 
mentul de Imigrări. Sunt toți la bucătărie, au venit să le 
verifice actele angajaţilor. 

Coop își aruncă mâinile în aer. 

- Perfect! Exact ce ne lipsea! Vrei să te ocupi tu de ma- 
rele cântăreț cât stau eu de vorbă cu cei de la Imigrări? 
zise el, oscilând cu privirea între Eric și Piper, după care 
îi spuse lui Eric: Vrei să vii cu mine? S-ar putea să am 
nevoie de întăriri. 

- Ce idee bună, zise Piper. Nimeni nu avea să se ia de 
Coop dacă apărea însoțit de un poliţist. Răsuflă uşurată 


Prima stea a nopții 191 


ştiind că Tony verifica mereu cu atenţie actele angajați- 
lor înainte să-i angajeze, motiv pentru care i se păru și 
mai ciudat acest control. 

Eric îşi puse pistolul în toc, se aplecă să ridice glonţul 
de la arma Nerf și îi spuse Jadei: 

-Cred că ar fi mai bine să iau glonţul ăsta la balistică. 

Jada îl privi îngrozită. După care Eric începu să râdă 
şi îi aruncă glonţul. Piper zâmbi. Poate chiar avea să se 
culce cu el. Coop și Eric coborâră degrabă scările, iar 
Logan începu să își revină în sirnţiri și se uită spre Piper. 

- Vrei să dăm o raită cu avionul meu? 

- Îmi pare rău, zburătorule, am de lucru. 

-Nu-i bai, răspunse el, după care puse din nou capul 
pe podea și adormi la loc. 

- Nu pot să cred! strigă Jada. E Logan Stray! 

-Păcat că nu ţi-ai dat seama cine e înainte să-l îm- 
puşti, îi spuse Piper. Suntem în toiul nopţii! 

-Maa trezit toată agitația asta, şi să ştii că Asasinii 
Pius sunt nemiloşi. Se așeză în genunchi pe podea, lân- 
gă Logan. Nu pot să cred că e Logan Stray. Sunt cam... 
topită după el. 

Mama Jadei apăru în pragul uşii. Părul ei lucios, ciu- 
fulit i se revărsa frumos pe umeri, și îi zări pielea cio- 
colatie sus înspre gât, unde avea nasturii de la pijama 
neîncheiați. Karah, cu chipul ei impecabil şi trupul de 
femeie adevărată, era de o sută de ori mai ispititoare 
decât slăbănoagele alea machiate excesiv din club. Piper 
era fericită că nu mai era Coop prin zonă. 

- Jada, ce se întâmplă aici? izbucni Karah. 

Piper sări în apărarea fetei. 

- Îmi pare rău. Am făcut noi zgomot și am trezit-o. 

Jada se grăbi să ascundă arma la spate. 

- Dacă tot v-am trezit, ați putea să mă ajutaţi să-l duc 
în casă? le zise Piper. 

- Sigur! răspunse Jada. 

Reuşiră să îl ducă pe Logan înapoi în apartament și îl 
întinseră pe canapea. Piper luă o găleată de sub chiuveta 
de la bucătărie şi o lăsă lângă canapea. 

Jada continuă să îi dea târcoale. 

- Ştii, ar trebui să rămână cineva cu el, în caz că i se 
face rău. Pot să rămân eu cu el? Te rog, Piper! O să dorm 
pe scaun. Mami, mă lași? Te rog! 

- Nici nu se pune problema. 

Piper își aminti cât de disperată era Jada să-și facă 
prieteni la noua şcoală, şi ştia că acest episod avea să o 
facă foarte populară în rândul colegilor săi. 

- Karah, să ştii că pe mine nu mă deranjează, spuse 
ea. Stau eu cu ochii pe ei. Şi, astfel, Jada o să aibă ocazia 
să vadă pe pielea ei care sunt riscurile celebrităţii. 

Karah ezită, după care acceptă, poate pentru că ajun- 
sese şi ea la aceeași concluzie ca Piper. 

- Dacăţi face probleme, te rog s-o trimiți imediat 
acasă. 

„Probleme? Ce alte probleme s-ar mai putea ivi?“ își 
zise Piper. 

Nu o lăsă pe Jada să doarmă în aceeași cameră cu 
Logan, chiar dacă băiatul era leșinat, ci o trimise pe fată 
în dormitor. Clubul era deja închis, aşa că nu avea nici 
un motiv pentru care să coboare. Se spălă pe faţă, se 
schimbă în pijama şi se cuibări în fotoliul din camera 
de zi. 

De-abia aţipise, când auzi o bătaie în ușă. Prin ochii 
împăienjeniți de somn îl zări pe Logan Stray tolănit pe 
canapea, cu un picior atârnându-i din pat. Jada dormea 
în dormitor. 

Își simțea gâtul amorţit și se ridică cu greu de pe sca- 
un. Se îndreptă spre ușă, blestemânduzi zilele. 

Două femei tinere și zâmbitoare dădură buzna în 
casă. Una venise înarmată cu cafea, iar cealaltă cu go- 
goşi. Piper se sprijini de ușă. 

- Vă omor. 

- Neaţa și ţie. 

- Cum aţi intrat? mormăi Piper. 

-Am intrat cu oamenii de la curățenie, zise Jen, 
punând cutia cu gogoşi pe blatul de la bucătărie, iar 
Amber făcu la fel cu cafeaua. 

- Valea! 

-Nu pot, zise Jen. Dobitocul ăla m-a invitat să ieșim 
în oraş. 

-Şi chiar are de gând să iasă cu el, zise Amber, 
nervoasă. Nu știu de ce, e clar că tipul o să-i spună că 
trebuie să facă sex cu el dacă vrea să-și păstreze locul 
de muncă. 

- Probabil că da, zise Jen, deschizând cutia și servin- 
du-se cu o gogoașă. 

- Cât e ceasul? mormăi Piper, căscând. 

- Opt, răspunse Amber, și știam că tu ești mereu trea- 
ză la ora asta. 

- Nu după ce am stat trează toată noaptea! 

În clipa aceea, Logan se răsuci pe canapea şi căzu cu 
totul pe covor. Dar nici atunci nu se trezi. 

- Logan Stray? întrebă Jen şocată. După o lungă 
pauză, adăugă: E viu? 

- Așa cred, zise Piper, întinzându-se din nou pe 
fotoliu. 

-Dacă lai omorât, o să te ajutăm să-i ascunzi 
cadavrul. 

- Chiar ştiu cine este Logan Stray! exclamă fericită 
Amber. 

Se auzi o nouă bătaie la ușă. 

- Vreţi să mă lăsaţi naibii în pace? urlă Piper. 

Dar Jen apucase să deschidă uşa, iar Berni dădu 
buzna în apartament, cu acelaşi păr portocaliu și cu o 
pereche de pantaloni de trening roz, pe sub puloverul 
vechi al lui Howard. 

- Ştiam eu! Vă strângeţi aici ca să mă vorbiți de rău 
pe la spate! După care îl zări pe Logan întins pe podea. 
Piper, nu crezi că e cam tinerel pentru tine? 

Piper își ascunse fața în mâini. 

-Să mă omoare cineva. 

După care Berni începu să se rățoiască la Amber: 

- Tu ai pus întâlnirea asta secretă la cale. Crezi că sunt 
prea bătrână ca să-mi dau seama de ce se întâmplă în ju- 
rul meu. Încerci să le convingi să mă trimită la azil. 

Piper merse săși ia niște cafea. 

- Linișteşte-te, Berni, îi spuse Jen. Nu te mai purta 
așa urât cu Amber. 

- Poftim?! Și ei de ce nu-i spui să nu se mai poarte 
urât cu mine? 

Poate de la cafea sau poate de la zahărul din gogoși, 
dar Amber răbufni în cele din urmă: 

- Nu m-am purtat niciodată urât cu tine, pe când tu, 
încă din prima clipă, de fiecare dată când ne vedem, fie 
te prefaci că nu exist, fie eşti pur şi simplu... 

- Mi-ai spus doamna Berkovitz! 

-... Incredibil de nepoliticoasă cu mine. Părinţii 
mei m-au învățat să-i respect pe cei mai în vârstă decât 
mine, dar... 

- Vedeţi! zise ea, uitându-se acuzator la toate trei. Aţi 
auzit ce a zis? Aţi auzit cum m-a făcut? 

Piper și Jan fură. șocate să o vadă pe Amber atât 
de nervoasă. 

- Nu mă interesează câți ani ai, asta nu scuză discri- 
minarea rasială! 

- Ce tot spui acolo, ce discriminare rasială? urlă 
Berni. Nu mai încerca să schimbi subiectul. Și cine ești 
tu să-mi vorbeşti mie despre respect după felul în care 
te-ai comportat față de mine? 

Jen era în continuare stupefiată, dar Piper începuse 
să deslușească ițele. 

- Am fost întotdeauna respectuoasă cu tine! excla- 
mă Amber. 

- Te porţi cu mine de parcă aș fi o mortăciune. Asta 
numești tu respect? Când sari tot timpul să-mi deschizi 
ușa, când fugi iarna să-mi iei ziarul pentru că ai tu im- 
presia că sunt prea bătrână sau prea firavă ca să mă des- 
curc de una singură... Tu crezi că nu văd, dar să ştii că 
văd tot. Piper nu se comportă în felul ăsta. Şi nici Jen. 
Asta numeşti tu respect? 

Amber dădu să spună ceva, dar se opri. Jen începu 
să râdă. Cineva trebuia să preia controlul, iar Piper își 
asumă acest rol. 

- Amber, zise ea, încercând să-și păstreze calmul. 
Berni nu te urăşte pentru că ești coreeană... 

- Ce-are a face cu faptul că eşti coreeană? răbufni 
Berni. 

- Te urăşte pentru că ai fost învățată să-i respecţi pe cei 
în vârstă, zise Piper. Şi ea este o persoană mai în vârstă. 

- Chiar nu era cazul să spui asta, zise Berni. Și să ştiţi 
şi voi că n-o urăsc, 

Piper îi zâmbi călduros. 

- Berni e prea bătrână ca să se mai schimbe și nici nu 
are capacitatea necesară să explice ce anume o deranjea- 
ză la alţii, aşa că, de acum înainte, să nu mai faci nimic 
drăguţ faţă de ea. De fapt, eşti liberă să te porţi ca naiba 
cu ea. Și atunci, poate o să ajungă să te aprecieze aşa 
cum o facem eu şi Jen. 

-Nu înţeleg de ce spui toate aceste lucruri, mormăi 
Berni. Amber e fată deșteaptă. A prins şi ea ideea. 

- Dar chiar nu aveam idee! exclamă Amber. De unde 
era să ştiu? 

- Nu-mi place să mă simt bătrână, spuse Berni 
îmbufnată. 

- Super, zise Piper, pentru că te porți exact ca un co- 
pil de 5 ani. 

Amber fu din nou mânată de politețea sa coreeană 
și spuse: 

- Piper, nu ar trebui să... Dar se opri și trase adânc 
aer în piept. Berni, de acum înainte, să faci bine să-ţi iei 
singură ziarul. 

Coop apăru în pragul uşii și se uită când la cele patru 
femei, când la trupul lui Logan de pe podea. 

- Mai trăieşte? 

- Habar n-am, răspunse Piper. Tu nu dormi niciodată? 

- Tai luat pulsul? 

- Nu mă interesează, zise ea, uitându-se în jurul ei. 
Brusc, se trezise cu patru musafiri nepoftiți în sufrage- 
rie, cu o adolescentă care dormea în dormitor și cu un 
star pop leșinat pe covor. Toată lumea, valea! 

- Ce afurisită eşti, zise Coop. 

Berni fugi lângă el. 

- Cooper! Domnule Graham! Chiar speram să dau 
de tine pe aici. Am nişte prăjituri delicioase în mași- 
nă. Voiam să ţi le las la Piper, dar acum pot să ţi le 
dau direct, 

Exact în clipa aceea, Logan se întoarse pe spate, ridi- 
că privirea spre ei şi începu să borască. Jen era cea mai 
aproape de el, dar ajunse prea târziu cu găleata. Câteva 
clipe mai târziu, Coop se uită spre Piper şi spuse: 

- Da... Cred că e cazul să-ți dau o mărire de salariu. 

Berni începu să țopăie de încântare. 

- Vai, Piper! Îmi place la nebunie viața ta! 


În după-amiaza aceea, Piper reuși să ia legătura cu o 
prietenă de-a lui Taylor şi află că fata plecase să lucre 
ze la un cazinou din Vegas. Prietena lui Taylor nu ştiu 
să-i spună nimic despre Keith; Taylor îi dăduse papucii 
pentru că „era un ratat“. Piper verifică şi află că Tay- 
lor chiar plecase din oraș, așa că deveni ultima pe lista 
de suspecți. 

În noaptea aceea la club, în toaleta femeilor, prinse 
în flagrant două fete care prizau cocaină, invitate la o 
petrecere de burlăcițe. Găsise alte minciuni publicate 
online despre club, şi nu avea nevoie de un nou re- 
minder din partea lui Coop că Spiral avea o reputaţie 
de menţinut. După ce le dădu pe cele două afară din 
club, dădu nas în nas cu Jonah, care o întrebă: 

- De ce n-ai mai venit azi-noapte? 

Cu toate cele întâmplate, uitase complet de provoca- 
rea ei neinspirată de a se lua la bătaie pe alee. 

- Am făcut pe dădaca cu micul nostru star pop. 

-Stai liniștită, spuse el rânjind. N-o să le spun celor- 
alţi că ai dat bir cu fugiţii. 

- Super! Şi iată cum ne-am întors în clasa a cincea. 

Jonah nu se prinse de glumă. Piper se gândi preţ de 
o clipă să i-o explice, dar era o bătaie prea mare de cap, 
așa că renunţă la idee. 

- Mă dau bătută. Eşti mai mare și mai puternic de- 
cât mine. 

- Normal. 

Nu suporta să-l vadă atât de arogant. 

- Dar eu sunt mai deşteaptă și mai rapidă. 

- Pe naiba! 

- Rămâne de văzut cine are dreptate, nu? Ura asta la 
ea. De ce nu putea să lase pur şi simplu de la ea? Pen- 
tru că nu- stătea în fire. Nu putea să întoarcă şi celălalt 
obraz. N-am de gând să-mi rup și rochia asta; trec să mă 
schimb după ce închidem. 

- Sigur. 

Probabil că Jonah nu se aștepta ca Piper chiar să se 
prezinte la bătaie, dar se înșela amarnic. Avea să fie aco- 
lo, iar gândul acela o deprima teribil. Nu pentru că i-ar 
fi fost frică de el. Lucrurile fie aveau să decurgă în favoa- 
re ei, fie nu. Era supărată pentru că încă simțea nevoia 
aceea stupidă de a demonstra că era mai bună decât 
orice bărbat. Chiar și dacă era vorba despre un cretin ca 
Jonah. „Mulţam fain, Duke.“ 

Faptul că își punea toate neajunsurile în cârca unui 
tată iubitor, chiar dacă era vorba despre unul exage- 
rat de protector, care îi interzisese să dea dovadă de 
slăbiciune, o făcu să se simtă și mai prost. Când avea 
să se maturizeze astfel încât să renunţe la ideea că to- 
tul în viaţă era un test pe care trebuia să-l treacă pen- 
tru a-și dovedi valoarea? Din păcate, nu prea curând, 
pentru că reuşise să-și facă singură probleme (din 
nou) şi pentru că nu avea capacitatea emoţională să 
accepte situația. 

După închiderea clubului, se schimbă în blugi și adi- 
daşi, își luă bluza de trening cu Bears și cobori pe alee. 
Aruncă o privire în jur, să se asigure că mașina lui Coop 
nu era în parcare, și ieși în stradă. 

Jonah era deja acolo, lângă ghena de gunoi, la o piga- 
ră cu Ernie şi Bryan, amicii lui. Piper le făcu cu mâna. 

- Bună, Jonah. Văd că ţi-ai adus întăriri. 

Jonah nu se așteptase ca Piper să se prezinte, şi rămase 
cu ţigara în gură. Amicii lui începură să mustăcească. 

- Nici nu mă miră că n-ai vrut să mă înfrunţi de unul 
singur, zise ea, de parcă ar fi fost din nou puştoaica ace- 
ea de 11 ani care se încăierase cândva cu Dugan Finke 
pentru că o trăsese de tricou. 

Dugan era de două ori cât ea şi o bătuse măr, dar nu 
se mai atinsese niciodată de tricoul ei. 

Jonah nu știa ce să facă. Era femeie, așa că nu putea 
să dea prea tare în ea. Nu făcu altceva decât să-și arunce 
ţigara și să se uite amenințător la ea. 

Piper credea în fairplay și i se făcu milă de el. Veni 
mai aproape de el şi, cu zâmbetul pe buze, îi dădu un 
pumn drept în piept, îl prinse de picior și îl dobori 
la pământ. 

Jonah începu să înjure și se ridică într-o clipă, mâ 
nios, gata de atac. Piper era pregătită, dar, înainte ca 
acesta să se arunce asupra ei, prietenii lui îl opriră. 

- J., nu face asta! 

-Nu poţi să dai în ea! 

Jonah încercă să se elibereze. 

- Lăsaţi-mă în pace! O omor! 

- Ia să te văd! îl întărâtă ea. 

Bărbatul începu să țipe cu și mai multă înverșunare, 
şi, dat fiind că nu avea cum să ajungă la ea, lui Piper nu 
i se păru cinstit că continue să-l enerveze, așa că le ceru 
şi ea amicilor lui să-i dea drumul. Erau atât de preocu- 
paţi să urle unii la alţii, că nici nu observară mașina lui 
Coop intrând pe alee. 

Chiar în clipa în care Jonah reuși să se elibereze, 
Coop se repezi între ei. 

- Ce naiba se întâmplă aici? 

Dar nu mai aşteptă nici un răspuns. Îşi luă avânt 
şi îl pocni pe Jonah în maxilar, lipindu-l de ghena 
de gunoi. 

- Eşti concediat, nenorocitule! Să nu te mai prind 
vreodată pe aici. 

- Ea a început! urlă Jonah. 

Adrenalina o părăsise, astfel că Piper începu să se 
simtă obosită și debusolată. 

- Cam are dreptate, zise ea. 

Coop se întoarse cu fața spre ea și o țintui cu privirea. 
Când vorbi, în cele din urmă, rosti cuvintele cu ură: 

- Cam așa ceva’?! 

- Eu Lam lovit prima. 

-Aşa e, șefu', ziseră Ernie și Bryan. 

- Nu prea pot să mă controlez, zise ea, de parcă n-ar fi 
fost deja evident acest lucru. Aș aprecia dacă nu l-ai da 
afară pe Jonah. 

Coop făcu ochii mari. 

- Vorbeşti serios? întrebă Jonah șocat. 

-Mä rog, nu din cauza mea, spuse ea. 

Coop era din cale afară de furios. 

-Şi ce-ar fi să te dau pe tine afară? Pentru că e clar că 
nu pot să te las nesupravegheată. 

-Dacă îmi permiţi să intervin..., zise Ernie. Piper 
ne-a făcut munca mult mai ușoară. 

Spre uimirea ei, Jonah, care încă își masa maxilarul, 
spuse: 

- Aşa e. Am avut o petrecere de burlăcițe în seara 
asta, și două dintre tipe începuseră să facă pe nebunele, 
iar Piper s-a ocupat de ele. 

Coop părea pe punctul de a exploda. 

- Toată lumea, dispăreți! 

Piper era gata să o ia la sănătoasa. 

- Mai puțin tu, îi zise el, împungând-o cu degetul. Tu 
să rămâi aici. 

O lăsă să aștepte până când cei trei bărbaţi plecară în 
grabă, după care o apucă de braț și o vâri în mașina lui. 

Piper încercă să îl oprească. 

-Cred că ar fi mai bine să mă duc acasă. 

- Ba vii la mine acasă. li puse o mână pe cap de parcă 
ar fi fost poliţist și o băgă în Tesla, pe scaunul din dreap- 
ta. Nu vreau ca Jada și Karah să te audă urlând. 

„Nu-i a bună.“ 

Acceleră și porni cu scrâșnet de cauciucuri. Chiar 
și când era calm, tot agresiv conducea, iar acum, când 
nu era calm deloc, nu ridică piciorul de pe acceleraţie. 
Piper se concentră la mireasma jachetei lui de piele și 
trecu pe listă toate felurile în care îl dezamăgise — pe 
el și pe ea însăși. Dăduse dovadă de un comportament 
juvenil, neprofesional şi încăpățânat. Trei trăsături 
periculoase pentru un detectiv. Și asta doar pentru că 
nu era suficient de încrezătoare în forțele proprii cât să 
dea uitării frustrările din copilărie. Coop avea tot drep- 
tul să fie furios. 

Nu zări nici un pericol în zona din jurul garajului. 
În afară de el. Piper nu se grăbi să iasă din mașină (ce 
motive avea o facă?), așa că el o apucă de braţ și o scoase 
cu forța. De îndată ce Piper puse picioarele pe pământ, 
Coop o lipi de mașină şi începu să o pipăie în voie, 
uitându-se urât la ea. 

- De data asta, nu ai mers înarmată? 

- Am vrut să-i dau o lecţie, nu să-l omor. 

Coop își mută mâinile între coapsele ei, apoi spre 
fund și talie. După ce se asigură că nu avea arma la ea, 
o conduse spre casă. 

- Mișcă-te! 

-Uite ce, Coop... Înţeleg că eşti supărat, dar nu dau 
vin... 

- Ah, nu. Nu sunt supărat. Sunt de-a dreptul nervos, 
zise el, apucând-o din nou de braț, nu cât să o doară, dar 
cât să nu se poată elibera. 

Ajunseră în doar câteva clipe în apartamentul 
lui, dar acum, că ajunsese cu ea în casă, nu părea să 
ştie ce să facă mai departe. Aşa că Piper dădu buzna 
în bucătărie. 

- Ți-e foame? Vrei să-ți fac o omletă? 

- Nu mi-e foame, zise el, căzut pe gânduri. Încerc să 
mă hotărăsc dacă să fiu rău sau bun. 

- Eu votez pentru bun, zise ea, ridicând mâna. 

- Tu nu ai drept de vot, spuse el, aruncându-și jacheta 
pe canapea. 

- Vreau să mă asigur că am înţeles bine... Tu ai înce- 
put încăierarea? 

- Teoretic, da. 

- Teoretic? 

- Ne-am mai ciondănit noi în trecut, dar... 

-Şi te-ai gândit că soluția este să te iei la harță cu 
fostul jucător de la Clemson noaptea, pe o alee? Am 
înțeles bine? 

- Dacă îl lași pe unul ca el să facă ce vrea din tine... 

- Asta e valabil doar când ai 12 ani! 

Înainte să apuce să mai spună ceva, Coop se apropie 
amenințător de ea. 

- Dacă ai probleme cu Jonah, ar fi trebuit să-mi spui. 

Brusc, Piper era și ea la fel de nervoasă. 

- Să ştii că pot să-mi rezolv singură problemele. 

- Nu, în clipa de faţă, nu. Acum, n-am încotro, fie te 
dau afară, fie... fie... Părea să încerce să găsească o pe- 
deapsă mai aspră, chiar dacă varianta de a fi concediată 
era primul lucru pe lista lui Piper de lucruri de care se 
temea. Fie... te plesnesc. 

- Doar nu vorbeşti serios. 

Coop părea căzut pe gânduri. 

-Ba da, zise el, în cele din urmă. Chiar vorbesc serios. 
Ridică mâna, o prinse pe după talie, o ridică și o târî pe 
canapea. Câteva clipe mai târziu, o puse la el în poală. 

Piper rămase șocată. Coop o plesni peste fund. Piper 
simţi să i se urcă sângele la cap. 

- Au! Dumnezeule! Faci mişto de mine? 

Coop o plesni din nou peste fund. ` 

- Ți se pare că glumesc? 

Poc. ` 
- Mi se pare că ţi-ai pierdut mințile! 

- Nu am fost niciodată mai întreg la minte. 

Poc. Poc. 

- E o prostie. Nici nu ştiu cu ce să încep. Au! Ba da, 
știu! O să-mi sun avocatul. 

- Nu ai nici un avocat, zise el, pălmuind-o din nou. 
În plus, tu n-ai văzut pe net? Sexul dur e la modă. 

- Doar dacă ambii adulți sunt de acord! Opreștete! 
Ţi se pare că sunt de acord? 

- Dacă n-ai fi, ai fi dat deja de pământ cu mine. 

„Așa e.“ Nu era nici pe departe neajutorată. Î lăsă să 
o pălmuiască din nou, după care șuieră printre dinţii 
încleştați: Nu vreau să-ți fac rău. 

-Ai grijă de tine. 

___O nouă palmă peste fund. După care mâna se opri. 
Începu să o mângâie ușor. Fără să se grăbească. Frecân- 
dui fesele. 

- Cooper Graham! Nu mă mai pipăi. 

-Nu fac asta. Coop își lăsă mâna să-i alunece între 
picioarele ei, atingând-o ușor prin blugi, vorbindu-i pe 
un ton aspru care o excită teribil. Mai întâi, se com- 
portase ca o fetiță pe terenul de joacă și acum se lăsa 
înfierbântată de tehnici de om primitiv. Nu mai exista 
nici o șansă pentru ea. Și, deși știa că avea să regrete, nu 
îi păsa. 

- E vina mea, șopti ea cu glasul la fel de incitant. 

Coop îşi vâri mâna pe sub bluza ei, plimbându-și de- 
getele de-a lungul spatelui ei. 

- Ai prea multe haine pe tine... 

Piper nu ar fi știut să spună dacă el o ajutase să se 
ridice sau dacă se ridicase singură, însă, în doar câteva 
secunde, ajunse în poala lui, călare peste el, afundân- 
du-și genunchii în canapea. 

El o cuprinse de talie. Piper îl luă pe după gât, uitân- 
du-se lung în ochii lui. 

-Chiar vrei să facem asta? 

- Aşa s-ar părea, răspunse el. 

Aşa i se părea și ei. 

-Nu te mai interesează că sunt angajata ta? 

Coop se apropie ușor de ea și o mușcă de bucă. 

-Nu ești angajata mea. Eşti o piedică în calea mea. 

-O piedică spre ce? șopti ea, sărutându-i bărbia. 

- Spre sănătatea mea mintală. 

Înţelegea perfect ce voia să spună. 

- Dar tu și scrupulele tale? spuse el, printre sărutări. 

-Şi-au luat o vacanţă, șopti ea. 

-N-am mai pălmuit niciodată o femeie, zise el. Nu 
mi-a trecut niciodată prin minte să fac asta. Dar m-am 
simțit extraordinar, fir-ar să fie! 

- Să știi că nu m-a durut deloc, minți ea. 

Brusc, Coop o trase de pe el ca ea să îl poată privi 
direct în ochi. 

- Să știi că încă sunt furios pe tine, zise el. 

- Mi se pare normal, răspunse ea, fără să-și ferească 
privirea. Dacă te ajută cu ceva, să știi că și eu sunt fu- 
rioasă pe mine însămi. 

Poate că asta îi aduse un strop de satisfacţie, pentru 
că începu să o sărute pe gât. 

- Îmi promiţi că nu te mai iei la bătaie cu oame- 
nii mei? 

Piper își lăsă capul pe spate ca să-i ofere acces la gâ- 
tul ei. 

- Promit. 

„Numai să nu-i mai prind că nu au grijă de tine“, îşi 
zise ea. El o ridică din poală. 

- Bun. Să trecem la treabă. 

Era terminată. Nesăbuită, lipsită de speranţă. Se în- 
tinse, îl prinse de pulover și i-l trase peste cap. În doar 
câteva clipe, rămaseră amândoi goi, întinși pe canapea. 
Nici măcar pauza aceea scurtă în care el își puse prezer- 
vativul nu îi potoli dorința. Voia să facă sex cu el, sex 
dur şi fără nici un fel de regrete. Și poate, poate voia să-l 
facă să-și piardă controlul, la fel ca data trecută. 

Dar el avea altceva în minte. 

- Ţineţi mâinile acasă, domnișorică, zise el când ea 
întinse mâna spre el. 

-Şi tu, răspunse ea. Nu, stai! Poţi să mă atingi unde 
vrei tu. 

lar Coop făcu întocmai. Piper îl încălecă, permițân- 
du-i astfel să o atingă și mai bine. Ochii lui se întuneca- 
seră, arzând de dorință, dar el și Piper se feriră să se uite 
ţintă unul la altul. Era un nivel de intimitate pe care 
nici unul din ei nu și-l dorea. 

Piper își cobori gura spre el, sărutându-l pasional, un 
sărut care o făcu să simtă că el avea prea mult control 
asupra ei. Coop își afundă degetele în părul ei și conti- 
nuă să o sărute. Gurile lor, dinţii, limbile își continuară 
lupta pasională. Cobori ușor mâna, vrând să-l simtă, 
dar el nu o lăsă. Îi sprijini spatele de perne și îi depăr. 
tă picioarele. O privi cu dorinţă, după care acceptă 
invitaţia ei. 

Degetele lui pe coapsa ei, buzele lui fierbinți, felul în 
care o tachina, în care o chinuia... Clipa aceea în care 
uită de tot. Abandonul acela atât de crud, atât de cum- 
plit... până se ridică de pe ea. 

De data aceasta, îl simţi înăuntru, cu o durere atât de 
plăcută. Își înfipse degetele în spatele lui asudat. Trupul 
lui greu apăsa asupra ei. În interiorul ei. Din ce în ce 
mai adânc, penetrarea aceea intensă, puternică. 

Simţi mii de luminiţe explodând în spatele pleoa- 
pelor închise. Vârtejuri întunecate devenind tot mai 
puternice și mai rapide, până când avu loc o adevărată 
explozie stelară. 

El continuă să se împingă în ea. Piper își lăsă capul pe 
spate. Gemu din nou de plăcere. Șoldurile lui se loviră 
și mai tare de ea. După care se opri. 

Şi într-un final... Răsuflarea lui aspră. Mușchii aceia 
fremătând. Trupul care tresăltă. 

Şi apoi liniște. 

Își traseră sufletul. Când reuși în cele din urmă să 
respire normal, Piper se mută într-o poziție mai confor- 
tabilă, și ajunseră amândoi pe podea. 

Rămaseră acolo câteva clipe, stând pe o parte, ghe- 
muiţi între canapea și măsuţa lui în formă de OZN. 
El își plimbă degetele pe sânii aceia pe care îi neglijase 
fiind prea preocupat cu alte părţi ale corpului ei. 

- S-a simțit ca și cum ai fi fost virgină. 

- A trecut ceva timp, răspunse ea. Își sprijini capul pe 
braţul lui și spuse ce avea de spus: Nu vreau ca asta să 
îmi afecteze munca în vreun fel. 

- Bineînţeles că nu, răspunse el. 

- Pentru că, dacă ajunge să o facă... 

-N-o să fie cazul. Suntem prea deştepţi pentru asta. 
Ştiam amândoi că avea să se ajungă la asta. Acum, tre- 
buie să mergem până la capăt. 

- Vom fi amanți când suntem dezbrăcați și parteneri 
de afaceri când suntem îmbrăcați. 

- Perfect, zise el, sprijinindu-se într-un cot. i-am spus 
vreodată cât de mult îmi place de tine? Când nu-mi vine 
să te omor. 

Piper zâmbi. 

-Şi mie îmi place de tine. Mă rog, de cele mai mul- 
te ori, ceea ce e mare lucru. Sunt prea critică la adresa 
masculilor. 

Coop îi prinse uşor un sfârc între degete. 

- După felul în care ai ţipat, tind să cred că masculul 
din mine s-a descurcat destul de bine. 

- Categoric mai bine decât data trecută. 

- Chiar vrei să-mi aduci aminte de asta? 

- Nus chiar așa o fată bună, zise ea, smulgându-i un 
fir de păr. Să nu te prind că mă mai iei vreodată la pal- 
me. Data viitoare nu te iert. 

- O amintire foarte frumoasă. 

Piper îşi plimbă vârful degetelor pe braţul lui. 

- Să știi că, de obicei, nu sunt așa egoistă. Îmi place să 
ofer și să primesc plăcere. 

- Va trebui să mi-o dovedești, șopti el, sărutând-o pe 
gât. Hai la duș să văd ce-ţi poate pielea! 

- Aşa repede? 

- Sunt un adevărat sportiv. Am puteri mult mai mari 
decât muritorii de rând. 

Ea chiar nu avea de gând să îl contrazică în privin- 
ţa asta. O ajută să se ridice și se îndreptară spre scări, 
doar că, înainte să ajungă în dormitor, Piper vru să se 
asigure că se făcuse bine înțeleasă. 

- Ne-am înțeles, da? Fără jocuri între noi. O să facem 
asta până ne plictisim unul de celălalt sau până ce s-o 
trezi vreo nouă vedetă de la Hollywood că vrea să se 
cupleze cu tine. 

Coop începu să râdă și o ciupi de fund. 

- Așa facem. Dar să nu te prind cu polițistul ăla. 

- Nu până nu termin cu tine. 

Baia lui era mai mare decât casa ei. Avea pereți de 
marmură, mai multe capete de duș, iar mânerele de duș 
mobile erau adevărate jucării sexuale pentru un cuplu 
inventiv. lar ei formau, cu siguranţă, un cuplu inventiv. 

- Da, nu ești egoistă deloc, șopti Coop după ceva 
timp, rezemându-se de perete să-și tragă răsuflarea. 

„Poate nu-s egoistă, dar sigur sunt proastă“, își zise 
ea. Dar încercă să își scoată astfel de gânduri din min- 
te. Ştia ce avea de făcut. Își fixase limitele și îi spusese 
clar care erau nevoile ei. În plus, știa că nu voia să aibă 
o relație cu o celebritate de calibrul lui, un zeu bogat, 
un bărbat care era de pe cu totul altă planetă. Ea nu era 
vreo femeie frumoasă sau sofisticată. Nu dădea doi bani 
pe haine și pe cosmetice și nu ar fi știut cum să-și coafe- 
ze părul cu volum nici dacă ar fi avut părul suficient de 
lung. Se simţea atras de ea pentru că era ceva nou. lar 
noul era, prin definiție, ceva temporar. 

Povestea asta nu avea să dureze mai mult de două 
săptămâni. Şi nu avea o problemă cu asta. Două săp- 
tămâni de sex ameţitor sunau perfect. Dar, în timp ce 
se înfășură cu un prosop, simți o umbră acoperinduri 
un colț de suflet, o premoniţie că, odată ce sexul avea să se 
termine, urma să piardă un prieten. Unul dintre cei mai 
buni prieteni pe care îi avusese vreodată. 


capitolul 15 


Luni dimineaţă, primi un telefon din partea unui 
domn care avea un magazin de cartier și care îi văzuse 
anunţul. Acesta o angajă să investigheze ceea ce el cre- 
dea a fi un accident fictiv la locul de muncă în cazul 
unui fost angajat, un tip pe nume Wylie Hill. Piper por- 
ni în partea de sud a orașului, ca să afle mai multe. 

Pilsen era un cartier din Chicago în care majoritatea 
locuitorilor erau americani cu origini mexicane, un loc 
bogat în artă și tradiții. Zări doi bărbați lângă un zid 
pe care era pictată Fecioara din Guadalupe și alți doi 
hipsteri trecând prin zonă. O femeie încălțată în papuci 
de casă ieși din apartamentulsău de la subsol ca să mă- 
ture trotuarul. 

Wylie apăru și el într-un final la o ţigară în fața casei 
în care locuia. Piper era fericită că avea un client nou, 
dar ura genul acesta de urmiriri. În primul rând, era o 
activitate plictisitoare și, în al doilea rând, îi lăsa prea 
mult timp de gândire, mai ales într-o zi ca aceea. 

Ea și Coop petrecuseră mare parte din ziua anterioa- 
ră în pat, și nu se simţise nicio clipă acaparată de golul 
acela pe care îl simţea de fiecare dată când era cu un 
bărbat, de panica aceea care o împingea să caute fel de 
fel de scuze ca să fugă din patul lor. Ea și Coop făcuseră 
sex, dar stătuseră și la poveţti. Îi povestise despre an- 
chetele lui Duke. El îi vorbise despre viața la ţară și des- 
pre grădina lui urbană. Rămăsese surprinsă să afle că 
aveau aceeași viziune despre politică şi religie. Ba chiar 
reușise să scoată de la ea câteva detalii despre copilăria 
ei, detalii pe care ajunsese să regrete că i le împărtășise. 
Vorbiseră prea mult. Îl lăsase să vadă prea mult din ea. 
De acum înainte, avea să-și ia tălpăşița de îndată ce avea 
să vadă că începea să se îmbrace. 

Wylie Hill fie se accidentase cu adevărat cărând acele 
cutii, fie era cel mai leneș om de pe fața pământului, 
pentru că nici măcar nu se ridică de pe scaun. Spre fi- 
nalul după-amiezii, moartă de plictiseală, dădu o fugă 
până la birou și mai lucră puţin la site. Tocmai se pregă- 
tea să plece de la birou și săse întoarcă în Pilsen, când 
se trezi față-n față cu Coop șicu doza lui de testosteron. 
Coop aruncă o privire prin birou, uitându-se la postere- 
le de pe pereţi. 

- Chiar ai un birou. 

- E ceva mai modest decât al tău, dar merge până se 
eliberează apartamentul de lux din Hancock. Piper în- 
toarse cu fața în jos carnețelul cu notițe. Ce cauţi aici? 

- Eram curios să văd cum trăiesc muritorii de rând, 
zise el, apropiindu-se de ea să ia carnețelul pe care încer- 
ca să-l ascundă. 

- Ceva de la psihologul tău? 

Piper intenţionase să păstreze pentru ea cele aflate, 
până când avea să strângă mai multe informaţii, dar 
deja nu mai avea cum să facă asta. 

- Am reușit, în cele din urmă, să dau de urma fostu- 
lui tău barman. S-a angajat la un bar din Bridgeport. 

-Şi nu aveai de gând să-mi spui și mie? 

- Voiam mai întâi să merg să stau de vorbă cu el. Pen- 
tru asta mă plătești, ai uitat? 

- Ai dreptate, zise el, îndreptându-se spre fereastră ca 
să se uite la orhideea din ghiveci, un cadou primit de la 
Amber. Și când ai de gând să mergi să vorbeşti cu el? 

- În seara asta. Începe programul la nouă. O să te sun 
mâine-dimineaţă să te pun la curent. 

- Nu e nevoie. Vin cu tine. Să știi că ai pus prea mul- 
tă apă la floarea asta. 

- Mulţumesc pentru ofertă, dar nu ai face decât să 
complici lucrurile. Hai, pleacă! Am ceva de făcut pentru 
un client nou. 

„Și simplul fapt că eşti aici mă tulbură.“ 

- Super! Vin cu tine. Va fi interesant să arunc un 
ochi la partea asta din viața ta. 

-O să fie foarte plictisitor. 

- Fac eu faţă. 

La început, el chiar făcu bine față. Dar, după câte- 
va ore, deveni din ce în ce mai neliniștit și începu să 
se foiască. 

- Ai și tu ceva de mâncare pe aici? 

- Nu mai e nimic. 

-Ce e asta? întrebă el, uitându-se la Tinkle Belle. 

- O lingură pentru îngheţată. 

- Arată cam ciudat, zise el, încercând să o scoată din 
punga de plastic. 

- Nu-ţi mai băga nasul. Chiar dacă nu o mai folosise 
în ultima vreme... 

ÎL văzu luminându-se la față. Se uită când la punga cu 
Tinkle Bell, când la ea. 

- Am fost întotdeauna curios să ştiu cum pot fe- 
meile să... 

- Ei bine, acum ai aflat. Pune-o la loc! 

Piper parcase la ceva distanță de casa pricăjită în care 
locuia Hill. Începu să se audă muzică de la magazinul 
cu haine second hand din zonă, iar Coop deschise tor- 
pedoul şi începu să se uite înăuntru. După ce se plictisi, 
începu să se joace cu butoanele de pe bordul mașinii. 
Piper îl rugă să se liniştească, sperând că avea să îl poată 
ignora. De parcă ar fi fost posibil așa ceva. 

- De unde știi că e în casă? o întrebă el. 

- A trecut prin faţa ferestrei de câteva ori, zise ea, ară- 
tând cu degetul spre ultimul etaj. 

- Poate rămâne acasă în seara asta. 

- Poate. 

-Şi dacă chiar s-a accidentat la locul de muncă? 

- Atunci, merită să-și primească banii. 

Un motociclist trecu în goană pe lângă ei. Coop 
îşi întinse braţul pe scaun, atirigându-i uşor umărul 
cu degetele. 

-Să ştii că nu trebuie să fie mereu un viking pe 
corabie. 

N-ar fi trebuit să-i povestească despre jocurile lui 
Duke. Trebuia să se reorganizeze. 

-Nuss vreo romantică, dacă la asta te referi. Nu visez 
la un soț iubitor şi la o casă plină cu bebeluși. Mi-a ajuns 
cât am avut grijă de tatăl meu în copilărie. Pe vremea în 
care nu avea voie să se plângă, să plângă sau să admită 
că nu ştia ceva. 

-E de înţeles că tatăl tău a încercat să te protejeze, 
după cele întâmplate cu mama ta, dar nu avea nici un 
drept să-i lase totul mamei tale vitrege. 

Piper ridică din umeri, de parcă nu era ceva 
important. 

- Mama ta cum era? 

-Era neînfricată. Amuzantă. Nu foarte gospodină. 
Destul de diferită de tata. Oarecum ca tine. Doar că ea 
nu era la fel de dulce. 

Piper zâmbi. Uşa de la casă se deschise, şi văzură 
un tip ușor neliniștit, tras la față şi cu părul lung până 
la umeri. Piper tresări. 

- Ele. 

Hill se așeză pe bancă, la lumina felinarului, și îşi 
aprinse o ţigară. Coop se uită ceva timp la el, după care 
se uită la telefon să vadă cât era ceasul. 

-E ca şi cum ai aștepta să se usuce vopseaua, și este 
de-abia șapte seara. 

-Nu te-a obligat nimeni să vii cu mine. 

- Mă aşteptam la ceva mai incitant, 

Şi ea la fel. Wylie se ridică şi începu să se întindă. 
Piper își luă aparatul foto, îl setă și făcu câteva poze. 

- Asta nu dovedește nimic, zise el. 

- Angajatorii vor să vadă că ai fost ia datorie. 

Wylie era la a treia ţigară, când își scoase telefonul 
şi îl duse la ureche, de parcă tocmai îl sunase cineva. 
Spuse câteva cuvinte, își aruncă ţigara și o porni pe 
stradă, mişcându-se puţin cam repede pentru un tip 
accidentat la spate. Se repezi la volanul unei Toyota 
Corolla gri. Piper scoase aparatul foto pe geam și mai 
făcu câteva poze. 

- Putem măcar să ne luăm la întrecere cu el? întrebă 
Coop. 

- Poate data viitoare. 


Piper conducea bine, era atentă şi agilă la volan. 
Observase acest lucru în excursia lor până în Canada. 
Rămase la câteva mașini distanță de Corolla, care o luă 
spre nord, după care coti pe Racine și apoi din nou pe 
Eighteenth Street. În cele din urmă, Wylie parcă pe o 
stradă în construcţii. Coop zări un magazin de băuturi 

alcoolice şi un restaurant mexican, dar nimic altceva. 
Piper parcă şi ea, lăsă aparatul foto deoparte şi își scoase 
telefonul mobil. 

- Stai aici, îi spuse ea, deschizând portiera. Vorbesc 
serios, Coop. Nu vreau să te recunoască lumea. 

Coop ura faptul că ea avea dreptate, dar era o seară 
liniştită, şi erau prea mulți oameni pe stradă ca să riște 
să fie recunoscut. Cu toate acestea, era un cartier rău 
famat, şi nu voia să o lase singură. Se uită la ceas după 
ce o văzu dispărând printre schele. Erau împreună de 
câteva ore, și încă nu-i spusese ce făcuse în ziua aceea. 
Nu avea rost să amâne, trebuia să-i spună, dar deja ştia 
cum avea să reacționeze. 

Începu să bată cu degetele în genunchi şi aruncă 
o privire spre locul în care ea se făcuse nevăzută. Ştia 
că era o fată pricepută, capabilă să-și poarte singură de 
grijă. Probabil avea pistolul la ea. Dar se simți ca un 
fătălău ascuns în mașină, în timp ce ea era acolo, 
de una singură. 

Trecură alte câteva minute, iar Coop deja nu mai 
avea răbdare. Se uită din nou pe bancheta din spate, 
sperând să găsească o șapcă sau ceva care să îl ajute să 
treacă neobservat, dar găsi doar o pereche de ochelari 
de soare mov. La naiba! leşi din mașină. 

Exact atunci o văzu apărând de după colț. Intră repe- 
de în mașină, dar ştia că Piper îl văzuse. 

- Mi se pusese un cârcel, îi spuse Coop când ea intră 
în maşină. 

Piper își dădu ochii peste cap şi porni mașina. 

-Se pare că lui Wylie i-a trecut durerea de spate, zise 
ea, întinzându“i telefonul. 

Coop se uită la poze și văzu lângă restaurantul mexi- 
can un amanet din care Hill ieşea cu un televizor mare 
în braţe. Chiar şi în lumina aceea slabă, reuşise să îl 
fotografieze. Felul în care ţinea televizorul în echilibru. 
Cum îl sprijinea de mașină înainte să deschidă portba- 
gajul. Şi, mai mult decât atât, cum reușise să îl bage înă- 
untru fără prea mare chin. 

-Tipul de la amanet a venit să-i deschidă uşa, zise 
ea. l-am auzit vorbind. Wylie lăsase vorbă că voia un 
televizor nou, iat tipul la sunat să-i spună că are unul 
disponibil. 

- Şi iată că ai rezolvat ancheta. 

- Da, spuse ea, fără să pară prea mulțumită. Am spe- 
tat co să mai dureze câteva zile. 

-Asta păţești dacă te pricepi la ce ai de făcut, îi zise 
el, înapoindu:i telefonul. Ar fi fost mult mai interesant 
dacă ar fi trebuit să-l împuști. 

- Viaţa e nedreaptă. 

Ajunseră la apartamentul lui Hill, și îi mai făcu câte- 
va fotografii în timp ce descărca televizorul. Keith urma 
să ajungă la bar în scurt timp, dar Coop o obligă să facă 
o oprire la Taco Bell, de unde el îşi comandă un burrito, 
iar ea 0 gordita cu vită. Chiar şi cu geamurile lăsate, ma- 
şina mirosea a chili, chimion și a poftă carnală. 

Fusese sinceră cu el. Îi spusese de la bun început că 
folosea bărbaţii pentru sex, dar nu arăta nici pe departe 
ca o devoratoare de bărbaţi, cu ochii ei ca două afine. 
lar el făcuse abstracţie de regula sa de a nu se culca cu 
angajatele. Piper nu era o angajată oarecare. De cele mai 
multe ori, se simţea de parcă el ar fi lucrat pentru ea. 

Piper se şterse la gură. 

_ Asta însemna pentru Duke să mă scoată la restau- 
tant. Taco Bell și Big Gulp. i-ar fi plăcut de el. 

Asta era discutabil. Duke făcuse o greșeală încercând 
să o protejeze Și, în același timp, să o întărească. Coop 
începu să strângă ambalajele. 

-Nu și când vine vorba despre fotbal. 

Piper se uită urât la el. 

_ Bears e oechipă pentru bărbaţi adevăraţi, monștrii 
din Midway. Spre deosebire de băieţii tăi șmecheri. 

-În ciuda faptului că am câştigat de atâtea ori. 

_ Duke nu îşi baza întotdeauna părerile pe fapte. 

-La fel ca tine. Îţi jur că, dacă te mai văd o dată în 
tricoul ăla cu Bears, o să-l smulg de pe tine. 

Cuvintele rămaseră plutind între ei. Coop deja nu 
mai putea suporta şi se apropie de ea. Ea veni spre el, 
dar numai o secundă, după care se retrase. 

-Nu mă face să îți pun cătușe. 

Era o mare pușlama. O pușlama încăpățânată, sexy, 
ambițioasă și amuzantă. 

Încercă să îl convingă să meargă acasă, dar Coop se 
împotrivi, așa că ea cedă, în cele din urmă. 

- Barul este chiar la ieșirea din Bridgeport, îi spuse 
ea, în timp ce se îndreptau spre Halstead. Pe lângă Bub- 
bly Creek. 

- Bubbly Creek? 

-Să nu-mi spui că locuiești în Chicago de atâţia ani 
şi nu ai auzit niciodată de locul ăsta. 

- Am fost cam ocupat. 

-E South Fork din Chicago River, dar nimeni nu-i 
spune așa. Acum o sută de ani, toate companiile care 
se ocupau cu ambalarea cărnii din zona Union Stock 
Yards obișnuiau să-și arunce deșeurile acolo. Am scris 
un referat despre asta pentru un curs de biologie, 
zise ea, uitându-se la el. Referatul e o chestie pe care 
eram obligaţi s-o facem noi, ăștia care chiar mergeam 
la școală. 

Coop îi zise cu accent de cowboy: 

- Habar n-am despre ce vorbeşti. Eram prea ocupat 
să dau raite prin oraş în mașina Corvette roșie pe care 
mi-au cumpărat-o absolvenţii. 

Piper făcu o mutră atât de drăguță, că ar fi vrut să o 
pupe pe năsuc dacă ar fi fost genul acela de femeie. 

- Deci care e povestea cu Bubbly Creek? întrebă el. 

- Cei de la abatoare obișnuiau să arunce resturile de 
animale în apă. Măruntaie, sânge, păr, tot felul de scâr- 
boşenii și tot felul de chimicale. După un timp, apa a 
început să bolborosească de la descompunere. Şi așa şi-a 
căpătat numele. Uneori, mocirla era atât de groasă, că 
puteai să mergi pe ea. Guvernul a băgat o grămadă 
de bani în curățarea zonei, dar în zilele călduroase încă 
bolboroseşte. 


214 Susan Elizabeth Phillips 


-Mama Natură nu iartă așa uşor. 

- Da, aşa sunt femeile. Trase mașina într-o parcare 
prăpădită de lângă o clădire pătrățoasă cu o pancartă 
veche la intrare. 

- Keith a ajuns ca vai de el, spuse ea. 

Trebuia să îi spună, nu avea încotro, 

-Înainte să intrăm, ar trebui să știi ceva... Eram la 
club azi, îmi vedeam de treburile mele, și, când am ieşit, 
am văzut că îmi tăiase cineva cauciucurile, 

- Poftim?! 

Ştia că avea să reacționeze ca o nebună şi nu se 
înşelase. 

- De ce nu mi-ai spus mai devreme? 

Pentru că nu voia să admită că avusese dreptate şi 
că îl atacase cineva în mod voit. Mai rău decât atât, era 
nervos că cineva reuşise să ajungă la el. 

- Poate a fost un gest la întâmplare, zise el. 

- Să nu te mai aud cu asta. 

Începu să îi pună o mulțime de întrebări, după cum 
era de așteptat. Când avusese loc incidentul? Oare văzu- 
se cineva ceva? Văzuse el pe cineva pe alee? 

El îi spuse tot ce ştia, adică nimic. Tony și echipa 
de curăţenie erau în club. Nimeni nu văzuse nimic. Nu 
sunase la poliție. 

- Hai să vedem ce părere are tovarășul tău Keith des- 
pre toată povestea asta, spuse el, cu înverșunare. 

Zăriră un anunţ lângă ușa de la intrare: „Suntem înar- 
maţi“. Ceva îi spunea că anunţul nu se voia a fi ironic. 

Localul duhnea a bere stătută și a fum de ţigară. De- 
corul consta dintr-un bar lung, câteva mese pătrate, o 
podea îngălbenită şi câteva tablouri alese la întâmplare, 
iar piesa How Deep Is Your Love a celor de la Bee Gees 
conferea o ambianţă ciudată. 

Ceilalţi clienți nu ridicară privirea când intrară în 
bar. Keith era la bar, cu spatele la ușă. Piper se aşeză 
la capătul barului. Keith se întoarse cu fața şi îi văzu 
pe amândoi. Rămase blocat. 

-Două PBR!, spuse Piper, demonstrând că nu era 
prima oară când călca pragul unui astfel de local. 

Coop nu mai băuse o asemenea bere de la 14 ani, 
dar acesta nu era genul de local în care să comanzi o 
băutură de fiţe. Keith le aduse două beri. Era netuns 
şi își înălță umărul stâng, cum făcea de fiecare dată 
când încerca să pară dur. La fel făcuse după ce Coop îl 
dăduse afară. 

- Ai venit să faci mişto de mine? întrebă el, aruncân- 
du-le berile pe bar. 

- Prietene, ţi-ai făcut-o cu mâna ta, zise Coop, care 
încă nu îl iertase. 

- Cum fac rost de bani, am de gând să cumpăr locul 
ăsta, îi spuse Keith cu înfumurare. O să-l transform. 

- Baftă! 

Keith începu să şteargă blatul de la bar cu o cârpă. 

- Până nu demult, te-ai fi oferit să mă ajuţi. 

- Ei bine, vremurile acelea au trecut. 

Keith nu ştiuse niciodată să-și ascundă emoţiile, aşa 
că se vedea limpede că era supărat. 

-Ea ce caută aici? întrebă el, făcând semn spre 
Piper. 

- Sunt noua lui iubită, răspunse ea. A trecut și el la 
un model mai bun. 

Prin comparaţie cu femeile de succes din trecutul lui, 
asta nu era tocmai adevărat. Dar nu era nici chiar atât 
de departe de adevăr. 

Keith nici n-o băgă în seamă și își îndreptă atenția 
spre Coop. 

- Ştii de ce mi-e cel mai dor? 

- Ia spune! 

-Mi-e dor să stăm la poveşti. 

Coop ridică din umeri. 

- Să ştii că Taylor a venit cu ideea, zise Keith. O proas- 
tă. Mi-a dat papucii de îndată ce m-am angajat aici. 


1 Pabst Blue Ribbon, bere americană tare, comercializată de Pabst 
Brewing Company (n.red.) 

- Ai fi putut să refuzi, spuse Coop, luând o gură 
de bere. 

Keith începu să râdă. 

- Tu eşti ăla cu etica, ai uitat? Şi eu sunt ăla care dă 
cu bâta-n baltă. 

Piper îşi lăsă berea pe bar. 

- Keith, înţeleg că eşti măcinat de regrete... Dar, săp- 
tămâna trecută, cineva l-a atacat pe fostul tău prieten, 
aici de față. Ce ştii despre asta? 

Keith se arătă de-a dreptul șocat. Făcu din nou 
abstracţie de Piper şi îl întrebă pe Coop: 

- Vorbeşte serios? 

Coop încuviinţă. 

- Și crezi că eu am fost de vină? întrebă el, ridicând 
din nou umărul stâng. 

- Nu chiar, răspunse Coop. 

- Dar eu sunt ceva mai suspicioasă din fire, zise Piper. 
Am auzit că ai încercat să-i dai una după ce te-a conce- 
diat, așa că orice e posibil. 

Keith se făcu roșu la față. 

- Am făcut multe rahaturi la viața mea, dar nu aș face 
niciodată una ca asta. 

Piper interveni în discuţie și îl întrebă unde fusese în 
seara aceea. La bar, la muncă. Şi în după-amiaza aceea? 
Acasă, dormea, n-avea nici un alibi. Dar Coop deja nu 
mai era atent. Oricât de mult ar fi greșit Keith faţă de el, 
nu el era vinovatul. 

În timp ce Piper îşi continuă interogatoriul, Coop își 
bău liniştit berea, încercând să facă o listă cu dușmanii 
săi ascunși. Ce situaţie ingrată! Coop prefera să-și vadă 
inamicii în faţa ochilor, pe terenul de fotbal. 


Coop nu era pasionat de fotbal european, dar Deidre 
Joss îl invitase la Toyota Park, la meciul dintre Chicago 
Fire şi D.C. United, şi nu putea să o refuze. Îi plăcea 
totul la Deidre, de la personalitatea ei la reputația exem- 
plară. Totul mai puţin faptul că îi luă o veșnicie să ia 
o decizie. 

Coop se instală în loja stadionului, de unde o căută 
cu privirea pe Piper, care era drăguță și, în acelaşi timp, 
sexy într-un pulover lălâi portocaliu și o pereche de blugi 
care chiar îi veneau bine. Părul ei ciufulit ar fi arătat ciu- 
dat în cazul altei femei, dar ei i se potrivea de minune. 
Piper nu era disperată după atenţie, ca restul femeilor 
cu care avusese el de-a face, iar relația lor mergea chiar 
mai bine decât s-ar fi aşteptat. O invitase să vină cu 
el la meci chiar după ce se întorseseră de la întâlnirea 
cu Keith. Ea îl refuzase, bineînţeles, motivând că nu 
formau un cuplu, iar treaba asta semăna cu o întâlnire, 
după care se răzgândise şi acceptase. lar Coop ştia de ce 
făcuse asta. Voia să stea cu ochii pe el. Un lucru absolut 
inutil şi înnebunitor. Fusese pe punctul de a-și retrage 
invitaţia, dar nu o făcuse. Aprecia perseverenţa ei, chiar 
dacă era exagerată. 

Când venise să o ia de acasă, Piper îl întâmpinase cu 
o veste proastă. Găsise o grămadă de postări online ne- 
gative despre Spiral, oameni care se plângeau de servire, 
de pahare murdare, de muzică, chiar dacă nimic din toa- 
te astea nu era adevărat. Review-urile păreau inventate, 
iar Piper începuse deja să le şteargă, dar îl avertiză că 
avea să dureze ceva timp. Coop luase foc şi nu se linişti- 
se nici măcar când Piper îi amintise că avea mulți ani de 
experienţă în domeniu. Ea nu înţelegea. Nu avea cum 
să înțeleagă. Coop îşi construise o nouă viaţă, iar eșecul 
era inadmisibil. 

Deidre se despărți de grupul de oameni cu care stătea 
de vorbă și îi întâlni privirea. Sperând din tot sufletul ca 
vestea despre review-urile proaste să nu fi ajuns la ea, se 
forță să schițeze un zâmbet și ieşi în întâmpinarea ei. 


Piper aruncă o privire spre terenul de fotbal prin gea- 
murile lojii private a lui Deidre, dar acţiunea de pe te- 
ren nu reuși să îi distragă atenţia de la puzzle-ul pe care 
încerca să îl rezolve în minte. Nu putea pune piesele 
cap la cap. Atacul, drona și cauciucurile tăiate erau sem- 
ne de premeditare. Însă sabotajul online și pontul fals 

către cei de la Imigrări păreau acte bine gândite. Care 
era legătura dintre ele? 

O auzi pe Deidre râzând în spatele ei la glumele lui 
Coop. Ei doi păreau a se potrivi de minune. Deidre era 
înaltă şi elegantă ca o balerină, iar Coop deborda de 
încredere. Doi tineri frumoși, de succes, perfect în lar- 
gul lor în lumea aceea bogată în care munca îi adusese 
împreună. Deidre era vizibil fascinată de Coop, dar nu 
era deloc genul insistent. 

- ţi place meciul? o întrebă Noah Park, așezându-se 
lângă ea. 

Îl văzuse toată după-amiaza în preajma lui Deidre. Nu 
o sufoca, dar, dacă Deidre avea poftă de un suc proaspăt, 
Noah sărea să îi facă pe plac. Dacă se arăta plictisită de 
o anumită discuţie, Noah apărea să o salveze. Lui Piper 
i-ar fi prins bine să aibă un Noah Parks în viaţa ei. 

- Nu e chiar ca meciurile celor de la Bears, dar, da, 
îmi place, răspunse ea. Pe teren, cei de la Fire reuşiră să 
rateze o şansă la gol. Sunt niște locuri pe cinste. 

- Deidre mai are o lojă la Soldier Field şi una la 
Midwest Sports Complex. 

Unde juca echipa Stars. 

- Să înţeleg că are o pasiune pentru loji? 

Noah începu să râdă. 

- Le foloseşte în afacerile sale, zise el, aruncând o 
privire spre teren. E interesant cum ai reușit să te in- 
filtrezi în cercul lui de prieteni, dat fiind felul în care 
v-aţi cunoscut. 

Probabil încerca doar să o stoarcă de informaţii, dar 
Piper nu avea de gând să-i spună nimic. 

- E plictisit, iar eu sunt o noutate. 

Cei de la Fire reușiseră să înscrie primul lor gol, iar 
Piper îi spuse că mergea să-și ia un hotdog. Toată lumea 
din lojă voia să stea de vorbă cu Coop, așa că de-abia în 
repriza a doua reuși să vină la ea. 

-Tocmai am aflat că Deidre Joss este cea care te-a 
angajat să mă urmăreşti. 

Piper se îmbăţoșă. 

-Ce te face să spui asta? 

- Mi-a mărturisit chiar ea. 

- Vorbești serios? zise ea, puţin prea tare, astfel încât 
câţiva oameni din lojă se întoarseră spre ei, dar Piper 
era extrem de furioasă. După ce o făcuse să jure că avea 
să păstreze secretul, după ce aproape îi distrusese cari- 
era, Deidre Joss îi spusese asta verden față Domnului 
Ochi Aurii? 

Avu mare noroc că exact în clipa aceea îi sună tele- 
fonul. ÎI scoase din buzunar şi se uită la ecran. De ce o 
suna Tony? 

- Coop are iar telefonul închis, îi spuse Tony după ce 
ea răspunse. E cu tine? 

- Da. Vrei să vorbeşti cu el? 

- Nu. Spune-i că avem o problemă serioasă, să vină 
urgent aici. 


Bucătăria era plină de gândaci. Coop nu mai văzuse 
în viața lui așa ceva. Erau cu sutele și începură să se 
împrăștie de îndată ce aprinse lumina. Se împrăștiară 
pe podea, pe masă, pe plită. ÎL găsiseră pe Tony în hol, 
palid la față. 

- Am chemat deja un deratizator. Va trebui să închid 
clubul pentru cel puţin o săptămână. 

Femeia Fantastică aruncă și ea o privire în bucătărie, 
după care își luă tălpășița. 

- Eu plec, zise ea, după care adăugă: Dacă ajung până 
la mine în apartament, te omor. 


Câteva ore mai târziu, Coop dădu buzna în apar- 
tamentul ei. Piper era pe canapea, cu laptopul în 
braţe. Deratizatorul trecuse deja la treabă, dar Tony 
avusese dreptate. Erau nevoiți să închidă clubul pen- 
tru o săptămână. O săptămână însemna cu șapte zile 
prea mult. 

-Sper că te-ai scuturat înainte să intri, zise ea. 

- Halal bodyguard mai ești, îi spuse el, intrând în ca- 
mera de zi. 

- Ai uitat că nu sunt bodyguardul tău? Mi-am făcut 
treaba. 

- După ce ai dat bir cu fugiţii din cauza câtorva 
insecte? 

- Nu sunt mândră de mine, spuse ea. 

Şi iată din nou refuzul acela de a se apăra pentru ori- 
ce percepea ea drept o slăbiciune personală. 

-Am căutat pe internet, zise ea, iar Coop începu să 
se plimbe prin încăpere. Poţi să cumperi sute de gândaci 
de pe internet. Capetele lor decapitate pot supraviețui 
dacă sunt ţinute la frigider, știai? Numai pentru câteva 
ore, ce e drept, dar totuși... 

- Nu, nu știam. Şi aș fi preferat să nu ştiu. 

-O să încerc să iau mâine legătura cu potenţialii fur- 
nizori, dar n-o să-mi fie ușor să aflu cine a dat comanda. 
Poţi să-i cumperi inclusiv de pe Amazon. 

Dar lui Coop nu-i stătea mintea la Amazon. Și nici ei. 

- Acum, că l-am scos de pe listă și pe Keith, zise ea, 
știm amândoi cine e următorul suspect. 

Coop nu o întrebă la cine se referea. Ştia deja. 

Piper își închise laptopul, rămase câteva clipe privind 
în gol, după care se frecă la ochi. 

-E în Miami. 


capitolul 16 


South Beach era un carnaval în toată regula douăzeci 
şi patru de ore din douăzeci şi patru, cu muzică latino, 
clădiri în stil art deco vopsite în culori ţipătoare, femei 
cu păr lung care se plimbau agale pe Ocean Drive, cu 
cercei mari ca niște brățări și costume de baie viu colo- 
rate care se zăreau prin pantalonii scurți, albi. Piper și 
Coop ajunseră devreme la hotelul Setai, de pe Collins 
Avenue, locul perfect pentru cei foarte bogaţi, acolo 
unde Coop rezervase un apartament pe o sumă exorbi- 
tantă cu care Piper ar fi putut să-şi cumpere un set nou 
de anvelope şi un laptop. 

Prinţul Aamuzhir ajunsese de trei zile din Londra în 
Miami, cu tot cu iahtul lui de o sută cincizeci de metri. 
Piper ar fi preferat să se ducă de una singură să stea 
de vorbă cu el, dar Coop se împotrivise vehement, ex- 
plicându-i că nu avea cum să ajungă la Aamuzhir fără 
ajutorul lui. Ea încercase să îl convingă să nu vină, dar 
Coop nu era genul de bărbat care să se ascundă de ina- 
micii săi. 

Coop reuşi foarte repede să facă rost de o invitaţie 
pe iaht, și, la exact o lună de când o prinsese în clubul 
său spionându-l, erau înapoi în orașul său natal. Toată 
lumea îl întâmpină ca pe un erou, de la angajații de la 
aeroport și până la vânzătorii de la restaurante. Piper 
încercă să nu atragă atenţia asupra ei și, în același timp, 
își dădu seama că ar fi vrut să strige în gura mare că era 
iubita lui. 

În timp ce Coop merse să-și facă antrenamentul la 
sala de forță a hotelului, Piper admiră priveliștea spre 
ocean de la ferestrele imense ale dormitorului și se 
schimbă de hainele de călătorie într-o ţinută pe care 
o alesese în grabă de la magazin. Aveau să ia cina cu 
foştii lui coechipieri, o invitaţie de la care încercase să 
se sustragă. 

- O să mă prefac că sunt prietena ta doar când ajun- 
gem pe iaht, îi reaminti ea. În seara asta, o să te vezi cu 
foștii tăi colegi, la ce-ţi trebuie o iubită falsă? 

Dintr-un motiv sau altul, răspunsul ei îl enervase. 

-Nu ești chiar falsă. Avem o relaţie sexuală. 

- Detalii, detalii. 

- Ba vii cu mine, îi spusese el. 

Tocmai ieșea din baie, când Coop se întoarse de la 
sală. Piper se simţi din nou roasă de remușcări. Dacă nu 
ar fi insistat să o ajute să o elibereze pe Faiza, nu s-ar fi 
ajuns la situaţia asta. El intră și se uită lung la ea. 

- De unde naiba ţi-ai luat rochia asta? 

Piper se uită la rochia ei roz. 

- Care-i problema? întrebă ea, asigurându-se că rochia 
era bine legată la gât și că avea încă brățările pe mână. 

Se machiase și dăduse adidașii pe care îi purtase în avi- 
on pe o pereche simplă de sandale. Ba chiar își coafase 
cele câteva șuvițe de păr cu puţin gel. Care era problema 
că își cumpărase o rochie de la H&M în loc să meargă la 
magazinele acelea scumpe? 

-Nu e nici o problemă, zise el, analizând-o din cap 
până-n picioare. Doar că nu te mai recunosc. Arăţi ca 
o femeie. 

Era în mare formă pentru un bărbat dispus să își 
pună viața în pericol înfruntând un prinţ cu influ- 
ență care probabil îi purta ranchiună, dar, de fiecare 
dată când încerca să îi ceară scuze pentru că îl târâse în 
povestea asta, Coop se enerva, așa că îi răspunse pur 
şi simplu: 

- Mă aşteptam să știi deja că arăt ca o femeie. 

- Nu îmbrăcată. Cel puţin, nu adesea. 

Piper îi aprecie sinceritatea. 

-Ştiu cum să mă îmbrac, la fel de bine cum ştiu să 
gătesc. Doar că prefer să nu-mi bat capul. 

-Grație lui Duke Dove. 

- Ce vrei să spui cu asta? 

- De curiozitate, tatăl tău ţi-a spus vreodată că ești 
drăguță? 

- De ce ar fi făcut una ca asta? Nu-i plăcea felul în 
care Coop o studia din cap până-n picioare, de parcă 
ar fi văzut ceva ce ea nu avea cum să vadă. Trebuie să 
încerc să arăt măcar puţin ca una dintre iubitele tale. 
Știu că e cam tras de păr, dar... 

- Nu e deloc tras de păr. 

Discuţia aceea începuse să o întărâte. 

- Sunt haine cumpărate în interes de serviciu, le-am 
cumpărat cu banii tăi, așa că am să ți le înapoiez după 
ce îmi termin treaba. Mai puţin sandalele. lar brățările 
sunt primite de la un fost iubit care e clar că nu mă 
cunoștea absolut deloc. 

- În mod evident, zise el, după care începu să strâm- 
be din nas. Te-ai parfumat? 

- Am găsit o mostră de parfum într-o revistă. 

- Trebuia s-o lași acolo. Miroși foarte bine și fără. 

Și el mirosea foarte bine, chiar și după antrenament. 
Transpirație de bărbat adevărat pe un trup curat. Ar fi 
vrut să rupă tricoul acela ud de pe el și să îl târască până 
în dormitor. Coop se uită lung la ea. 

- Zici că rochia asta îmi aparține. Asta înseamnă că 
pot să o rup de pe tine oricând vreau eu, nu-i așa? 

- Presupun că da. Cu toate că aș aprecia dacă ai putea 
să faci asta după ce îmi termin treaba. 

-O să fie o treabă tare complicată, zise el. 

- Văd, răspunse Piper coborându-și privirea. 

Coop îi zâmbi, dar Piper se simţi din nou vinova- 
tă. Ar fi trebuit să găsească o soluţie prin care să o aju- 
te pe Faiza fără să-l implice pe el. Coop se arătă din 
nou iritat. 

- Piper, termină! Nu m-ai pus să fac ceva ce nu 
am vrut. 

- Știu, zise ea, pe un ton mult prea vehement. 

Coop ridică din sprâncene, reușind să-i citească gân- 
durile cum nimeni altcineva nu fusese vreodată capabil 
să o facă. Piper merse să-și ia telefonul. 

- Te-a sunat cineva din partea prințului. Vrea să tri- 
mită o şalupă după noi mâine, ca să ne ducă la iaht. 

- Nici nu mă gândesc, zise el, dezbrăcându-se de 
tricou. Nu am de gând să-l las pe nenorocitul ăla să 
ne controleze. 

- Exact. Am închiriat deja o șalupă. 

- Nici nu mă îndoiam, spuse el, după care o ridică în 
braţe, lăsând-o cu sandalele în aer. 

Sărutările lui intense îi stricară machiajul, iar rochia 
roz ajunse curând pe podea. Coop ar fi vrut să meargă 
cu ea în duș, dar ea îl trase spre dormitor. 

Făcură dragoste. Nu, nu dragoste. Și, chiar dacă nu se 
ferea de cuvinte murdare, nu făcură nici aia. Era pur 
și simplu vorba despre sex, foarte mult sex, întrun put 
cu vedere la ocean. Ar fi vrut să rămână goală cu el toni 
noaptea. Şi se părea că și el avea aceleași gânduri, pentru 
că îl convinse cu greu să se ridice din pat, 

Foştii lui coechipieri nu se arătară surprinși să îl 
vadă pe Coop cu o tipă care nu apăruse niciodată în 
TMZI. O prezentă pur și simplu drept un detectiv 
particular angajat ca să stea cu ochii pe angajaţii clu- 
bului său. 

Era un grup amuzant. Piper se simţea în largul ei cu 
genul acela de bărbaţi, iar femeile, care erau în mod 
evident curioase în privinţa ei, încercară să o includă 
în discuţiile lor. Dar, fiindcă majoritatea dintre ele erau 
mame, discuţia se axă pe copii, dar pe Piper nu o de- 
ranjă să se uite la poze cu cei mici. În același timp, răsu- 
flă ușurată că ea nu avea astfel de poze în telefonul ei. 
Era clar că ea fusese plecată când se împărţiseră instinc- 
tele materne. | 

Coop nu se feri să o atingă, trecându-i braţul pe după 
umerii ei sau atingându-i urechea. Se simțea mult prea 
bine în compania lui. Odată ce aventura avea să ajungă 
la final, oare ar fi de-a dreptul imposibil să rămână prie 
teni? Poate ar fi putut să-și dea întâlnire la un restaurant 
mexican sau să meargă împreună la meciurile celor de la 
Blackhawks. Ştia că avea să-i fie dor de cel mai bun sex 
din viaţa ei, dar dacă avea să simtă lipsa acelei prietenii 
chiar mai mult? 

Era un gând atât de deprimant! 


Șalupa pe care o închiriase ca să îi ducă pe iahtul 
prinţului sosi în după-amiaza următoare. lahtul se do- 
vedi a fi un monstru cu patru punți, o fortăreață pe 
ocean care l-ar fi făcut invidios până și pe Darth Vader, 
iar, pe măsură ce se apropiau de el, Piper era din ce în 
ce mai neliniștită. Coop părea, în schimb, în largul lui 
şi concentrat. 

~ N-aș fi ratat întâlnirea asta pentru nimic în lume. 

Unul dintre ospătari, pe nume Malik, îi întâmpină 
cu cafea cu aromă de nucșoară și curmale. 


! Site celebru cu noutăți și știri legate de celebrităţi (n.red.) 

- Daţi-mi voie să vă conduc în salonul dumneavoas- 
tră. Vă puteţi schimba în costum de baie, dacă vreți. 
Maiestatea Sa va ajunge în scurt timp. 

n drum spre salonul lor de pe cea de-a doua punte, 
Malik le spuse cum să ajungă la piscină, la cinema sau 
la sala de forță, unde puteau găsi încălțări de sport și 
ţinute sportive, îi asigură el. Trecură pe lângă salonul 
principal, și le arătă scările principale care duceau spre 
apartamentul prinţului, pomenind ceva despre saună, 
un salon de coafură și un salon de masaj. 

Cabina lor avea ferestre care dădeau spre mare și era 
poleită în aur. 

-Nici măcar tu nu ești într-atât de bogat încât să-ți 
permiți o astfel de ambarcaţiune, îi spuse ea. Sau 
mă înșel? 

-Greu de spus, zise el, uitându-se neimpresionat în 
jurul lui. Nu e rău pentru câteva zile, dar prefer să am 
pământul sub picioare. 

După ce se schimbă în costum de baie, Piper se 
înfășură într-o eșarfă cu imprimeu cu dungi ca de zebră 
pe care o găsise în trusa ei cu deghizări. Coop o analiză 
din cap până-n picioare, uitându-se lung la gentuţa ei 
galbenă la care era hotărâtă să nu renunţe. 

-Ce ţii acolo? o întrebă el suspicios. 

- Revista Cosmo și rimelul, ce altceva? 

Coop o ţintui cu privirea. 

- Ai grijă să nu te pierzi cu firea! 

- Tu fä4i griji pentru tine! 

- Aş vrea eu să fie chiar atât de simplu, mormăi el. 

Coborâră la piscină. Puntea era plină cu canapele 
albe și şezlonguri confortabile scăldate de soare. Mesele 
erau ticsite cu platouri cu fructe tropicale, brânzeturi, 
produse de patiserie, nuci și tot felul de sosuri exotice, 
iar barul oferea toate băuturile interzise în regat. Malik 
veni să îi întrebe ce voiau de băut. Coop comandă o 
bere, iar Piper ceru un ceai rece. 

Coop arăta incredibil de bine în pantalonii lui verzi, 
care îi scoteau în evidenţă culoarea ochilor. Se îndreptă 


226 Susan Elizabeth Phillips 


spre piscină și se dezbrăcă de tricou, dezvelindu-și piep- 
tul acela pe care Piper îl adora, nu doar pentru mușchii 
impresionanți, ci și pentru părul de pe piept, care îl fä- 
cea să arate ca un bărbat adevărat. 

Continuă să se uite lung la el și îl văzu aruncându-se 
în piscină. Noul ei costum de baie era negru, dintr-o 
singură bucată, cu două decupaje, una în formă de 
V sub bust și o alta la spate, deasupra posteriorului. Nu 
părea genul de costum de baie în care să te aventurezi 
să sari în piscină. Ar fi preferat ceva mai practic, dar 
era sigură că celelalte iubite ale lui Coop nu optaseră 
niciodată pentru ceva practic. lar astăzi tocmai asta se 
prefăcea a fi: una dintre iubitele lui Coop. 

Brusc, simţi un gol în stomac. Faptul că era iubita lui 
însemna că erau într-o relație, cu potenţial pentru ceva 
mai mult. Dar nu era adevărat. Era un simplu partener 
sexual, angajata lui, bodyguardul lui, fie că el voia sau 
nu să recunoască acest lucru. O iubită inventată. 

Coop ieși din piscină, iar stropii de apă începură să-i 
alunece pe trupul lucrat. Piper ar fi vrut să-l lingă. În loc 
să facă asta, își puse ochelarii pe cap și spuse: 

- Pentru săritura aia, îți dau cel mult un șase. 

- Hai să te vedem și pe tine! 

Asta era dinamica dintre ei: provocări și competiţii. 
Nici unul nu voia să lase de la el. 

Un elicopter apăru deasupra lor. În scurt timp, un 
Airbus negru ateriză pe pista de la proră. 

Prinţul li se alătură la piscină o jumătate de oră mai 
târziu, alături de trei fete tinere — foarte tinere — și fru- 
moase, îmbrăcate în costume de baie minuscule. Cele 
trei fete se retraseră la canapelele de partea cealaltă a 
piscinei, fără să schimbe vreo vorbă cu el sau între ele. 

Piper văzuse poze cu prințul, dar părul lui negru, 
vopsit, şi mustața ciudată îl făceau să pară chiar mai 
neatrăgător în persoană. Avea o broșă aurie la buzu- 
narul cămășii sale albe, iar pantalonii scurţi îi dezgo- 
leau picioarele subțiri. Îi simţi parfumul înecător de la 
o poștă. 

Îl întâmpină pe Coop cu mult entuziasm, ceea ce în- 
semna că fie nu-și dăduse încă seama că fusese tras pe 
sfoară cu un inel fals, fie era un actor foarte bun. Coop 
îl bătu pe spate puţin cam tare, dar îl întâmpină cu un 
surâs cuceritor și charismatic. 

- Mă bucur să ne revedem, Maiestate. Ai o jucărie 
pe cinste! 

Prinţul se uită la el prin ochelarii aceia ciudaţi, colo- 
raţi în partea de sus și transparenţi în partea de jos. 

- După cum poţi vedea, deja nu mai e chiar nouă. 

- Mie mi se pare că arată foarte bine. 

-Nu ai reușit să-i aduci și pe prietenii tăi cu tine? 

- Nu. Soţia lui Robillard tocmai a născut, iar Tucker 
e plecat pe undeva cu nevasta, zise Coop pe un ton care 
lăsa de înțeles că nu suporta ideea ca un bărbat să pună 
nevoile unei femei înaintea propriilor nevoi. 

-Ceva de neiertat, zise el râzând. la spune-mi, prie- 
tene, cum ți s-a părut cadoul meu? A fost la fel de dulce 
cum te-ai așteptat? 

Lui Coop îi luă câteva clipe să înţeleagă la ce se refe- 
rea, după care se arătă vizibil deranjat. Piper interveni 
înainte ca el să se piardă cu firea: 

- Maiestate, este o onoare pentru mine să vă cu- 
nosc, zise ea, făcând o plecăciune care cu siguranță 
l-ar fi amuzat teribil pe Coop dacă nu ar fi fost atât 
de stresat. 

Prinţul îi răspunse pe un ton arogant, care să-i dea 
de înţeles că îi făcea o favoare vorbind cu ea: 

- Domnișoară, sper că aţi găsit tot ce aveţi nevoie la 
bordul iahtului meu. 

- Ah, da. E super. 

Prinţul își îndreptă din nou atenţia spre Coop, ui- 
tând pe dată de ea. 

- Coop, hai să mai stăm de vorbă! Ultima ta vizită 
a fost atât de scurtă. Îţi mai aduci aminte de partida 
împotriva celor de la Titans, când ai dat o pasă proastă? 
Să știi că m-am uitat pe înregistrare și pot să-ți spun 
exact ce ai făcut greșit. 

Piper ar fi vrut să îi rupă gâtul, dar iubitul ei puternic 
îşi recăpătase calmul, așa că ea se duse să stea cu cele 
trei fete. 

Erau niște tipe superbe, cu picioare lungi și sâni 
mari, chiar și fără să fie machiate excesiv, pline de bi- 
juterii și cu o manichiură impecabilă. Nu păreau prea 
interesate să stea de vorbă între ele, dar nu se feriră să 
discute cu ea. 

Două dintre ele erau din Miami și a treia din Puerto 
Rico. Una tocmai terminase liceul, alta era la liceu, iar 
cealaltă renunţase la primul an de facultate. Se cunos- 
cuseră între ele cu trei zile în urmă, când unul dintre 
oamenii prinţului le văzuse pe plajă și le invitase să fie 
„musafirii“ prinţului pentru tot restul săptămânii, ofe- 
rindu-le câte o mie de dolari pe zi. Toate trei se uitară 
cu interes spre Coop. Era clar că nu înțelegeau cum de 
cineva ca ea ajunsese să fie cu el. 

- Suntem amândoi pasionaţi de sport, zise Piper, de 
parcă asta explica situaţia. 

-Şi eu sunt pasionată de sport, zise cea pe nume 
Cierra. 

- Am crezut că o să fie super să petrec o săptămână 
alături de un prinţ, zise frumuseţea din Puerto Rico, 
dar e cam plictisitor. 

- Nu i se scoală fără să se uite la filme porno, îi 
șopti proaspăta absolventă de liceu, singura brunetă 
din grup. 

Piper nu era deloc curioasă să afle detalii scârboa- 
se despre viaţa sexuală a prinţului, dar hotărî să tes- 
teze apele. 

- Coop pare să îl simpatizeze, minţi ea. l-a dat chiar şi 
inelul său Super Bowl. 

Absolventa de liceu își dădu ochii peste cap. 

- Știm. Se tot laudă cu asta. 

- Chiar așa? Adică, nu-și dăduse încă seama că era 
vorba despre un fals? Piper se prefăcu că se joacă cu 
ochelarii de soare. Dar văd că nu îl poartă. Presupun 
că e prea greoi, 

Fata ridică din umeri. 

-Are mâini mici, zise Cierra. 

- Şi nu numai, comentă cealaltă blondă. 

Toate trei începură să râdă, ca niște adevărate 
curtezane. 

-Mi la pus pe degetul de la picior, zise Cierra. 
Aseară. 

- Sunt sigură că vine mai bine decât pe degetele lui 
subțirele, spuse bruneta. 

- Mi-a spus că vrea să-l micșoreze, adăugă Cierra, plic- 
tisită. Ce mă interesează pe mine? 

Piper se prefăcu a-şi aranja breteaua de la costumul 
de baie. Carevasăzică, prinţul încă nu-și dăduse seama 
că avea o copie. Dar bijutierul avea să descopere acest 
lucru şi să-l anunţe pe prinţ. 

Fetele rămaseră din nou tăcute, iar Piper încercă să-și 
facă ordine printre gânduri. Dacă prinţul nu avea nici 
un motiv să creadă că inelul era un fals, atunci nu el 
era cel care îl atacase pe Coop. Dar inelul fals era 
o bombă cu ceas. Ar fi fost bine ca dragul de Coop să îl 
mituiască la prima lor întâlnire cu altceva, dar, nu, sigur 
că nu. Coop se credea invincibil. 

Piper se ridică de pe şezlong. Își legă eșarfa în jurul 
taliei și se îndreptă spre bărbaţi. Se bucură să întrerupă 
prelegerea prinţului despre felul în care fundașii pier- 
deau puncte serioase blocând marcatorii, o greșeală pe 
care mai mult ca sigur Coop și-o corectase în liceu. 

Coop părea încă stăpân pe situaţie. Piper îi puse 
mâna pe umăr.efe 

- Mă duc la sala de sport. Ne vedem mai încolo. 

El se uită curios la ea, dar prânzul tocmai era servit, 
aşa că nu avea cum să plece cu ea. 

De îndată ce coti, Piper trecu pe lângă sala de sport 
şi o luă în sus pe scări. Ajunsă la etaj, dădu peste un 
membru al echipajului. li zâmbi, încercând să pară 
un simplu oaspete dornic să descopere iahtul. 


- Nu pot să cred că lucrezi aici. Totul este atât de 
frumos. 

- Aşa este, domnişoară. 

- E adevărat că există şi un club de noapte? Super! 
Mi-ar plăcea să-l văd. 

- E pe cea de-a treia punte. Vă conduc la lift. 

- Ah, nui nevoie. Mă descurc. Aș vrea să văd mai 
întâi salonul. Cine ştie dacă o să mai am ocazia să vizitez 
o astfel de ambarcaţiune vreodată. 

- Cum doriţi, zise el, făcându-i semn spre etravă. 

În salonul principal, dădu peste un alt angajat care 
aspira cel mai mare covor persan pe care îl văzuse Piper 
vreodată, ceea ce însemna că nu avea nici o şansă să se 
strecoare pe scara principală spre apartamentul privat 
al prinţului. Bărbatul opri aspiratorul şi o salută politi- 
cos. Piper începu să laude ambarcaţiunea și să își dea cu 
presupusul despre cât îl costase pe prinţ să o cumpere, 
după care intră întrun final în lift. Nu exista nici un 
buton care să ducă spre puntea de la nivelul al patrulea, 
așa că merse la etajul al treilea. 

leşi într-o încăpere triunghiulară, cu un ring de dans 
şi cu ferestre cu vedere la mare. leşi pe o ușă care dă- 
dea într-un coridor lung, unde descoperi o ușă de servi- 
ciu, prin care intrau angajaţii. Făcu un pas, dar auzi pe 
cineva pe scara de sub ea. Se grăbi să urce până la etaj, 
încercând să nu facă zgomot, şi se strecură pe un cori- 
dor de serviciu gol, de la puntea a patra. 

Ușa din capătul coridorului dădea într-o bucătărie 
mică. De acolo, ieși în sala de mese, apoi merse până 
ajunse într-o încăpere în care trona un televizor imens. 
Auzi voci în spatele ei. Deschise prima ușă care îi ieși în 
cale și se trezi în dormitorul prinţului. 

Era un dormitor decorat excesiv, cu o oglindă enor- 
mă deasupra patului. Auzi vocile din ce în ce mai tare, 
într-o limbă pe care nu o cunoştea. Se ascunse în ceea 
ce spera să fie dulapul. 

Se dovedi a fi un mic cuier cu pantofi. Se strecură 
în spaţiul dintre ușă și rafturi. Era un spaţiu îngust, 
sufocant, care mirosea intens a mosc, a piele şi a ceva 
foarte dulceag. 

Vocile ajunseseră în dormitor. Muchiile rafturilor 
o înţepau în spate. Dacă aveau să deschidă dulapul cu 
pantofi, avea să fie imediat observată, şi, dacă se întâm- 
pla asta, risca să ajungă pe fundul oceanului. 

Coop avea să se enerveze la culme. 


Coop refuză trabucul pe care i-l oferi Aamuzhir. Unde 
naiba era Piper? Evident nu la sală, căci antrenamen- 
tul ei se rezuma la câteva flotări şi la o tură de alergare 
prin cartier. 

Călătoria aceea fusese o mare pierdere de vreme. 
Aamuzhir chiar se lăudă că făcuse o afacere foarte bună 
dând o servitoare oarecare pe un inel de campionat. 
Oricât de slinos ar fi fost Aamuzhir, nu era el cel care 
încercase să îl atace. 

Prinţul scoase un trabuc din cutia incrustată cu pie- 
tre prețioase de pe masă și îi făcu semn spre fetele de la 
piscină, de parcă ar fi fost niște simple obiecte. 

- Poţi să te bucuri de ele, dacă vrei, prietene. Nu sunt 
așa tinere cum le preferi tu, dar sunt maleabile. 

Coop reuși cu greu să se controleze. Fetele ace- 
lea arătau de 18 ani. Dar, oricâtă satisfacţie ar fi sim- 
ţit dacă îl lua la pumni pe degeneratul ăla, trebuia să 
găsească o modalitate de a-l scoate din viaţa lui, altfel 
Piper avea să-l bată la cap toată viaţa în legătură cu 
inelul acela. 

- Mă tem că nu mai pot să trăiesc așa, zise el. Urmea- 
ză să mă căsătoresc. 

- Voi, americanii, spuse Aamuzhir amuzat. Atât de 
provinciali. 

- Parcă ai fi prietenul meu Pete. Pete nu vrea să se 
aşeze la casa lui. Şi e de părere că nimeni nu ar trebui 
să o facă. 

-Nu toți avem opţiunea asta, zise prinţul, fumân- 
du-și trabucul. 

Lui Coop i se făcu milă de nevestele lui Aamuzhir. 

- Da, Pete e o adevărată figură. Intr-un fel, aș putea 
spune că e mercenar. 

- Mercenar? întrebă prinţul intrigat. 

-A luptat în Africa, în Orientul Mijlociu. Şi cine 
ştie pe unde n-a mai luptat. E pasionat de explozibile. 
Cu cât este mai mare ţinta, cu atât mai bine, zise el, 
după care se dădu mai aproape de prinţ. Ştii, odată a 
aruncat în aer un vas cam de mărimea asta în Golful 
Aden, spuse el, cu un râs forțat. E genul de tip cu care 
merită să fii prieten. Dacă încearcă vreodată cineva 
să îmi facă vreun rău, Pete o să-i vină imediat de hac. 
E sărit de pe fix, dar e un tip loial. 

Aamuzhir îl ascultă pe Coop povestind despre cali- 
tățile distrugătoare fictive ale lui Pete și despre loialita- 
tea pe care i-o purta. Aamuzhir nu era genul subtil, așa 
că fotbalistul avu grijă ca prinţul să nu uite discuţia lor 
în caz că avea să-și dea vreodată seama că fusese tras pe 
sfoară. După ce consideră că spusese tot ce avea de spus, 
se ridică anunțând: 

-Mă duc să mă asigur că logodnica mea nu s-a 
rătăcit. 

Prinţul nu părea prea fericit să rămână singur, dar 
Coop își terminase treaba și nu dădea doi bani pe el. Își 
luă rămas-bun de la fetele de la piscină chiar când Piper 
își făcu apariţia. Era roşie în obraji și respira greu. Ceva 
era în neregulă. 

- Aici erai, iubito, zise el, scoțându-și telefonul ca să-i 
dea mesaj tipului cu șalupa. Știu că te distrezi de minu- 
te, dar trebuie să plecăm. 

- Deja? se smiorcăi ea, ceea ce îi dădu de înţeles că 
şi ea era la fel de dornică să părăsească vasul acela plin 
de proşti. 

- Avem o întâlnire programată cu organizatorul nun- 
ţii, zise el. Ai uitat? 

Piper nu schiţă nici un gest. 

- Din partea mea, am fi putut foarte bine să ne căsă- 
torim la primărie. Dar tu ai insistat pentru porumbeii 
roz și domnișoarele de onoare. 

Coop nu se putu abţine să nu rânjească. Petrecuse 
deja prea mult timp alături de Aamuzhir, așa că o trase 

spre piscină, unde avea de gând să rămână până le ajun- 
gea șalupa. 


Pe şalupă le fu imposibil să discute între patru ochi, 
dar, de îndată ce ajunseră în Setai, Piper încercă să 
se eschiveze. 

-Simt nevoia să fac puţină mișcare. Mă duc la o plim- 
bare pe plajă. Ne vedem mai încolo, zise ea, plecând 
în grabă. 

Dar Coop o apucă imediat de braț. 

-Ce idee bună! Vin cu tine. 

-Nu e nevoie, răspunse ea. De ce nu-i suni un prie- 
ten să vă vedeți? 

- Prefer să nu fac asta, 

- Bine, fie. Oricum nu aveam chef de plimbare. 

- Mai bine, pentru că nu te las să pleci nicăieri. 

Intrară în hotel, dar, în loc să se îndrepte spre lift, 
schimbă direcția. Odată ce ajungea cu ea în pat, avea să 
uite că trebuiau să discute, așa că alese un loc ferit unde 
să stea de vorbă. 


Curtea hotelului, decorată în stil asiatic, era o oază 
de lux, cu canapele joase care păreau să plutească pe 
piscina centrală. În afară de palmieri și de portocale- 
le prezente pe fiecare masă, spaţiul era o înșiruire de 
nuanţe de gri, de la gri petrol, la gri perlă. În depărtare, 
se auzeau doar vocile altor oameni și apa care susura 
în liniște, dar nici măcar pacea care îi înconjura nu o 
linişti pe Piper că totul avea să fie bine. 

Coop se așeză pe canapea, lângă ea. 

- Călătoria asta a fost o mare pierdere de timp, așa 
că nu înţeleg de ce te tot eschivezi de mine. Hai, spune 
odată ce ai de spus! 

- Nu a fost chiar o pierdere de timp, răspunse ea. 
Am mai scos un suspect de pe listă. Dat fiind că prinţul 
încă se mândrește cu inelul tău, nu ar fi avut nici un 
motiv să te atace. 

- Și, cu toate astea, te-ai făcut nevăzută. 

- Am vrut să arunc o privire prin jur. 

-Ce te aşteptai să găsești? 

Piper făcuse tot ce considerase de cuviință, dar Coop 
nu avea să fie de aceeași părere. 

- Dormitorul lui Aamuzhir. M-a băgat în sperieți. 

- Ai intrat în dormitorul lui? răbufni Coop. Când ar 
fi putut să intre careva peste tine? 

Piper ridică din umeri. Reușise să iasă din dulapul 
acela întunecat cu o durere cruntă de spate. Din feri- 
cire, găsise ce căuta înainte ca membrii echipajului să 
se întoarcă. 

-Are tot felul de chestii scârboase în camera aceea. 

-Nu mai trage de timp. 

Băgă mâna în geantă şi scoase eșarfa pe care o folosise 
mai devreme ca să se acopere. Coop se uită lung la ea, 
iar Piper începu să o desfacă, dezvăluind inelul fals. 

Coop sări în picioare. 

-Ce caută inelul ăsta la tine? 

Deja nu mai domnea acea liniște în curte, dar Piper 
îşi reaminti că procedase corect. 

- Una dintre prietenele lui mi-a spus că voia să ducă 
inelul la bijutier, să-l strâmteze. Orice bijutier şi-ar fi dat 
seama că e un fals şi i-ar fi spus. Aşa că lam luat. Știu 
că Aamuzbhir este un nenorocit, dar e un nenorocit care 
valorează foarte mulți bani, şi nu puteam să las povestea 
asta să atârne asupra ta pentru toată viața, 

Coop se uită la ea de parcă ar fi fost de pe altă 
planetă. l 

- Aşa că Lai furat? 

-N-am avut încotro. 

Coop părea mai degrabă îngrozit decât furios. 

-Tu îţi dai seama că, dacă nu își dă seama că tu ţi-ai 
vârât coada, o să se ia de fetele acelea sau de membrii 
echipajului? Cine ştie ce e în stare să le facă. 

- N-o să le facă nimic. 

- N-ai de unde să ştii asta. 

- Ba da, zise ea, întâlnindu-i privirea. Am... am lăsat 
un înlocuitor. 

-Nu înţeleg. 

-Lam lăsat inelul adevărat, spuse ea, în cele din 
urmă. 

Coop o privi nedumerit. 

-E imposibil. Adevăratul inel e în seiful din dormi- 
torul meu. 

Piper nu mai spuse nimic. Rămase acolo, așteptând 
ca el să înţeleagă ce încerca ea să îi spună. 

- Piper..., zise el cu un glas care nu prevestea ni- 
mic bun. 

- Trebuia să fac ceva ca să terminăm cu povestea 
asta, 
- Așa că... 

Piper trase adânc aer în piept. 

— Așa că am luat inelul fals și l-am înlocuit cu cel 
adevărat. 

Coop explodă. 

- Mi-ai spart seiful! | 

-Nu chiar. Duke o învățase despre încuietori, cum 
funcționau, cum puteau fi deschise. La 15 ani, reu- 
şise să-i spargă seiful. Dar, în cazul lui Coop, fusese 
mult mai ușor. Cifrul lui se dovedise a fi numerele pe 
care le purtase pe echipament în liceu, în colegiu și 
când jucase în liga profesionistă. Ea reușise să îl des- 
chidă în timp ce el pregătea cafeaua. Ai o combinaţie 
foarte uşoară. 

-Ai intrat în seiful meu și mi-ai furat inelul Super 
Bowl, zise el, nevenindu-i să creadă. După care l-ai adus 
pe iahtul acelui nenorocit, te-ai strecurat cu el în dormi- 
torul lui și ai înlocuit copia cu inelul adevărat? 

-Nu e ca și cum chiar lai purta, îi spuse ea, din ce 
în ce mai nesigură că procedase corect. Coop, am să mă 
revanşez. Nu știu cum, dar am să mă revanșez. Trebuia 
să rezolv situaţia, pentru binele tău. 

- Deja rezolvasem situaţia! urlă el, făcând câţiva paşi, 
după care se întoarse pe canapea. În timp ce tu dădeai 
marea spargere, eu l-am neutralizat pe inamic. Şi asta 
fără să îi dau inelul meu! 

- Cum adică l-ai neutralizat? 

Coop îi povesti tot, nervos. li spuse despre priete- 
nul mercenar fictiv și despre ameninţarea tacită. Deja 
fumega. 

- Ai întrecut măsura, ești în alt univers. 

- Coop, am vrut doar... 

Coop se lipi de ea; erau față în față. 

- Nu ai nici cea mai mică idee cât m-am luptat pen- 
tru inelul acela. Antrenamentele zilnice. Toate opera- 
ţiile prin care am trecut. Toate casetele la care m-am 
uitat la patru dimineaţa, înaintea tuturor. Discuţiile 
cu antrenorii mei. La naiba, am fost nevoit să studiez 
termodinamică! 

- Coop... 

- Am câştigat inelul acela cu lacrimi de sânge, habar 
n-ai tu. Piper văzu pentru prima oară monstrul fio- 
ros care sălășluia în el. Am jucat meciuri pe caniculă 
şi pe viscol, când deja nu-mi mai simţeam degetele. 
Vrei să ştii cum mă pregăteam să joc pe o vreme atât 
de rece? Îmi băgam mâinile în apă cu gheaţă şi le ți 
neam acolo ca să mă obișnuiesc cu senzaţia. Și mi-am 
păstrat întotdeauna zâmbetul pe buze. Ştii de ce? Pen- 
tru că voiam să câștig. Pentru că voiam să fac ceva cu 
viața mea! 

Piper se ridică iute, cu sufletul la gură. 

- Coop... 

Dar el plecă fără să mai arunce o privire în urmă, 
lăsând-o singură în mijlocul unei grădini feerice, ce mi- 
rosea a portocale şi a lime, 


capitolul 17 


Băuturile din barul sportiv erau ieftine, turiştii erau 
puţini la număr, iar localnicii nu părură să o observe pe 
fata din colţul încăperii care se uita în gol la televizor, 
la meciul de fotbal. Era două dimineaţa. Câţiva bărbați 

veniseră să o abordeze, dar Piper le aruncase o privire 
atât de goală, încât aceștia se grăbiseră să o lase în pace. 

Era extrem de deprimată, aşa că hotărâse să facă ce 
făceau toți detectivii ratați când dădeau de greu. Venise 
să bea. Nu ar fi trebuit să-i ia inelul. Și nici nu ar fi 
făcut-o dacă ar fi fost suficient de deşteaptă să vină cu 
un plan mai bun. Dar nu fusese suficient de deşteaptă, 
nu la fel de deşteaptă ca el. Halal detectiv! Şi, iat-o acum, 
înecându-și amarul în băutură. 

Dădu pe gât cel de-al treilea pahar. Îşi mai coman- 
dă unul. Whisky, dar fără cireşe, portocale, whisky sec. 
Duke Dove nu ar fi făcut niciodată ceva atât de nesăbu- 
it. Dar Duke fusese un profesionist, pe când ea era un 
simplu amator. 

Chelnerul îi aduse băutura. Deja începuse să se ame- 
ţească, dar îl dădu oricum pe gât. Cineva se așeză la 
masă cu ea, auzi scaunul scârțâind pe podeaua de lemn. 
Piper nu ridică privirea. 

- Dispari! 

O mână familiară, fără inele pe degete, trânti o sticlă 
de Sam Adams pe masă. O altă greșeală din partea ei: 
faptul că îl întrebase pe portarul de la hotel despre ba- 
rurile din apropiere. Nu-i trecuse niciodată prin minte 
că dragul de Coop avea să vină după ea. 

Piper ridică privirea spre televizor. 

-Eu nu am spirit de echipă, spuse ea în cele din 
urmă, cu voce destul de puternică. 

- Am observat, răspunse el pe un ton ostil. 

__ Paharul ei avea urme de ruj care nu îi aparțineau. 
Întoarse paharul şi luă o gură. 

-Nu ştiu cum să joc în echipă. 

- Eşti tu împotriva tuturor? 

- Așa am fost dintotdeauna, zise ea, amestecând cu 
degetul în băutură. Dar azi am dat greș. 

- Aşa e. 

-Să ştii că nu încerc să mă scuz. Am făcut o prostie 
pentru că nu mi-a venit o idee mai bună. O să găsesc eu 
o soluţie prin care să mă revanşez. 

Coop rupse eticheta de la bere cu unghia. 

- E exact cu ai spus tu. Nu ai spirit de echipă. 

Piper deja nu mai putea suporta şi dădu să se ridice 
ca să se refugieze în toaletă. Se clătină pe picioare, așa că 
el o apucă de braţ şi o aşeză din nou pe scaun. 

- Nu te purta frumos cu mine, i-o tăie ea. Am făcut-o 
de oaie, știu. 

- Da, așa e, zise el nervos. Asta e partea cea mai grea 
când îţi asumi rolul de lider. Să înţelegi că s-ar putea să 
nu știi întotdeauna ce e mai bine pentru echipa ta. 

- Acum, tot ce știu este că am un client, mă rog, că 
aveam un client care a fost atacat, iar eu nu am nici cea 
mai vagă idee cine e vinovatul. 

Nu era cea mai bună strategie ca să-și păstreze locul 
de muncă, un loc de muncă pe care nu-l merita, iar el nu 
se grăbi să o liniștească. Se ridică de la masă şi spuse: 

- Hai înapoi la hotel! 


Trebuia să se descotorosească de ea. Coop ştia exact 
ce însemna să îţi asumi un risc mare și să dai greș, dar 
Piper făcuse o greșeală monumentală și trebuia să dis- 
pară din peisaj. 

Avionul 747 ateriză pe O'Hare, însă Piper nu se trezi. 
Era o fată impulsivă, dar nu era proastă, se aștepta la 
asta, ştia că nu avea încotro decât să o dea afară. Nu avea 
loc în viaţa lui pentru o șmecheră cu ochii albaștri care 
făcea ce avea ea chef, după cum o tăia capul. 

Şi totuşi, în ciuda faptului că nu avea încredere 
în judecata ei, avea mai multă încredere în ea decât în 
oricine altcineva. Nici o persoană cu care lucrase nu 
se îngrijise la fel de mult de bunăstarea lui. Sigur, 
coechipierii săi și antrenorii ţinuseră la el, dar aveau 
şi ei motivele lor. Piper, pe de altă parte, Lar fi apărat 
cu toată ființa ei şi pe degeaba. Pentru că așa era 
felul ei de a fi. Era o persoană loială până la capăt. 
Pentru că aici ajunseseră. La capăt. 

Avionul opri, iar Piper începu să se trezească. Faptul 
că era amanta lui complica şi mai tare situaţia. Ştiuse 

de la bun început că aventura aceea era o greșeală, dar 
se aruncase cu capul înainte. Acum, nu avea încotro de- 
cât să se despartă de ea și să o dea afară. 

Nu era prima oară când trebuia să ia o decizie difici- 
lä, dar niciodată nu se simţise ca acum. 


Ce-l supără pe Cooper Graham? 

Gândaci! Mii de gândaci au dat iama în Spiral, 
clubul de noapte de fiţe al fostului fundaș de la Stars. 
„Sunt peste tot“, ne-a declarat un partener al lui 
Graham, care vrea să rămână anonim. „Nu am văzut 
așa ceva în viaţa mea.“ 

Clubul este închis, deratizatorii încearcă să ţină 
situația sub control, dar marea întrebare este dacă 
Graham îşi va recupera sau nu clientela. Poate că Spi- 
ral ar trebui să-și schimbe numele în Spirala Morţii? 


Știrea era peste tot pe internet, Piper era la birou, 
cu capul pe masă, încă mahmură. Își amintea vag cum 
căzuse lată seara trecută pe canapeaua din camera de 
hotel, dar foarte clar atmosfera tensionată dintre ea și 
Coop în drum spre aeroport. De-abia dacă schimbaseră 
câteva cuvinte. Şi-ar fi dorit ca el să o concedieze în avi- 
on, ca să scape odată, dar nu o făcuse. Dat fiind faptul 
că fuseseră și iubiţi, trebuia o abordare diferită. Proba- 
bil avea să-i spună să mai rămână o perioadă în aparta- 
ment. Mai mult ca sigur avea să îi ofere o compensație 
generoasă. Gândul că avea de-a face cu o persoană atât 
de mărinimoasă o făcea să se dea cu capul de pereţi. 

Își dădu o palmă peste obraz, ceea ce se dovedi a fi 
o idee proastă, la cât era de mahmură. Până avea să o 
concedieze, trebuia să-și facă treaba, și nu avea de gând 
să se dea în lături. Îi datora măcar atâta lucru. 

Reclamele false din mediul online, un jaf, cauciu- 
cuti tăiate și o dronă. Nu aveau nici un sens. Și cine 
sunase la Imigrări? Avea oare vreo relevanţă? Cât despre 
gândaci... Tony le spusese angajaţilor că închiseseră clu- 
bul ca să repare sistemul de răcire, așa că vestea despre 

infestare nu venise din partea lor. Coop le rezervase o 
cameră de hotel lui Karah și Jadei, unde aveau să ră- 
mână până era terminată curăţenia. Ele două știau ade- 
vărul, dar nu ar fi spus nimic nimănui. Era probabil 
ca vreunul dintre deratizatori să fi dat de știre, dar lui 
Piper i se părea mai plauzibil ca persoana care adusese 
gândacii să fie şi cea care răspândise vestea. 

Doar că nu avea idee cum să procedeze în continuare, 
în afară de a se asigura că aveau să folosească un sistem 
video de securitate mai bun. Îl sună pe Tony ca să vor- 
bească despre asta. Era genul de discuție pe care, până 
în urmă cu câteva zile, ar fi purtat-o direct cu Coop. 

Sâmbătă și duminică nu primi nici o veste de la Coop. 
Nu se putea întoarce la apartament până nu terminau 
dezinsecţia, așa că dormi pe canapeaua de la birou, nu 
doar pentru că nu voia să le deranjeze pe Jen și pe Amber, 
ci şi pentru că era prea deprimată ca să stea în preajma 
altor persoane. 

Luni dimineaţă primi un telefon din partea unei soții 
suspicioase care văzuse broșura ei și, chiar în ziua ur- 
mătoare, Piper avu misiunea neplăcută de a-i confirma 
bănuielile. Duke avusese dreptate. Dacă soţia angaja un 
detectiv, o făcea pentru că deja știa adevărul. 

Ghidându-se după principiul că e bine să faci un 
bine altora, Piper încercă să ajute pe cineva ale cărui ini- 
ţiale să nu fie C.G. Își aminti de problemele lui Jen cu 
Dobitocul Ala și petrecu câteva ore bune pe inter 
net încercând să găsească ceva rău despre el, dar 
fără succes. 

Miercuri primi un telefon din partea proprietarului 
unei firme specializate în curățarea conductelor de aer. 
Bărbatul auzise că Piper se pricepea să îi dea în vileag 
pe angajaţii de doi bani care se prefăceau că se acci- 
dentaseră la locul de muncă. Lui Piper tipul i se păru 
un mitocan, dar hotărî să se ducă la Rogers Park pen- 
tru o discuţie. În drum spre casă, Tony o sună ca să o 
anunţe de redeschiderea clubului care urma să aibă loc 

chiar în seara aceea și să îi spună că avea nevoie de ea 
la datorie. 

- L-ai întrebat pe Coop? zise ea. 

- Ce să-l întreb? 

- Dacă e în regulă să vin în seara asta. 

-De ce n-ar fi în regulă? 

- Nu contează. O să vorbesc eu cu el. 


Își dădu întâlnire cu Coop în biroul lui. Nu i se păru- 
se necesar să se schimbe în hainele de club, așa că veni 
îmbrăcată într-o pereche de blugi și un pulover lălâi gri, 
singurul lucru din garderoba ei care aducea a armură. 

Îl găsi la birou, cu picioarele pe masa de lucru, jucân- 
du-se cu o minge de softball. Toate luminile erau stinse, 
mai puţin lampa de pe birou, care îi lăsă chipul în întu- 
neric. Ridică privirea când o văzu în pragul ușii, după 
care își reîndreptă atenţia spre mingea de softball. 

Piper își făcu curaj și spuse: 

-Nu te mai codi și fă-ţi treaba așa cum trebuie. Știi 
prea bine că trebuie să mă dai afară, și aș aprecia dacă ai 
face-o mai repede, ca să-mi iau gândul de la asta. 

Coop continuă să arunce mingea în aer. 

-Ştiu că îţi cer mult, dar aș avea nevoie să mai stau 
câteva zile în apartament. Promit că după aceea n-ai să 
mă mai vezi niciodată. 

Coop își continuă jocul. 

-O să-i dau toate dosarele mele detectivului pe care îl 
vei angaja să mă înlocuiască, zise ea. Şi chiar insist să-ţi 
angajezi pe cineva, Coop, pentru că povestea asta nu s-a 
încheiat. Ea intenţiona să continue să investigheze chiar 
și după ce Coop avea să o dea afară. li era datoare cu 
răspunsuri. Cu un inel Super Bowl... 

Coop își puse picioarele pe podea, dar orice ar fi avut 
de gând să spună nu se mai auzi, pentru că Jada dădu 
buzna în birou, de data aceasta fără arma Nerf. 

- Mama a avut un accident! strigă ea. E la spital! 

Coop veni degrabă de la birou. 

-Unde e? Ce s-a întâmplat? 

-Nu știu, spuse Jada, printre lacrimi. M-a sunat o 
asistentă de la Urgenţe. Ce mă fac dacă moare? 
- Hai să mergem, zise Coop, luându-și jacheta. 


Merseră cu Sonata ei, pentru că el își dăduse mașina 
împrumut. Lui Karah. 

O găsiră conectată la aparate. Părul ei ondulat era 
înfâșurat în bandajul de la cap, și era la fel de bandajată 
şi la mâna stângă. Era însoțită de doi agenţi de poliţie. 

Jada se aruncă în brațele mamei sale, iar Karah 
tresări. 

- Sunt bine, draga mea. Sunt foarte bine. Karah îl zări 
pe Coop pe deasupra capului Jadei și se întunecă la față. 
Coop, ţi-am distrus mașina. După tot ce ai făcut tu pen- 
tru mine, 

- Nu-ţi face griji, zise Coop. Important este să fii 
tu bine. 

Karah își trecu degetele prin părul Jadei. 

- Nu ar fi trebuit s-o iau. Am încercat să conduc 
cu grijă. 

- Mașinile pot fi înlocuite ușor. Tu nu, zise el. 

Poliţiştii încercau din răsputeri să aibă o atitudine 
profesionistă în fața lui Cooper Graham. Cel mai înalt 
dintre ei îl întrebă: 

-E adevărat că dumneavoastră i-aţi dat voie să folo- 
sească mașina? 

Coop încuviință. 

- Maşina ei nu pornea, iar eu aveam treabă la club în 
seara asta, așa că nu aveam nevoie de ea. 

- Profesoara mea ne-a invitat pe mine și pe alți colegi 
la locuinţa ei din Wadsworth, zise Karah, și îmi doream 
foarte mult să merg. Ar fi trebuit să rămân acasă. Îmi 
pare rău, îi spuse ea din nou lui Coop. 

- Încetează cu scuzele! De-aia am asigurare. 

- Spune-ne tot ce-ţi amintești, zise celălalt polițist. 

- Era întuneric pe drum și nu prea era trafic. Nu mer- 
geam cu viteză, îi spuse ea lui Coop. Jur! 

- Te-am văzut conducând, răspunse Coop cu un zâm- 
bet forţat. Te cred. 

-Am văzut niște faruri în faţa mea, dar nu le-am dat 
importanţă. Totul s-a întâmplat atât de repede. Farurile 
erau din ce în ce mai aproape, și am încetinit. Dar celă- 
lalt șofer a oprit mașina și... Cred că și-a stins farurile, 
pentru că nu se mai vedea nimic. A făcut o manevră 
și a lovit mașina. Foarte tare. lar eu... am pierdut con- 
trolul volanului. Am derapat și am intrat în ceva. În ce 
am intrat? 

- Într-un stâlp, zise polițistul cel înalt, 

Karah duse mâna la obraz. 

- Bărbatul acela care a intrat în mine nici măcar nu a 
venit să vadă dacă sunt bine. 

Piper și Coop schimbară câteva priviri, după care 
Piper veni mai aproape de pat. 

- Ai spus „bărbatul“. Ai apucat să-i vezi faţa? 

- Nu. Nu sunt sigură că era un bărbat. Era un drum 
de ţară, fără prea multe felinare. Era prea întuneric ca 
să văd ceva. 

Piper aruncă o privire spre Coop, care îi făcu semn 
să-şi ţină gura. Ar fi vrut să le spună polițiștilor despre 
atacurile asupra lui Coop, dar își învățase lecţia și ştia că 
trebuia să stea mai întâi de vorbă cu el. 

Poliţiştii continuară să o interogheze pe Karah, dar 
nu avu nimic nou să le spună, doar că i se păruse că 
mașina care o lovise era mare, poate o dubiță. 

Medicii hotărâră să o ţină sub observaţie peste noap- 
te, iar Piper se oferi să doarmă acasă la ea peste noapte, 
ca să rămână cu Jada. 

Coop trebuia să se întoarcă la club pentru inaugura- 
re, iar Piper îl urmă pe holul spitalului. Telefoanele din 
spital, zgomotul monitoarelor, mirosul de medicamente 
şi de boală o duseră cu gândul la săptămânile acelea 
îngrozitoare de dinainte de moartea lui Duke. 

-Vreau să supraveghezi ringul de dans la noapte, 
zise el. 

- Adică... nu mă dai afară? întrebă ea, revenind la 
realitate. 

- Eşti singura femeie agent de pază pe care o am, tăs- 
punse el ursuz. 

Nu asta era întrebarea ei, iar el o știa prea bine. Piper 
se dădu din calea căruciorului cu mâncare. 

- O să-ți urmez sfatul și am să încerc să joc în echipă, 
îl asigură ea. 

- Mă bucur, zise el, în drum spre lift. 

- Îţi dau acum ocazia să-mi spui de ce n-ar trebui să 
le spun polițiștilor despre atacurile la adresa ta înainte 
să fac asta. 

Coop își înfipse cu putere degetul în butonul de 
la lift. 

- Asta îmi sună mai degrabă a ultimatum decât a spi- 
rit de echipă. 

-O iau pas cu pas. 

Coop oftă. 

- Am avut suficientă reclamă negativă cu infestarea 
asta. Nu vreau să ajungă și știrea asta în ziare. 

- Înţeleg. Dar Audiul are geamuri fumurii. Drumul 
era prost luminat. Știm amândoi că tu erai ţinta acci- 
dentului din seara aceasta. 

-Ar fi trebuit să mă aştept la una ca asta, zise el ner- 
vos. Dar, în schimb, i-am împrumutat mașina mea. Ar 
fi trebuit să mă gândesc de două ori înainte să fac asta... 
Ușile de la lift se deschiseră. Nu le spune nimic polițiș- 
tilor. E un ordin. l 

Iar apoi ușile de la lift se închiseră între ei. 


În dimineața următoare, Piper o duse pe Jada la școa- 
lä, după care îl sună pe Eric. Polițistul încă nu se priv- 
sese că Piper nu era interesată de el și acceptă să o ducă 
la depozitul în care fusese transportată mașina. Piper 
fotografie dungile de vopsea neagră pe care misteriosul 
vehicul le lăsase în urma sa, știind prea bine că acci- 
dentul lui Karah fusese singurul lucru care îl convinsese 
pe Coop să nu o dea afară. Nu ştia dacă el se aștepta 

ca ea să lucreze doar în calitate de agent de pază. Dar nu 
avea nici o importanţă. Era hotărâtă să nu renunţe. 

Eric își sprijini cotul de acoperișul mașinii, cu oche- 
larii de soare la ochi. 

-S-a deschis un restaurant nou italienesc pe Clark. 
Ce zici? 

Era un tip simpatic; normal ar fi fost să fie sinceră 
cu el. 

- Eric, nu pot să ies cu tine. 

- De ce... Ă 

- Pentru că sunt o proastă, bine? În loc să îmi pla- 
că de un tip de încredere superb, așa ca tine, m-am 
gândit să mă încurc cu un, cu un... „Cu un tip de încre- 
dere superb precum Cooper Graham...“... Cu altcineva. 
Nu mai sunt cu tipul ăsta, dar am nevoie de niște timp 
pentru mine. După cum spuneam mai devreme, sunt 
o proastă. 

- Cooper Graham, zise el. Știam eu. 

Piper înlemni. 

-Chiar ţi se pare că s-ar putea uita el vreodată 
la mine? 

- De ce nu? 

Nu părea momentul potrivit să dezbată teoria ei cum 
că bărbaţii se simțeau atrași de ea doar pentru că era 
dea lor. 

-O să-ţi fac lipeala cu altcineva. 

Deja erau prea multe lovituri pentru egoul lui. 

- Nu am nevoie să-mi faci lipeala. 

- Nici măcar cu Jennifer MacLeish? Meteorologul 
numărul unu din Chicago? 

-O cunoşti? 

- Da. Trebuia să o convingă pe Jen să iasă cu el. Pu- 
tem să ne mai ajutăm din când în când, nu? 

- Cum adică? 

Sperase să fi intuit corect firea lui ambițioasă. 

- Sunt un cetățean de rând. Pot să merg în locuri în 
care un agent de poliție nu poate; aș putea să-ți fiu de 
ajutor cândva. 

Eric părea interesat. 

- Poate că da. 

-Şi mi-ar plăcea să pot să îţi cer câte o favoare din 
când în când. Accidentul ăsta, spre exemplu... Îmi fac 
griji în privinţa lui Coop. 

Eric nu era doar chipeș, ci şi inteligent. 

- Crezi că persoana care a produs accidentul voia să-l 
rănească pe Coop? 

- Mă gândesc la toate variantele. 

În mod evident, nu la toate variantele. 

- Interesant, zise el, prinzându-și degetele de curea. 
Cât despre întâlnirea asta cu Jennifer MacLeish... 


Fostul angajat de la firma de curăţare a conductelor 
de aer pe care trebuia să îl investigheze locuia cu parte- 
nera lui și cu copiii lor în casa socrilor. Piper îi urmări 
la Brown's Chicken, dar, odată ce intră în restaurant, 
începu să se gândească din nou la Coop. Cel mai proba- 
bil, era la sală, ca de obicei. Oricine ar fi putut să-i ghi- 
cească programul. Nu se putu abţine, așa că se întoarse 
la mașină. 

Îi găsi mașina în parcarea de la sala de sport. Luă un 
cărucior de bebeluși defect pe care cineva îl lăsase în 
drum și începu să se plimbe cu el pe stradă, așa rupt 
cum era. Când Coop ieși în cele din urmă de la sală, îl 
urmări uitându-se în fereastra de la magazinul de mu- 
zică. Căruciorul își servise rolul: Coop nu aruncă nici 
o privire în direcţia ei. 

Îl urmări până acasă la Heath, fără să o intereseze 
dacă o observa sau nu. Odată ce îl văzu intrând în si- 
guranţă, se întoarse la pândă în South Side și îl găsi pe 
angajat în parc, alături de familia sa. 

Se așeză pe o bancă și începu să-i supravegheze. Doar 
mama îl luă în braţe pe cel mic, dar asta nu însemna 
nimic; poate individul nu era un tată bun. Cu toate 
acestea, ceva îi spunea că tipul chiar era accidentat, și, 
după cum era de așteptat, la un moment dat, când cel 

mic se împiedică și căzu, tatăl lui sări să îl ridice, după 
care își duse mâna la spate. 

Proprietarul firmei chiar era un mitocan, și nu se 
arătă deloc mulțumit de ea, de raportul ei și de sin- 
gura poză pe care reușise să o facă. Ar fi putut foarte 
ușor să lungească misiunea mai multe zile, profitând 
de suspiciunile lui, dar, în loc să facă asta, pentru că 
era o adevărată femeie de afaceri, îl convinse că era o 
risipă de bani. 


Câteva ore mai târziu, merse să o ia pe Karah de la 
spital și o duse acasă, unde le pregăti amândurora ceva 
de mâncare. Avea un pansament mai mic la cap și nu 
avea mâna ruptă, doar învinețită. Avusese mare noroc. 

La masă, Jada le povesti despre un referat pe care îl 
scria despre traficul de minori. Karah nu fu prea în- 
cântată să afle că școala religioasă la care studia fiica 
ei avea și materii atât de greu de digerat, dar Jada își 
continuă ideea: 

-Ştiai că există fete, chiar aici, în Statele Unite, fete 
mai mici decât mine care... 

Karah îi dădu părul după urechi. 

- Hai să nu vorbim la cină despre asta! 

- Dar, mami... Jada vorbea cu multă înverșunare. Fe- 
tele astea sunt violate zi de zi de moșii ăștia, iar când 
vine poliția peste ei, le arestează pentru prostituție. Fete 
de vârsta mea! 

Piper citise câte ceva despre traficul sexual cu mi- 
nori, și i se păruse un subiect atât de tulburător, că 
încercase să și-l scoată din minte. Dar reacția acestei 
fete de 15 ani o făcu să îi fie rușine. 

Jada se opri din mâncat. 

- Sunt victimele acestui oribil abuz sexual, și nu e 
normal să fie arestate. Am decis să trimitem scrisori 
la Congres. 

- Foarte bine, zise Piper. 

- Am să scriu și eu o scrisoare, zise Karah, strângân- 
du-i mâna fiicei sale. 

__ După cină, Piper se schimbă să meargă la muncă. 
Îi era groază să se întoarcă la Spiral, îi era groază să 
fie în preajma lui Coop, să riște să fie dată afară. Așa 
cum merita... 

Clubul era plin. Coop și Tony se dăduseră peste cap 
ca să scape de reclama proastă după invazia de gân- 
daci. Băuturi care mai de care mai fine şi o mulțime 
de celebrități care aveau să vină în următoarele zile: 
jucători de fotbal, actori și o frumoasă cântăreață de 
muzică country. 

Jonah o întâmpină pe Piper cu un mormăit și cu o 
palmă pe spate, ceea ce se voia a fi o invitație la pace. Ea 
îi dădu un cot în burtă, dar nu tare, iar Jonah rămase 
toată noaptea în preajma lui Coop, chiar dacă acesta nu 
părea deloc încântat. 

Deidre Joss își făcu din nou apariţia, de data aceasta 
singură. Ea și Coop se făcură nevăzuţi. După o jumătate 
de oră, Piper începu să-și facă griji. 

leși mai întâi pe alee. La recomandarea ei, Tony insta- 
lase noi camere de supraveghere, și găsi Tesla lui Coop 
pe alee. Probabil era în biroul lui. Dar dacă Deidre era 
şi ea acolo? De teamă să nu îi surprindă în birou făcând 
Dumnezeu ştie ce, bătu tare la ușă. Coop veni să-i des- 
chidă și o întrebă nervos: 

-Ce vrei? 

- Un simplu control de rutină. Voiam să mă asigur că 
n-a intrat nimeni peste tine. 

- Piper, tu ești? se auzi vocea lui Deidre. 

Coop deschise larg ușa. Piper o zări pe Deidre în spa- 
tele lui, lângă canapea, cu părul ei perfect, cu pieptul 
ferm, cu pantofii ei cu toc. Ba chiar era îmbrăcată cu o 
rochie roz tip balerină. 

Deidre era exact genul de femeie de succes de care 
Coop se simţea atras; oricine și i-ar fi putut imagina că- 
sătoriți. Deidre avea să-i facă trei copii frumoși, jonglând 
între întâlnirile de afaceri și bucătărie. Piper se întrebă 
dacă el avea să își aducă aminte cândva de aventura lor 
și să se întrebe ce fusese atunci în mintea lui. 


Prima stea a nopții 249 


- Am tot vrut să stau de vorbă cu tine, zise Deidre. 
Intră! 

Piper intră, fără tragere de inimă. 

-Noah mi-a spus că îți datorez scuze, zise Deidre. 
Mia zis cât se poate de direct că ţi-am făcut viața un 
calvar pentru că nu ţi-am dat voie să îi spui lui Cooper 
că eu am fost cea care te-a angajat. 

„Îl cheamă Coop“, zise Piper în sinea ei, dar răspunse 
cu zâmbetul pe buze: 

- Nu-i nici o problemă. 

- Doar că am amenințat-o că o dau în judecată, 
spuse Coop. 

- Vai! Nu pot să cred, zise Deidre îngrozită. Îmi pare 
rău, Piper. Nu am știut. 

Era atât de drăguță, de deşteaptă și de plină de suc- 
ces. Piper o ura. 

Deidre își îndreptă din nou atenţia asupra lui Coop. 

-Trebuie să mă trezesc devreme, așa că mă duc aca- 
să. Mă bucur că am stat de vorbă, zise ea, strângându-i 
mâna, când era clar că ar fi vrut să-l sărute pasional. Sau 
poate Piper își imagina prea multe. Un lucru era cert: 
lui Coop îi plăcea de Deidre. Oare de ce? 

- Piper, te rog să o conduci pe Deidre la mașină, spu- 
se el, strângându-i mâna. Îmi pare rău, Deidre, dar tre- 
buie să mă întorc la treabă. 

- E unul dintre motivele pentru care te admir, spuse 
ea zâmbind. 

Asta, plus abdomenul lui, zâmbetul acela, buzele 
delicioase... „Pe care eu le-am sărutat, spre deosebire 
de tine.“ 

Lui Piper i se făcu rușine de ea însăși. O conduse pe 
Deidre până în parcarea de peste drum, acolo unde își 
lăsase BMW-ul. 

-Chiar nu era nevoie să mă conduci până la mașină, 
îi spuse ea. 

- Îmi place să mai ies la aer. 

- Ştiai că Noah a devenit fanul tău numărul unu? 

-Chiar așa? 

DeZidre se opri şi îi zâmbi. 

_ Efsti prima femeie de care s-a arătat cu adevărat 
interesat după divorţ. 

Pig2et murmură ceva. 

_ (Ca de la fată la fată... E un bărbat de nădejde. Am- 
biţios: Nu știu ce m-aș fi făcut fără el după moartea lui 
Sam. œ poate înflăcăra cam tare, e adevărat, dar ar tre- 
bui s ieși în oraș cu el, poate o să-ţi placă de el. 

-mlu am timp de bărbaţi. 

_ [Din cauza lui Coop? o întrebă ea. Am auzit zvonuri 
cum CĂ între voi e mai mult decât o relație profesională. 

Piger nu se așteptase la asta, 

—]pteresant ce spune lumea. 

-E adevărat? 

_Nlu eşti adepta subtilităților, nu-i așa? 

-Nu de când lam pierdut pe soţul meu. Am aflat pe 
pielea Mea că viața e scurtă, zise ea, mutându-și poșeta 
în cea altă mână și continuând să se uite lung la ea, răb- 
datoare Ei bine? 

PipE! se îndreptă spre BMW. 

_ Cred că deja ţi-ai dat seama că nu fac niciodată 
comesttării la adresa clienților mei. 

_Pot să respect asta, spuse ea, cu telecomanda de 
la mașină în mână. Deschise portiera, după care se în- 
toarse Spre Piper. Dar dacă e adevărat... Să știi că îmi 
place mult de el și o să-ți fac concurenţă. Nu o spuse 
pe un ton afurisit, ci mai degrabă ca pe o informare. 
lar dacă nu e adevărat, spune-i că sunt o tipă relaxată 
şi mintinată. 

Pipet începu să râdă. Poate pentru că rămăsese sur- 
prinsă Sâu poate chiar era amuzată. Ceea ce ştia sigur 
era că Peidre Joss era o forţă a naturii. 

Deidre ieşi din parcare. Piper traversă strada spre 
club, evitând la mustață un Lexus al cărui șofer se cre- 
dea regele șoselelor. Era un sentiment plăcut să ai pe 
cine să te descarci, așa că îi arătă degetul. 


k 

Urmă seara de vineri, iar clubul era și mai aglome- 
rat. ÎL ajută pe Ernie să îi dea afară pe nişte tipi care 
începuseră să devină enervanţi, le porunci chelnerilor 
să nu le mai dea de băut unor dansatori cam prea entu- 
ziasmaţi și înăbuși din fașă o încăierare pe alee. Era un 
agent de pază perfect. Păcat că nu era și un detectiv la fel 
de bun. 

Ajunse frântă acasă. Se dezbrăcă, își luă tricoul cu 
Beats pe ea și merse să se spele pe dinţi. leși din baie și 
auzi ușa de la intrare deschizându-se. Se furişă în camera 

e zi. 

Coop avea pete de machiaj pe mânecă și ruj pe gât. 
Părea obosit, răvășit și nervos. 

- Sunt prea obosit ca să conduc până acasă. 

ÎL văzuse toată noaptea în club, ştia că era obosit, dar 
nu putea să-l lase să intre. 

-Nu poţi să rămâi aici. 

- Ba sigur că pot. E apartamentul meu. 

Începu săși scoată lucrurile din buzunare și să le 
arunce pe masa dintre bucătărie și camera de zi, ceea ce 

reuși să-i distragă atenţia. Îi văzu telefonul, cheile 
și un ambalaj cu ceva scris pe el, probabil un număr 
de telefon. 

Cineva își vărsase băutura pe el: mirosea a alcool. 

- Coop, vorbesc serios. S-a... s-a terminat, reuși ea cu 
greu să spună. Relaţia lor era încheiată. Într-o relație, 
partenerii trebuie să fie pe picior de egalitate, și noi 
nu suntem. 

Coop se uită la pijamaua ei. 

-Îți speli şi tu vreodată tricoul ăla? 

- Bineînţeles. Am mai multe. 

- Normal, mormăi el, trăgându-şi puloverul peste 
cap, umplând aerul cu o mireasmă de parfum. 

Observă o altă pată de ruj pe gât. Nu era ușor să fii 
Cooper Graham. 

Ar fi dat-o deja afară dacă n-ar fi fost accidentul lui 
Karah. Încă putea să o dea afară. 

-Mai auzit? 

- Fac duș, după care mă duc să mă culc, zise el, în 
drum spre baie. Încearcă să nu sari pe mine. 


capitolul 18 


Piper se vâri în pat, stinse lumina și trase cearșaful 
peste ea. Viaţa ei era un dezastru. Avea o relație sexu- 
ală cu șeful ei sau poate cu fostul ei șef, care se putea 
la fel de bine să-i fie și fost iubit. Şi totuși ce căuta 
aici şi de ce se lăsa controlată în felul acesta? Era prea 
deznădăjduită ca să mai fie în stare să găsească un răs- 
puns. Nu avea nici o stabilitate financiară. Practic, avea 
să rămână pe drumuri. Şi se dovedise a fi un detectiv 
de doi bani pentru singurul client care chiar conta 
pentru ea. 

Îl auzi oprind apa de la duş, auzi ușa și îl simţi lun- 
gindu-se în pat. Se mută cât mai departe de el, dar el 
nu făcu nici o încercare să o atingă. Se simţi blazată și 
liniștită în același timp. 

Se trezi în mijlocul unui vis erotic intens. Era udă 
şi doritoare; trupul i se cutremură. Îi simţi greutatea 
trupului, de parcă ar fi fost încă pe jumătate adormit, 
amândoi mai mult animale decât ființe umane. Spre fi- 
nal, erau amândoi treji și muţi, după care se dezlipiră 
unul de celălalt, reușind în cele din urmă să adoarmă 
în nebunia aceea. 


Coop se trezi în dimineața următoare singur și mah- 
mur. Își duse mâna la ochi. Pentru prima oară de la 
inaugurarea clubului, se îmbătase. Băuse câteva pahare 
înainte de ora de închidere, după care alte câteva, până 
ce nu se mai simţi în stare să conducă până acasă. Nu 
fusese niciodată mare amator de băutură; în tinerețe, 
preferase iarba, iar mai apoi berea. Dar seara trecută, 
văzând-o pe Piper plimbândusse prin club, lucrurile îi 
scăpaseră de sub control. 

Brusc, ea era peste tot. Cu ochii pe clienţi, pe servi- 
tori, pe el. Reuşise să ajungă la o înţelegere cu ceilalți 
paznici; acum, era întotdeauna cineva în preajma lui. 
Era mai simplu pentru el să nu stea cu ochii în patru, 
dar nu era obișnuit așa. Doar pentru că nu mai era pe 
terenul de fotbal, asta nu însemna că nu-și putea purta 
singur de grijă. li porunci lui Jonah să-i ia pe ceilalți 
agenți de pază de pe spinarea lui, dar nenorocitu- 
lui ăluia îi era mai frică de ea decât de el, așa că nu 
făcu nimic. 

Ar fi vrut să o dea afară din apartament. Avea nevoie 
de un spaţiu al lui pentru astfel de nopţi. Își voia viața 
înapoi, așa cum fusese înainte să-și bage ea coada. Simţi 
un gol în stomac gândindu-se la toate lucrurile la care 
nu voia să se gândească. Lucruri care se încăpăţânau să 
iasă la suprafață. Fără motiv. Avea tot ceși putea dori. 
Bani. O reputaţie bună. Fizic, era în formă maximă. 
Cât despre Spiral... În ultimele trei nopți de la reinau- 
gurare, clubul funcționase la capacitate maximă. lar 
partea cea mai bună era că Deidre îl invitase la ferma 
ei lunea viitoare. Felul jucăuș în care lansase invitația 
îi dăduse de înţeles că așteptarea luase sfârșit. Lucrurile 
mergeau strună. 

Şi totuși... Nu era fericit. 

Din cauza lui Piper. 

Şi ea avea un vis al ei, la fel ca el. Un scop care o 
mâna zi de zi. O pasiune. Şi atunci de ce simțea că viața 
lui devenise o reflexie aburită în oglinda vieţii ei? 

Piper apăru în pragul ușii îmbrăcată în blugi și cu o 
expresie mohorâtă. Avea încă părul ud; probabil tocmai 
ieșise de la duș, chiar dacă nu o auzise. Rămase acolo, 
uitându-se lung la el. 

- Coop, nu putem continua așa. 

-Vrei să mă lași mai întâi să mă dezmeticesc? zise el, 
așezându-se în fund. 

-Nu fac sex cu bărbaţi care nu mă respectă. 

Asta îl enervă la culme. 

-Şi cine zice că nu te respect? 

- Cum ai putea să mă respecţi după tot ce am făcut? 

- Ştiu şi eu ce ai făcut. 

Sări gol din pat și dădu buzna în baie, aruncându-se 
din nou sub duș. Nu suporta să fie tras la răspundere, și 
exact asta făcea ea. 

Nu o dăduse afară pentru că avea încredere în ea. Nu 
în ceea ce privea inelul lui, asta era clar, dar cu viaţa lui. 
Cumva, Piper reușise să devină motivaţia lui. Poate asta 
explica de ce era atât de nefericit. 

Avea toate hainele curate în birou, așa că ieși în pro- 
sop. Ea îl aştepta, bineînțeles. 

- Îmi pare rău, zise ea. 

-Cred și eu. Uneori, am impresia că exiști doar 
ca să-mi faci mie viața amară. 

- Nu-mi ceream scuze pentru asta. Îmi cer scuze că 
am încercat să port o discuţie serioasă cu tine înainte 
să-ți bei cafeaua, zise ea, întinzându-i o cană de cafea 
aburindă. 

Luă cafeaua şi își dădu seama că ea se uita insistent la 
ceva. La el. La pieptul lui. Era înnebunită după pieptul 
lui. Avea doar prosopul prins în talie. Luă o gură de 
cafea și se lăsă admirat. 

Piper ridică în cele din urmă privirea. 

-Nu înţeleg de ce nu m-ai concediat până acum 
şi nu vreau să cred că mă mai ţii pentru că vrei să 
ne-o tragem. 

Coop se simţi de parcă primi o palmă peste ochi. 

- Poftim? Ai impresia că sunt vreun ticălos? 

- Absolut deloc. 

- Şi atunci, de ce ai spune una ca asta? 

- Pentru că nu îmi vine în minte nici un alt motiv. 

-Vrei să-ți spun eu de ce nu te-am dat afară? Pentru 
că ești cel mai bun agent de pază. 

Rosti cuvintele acelea și ştiu imediat că făcuse o gre- 
şeală. Ea se uită cu tristețe la el, după care îi întoarse 
spatele și plecă. 

O opri chiar când îşi lua geanta și se pregătea să 
iasă. 


Prima stea a nopții 255 


- Piper, vorbesc serios. Dar nu din acest motiv am 
decis să nu te dau afară, zise el, vărsându-și cafeaua pe 
mână. Aveam de gând să te concediez, zise el, punând 
cana de cafea pe masă. Ai făcut o greșeală teribilă și 
m-am enervat. Dar treaba e că... tu ești dispusă să mun- 
cești mult mai mult decât ceilalți. Şi întotdeauna am 
preferat să am astfel de oameni în echipa mea. 

Până în clipa aceea, nu ştiuse clar cum să descrie si- 
tuaţia, nici măcar față de el însuși, dar acum, că spusese 
lucrurilor pe nume, se simţea mai bine. I se păru mul- 
țumită de răspunsul primit, așa că se bucură, după care 
o văzu preocupată și nu se mai bucură. 

- Apreciez cuvintele tale, zise ea. Dar adevărul e 
că nu văd nici o soluţie pentru a duce la bun sfârșit 
treaba pentru care m-ai angajat. Nu ştiu ce să fac în 
continuare... 

-O să-ţi vină ţie o idee. 

- Cum poţi să spui asta? 

- Pentru că te cunosc. 


Încrederea pe care Coop o avea în ea o făcu să simtă 
un nod în gât de care nu reuși să scape tot weekendul. 
Nu voia să îl dezamăgească. Nu putea să îl dezamăgeas- 
că. Şi totuși, se întrebă dacă ambiția ei de ași dovedi va- 
loarea în fața lui Coop era cu ceva diferită față de lupta 
ei neîncetată de a câștiga aprobarea lui Duke. Nu, chiar 
era ceva diferit. Încăpăţânarea lui Duke de a o ţine în 
siguranţă făcuse să îi refuze întotdeauna oportunitatea 
la care tânjea, aceeași oportunitate pe care el insistase 
întotdeauna să și-o asume. Spre deosebire de tatăl ei, 
Coop era dispus să îi ofere oportunitatea pe care Duke 
i-o refuzase, așa că nu putea să-l dezamăgească. 

Luni dimineaţă, se prezentă la sediul central al Stars 
Complex Headquarters în DuPage County. Logoul 
echipei cu trei stele într-un cerc albastru era prezent 
pe, peretele de sticlă al agenţiei de PR. Peretele dădea 
spre coridorul principal al clădirii, acolo unde erau ex- 
puse cele mai importante trofee ale echipei, în vitrine 

luminate, cu geamuri antiglonț. Toți vizitatorii trebu- 
iau să treacă mai întâi pe la recepţia impresionantă, 
din granit. 

Sezonul de fotbal era în plină desfășurare, așa că era 
mare agitaţie în biroul de PR. Telefoanele sunau fără 
oprire, calculatoarele erau toate pornite, oamenii go- 
neau dintr-o parte într-alta. Coop reușise în cele din 
urmă să obțină aprobarea ca Piper să îi verifice cores- 
pondenţa care se adunase în ultima perioadă, așa că o 
ziaristă tânără, îmbrăcată impecabil şi amabilă o invită 
să ia loc la singurul birou gol și îi explică procedura. 

- Noi ne ocupăm de majoritatea scrisorilor din par- 
tea fanilor. Le trimitem cartonașe cu autograful lui, 
răspundem la cele mai frecvente întrebări și avem un 
pachet special pentru copiii care îi scriu. Când primeș- 
te invitaţii la diferite evenimente, discutăm cu agentul 
lui. Chiar dacă e retras din activitate, încă primeşte 
multe scrisori. 

- Inclusiv scrisori neprietenoase? 

-Nu foarte multe. A primit câteva în primul lui 
sezon la Stars, după câteva meciuri slabe. „Valea la 
Miami.“ În genul ăsta. Fanii nu știau că juca atunci 
cu un deget rupt. 

- Şi ce fel de scrisori primește din partea femeilor? 

- Poze în lenjerie intimă sau nud. Le-am văzut pe toa- 
te. Serios. Poţi să începi, zise ea, făcându-i semn spre 
birou. Nu e cazul să te grăbeşti, și spune-mi dacă te mai 
pot ajuta cu ceva. 

- Mersi. 

Piper se așeză în spatele teancului de hârtii, atât scri- 
sori, cât și e-mailuri printate. Majoritatea erau cereri 
pentru autografe şi poze. Unele erau chiar drăguţe. Co- 
pii care îl venerau. Fani care îi urmăriseră cariera de la 
bun început. Dădu peste o scrisoare din partea unui 
bărbat care își pierduse fiul într-un accident de mașină 
şi care își amintea cu drag de faptul că fiul lui era mare 
fan Coop. Piper o puse deoparte ca să i-o arate lui Coop. 

Mai erau și câteva scrisori din partea unor părinți care îi 
cereau sfatul pentru copiii lor talentaţi la sport. 

Şi multe scrisori de la femei. Fotografii însoţite de 
scrisori care să-i dea de înțeles că aveau toate atuurile ca 
să devină următoarea lui iubită: o fire sportivă, o carie- 
ră în modelling, o diplomă în management sportiv, un 
talent special la sex oral. 

Piper căzu pe gânduri, după care observă că atmosfe- 
ra din încăpere se schimbase. Ridică privirea. 

O zări în pragul ușii pe Phoebe Somerville Calebow, 
şefa celor de la Chicago Stars, soţia fostului antrenor 
principal și actualmente președintele echipei Stars, Dan 
Calebow, mamă a patru copii şi cea mai influentă feme- 
ie din NFL, poate chiar din lume. 

Piper sări în picioare când o văzu venind spre ea. 

- Doamnă... doamnă Calebow. 

Phoebe Somerville Calebow se uită lung la ea. 

- Carevasăzică, tu ești detectivul privat pe care l-a 
angajat Coop. 

Faptul că Phoebe Calebow știa despre existenţa ei era 
atât de strigător la cer, încât Piper nu reuși să spună 
nimic, doar încuviinţă din cap. 

- Fundașii mei au obiceiul să se încurce cu fel de fel 
de femei atipice, zise ea. 

Legături care ajungeau în atenţia publicului, iar Piper 
cunoștea poveștile, la fel ca toată lumea din Chicago. 
Cal Bonner era căsătorit cu un fizician de renume inter- 
naţional. Levin Tucker era căsătorit cu o celebră scrii- 
toare de cărți pentru copii. O artistă excentrică făcea un 
cuplu inedit cu Dean Robillard. Şi nu doar fundașii se 
aflau în situaţia aceasta. Cunoscutul atacant al echipei, 
Bobby Tom Denton, era căsătorit cu fosta directoare 
a unei școli britanice. 

Doamna Calebow îi făcu semn să ia loc, după care 
se așeză pe marginea mesei. Chiar dacă nu era tocmai 
tânără, era o blondă frumoasă, cu forme, și nici măcar 
ochelarii nu îi umbreau sexualitatea debordantă. 

- Ce intenţii ai cu băiatul meu? 

Piper nu era obișnuită să se simtă intimidată, dar se 
simţi în prezența doamnei Phoebe Calebow, o adevăra- 
tă zeiţă. Înghiți în sec. 

-Nu am nici un fel de intenţii. 

Doamna Calebow ridică din sprâncenele bine 
conturate. 

- Relaţia dintre noi... s-a încheiat, zise Piper. E strict o 
legătură profesională acum. Am o misiune de terminat. 
Şi... De unde ai aflat despre mine? 

- Sunt întotdeauna cu ochii pe bărbaţii mei, răspun- 
se ea, cu un surâs. Îţi place să citeşti? 

— Dacă îmi place să citesc? 

- Da, cărți. 

- Desigur. Cărţi de aventură, de mister. Romane po- 
liţiste. Mă rog, în ultima lună, nu am mai apucat să ci- 
tesc, am lucrat până târziu, mormăi ea. De asemenea, 
îmi plac biografiile și autobiografiile. Dar numai cele 
despre femei. Ştiu, e sexist din partea mea, dar sunt ge- 
nul de poveşti cu care mă identific. Ah, și îmi mai plac 
cărţile cu reţete. Nu-mi place să gătesc, dar îmi place să 
citesc despre asta. Și cărți despre tennologie, spuse ea, 
încercând să se oprească. 

- Interesant, zise doamna Calebow, ridicându-se pe 
picioarele ei lungi, demne de dansatoarele Rockette. 
Mi-a părut bine, domnişoară Dove. 

Şi ieși din birou, lăsând-o pe Piper tare confuză. 


Piper rămase până după-amiază la birourile celor de 
la Stars; între timp, termină de citit toate rapoartele 
despre Coop. În drum spre mașină, simţi din nou sen- 
timentul acela familiar de frustrare. Nimic din ce citise 
nu îi trăsese semnalul de alarmă. Porni pe drumul cu 
două benzi marcat cu STARS DRIVE, încercând din nou 
să-şi dea seama ce anume îi scăpa, însă fără răspuns, 

În loc să o ia spre est, spre oraș, o luă pe Reagan 
Tollway, spre vest. Nu-l mai văzuse pe Coop de două 
zile, de la noaptea petrecută împreună, dar îl sunase în 
dimineața trecută ca să se asigure că nu avea de gând 

să meargă la petreceri sau să plece singur, de nebun, pe 
undeva. 

- Mă duc acasă la Heath și la Annabelle să mă uit la 
meciul celor de la Stars, îi spusese el. 

Îl întrebase de ce nu mergea la stadion, iar el îi spu- 
sese că ar fi fost incorect față de noul fundaș de la Stars 
ca toate camerele să fie îndreptate spre el. 

- Deidre ne-a invitat pe amândoi la o petrecere la fer- 
ma ei, luni seară, o anunţă el. 

- Sunt sigur că ești încântat. 

- Aş fi şi mai încântat dacă mi-ar spune odată că vrea 
să investească, 

- Să înţeleg că nu ai renunţat la ideea de a-ţi construi 
propriul imperiu? 

- Bineînţeles că nu. De ce întrebi? 

Pentru că nu reușea să și-l imagineze în postura de 
proprietar al unui lanţ de cluburi de noapte, dar își tinu 
gura. De asemenea, nu îi spuse nici că i-ar fi fost foarte 
ușor să obțină și un angajament amoros din partea lui 
Deidre. Dar probabil ştia deja. 

- Îmi place de Deidre, zise ea. Chiar dacă m-a 
concediat. 

-Şi mie îmi place de ea. Mult. 

Lesne de înţeles de ce. 

Piper alese ieşirea spre Farnsworth, apoi o luă spre 
nord. Nu voia să meargă la petrecerea lui Deidre, dar 
nici nu voia să treacă două zile fără să stea cu ochii pe 
el, așa că acceptase să se vadă direct acolo. 

St. Charles era un orășel drăguţ pe râul Fox, la vreo 
şaizeci de kilometri vest de Loop. Ferma familiei Joss 
se întindea spre nordvest, iar intrarea era flancată cu 
coloane de piatră și un gard alb. Frunzele uscate ale 
copacilor care creșteau de-o parte și de alta a aleii cădeau 
pe capota mașinii, în drum spre conacul mare, alb, cu 
două etaje. Îşi parcă maşina între Tesla lui Coop şi un 
Lexus roșu. Părea o fermă funcțională, cu grajd, hambar 
şi padoc. Câmpurile erau arate și pregătite pentru însă- 
mânţarea din anul următor. 

Citise despre astfel de petreceri doar în romane en- 
glezeşti, dar ferma lui Deidre era una în stil american, 
cu o verandă mare și aranjamente colorate de dovleci, 
ştiuleţi de porumb, crizanteme şi câteva ghivece cu kale 
ornamentale pe trepte. Zări două balansoare de lemn 
cu pernuțe în nuanţe de portocaliu și maro de-o parte și 
de alta a ușii verzi de la intrare, deasupra căreia atârna 
o coroniţă cu frunze, seminţe și tărtăcuţe. Totul părea 
desprins din paginile unei reviste. 

Menajera, îmbrăcată într-o pereche de blugi şi un 
tricou alb, veni să o salveze de la depresie. 

- Ceilalţi sunt plecaţi călare, îi spuse aceasta, condu- 
când-o în camera ei, dar se vor întoarce cât de curând. 
Simte.-te ca acasă. 

După ce stătuse la birou toată ziua, se bucură să 
arunce o privire prin hambar şi prin împrejurimi. 
Menajera îi spuse că la fermă cultivau porumb, soia şi 
grâu şi că aveau și o grădină destul de mare cu dovleci, 
varză, broccoli şi sfeclă mangold, precum și o legumă 
de care auzise prima oară când i-o arătase Coop în gră- 
dina lui. În grajd găsi trei boxe pline cu fân proaspăt 
care își așteptau locatarii. 

Îi văzu înainte ca ei să o vadă pe ea. Deidre era călare 
pe un armăsar frumos, între Noah și Coop, care primise 
un armăsar cenușiu. Deidre arăta de parcă ar fi fost gata 
pentru o expoziție de cai, cu ținuta ei impecabilă, părul 
negru prins la spate, șapca de jocheu și pantalonii de 
călărie. Cât despre Coop... Piper nu-l văzuse niciodată 
atât de în largul lui. Corpul lui se mişca la unison cu 
armăsarul său, iar Piper se întrebă din nou cum se făcea 
că un om al cărui loc era, în mod evident, la țară se 
simțea atât de în largul lui la oraș. 

Piper rămase în pragul ușii, iar grăjdarul care până 
atunci stătuse într-un colţ, ascultându-l pe Lil Wayne, se 
ridică să meargă la treabă. Coop descălecă cu naturale 
te. Piper se uită lung la felul în care pantalonii de blugi 
se lipeau de coapsele lui, după care îşi feri privirea. 

Deidre descălecă şi ea, iar Coop o luă pe după 
umeri. Părea un bărbat îndrăgostit, cu părul ciufulit, cu 
zâmbetul pe buze. Piper simţi că îi fuge pământul de 
sub picioare. 

Coop o zări în cele din urmă și își luă mâna de pe 
Deidre. Nu pentru că s-ar fi simțit vinovat, ci ca să îi dea 
frâiele grăjdarului. 

- Păcat că n-ai ajuns mai devreme, Piper! Ne-am dis- 
trat pe cinste. 

- Eşti foarte priceput, Cooper, îl lăudă Deidre. Se 
vede că ai petrecut mult timp călare în copilărie. 

- N-am învățat niciodată să călăresc elegant, zise 
el, dar mă descurc. 

- Eu cred că te pricepi de minune, îi spuse ea, cu 
zâmbetul pe buze. 

Piper simţi că îi vine să vomite. 

De-abia atunci îl observă pe Noah. Jacheta lui de pie- 
le întoarsă și cămașa apretată lăsau de înţeles că el se 
simțea mult mai în largul lui la birou. 

În scurt timp deveni clar că Deidre plănuise o pe- 
trecere foarte restrânsă. Doar pentru ei patru. Piper își 
dădu imediat seama că Deidre încerca să facă pe peţitoa- 
rea. Poate că îi făcea pur și simplu plăcere să combine 
oamenii sau poate spera că avea să se creeze o legătură 
între Piper și Noah, ca să-l păstreze pe Coop doar pen- 
tru ea. Dar o relaţie între Piper și Noah Parker era impo- 
sibilă. Noah era un tip inteligent, iar chipul lui pătrățos 
nu era deloc neatrăgător, dar nu părea câtuși de puțin 
genul amuzant. 

- Deidre, cum ţi-a mers cu recolta de grâu în vara asta 
ploioasă? o întrebă el, aruncând o privire spre pajiște. 

- Mi-e rușine să recunosc că habar nu am. Avem un 
arendaș care cultivă terenul. Soţul meu ştia tot ce mișca 
pe aici, dar eu vin doar să călăresc și să mă relaxez. 

-Sam ţinea foarte mult la ferma aceasta, zise Noah. 
E în familia lui de trei generaţii. 

În drum spre casă, le povesti că ea și fostul ei soţ dä- 
râmaseră vechiul conac și construiseră un altul. Vorbi 

despre Sam scurt și la obiect. Deidre Joss nu era genul 
de femeie care să-și pună pe tavă sentimentele. 

Noah veni lângă ea, iar Piper începu imediat să îl ia 
la întrebări. 

-Sunt sigură că i-a fost foarte greu să-şi piardă soțul 
la o vârstă atât de fragedă. A murit într-un accident cu 
snowmobilul, nu-i aşa? 

- Da, conducea cu viteză. 

- Ce fel de om era? 

- Sam? Un tip relaxat, amuzant. Puțin iresponsabil. 
Toată lumea îl simpatiza. Era și normal. Au fost căsăto- 
riți doar cinci ani. 

- Erau fericiţi? 

Se așteptase ca Noah să refuze să vorbească despre 
asta, dar nu o făcu. 

- Erau înnebuniți unul după altul, dar ea era cea care 
ducea greul. 

Ajunseră în casă, iar Deidre îi anunţă că aveau să ser- 
vească cocktailurile într-o oră, pe verandă. 

- Coop, hai să te conduc în camera ta! 

Cameră care era la mare distanță de camera lui 
Piper. 

Piper se spălă pe faţă și se machie puţin, dar nu își 
schimbă pantalonii și puloverul. Vru să-și ia geanta să-și 
caute telefonul, dar își aminti că îl lăsase în mașină, așa 
că se duse să-l ia. 

Vântul bătea ușor printre copaci. Mirosea a toamnă. 
lubea mireasma aceea. Deja se lăsase întunericul, şi 
zări în lumina felinarului de lângă hambar mașina 
ei, Tesla lui Coop şi mașina Lexus. Se îndreptă spre 
mașini şi observă plăcuța de înmatriculare a mașinii 
Lexus. ARARAT. 

O bufniță trecu în zbor pe deasupra ei și se opri pe o 
ramură, lângă hambar. Întreaga scenă o duse cu gândul 
la o amintire din trecut, doar că nu reuși să o identifice 
precis. Îşi luă geanta și îi dădu mesaj lui Jen să o întrebe 
dacă îl sunase pe Eric. După care se întoarse în casă. 

Îi găsi în jurul focului. Grădina era dotată cu o bu- 
cătărie exterioară cu un grătar, o chiuvetă şi un blat de 
bucătărie și era luminată cu torţe de grădină. Observă și 
o piscină acoperită. Noah părea să-l supună pe Coop la 
un adevărat interogatoriu. 

- ... Şi ai avut parte și de foarte multă reclamă nega- 
tivă. Îmi pare rău că sunt așa direct, dar mi se pare un 
semn de management slab. 

- A fost doar vorba de ghinion, zise Coop. 

- Ştii foarte bine că m-am opus de la bun început, 
zise Noah. Nu mi-a plăcut niciodată ideea de a le oferi 
atât de mulţi bani unor sportivi profesioniști mofturoși 
care au deja o căruță de bani. Nu făceam referire la 
tine, bineînţeles. 

-Dacă ăsta ar fi planul, ai avea toate motivele să 
nu fii de acord, Noah. Dar nu înţelegi mesajul. Spor- 
tivii se retrag cât sunt încă tineri. E adevărat, mulți din- 
tre ei nu vor să facă altceva decât să își cheltuiască banii, 
dar nu ei sunt cei pe care îi am eu în vizor. Eu vreau să 
lucrez alături de cei deştepţi, ambiţioşi, gata să accepte 
o provocare nouă, dar care nu sunt dispuși să intre în 
faliment. Ca ei sunt mulți. 

Deidre rămase tăcută, ascultându-i. 

- Este o investiție prea riscantă pentru noi, zise 
Noah. Nu suntem familiarizați cu industria, nu înţe- 
legem piaţa. 

- Vrei să-mi spui că înţelegeai piața sistemelor de pu- 
rificatoare de apă din China când ai investit în afacerea 
aceea? o întrebă Coop pe Deidre. O afacere devine şi 
mai interesantă când sunt la mijloc câteva riscuri calcu- 
late, nu crezi? 

Deidre îşi expuse pentru prima oară punctul de 
vedere: 

- Îmi place ideea de a ne aventura în industria aceas- 
ta, chiar dacă Noah are niște argumente valide. Sin- 
gurul lucru care încă mă face să ezit e că știu că rareori 
se înșală. 

- Ei bine, de data asta, se înșală, insistă Coop. Deidre, 
îți sunt recunoscător pentru ospitalitatea ta și, oricât de 
mult mi-ar plăcea să lucrăm împreună, am să te rog să 
iei o decizie. Îţi mai las câteva zile de gândire. După care 
va trebui să iau legătura cu altcineva. 

Coop nu voia să lucreze cu altcineva. Piper știa că 
Deidre era singurul partener de care era interesat. 

Deidre nu se arătă deloc intimidată, ci spuse 
zâmbind: 

- Nu cred c-o să fie nevoie de atât timp. 

- Piper! zise Noah ridicându-se. Vrei ceva de băut? 
Un cocktail? Un pahar de vin? 

- O bere, zise ea, ieșind la lumină. Ce bere bea și 
Coop. 

-Se pare că voi doi aveți multe în comun. Nici nu e 
de mirare că vă place să lucraţi împreună, spuse Noah, 
îndreptându-se spre bar. Chiar mă gândeam la asta. 
Dacă tot pari a fi confidenta lui Coop... 

I se părea ei sau încerca să îi spună ceva? Noah scoase 
o halbă rece din frigider. 

-Ştim că este un foarte bun jucător de fotbal, dar 
crezi că este și un bun om de afaceri? 

De-abia atunci Deidre se arătă ușor iritată: 

- Cum se presupune că ar putea să răspundă la între- 
barea asta? 

- Direct, cum o face de obicei, zise Noah. Piper îl 
cunoaşte mai bine decât noi, iar eu îi respect opinia. 
Deci, Piper? Crezi că are Coop capacitatea de a domina 
această industrie? 

- Din punctul meu de vedere, Coop are toate şansele 
să reușească în orice și-ar propune, răspunse ea, cu bä- 
gare de seamă. 

Noah se apropie de ea cu halba de bere. 

- Dar crezi că ar trebui să-şi pună în cap să conducă 
un lanţ de cluburi de noapte? Ceti spune instinctul? 

„Nu. În nici un caz.“ 

Coop se uită lung la ea, parcă citindu-i din nou gân- 
durile. Piper acceptă halba de bere. 

- Nu am de gând să pun la îndoială planurile lui 
Coop. Pot doar să vă spun că nu o să găsiţi pe cineva 
mai cinstit și mai muncitor decât el. 

Brusc, apăru menajera, vizibil afectată, și era limpede 
de ce. Doi agenţi de poliție apărură în spatele ei. 

- Deidre, domnii sunt de la departamentul de poliție 
din St. Charles. 

Piper sări în picioare. Deidre părea intrigată. 

-Cu ce vă putem ajuta? 

Cei doi agenţi nici măcar nu se uitară la ea, ci direct 
la Coop. 

- Domnule Graham, trebuie să veniţi cu noi. Avem 
un mandat de arestare pe numele dumneavoastră. 

Noah făcu un pas în faţă. 

- Nu se poate una ca asta. De ce este acuzat? 

- De hărțuire sexuală, răspunse polițistul. 


capitolul 19 


Mandatul de arestare fusese eliberat în Chicago. 
O femeie susținea că el o hărțuise sexual în club, mier- 
curi seară. 

Deidre îl privea cu ceva ce aducea a dezgust. 

- Nu fi bleagă, o certă Piper. Coop nu e vinovat. Ci- 
neva i-a întins o capcană. 

Coop se uită lung la ea, cu o expresie indescifrabilă 
pe chip. 

Poliţiştii îi puseră cătușe, ceea ce ar fi întristat-o pro- 
fund pe Piper dacă n-ar fi fost atât de nervoasă. Puse 
mâna pe telefon și își sună avocaţii înainte ca maşina de 
poliţie să iasă din curte. 

Deidre își luă ceva de băut, cu mâinile tremurânde. 

- Nu... nu-l văd în stare de așa ceva. 

- Sportivii profesionişti se cred întotdeauna mai pre- 
sus de lege, zise Noah cu aroganță. Cu cât descopăr mai 
multe lucruri despre viaţa lui Cooper Graham, cu atât 
mă conving mai mult că nu e pentru noi. 

Exact în clipa aceea Piper îşi aminti tot. 


ARARAT 


Coop fusese arestat într-o suburbie, nu în oraș, așa că 
avea să dureze câteva ore până să achite cauțiunea 
şi să fie eliberat, dar Piper nu avea să-l aștepte la 
secţia de poliţie. În schimb, se îmbrăcă într-un hanorac 
negru şi pătrunse prin efractie î în casa lui Noah. 

Nu îi luă prea mult să spargă yala, dar casa impună- 
toare de pe Streeterville era dotată cu alarmă, care se 
declanșă imediat, ceea ce însemna că avea doar câteva 
minute să cerceteze zona înainte ca poliția să dea buzna 
peste ea. 

Interiorul mirosea a vopsea proaspătă. Luminile 
aprinse pe hol și în camera de zi erau suficient de puter- 
nice cât să vadă pe unde mergea. 

ARARAT. 

Era aceeași plăcuță de înmatriculare pe care o zări- 
se marți noaptea, după vizita lui Deidre la club, atunci 
când Piper mersese să o conducă la mașină. Pe când 
traversa strada să se întoarcă în club, un Lexus roșu o 
ratase la mustață, așa că îi arătase degetul mijlociu. Un 
Lexus cu ARARAT la plăcuța de înmatriculare. Miste- 
rul fusese elucidat. 

Noah era vinovatul. 

Noah Parks o urmărise în seara aceea pe Deidre la 
club. Poate era îngrijorat în privința ei, dar Deidre pu- 
tea foarte bine să-și poarte singură de grijă. Cel mai pro- 
babil, nu voia să o scape din ochi. Și, după felul în care 
îl văzuse comportându-se față de ea și după antipatia lui 
evidentă la adresa lui Coop, era clar de ce o făcuse. 

Minutele se scurgeau prea repede. Nu îi găsi laptopul 
în birou. O luă la fugă pe scări și căută prin dormitoa- 
re. Parks era mult prea obsedat de muncă pentru a nu 
avea un laptop acasă, dar unde era? Și ce avea să găseas- 
că în el? Reuşise să îi fure telefonul chiar după ce ple- 
case poliția şi se furișase cu el în baia de la etajul întâi. 
Asemenea multor oameni ocupați care stau tot timpul 


Prima stea a nopții 267 


pe telefon, Noah nu se sinchisise să își pună parolă, așa 
că ea reușise în scurt timp să găsească câteva informaţii 
interesante. Doar că avea nevoie de ceva mai mult și nu 
putea rămâne pentru totdeauna în baia lui Deidre. Lă- 
sase telefonul în curte, ca el să creadă că îl uitase acolo, 
le spusese că nu mai putea rămâne peste noapte și pleca- 
se degrabă spre oraș ca să organizeze prima sa spargere. 

Cobori din nou la parter, stresată de zgomotul alar- 
mei. Nu mai putea să rămână. Hotări să facă o ultimă 
încercare. O luă la fugă prin camera de zi, prin birou. 
Nu găsi nimic. Trebuia să își ia tălpășiţa înainte să apară 
poliția. Trecu din nou prin bucătărie. Şi îl văzu. Pe bla- 
tul de la bucătărie. Îl luă imediat, ieși pe uşa din spate și 
alergă pe alee spre mașină. 

Odată ce ajunse înapoi în birou și se opri din tre- 
murat, îşi făcu o cafea foarte tare, ca săşi revină. După 
care se așeză la birou și începu să facă o copie a hard 
drive-ului laptopului. 

O oră mai târziu, reuși să îl acceseze. 


Îi sună telefonul. Înălță capul și se chinui să răspun- 
dă. Era opt dimineaţa. Dormise doar o oră. 

- Da? mormăi ea. 

-Mä bucur să văd cât de mult îţi pasă de mine. 

Tonul ţâfnos din glasul lui Coop o linişti mai mult 
decât orice. 

- Mda, ei bine, am fost ocupată, dar l-am sunat ieri 
pe avocatul tău, nu? 

Luă o gură de cafea rece și se cutremură. 

- Nu mă întrebi nimic? 

- Despre ce? replică ea, frecându-se la ochi. 

- Am fost acuzat de abuz sexual! exclamă el. Am fost 
nevoit să plătesc cauţiune ca să ies din închisoare! 

- Ah, da. 

- Ţi se pare o glumă? 

- Termină, zise ea, pentru că furia pe care de-abia reu- 
şise să o stăpânească ieși la suprafață. Mii de femei sunt 
violate și nu au curajul să spună nimic pentru că le este 

teamă că vor fi acuzate că mint. Şi apoi se întâmplă ceva 
de genul ăsta. Nu mai suport, Coop. Îţi jur că am să-i 
vin de hac tipei care te-a acuzat. 

Urmă o pauză atât de lungă, încât crezu că îi închise- 
se telefonul în nas. După care îl auzi tuşind. Vorbi pe un 
ton ciudat, încordat. 

- Mulţumesc. 

- Cu plăcere. 

- Ce mai știi? întrebă el, și nu în genul „Ce ai mai 
făcut?“, ci, mai degrabă, „Dă-mi raportul“. 

- Sunt ocupată. Te sun eu mai încolo, zise ea, după 
care își închise de tot telefonul. 

Halal muncă de echipă! Începu să-și maseze gâtul și 
îşi îndreptă atenţia spre laptop, unde citi mai multe ştiri 
despre arestarea lui Coop. Nedreptatea aceea o trezi ca 
un duș rece. 

În folderul „coş de gunoi“ de pe laptopul lui Noah, 
găsi un e-mail de la Bendah's Bug Farm. „Mulţumim 
pentru comandă...“ Oricât de mult se bucurase să gă- 
sească acel e-mail, urmă ceva și mai interesant. Când îi 
verificase telefonul, văzuse un număr la care obișnuia 
să sune târziu în noapte, uneori chiar și pe la două di- 
mineaţa. Erau atât de multe apeluri către acest număr, 
încât își încălcase principiile şi dăduse iama în casa lui 
ca să îi fure laptopul, un laptop în care spera să găseas- 
că și mai multe informaţii despre viața secretă a lui 
Noah Parks. 

După câteva ore de cercetări în mediul online, reuși 
să găsească ce căuta: numele persoanei care avea acel nu- 
măr de telefon. Ellen Englley, care își schimbase numele 
în Rochelle Mauvais. Nu găsise nici o poză în telefonul 
lui, dar laptopul pe care îl furase era plin de fotografii. 
Cu o blondă tânără și foarte frumoasă. Fata apărea în 
câteva poze cu Noah, dar majoritatea erau cu Rochelle/ 
Ellen singură și... goală. După care, spre zori, dădu peste 
ceva cu adevărat surprinzător. Un transfer misterios de 
zece mii de dolari din urmă cu două zile. 

Încă era mânată de adrenalină. Nimic din tot ce fă- 
cuse de când își deschisese agenţia și până acum nu îi 
adusese o satisfacție mai mare decât ce reuşise acum să 
descopere cu mâinile ei şi cu o tastatură. Dar sentimen- 
tul acela de reuşită nu o putea face să uite că Noah Parks 
nu era singurul care încălcase legea. 

Ridică privirea spre posterele sale cu True Detectives. 
Nu se văzuse niciodată în postura aceasta, dar chiar asta 
ajunsese să facă. Făcuse abstracţie de propriile princi- 
pii şi de rigorile legii, de parcă ar fi fost mai presus de 
ele. Ştia că, odată ce povestea aceasta avea să ajungă la 
bun sfârşit, trebuia să se supună unui proces neplăcut 
de introspecţie. 

- Nu zic să-mi spui cum o cheamă, îi spuse ea lui Eric 
câteva clipe mai târziu la telefon. Tot ce te rog e să-mi 
spui dacă femeia care l-a acuzat pe Coop este cea pe care 
o bănuiesc eu. Am nevoie de un simplu da sau nu. 

Eric reveni cu un telefon după câteva minute. 

- De unde ai făcut rost de informaţia asta? 

În loc să îi răspundă, Piper îi dădu adresa lui Ellen/ 
Rochelle, și își dădură întâlnire la ea acasă într-o jumă- 
tate de oră. 

Interviul cu Ellen fu scurt și dur. Aflară că Ellen 
începuse să lucreze ca escortă ca să își plătească studi- 
ile, dar descoperise în scurt timp că avea mai multe 
şanse să îşi câștige existența în acest fel decât cu o di- 
plomă de licenţă în comunicare. Noah era unul dintre 
primii ei clienţi. Chiar dacă Piper nu putea dovedi că 
cei zece mii de dolari pe care Noah îi transferase ajun- 
seseră în contul lui Ellen, știa destule amănunte încât 
să se poată preface, aşa că Ellen se pierdu cu firea şi 
recunoscu că minţise în privința lui Coop. 

„Asta e pentru toate femeile care au spus adevărul, 
dar nimeni nu le-a crezut“, își spuse ea în timp ce Eric o 
conduse pe amanta lui Noah la mașina de poliţie. 


Deidre se întorsese și ea în oraș. Piper o sună şi sta- 
bili o întâlnire la biroul ei la ora 15.00. Apucă să facă 

duş şi să se schimbe. Pe drum, își imagină mulţimea de 
reporteri adunaţi în faţa casei lui Coop şi își dori să se 
repeadă asupra lor. Dorinţa ei arzătoare de a-l proteja 
o sperie. Încercă să își facă ordine în gânduri pentru 
întâlnirea cu Deidre, dar era atât de obosită, că o luă, 
din obișnuință, pe Lincoln Square. Şi acolo, așezat pe 
o bancă lângă fântână, zări un domn mai în vârstă care 
avea pe cap casca celor de la Viking. 

O cască cu coarne pe care obișnuiau să o poarte fanii 
echipei Minnesota Vikings. 

Chiar dacă se grăbea, în loc să își vadă de drum, trase 
mașina într-o zonă marcată cu „PARCARE INTERZISĂ“, 
sări din maşină şi porni în fugă spre el. El o zări de-abia 
când era la câţiva metri de el, după care sări de pe bancă 
şi o luă la sănătoasa. Piper îl prinse din urmă şi strigă: 

- Poliţia! 

Descoperi cu tristețe că era foarte ușor să continui 
pe drumul acesta odată ce încălcaseși regulile. De în- 
dată ce ajunseră față-n faţă, își dădu seama că nu era 
vorba despre Howard Berkovitz. Bărbatul acela era tras 
la față şi avea părul mai încărunţit. Dar erau cam de 
aceeași înălțime și cam de aceeași vârstă, iar asemănarea 
era izbitoare. 

- Nu am făcut nimic, spuse el, cu accentul puternic al 
cuiva care se născuse și crescuse în Chicago. 

- Ştiu, răspunse ea pe un ton calm, ca să îi dea de 
înțeles că nu îi voia răul. Şi să știi că nu sunt agent 
de poliţie. 

- Şi atunci, de ce fugi după mine? Te ştiu. Tu eşti cea 
care m-a fugărit și acum vreo două săptămâni. 

-E o poveste lungă. Nu vreau să-ţi fac rău, promit! 
Îmi dai voie să-ţi explic la o ceașcă de cafea? 

- Nu-mi place să vorbesc cu alți oameni. 

- Tu nu trebuie să zici nimic. Te rog. Sunt nedormită, 
am avut nişte zile groaznice, chiar aş vrea să stăm puţin 
de vorbă. 

Bărbatul încruntă din sprâncenele lui stufoase. 

- Bine, dar fără șmecherii. 

- Promit! 

Câteva clipe mai târziu, se așezară la o masă într-o 
cafenea cu pereţi în nuanţe de violet şi cu podele de 
lemn de pe Western Avenue. Nu-i puse nici o întreba- 
re, nici măcar care era numele lui și nici de ce hotărâse 
să iasă la plimbare pe Lincoln Square cu o pălărie de 
suporter de fotbal pe cap. Ci îi povesti pur și simplu 
despre Berni. 

- Şi zici că duduia asta crede că eu sunt răposatul ei 
soț? o întrebă el la final. Mi se pare cam dusă cu pluta. 

- Berni e puţin excentrică, dar nu e nebună. li e pur 
şi simplu dor de soțul ei. 

Bărbatul își scărpină bărbia, iar casca îi alunecă ușor 
pe cap. 

-Pot să înţeleg. Şi eu am rămas fără soţia mea anul 
trecut. 

- Îmi pare rău. 

- Ar fi trebuit să mă port mai frumos cu ea. 

Piper încercă să nu schiţeze nici un gest. Timpul nu 
era în favoarea ei. Trebuia să plece curând, trebuia să 
facă un duş înainte să meargă la biroul lui Deidre. Trecu 
direct la subiect, fără ocolișuri: ` 

- Vad că eşti pasionat de fotbal. 

-Mai mult de baseball. Ţin cu cei de la Sox. Am ră- 
mas același copil din South Side în suflet. 

- Înţeleg, zise ea, deși nu înţelegea nimic, și făcu 
semn spre casca lui. 

- Ah, am priceput. Te referi la asta? zise el, dându-și 
jos casca şi lăsând-o pe masă. Port chestii de genul ăsta 
ca să nu mă bage lumea-n seamă. De când a murit Ellie, 
nu prea-mi place să stau de vorbă cu alți oameni. 

Totul deveni mai clar. 

- Casca celor de la Viking, pălăria în formă de caşca- 
val, o porţi ca să ţii oamenii la distanţă. 

Bărbatul încuviință bucuros. 

- Pentru că mă cred nebun. 

- Aşa cum și tu crezi despre Berni că e nebună? 

Bărbatul rămase pe gânduri. 

- Sunt un tip corect. Ai dreptate. 

- Ai fi dispus să stai de vorbă cu Berni? Am putea să 
ne dăm întâlnire toţi trei aici. 

- Nu-mi place să vorbesc cu alți oameni, repetă el, în 
caz că ea nu înţelesese din prima. 

-Nu-i nici o problemă. Berni e vorbăreaţă din fire. 
Trebuie doar să dai din cap. Cred că i-ar prinde bine să 
te vadă, ca să poată să treacă peste povestea cu Howard. 

-Nu e uşor să treci peste, zise el, cu o privire 
pierdută. 

- Sunt sigură. 

- Trebuie să recunosc însă că pare interesant. Mă cam 
plictisesc zilele astea. Era altceva când lucram... 

Chiar dacă pretindea că nu-i plăcea să vorbească, oda- 
tă ce-și dădu drumul, nu se mai opri. Numele lui era 
Willie Mahoney. Era din Chicago și lucrase la compa- 
nia de gaze până ieşise la pensie. Soţia lui, cu care fusese 
căsătorit timp de 48 de ani, fusese tare „năbădăioasă“. 
Copiii lui erau mari şi nu locuiau în apropiere. Se 
simţea singur. Până reuși să-l convingă să stea de vorbă 
cu ea, Piper se trezi cu o amendă și nici nu mai apucă 
să treacă să-și facă duş. 

Porni direct spre Lakeview şi îl culese pe Coop cu 
maşina de la câteva clădiri distanţă față de casa lui. 
Încă nu-şi putea scoate din minte imaginea cu el încă- 
tușat şi îşi înfipse degetele în volan de teamă să nu se 
arunce în braţele lui. Din fericire, Coop era din cale afară 
de supărat: 

- Nu-mi convine să mă furişez din propria casă. 

- Şi ai prefera să te aventurezi în braţele jurnaliştilor 
care s-au adunat în faţa casei tale? 

Coop mormăi ceva și se strecură pe scaunul din 
dreapta. 

- Ce se întâmplă aici? Unde mergem? 

Piper se feri să răspundă. 

- Mulţumesc că ai încredere în mine. 

- Ce te face să crezi că am încredere în tine? 

- Ai venit, nu? 

Fără prea mare tragere de inimă. Avea ochii roșii și 
era nebărbierit. Ar fi vrut să-l consoleze, să-i spună că 
totul avea să fie bine, dar el nu știa să aprecieze cuvin- 
tele ei. 

-Sper că arătai mai bine când i-au făcut poză la 
secţie. 

- Ce rea eşti, spuse el, schițând un zâmbet. 

Mai bine asta decât să-i fie milă de el. 

-Nici tu nu arăţi prea bine, zise el. De fapt... 

- Au fost nişte zile lungi. 

Piper dădu drumul la KISS FM şi dădu volumul tare, 
ca să încheie conversaţia. Aşteptă până în ultima clipă 
să îi spună că mergeau la birourile Joss Investments. 

- Avem întâlnire cu Deidre. 

-Miam dat seama, zise el, frecându-se la ochi. Nu 
vreau s-o văd. 

- Trebuie să lucrăm împreună. 

-Nu e adevărat. N-am nici cea mai vagă idee ce ai de 
gând să faci, nu mi-ai spus nimic. 

- E ultima oară când te rog să ai încredere în mine, 
replică ea, uitându-se lung la el. Promit! 

Coop deschise nervos portiera. 

- De ce nu? Ce mai contează o zi proastă în plus? 

Piper luă laptopul din portbagaj. Probabil Coop cre- 
zu că era al ei, pentru că nu făcu nici un comentariu. 
Cu toate acestea, fu primul lucru care îi sări în ochi lui 
Noah după ce secretara lui Deidre îi pofti în birou. li 
găsi pe el şi pe Deidre lucrând la masa de lângă canapea, 
iar Noah se ridică imediat. 

Spre deosebire de dăţile anterioare, Deidre îl salută 
pe Coop fără prea multă căldură şi se mută la birou, ca 
să pună o barieră între ei. 

- Piper, nu mi-ai spus că vii cu Coop. M-ai făcut să 
cred că va fi o discuţie între patru ochi. 

-Chiar așa? Greşeala mea. 

___ Coop se așeză între ușă și portretul tatălui lui Deidre. 
Îşi duse mâinile la piept și se sprijini cu umărul de pe- 
rete, lăsând-o pe Piper să preia iniţiativa. Piper își dorea 

cu ardoare să îi pună soluţia salvatoare la picioare, ca pe 
un trofeu Super Bowl. Li întinse lui Noah laptopul său. 

- Cred că-ți aparține. Nu știu cum se face, dar mi l-a 
lăsat cineva aseară la uşă. Stai liniștit. Am salvat tot ce 
era în el. 

Noah se încruntă, dar nu spuse nimic, pentru că nu 
voia să riște să se incrimineze acuzând-o de ceva. 

Deidre începu să bată cu degetele în masă. 

- De ce ai venit aici, Piper? 

- Ca să-ți vorbesc despre mâna ta dreaptă. Despre in- 
fractorul ăsta. Nu știai, nu-i așa? 

-Nu aveţi ce căuta aici, spuse Noah nervos. 

Piper văzu şocul de pe chipul lui Deidre, complet ne- 
caracteristic acestei femei care era obișnuită să aibă totul 
sub control. Piper îl înfruntă direct pe Noah: 

- Îşi sună cunoscut numele Ellen Engiley? 

Noah se îndreptă spre biroul lui Deidre. 

- Chem paza. 

-Cred că îţi e mai familiară sub numele de Ro- 
chelle Mauvais, zise Piper. E un nume perfect pentru 
o prostituată. 

Noah se făcu alb la față. 

-Nu am nici cea mai mică idee despre ce vorbești. 

Deidre se ridică, ţinându-se cu mâinile de birou. 

- Ellen este o veche... prietenă a lui Noah, îi explică 
Piper. Aceeași femeie care l-a acuzat pe Coop de abuz 
sexual. Nu ţi se pare curios? 

Coop se dezlipi de perete. Noah puse mâna pe telefo- 
nul de pe biroul lui Deidre. 

- Cheamă-i în secunda asta pe cei de la pază! 

- Ellen mi-a povestit tot, zise Piper. 

- Noah, este adevărat? întrebă Deidre uluită. 

- Nu! Bineînţeles că nu e adevărat. 

- Ellen deja a fost reţinută, spuse Piper. Alături de o 
copie după hard drive-ul tău. 

Noah se îndreptă furios spre ușă. Dar Coop îi sări în 
cale şi îi dădu una. Doar că Noah nu apucă să cadă, căci 
Coop îl apucă de braţ și îl aruncă pe canapea. 

- Hai să auzim ce are Piper de spus! 

Piper avea multe de spus. 

-Noah i-a dat zece mii de dolari domnișoarei 
Englley ca să îl acuze pe Coop de viol. Noah voia să îl 
distrugă pe Coop. Să îl scoată din viaţa ta. Ba chiar s-a 
folosit de o dronă ca să îl spioneze. 

Noah se prăbuși pe canapea și își duse mâinile la cap. 
Deidre era şocată și o lăsă pe Piper să continue. 

- Poliţiştii vor găsi lucruri foarte interesante pe har- 
dul tău. Chiar ar trebui să te obişnuiești să-ţi ştergi fol- 
derul „coș de gunoi“, cu toate că invazia de gândaci, pe 
care tot tu ai provocato, e o nimica toată pe lângă restul 
măgăriilor pe care le-ai făcut. 

- Mi-ai furat laptopul, zise el. 

- De ce, Noah? strigă Deidre. Spune-mi de ce ai face 
una ca asta? 

Noah părea hotărât să nu mai spună nimic, aşa că 
Piper răspunse în locul lui: 

- Noah vrea să fie cel mai important bărbat din viaţa 
ta. S-a obişnuit să fie mâna ta dreaptă după moartea 
soţului tău. Poate că spera să devină viitorul domn Joss, 
dar, fie că-și dorea asta, fie că nu, trebuia să se asigure că 
rămâne cel mai important bărbat din viaţa ta. S-a simţit 
ameninţat de interesul tău față de Coop. Aşa că a vrut 
să-l scoată pe acesta din peisaj, cu Spiral cu tot. 

Coop ascultă fără să spună nimic. Deidre se prăbuși 
pe scaun. Își duse mâinile la cap, șocată. 

- Cum ai putut să faci una ca asta? 

-Ce era să fac? zise Noah schimonosindu-se. Nu 
te-am putut convinge să nu te căsătorești cu Sam, 
chiar dacă era evident pentru toată lumea că nu era 
potrivit pentru tine. Nu am vrut să te pierd şi în faţa 
lui Graham. 

- Mi-am pus toată încrederea în tine. 

- Aveam nevoie de timp! exclamă el. Te iubesc. Te-am 
iubit dintotdeauna. 

Noah iubea, mai degrabă, Joss Investments. 

Uşa se deschise, şi doi agenţi de pază dădură buzna în 
birou. Deidre se ridică, stăpână pe situaţie. 

- Duceţi-l în biroul lui şi aveţi grijă să rămână acolo 
până vine poliţia, le zise ea, iar agenții făcură întocmai. 
Apoi se întoarse spre Coop. Nu știu cum aș putea să 
te fac să mă ierți. 

Lui Piper îi veniră câteva idei în minte, nici una care 
să o încânte prea tare. 


Coop se urcă la volanul mașinii Sonata a lui Piper şi 
porni spre Spiral. 

- Cum ai reușit să pui mâna pe laptopul lui? 

Piper se sprijini cu capul de tetieră şi închise ochii. 
Ar fi vrut să-i spună tot, căci se simţea copleşită de 
emoţii. Era măcinată de gânduri și sentimente atât 
de contradictorii, atât de dureroase, că nu putea să 
i le împărtășească. 

- Nu pot să vorbesc cu tine până nu mă odihnesc 
puţin. 

- Am nevoie de răspunsuri. 

- Vorbesc serios, Coop. Nu am mai dormit de dumi- 
nică noaptea. Trebuie să mă culc. 

- Bine, fie. Mâine mă văd cu avocaţii mei, dar vin să 
te iau la 17.00 să mergem la masă. 

Piper deschise ochii. 

- Poftim? Te crezi de 80 de ani? Cine mănâncă la 
ora aia? 

- Eşti tare afurisită când ești nedormită. 

- Am înţeles. Ne vedem la Old Country Buffet la ora 
17.00. 

-Vreau să mâncăm la 17.00, ca să am timp după ace- 
ea să mă îmbăt. 

- În cazul ăsta..., zise ea şi închise din nou ochii. 


Piper se trezi în dimineaţa următoare și află că depar- 
tamentul de poliţie emisese un comunicat de presă prin 
care anunţa că Graham Cooper fusese acuzat pe ne- 
drept. Nu menţionară numele lui Noah, spunând doar 

că fusese vorba despre „cineva care îi purta ranchiună 
fostului fundaș de la Stars“. Până la ora prânzului, Ellen 
Englley deja apăruse la televizor, încercând să se ferească 
de camera de luat vederi. Piper privi dezgustată. Proba- 
bil că amanta lui Noah avea să se aleagă cu un contract 
pentru vreun reality show. 

Avocatul lui Coop ţinu o scurtă conferință de presă 
la ora 15.00, iar Piper află, printre altele, că fotbalis- 
tul era de mulţi ani membru al grupării NFL împotriva 
violenţei sexuale. Avocatul lui citi o declaraţie din par- 
tea lui Coop despre impactul pe care astfel de acuzaţii îl 
aveau asupra adevăratelor victime ale unui viol. Cum să 
nu-şi dorească Piper că îl protejeze pe omul acela? 

Eric o sună să îi spună că, din păcate, Noah Parks 
venise cu un alibi atât pentru noaptea în care Coop fu- 
sese atacat în faţa casei sale, cât şi pentru noaptea în 
care Karah avusese accidentul cu mașina. Piper se gân- 
dise că Noah angajase pe cineva pentru primul atac, dar 
era sigură că el fusese misteriosul șofer care intrase în 
Tesla. Dacă poliţia nu avea să găsească nici o dovadă 
că el era vinovatul, Noah avea toate șansele să scape 
basma curată. 

Încercă să se concentreze asupra rochiei portocalii, cu 
mânecă lungă, pe care o culesese din fundul dulapului și 
pe care o purtase ultima oară la nunta unei prietene din 
facultate, cu câțiva ani în urmă. Decolteul îi punea în va- 
loare gâtul lung, și, chiar dacă de obicei nu-și bătea capul 
cu asta, în seara aceasta voia să arate măcar decent. 

Coop dăduse blugii și ghetele pe o cămașă albă, pan- 
taloni gri şi un sacou gri petrol, care îi pica de parcă 
era turnat. 

-La naiba, Piper, chiar știi cum să te aranjezi ca să 
arăţi şi tu a fată, zise el admirativ. 

-'Ți-am zis că știu, răspunse ea. Unde mergem la masă? 

- Hai mai întâi să bem ceva! Am auzit de un loc nou 
foarte mişto. 

-O să sară toată lumea pe tine. 

- M-am ocupat deja de asta. 

Avusese dreptate. Locul acela mişto se dovedi a fi 
chiar la el la club, motiv pentru care îi dăduse întâlnire 
atât de devreme. 

Chiar dacă Spiral avea să deschidă de-abia peste pa- 
tru ore, luminiţele erau deja aprinse în mesele de cock- 
tail în formă de cub, iar levierele suspendate străluceau 
ca nişte stalactite aurii deasupra barului. Canapelele de 
piele păreau primitoare, iar muzica se auzea în surdină. 
Erau doar ei doi în tot barul. 

Coop se instală în spatele barului. 

- Avem trei ore până vin angajaţii, îi spuse el. Totul e 
închis, şi am vorbit cu Tony să nu ne deranjeze nimeni 
până la 20.00. 

-Nu vor avea prea mult timp să pregătească mesele. 

-O să se descurce, zise el, luând două pahare și o 
sticlă de vin scump. 

-Îmi pare rău că n-am fost jucător de echipă, îi spuse 
ea, aşezându-se pe scaunul de la bar. Dar nu erai tocmai 
disponibil ca să mă consult cu tine. 

- Te iert. 

Piper ridică paharul în cinstea lui. 

- Închin pentru nevinovăția ta. 

-Nu mă simt așa nevinovat când te văd în rochia 
asta. 

Decolteul rochiei îi dezvăluia claviculele, iar în rest 
rochia era mulată. 

- Mă refeream la tine. 

- Ştiu, zise el, zâmbind. Cum i-ai dat seama că el era 
de vină? 

Piper îi povesti despre numerele de la mașina lui 
Noah. 

- Nu prea ai avut după ce să te ghidezi. 

-A fost mai mult vorba despre intuiție. M-a pus pe 
gânduri felul în care se comporta cu Deidre, iar atitudi- 
nea lui ostilă față de tine mi s-a părut mai degrabă de 

natură personală decât profesională. 

Coop se sprijini de bar și o ţintui cu privirea. 

_ Cum ai reușit să faci rost de laptopul lui? 

Aduse în discuţie tocmai lucrul de care Piper ar fi 
vrut să uite. 

- Nu prin mijloace legale, răspunse ea, fără să ridice 
privirea. Am început să mă transform într-o persoană 
pe care nu o respect, Genul de persoană care se gân- 
dește doar la scopul măreț, nu și la mijloacele prin care 
ajunge acolo. 

- Asta se numește pasiune. 

Doar că lui Piper îi veni alt cuvânt în minte. „Imoral.“ 


Coop o urmări cu privirea în timp ce își bea paharul 
cu vin. Nu era fericită, şi el ar fi vrut să o ştie fericită. 
Merita să fie fericită. 

Scoase un platou cu mezeluri, brânzeturi, măsline şi 
rulouri cu legume din frigiderul de sub bar și îl aduse la 
cea mai apropiată masă. Ea îl urmă cu paharele de vin, 
încercând să-și țină echilibrul pe tocurile acelea pe care 
le detesta. Piper știuse că el nu abuzase pe nimeni. Nu 
se îndoise nici măcar o clipă de el. Chiar se arătase iri- 
tată când el adusese subiectul în discuţie, de parcă ar fi 
fost o pierdere de timp să vorbească despre asta. Nimeni 
niciodată nu mai avusese atâta încredere în el. Ce putea 
face cu o femeie ca ea? 

Piper se aşeză pe canapea, iar rochia îi alunecă în 
sus pe coapse, suficient cât să-și piardă ideea. Avea 
nişte gene lungi şi groase, chiar dacă nu era dată cu 
rimel, iar buzele ei strălucitoare îl invitau să le guste. 
Cel mai mult îi plăcea de ea când nu era machiată, dar 
îi plăcea şi să ştie că făcuse efortul de a se aranja doar 
pentru el. 

- Mi se pare că totul are un aer formal, zise ea. 

-Aşa şi este. Sărbătorim. 

Ştia că își pusese la bătaie licenţa sa de detectiv par- 
ticular ca să-l scoată din belele, iar asta îl deranja și mai 
mult decât gândul că avusese nevoie de altcineva care 
să-i rezolve problemele. 

-Nu pari prea fericit, comentă ea. 

- Dar sunt foarte fericit. 

- Şi atunci, de ce stai încruntat? 

- Pentru că încerc să nu mă comport ca un sălbatic 
care se întreabă ce se ascunde sub rochia ta. Nu sunt 
mândru de mine. 

Piper zâmbi. Coop își lăsă paharul pe masă. 

- Hai să dansăm! 

- Vorbeșşti serios? 

- De ce nu? 

Piper îl luă de mână şi se ridică de pe canapea. El o 
conduse pe ringul de dans. Își dădu seama că era pentru 
prima oară când dansa de plăcere în propriul club. Şi 
ce plăcere. Era atât de bine să îi simtă trupul în bra- 
tele sale, cu toate că își dori să nu fi inclus în playlist 
şi balada asta sentimentală a lui Ed Sheeran. Şi totuși, 
se potrivea cu momentul. 

- Toată treaba asta mi se pare foarte ciudată, spuse 
ea, odihnindu-şi fruntea de bărbia lui și cuibărindu-se 
în braţele lui. 

- Dacă n-ai fi fost așa o romantică incurabilă... 

Piper începu să râdă. De ce îi era atât de teamă ca nu 
cumva să o facă să spere la altceva când ea avea picioare- 
le atât de bine înfipte în pământ? 

Continuară să danseze în tăcere, ţinându-se de mână, 
mișcându-se în ritmul muzicii, respirând la unison. 
Cântecul lui Sheeran se termină, și începu At Last al 
Ettei James. Coop o conduse din nou la masă. 

Piper ciuguli câte ceva, cu îmbucăturile acelea mici 
care îl luau întotdeauna prin surprindere. Voia să-i spu- 
nă cât de mult conta pentru el încrederea pe care ea i-o 
arătase. În loc să facă asta, o rugă să îi povestească tot ce 
făcuse din clipa în care fusese arestat şi până la întâlni- 
rea lor cu Deidre. 

- O să încep cu partea cea mai bună. 

Şi îi povesti despre discuţia pe care o avusese cu 
bărbatul despre care doamna Berkovitz credea că era 
răposatul ei soţ. 

- Nu-mi vine să cred, spuse el la final. Şi pe ce sumă 
de bani te-a angajat doamna B.? 

- Pe două sute de dolari. Aveam de gând să o scot la 
masă, dar acum sper să-i scot pe amândoi la masă. 

- Ai o inimă bună, Piper Dove. 

-Şi principii morale flexibile, zise ea, întinzându-și 
o bucată de brânză pe pâine. 

Coop se ridică să ia sticla de vin de pe bar. 

- Hai, spune-mi tot! 

- Nu vreau. 

- Chiar așa rău a fost? 

- Depinde ce părere ai tu despre ideea de a pătrunde 
prin efracţie în casa cuiva şi de a fura chestii. După care 
am minţit-o pe fata aceea despre banii pe care i-a primit 
de la Noah, dar nu-mi pare rău pentru asta. Şi să nu 
uităm despre povestea cu inelul tău... 

Coop puse sticla pe masă. 

-Nu ţi se pare că eşti cam dură cu tine însăți!? 

- Pentru că scopul scuză mijloacele? Mi-ar plăcea să 
cred asta, dar nu pot. 

- Piper, ești prea ambițioasă. Așa e felul tău de-a fi. 

Pentru că așa o crescuse Duke Dove. Piper îi răspunse 
cu un zâmbet larg, prefăcut. 

- Gata, să nu mai vorbim despre lucruri deprimante. 
Mai bine spune-mi cum a fost în pușcărie. A încercat 
careva să te facă târfa lui? 

-Mau ţinut într-o sală de conferințe plină ochi de 
poliţişti care voiau să le povestesc despre meciul Super 
Bowl de anul trecut. Deci nu. 

- Păcat! 

Coop îi băgă o măslină în gură. 

Urmă o piesă mai veselă, așa că se întoarseră pe rin- 
gul de dans. În scurt timp, Piper renunţă la pantofii 
cu toc, iar el la sacou. Piesele începură să devină mai 
erotice, la fel ca dansul lor. Pharrell, Rihanna, Bowie şi 
Beyonce. Piper dansa pe vârfuri, cu fundul lipit de el. 
Începu să se învârtească, după care se întoarse cu faţa 

spre el, roșie în obraji, cu pleoapele căzute. Se învârti 
din nou. Îşi lipi fundul de el... Cât de curând, el risca 
să pățească la fel ca prima oară, așa că o apucă de braţ şi 
o lipi de perete. 

Începu să o sărute. Cu gura deschisă. O sărută din 
nou şi din nou. li sărută buzele, gâtul și apoi, din nou, 
buzele. Sărutări lungi, intense. Continuară să se săru- 
te de parcă nu ar fi vrut să facă și altceva. Se devora- 
mă. Hainele se lipeau de trupurile lor asudate. Cântec 
după cântec. 

Marvin Gaye... „Let's get it on...“ 

Missy Elliott. „...Let me work it...“ 

Iar ei continuară să se sărute. Nimic altceva. 

Do it all night... All night... 

Îşi înfipse degetele în rochia ei. Lo ridică până în ta- 
ie. Ea îi desfăcu cureaua. 

How does it feel... It feels... 

Chiloţii. Fermoarul. Hainele fură aruncate pe ringul 
Ve dans. 

Up against the wall. In the hall... Hot against the wall. 

Freefall... 

Picioarele ei încolăcite în jurul lui. Fundul ei în mâi- 
Nile lui. Umezeala ei printre degetele lui. Înăuntrul ei. 

Work it. Work it, work it. 

Înăuntrul ei. 

Like that. And that. 
`~ And that... 


Rochia supravieţuise atacului, dar chiloţii nu, și, 
Pentru că i se păru ciudat să poarte sutien fără chiloți, 
enunţă de tot la lenjeria intimă și își trase rochia pe 
Pielea goală. Îşi atinse buzele. Erau umflate. Avea să fie 
T®şie a doua zi. Și nu doar la gură. 

Simţi că îi tremura maxilarul și că nu o mai ți- 
peau picioarele. Se prăbuşi pe canapeaua din toaleta 
Smeilor. 

Se întâmplase ce era mai rău pe lumea asta. 

Îl iubea. Se îndrăgostise ca o proastă de Cooper 
Graham. Anticipase toate semnalele. Entuziasmul pe 
care îl simţea de fiecare dată când îl vedea, de fiecare 
dată când îl făcea să râdă, toate regulile pe care le în- 
călcase de dragul lui. Cum se făcea că nu identificase 
corect acest val de emoții care dădeau năvală peste ea în 
cele mai ciudate momente? 

Simţea că se învârte camera cu ea și își puse capul 
între genunchi, ceea ce o făcu să se simtă și mai rău. 
Toate semnalele fuseseră acolo, dar refuzase să le ia în 
seamă. Se crezuse imună la dragoste. Și poate chiar fuse- 
se. Înainte să-l cunoască pe Cooper Graham. Dar, când 
îl văzuse încătușat, simţise cum ceva deschisese porția 
spre inima ei, o inimă despre care nici măcar nu ştiuse 
că era acolo. Până acum. 

Se forță să îşi ridice privirea. Piper nu credea în dra- 
goste. Nu avea resursele necesare să-i facă față. Cum ar fi 
putut ea să iasă pe uşă și să se prefacă acum că totul era 
la fel? Când Coop era atât de atent la detalii, când pă- 
rea să-i citească gândurile. Avea să îi descifreze emoţiile 
pe chip. Şi dacă avea să afle... Avea să se poarte atât de 
frumos cu ea. Atât de al naibii de frumos. 

Minutele se scurgeau încetișor. Ştia că, dintr-o clipă 
în alta, avea să dea buzna peste ea. Ar fi vrut să rămână 
ascunsă acolo pentru totdeauna, dar asta era imposi- 
bil, aşa că se forță să se ridice. Exista o singură cale de 
salvare. O singură cale prin care să evite mila și bună- 
tatea lui. 

Trebuia să-l înfrunte şi să încheie povestea asta. 


Coop ieși din bucătărie cu mânecile suflecate. Avea 
buzele la fel de umflate ca ale ei. Oare îl mușcase? Coop 
aranjase masa şi pusese două salate cu rucola și măr pe 
care mai mult ca sigur nu le preparase el. 

- Risotto cu homar, zise el, punând farfuriile pe masă. 
"Tocmai scoase din cuptor. Foarte cremoase. Așa ca tine, 
zise el, uitându-se lung la ea. 

Fiorul erotic ce o străbătu îi dovedi exact cât de vul- 
nerabilă era în faţa lui. Se prăbuși pe canapea. Se forță 
să mănânce, ceea ce se dovedi a fi chiar mai greu decât 
a se preface că nimic nu se schimbase. 

- Eşti un bucătar foarte priceput, zise ea. 

Ştiau amândoi că nu el pregătise masa, dar Coop îi 
cântă în strună. 

-M-am tăiat puţin la deget pregătind homarul. 

- Toţi marii bucătari se mai accidentează. 

Coop zâmbi larg. Piper se apucă să mănânce risot- 
to. Era cremos, exact cum îi spusese el. Cu aromă de 
brânză și cu bucăţi suculente de homar care amenin- 
ţau să-i rămână în gât. Începură să vorbească, mai mult 
el, ajungând să discute despre Parks. Piper îi mărturisi 
în cele din urmă cum reușise să facă rost de laptopul lui 
Noah, dar nici măcar asta nu se dovedi mai greu decât 
ce trebuia cu adevărat să-i spună, şi, în cele din urmă, 
renunţă la încercarea de a mai mânca ceva. 

- Nu-ţi place? o întrebă el. 

-Nu prea mai ai poftă de mâncare când eşti 
însărcinată. 

Coop scăpă furculița din mână, iar expresia de şoc 
de pe chipul lui dădu de înţeles că se străduia mult prea 
tare să se comporte normal. 

- Glumeam. 

- Nu e amuzant, răbufni el. 

- Ştii că fac pe inteligenta când sunt stresată. 

-Nu mă interesează cât ești de stresată. Să nu mai 
glumeșşti niciodată cu asta. De ce eşti stresată? 

Poate nu era o idee rea să mai amâne câteva zile. 
Câteva săptămâni. Nimic nu i se părea mai tentant. Tre- 
buia să o facă acum. Din prima. Să fie la fel de dură cu 
ea însăși cum fusese Duke de fiecare dată când ea înce- 
puse se plângă pentru că îşi pierduse balonul sau pentru 

că se lovise la genunchi. Duke o învățase să fie dură, 
așa că ridică privirea și se uită fix în ochii lui. 

- Pentru că vreau să ne despărțim. 

- Da, cum să nu. 

„Explică-i logic. Bărbaţii gândesc logic.“ 

- Mi-am terminat treaba. Am reușit în cele din 
urmă să pun niște bani deoparte. Mi-am găsit chiar și 
unde să stau. 

- Ţi-ai găsit unde să stai. 

- Da, undeva mai frumos. Amber o să plece peste câ- 
teva zile în turneu şi se întoarce de-abia în decembrie, 
aşa că am să stau la ea. Încă nu vorbise cu Amber. Nici 
măcar nu-i trecuse prin minte să se mute la ea până în 
clipa aceea. 

-Chiar nu e nevoie să faci asta, zise el încruntat, 

-Mi-am terminat treaba. 

- ar asta nu are nici o legătură cu ce se întâmplă în- 
tre noi doi. 

Piper simţi un nod în gât. 

-Cum să nu? Mi-am terminat treaba, așa că nu mai 
avem ce căuta împreună. 

Coop îşi încleștă pumnii. 

- Ce tot spui acolo? Ne simţim foarte bine împreu- 
nă. Sexul este foarte bun. Tu ești femeia cu care vreau 
să fiu. 

- Sunt femeia cu care vrei să fii pe moment. 

-Şi ce e rău în asta? 

Piper simţi din nou că i se rupe inima. 

- Pentru tine, nu e nimic rău în asta. Dar eu nu-mi 
doresc așa ceva, zise ea, neîndrăznind să spună mai mul- 
te, Nu pot să stau după tine. Nu am ce căuta în lumea 
asta. Eu sunt o simplă fată din Chicago. Tu... eşti o stea, 
zise ea, cu un zâmbet șters. O stea strălucitoare. 

- Nu are nici o logică ce spui tu acolo, replică el, îm- 
pungând-o cu degetul. Mi-ai spus deja cum stau lucruri- 
le pentru tine, așa că știu foarte bine că nu umbli după 
un inel de logodnă. 

Felul în care o spuse o răni profund. Piper nu era o 
romantică incurabilă. Chiar nu era. Nu visa la inele 
şi la rochii de mireasă. Nu-i stătea în fire. Dar refuzul 
lui de a lua în calcul orice fel de viitor cu ea o cutre- 
mură. Trebuia să fie tare pe poziţii. Asta era ea, exact 
la asta se aștepta din partea ei. Trase adânc aer în piept 
şi spuse: 

-Nu ţi-a mai dat nimeni papucii până acum, 
nu-i așa? 

- Nu despre asta e vorba. 

- Deci nu. Tu ești cel care dă papucii. Pur și simplu, 
nu ştii cum să reacționezi într-o astfel de situaţie. Chiar 
nu înţelegi? Nu este vorba despre mine sau despre rela- 
ţia noastră. Ci despre nevoia ta de a câștiga. 

Acesta era adevărul, şi probabil o ştia și el prea bine, 
pentru că deveni ostil. 

-Nu e cazul să mă analizezi. 

-E pentru binele tău. Şi, da, chiar vreau să mă 
despart de tine. 

-Piper Dove, ești o lașă, zise el. Și n-am crezut nici- 
odată c-o să ajung să spun asta despre tine, dar fugi de 
noi doi ca o copilă speriată. 

Avea dreptate. Dar era în pericol sănătatea ei emoțio- 
nală. Ce altceva era de făcut? 

-Nu fug de tine. Încerc să gândesc logic. Coop, noi 
doi venim din lumi diferite. A venit momentul ca eu să 
mă întorc în lumea mea, iar tu în a ta. 

-Chiar asta vrei să facem? 

- Da. 

Coop se ridică, își aruncă şervetul pe masă şi o privi 
cu răceală, cum nu o mai făcuse niciodată. 

- Atunci, să te ia naiba! 


Coop urcă nervos în biroul său. Cine se credea? Sea- 
ra aceasta trebuia să fie motiv de sărbătoare. Plănuise să 
o invite să se mute la el, ceea ce nu mai făcuse niciodată 
până atunci. Și ea hotărâse să dea cu piciorul la tot. 

Piper Dove avea un talent aparte de a strica lucrurile. 
Se simțeau bine împreună. Vedeau viaţa în acelaşi fel. 
Ce era atât de greu de înţeles? Dar, în loc să aprecieze ce 
aveau, ea hotărî să dea cu piciorul la tot. 

Totuși, avea şi ea dreptatea ei. Lui Coop nu-i plăcea să 
piardă. Mai ales când era complet inutil. Își făcu 
un plan. Avea de gând să o ignore câteva zile, să o lase să 
i se facă dor de el. Trebuia să fie dur cu ea. Pentru că la 
asta răspundea Piper Dove. 


Ultimele patru nopţi petrecute la club se dovediră a 
fi iadul pe pământ, dar îi promisese lui Tony să rămână 
până la finalul săptămânii și nu voia să îl lase la greu. 
Ştirea despre Coop şi femeia care îl acuzase pe nedrept 
fusese prin toate ziarele, iar clubul era plin seară de sea- 
ră. Coop era peste tot. 

Sosi, în cele din urmă, seara de sâmbătă. Ultima ei 
noapte la club. După toată publicitatea din ultimele 
zile, era clar că, de acum, Coop nu avea să mai fie lăsat 
nepăzit pe ringul de dans. Jonah îi organizase pe cei- 
lalți agenţi, astfel încât Coop să aibă întotdeauna un 
bodyguard în spatele său. Până în seara aceasta, Piper 
reușise să se sustragă de la „a avea grijă de Coop“ pentru 
că, fiind singura femeie agent de pază, avea o arie prea 
mare de acoperit. Dar Ernie se învoi pentru că nu se 
simţea bine, așa că nu avu încotro decât să se prezinte 
la datorie. 

Coop îi făcuse treaba mai ușoară prefăcându-se că, 
pur şi simplu, nu exista, dovedindu-i astfel ceea ce deja 
ştia despre el: ura să piardă. Îi era din ce în ce mai dor 
de el, de schimbul de priviri, de felul în care se amuzau de 
lucruri doar de ei ştiute. Nu mai rămăsese nimic. 

Era, de asemenea, ultima ei noapte în apartamentul 
de deasupra clubului. Amber acceptase bucuroasă ca Pi- 
per să se mute la ea, astfel încât ea să pună punct acestui 
capitol din viaţa ei chiar a doua zi. Cel mai urât capitol 
din viaţa ei. 

Cel mai frumos. 

În vreme ce ea urmărea cum o tipă încerca să îl abor- 
deze pe Coop, lipindu-se de el suficient de tare cât să-i 
lase o dâră de ruj pe cămașă, Jonah o bătu pe umăr. 

- E rândul tău să ai grijă de Coop, zise el. Care e trea- 
ba cu voi doi? Nu v-am văzut vorbind toată săptămâna. 

Ea era cea care pleca, Coop era cel care rămânea. Era 
un singur lucru de făcut. 

-Coop mi-a dat papucii. Într-un mod elegant, bine- 
înţeles. S-a purtat frumos. 

- Serios? Chiar am crezut co să ţină ceva mai mult. 

- N-are nimic. Trebuia să se întâmple. Mai bine acum 
decât mai târziu. 

Jonah o bătu stingher pe spate. Chiar dacă era un 
cretin, ajunsese, în mod ciudat, să țină la el. 

La câteva minute după ce Jonah se îndepărtă, mulți- 
mea se îngrămădi din nou în jurul lui Coop. Trebuia să 
treacă la datorie. 

- Lăsaţi omul să respire! 

Majoritatea oamenilor nu protestară, iar cei câţiva 
care se luară de ea erau beți și uşor de îndepărtat. Mai 
bine că nu protestase nimeni vehement, pentru că ar fi 
fost în stare să-și verse nervii pe oricine se trezea să facă 
asta. Mai rămăseseră doar câteva ore... 

Un tip cu pălărie pe cap și un pulover decoltat începu 
să îi dea târcoale lui Coop. Piper se enervă foarte tare 
când îl auzi pe tâmpitul ăla criticându-l pe Coop pentru 
fiecare pasă greșită. Coop era obișnuit cu astfel de proşti 
și nu părea deranjat. Dar ea era nervoasă. Când îl auzi 
spunându-i lui Coop că nu avea calități de lider, toate 
sentimentele acelea oribile care clocoteau în ea își găsiră 
țapul ispăşitor, şi simţi deodată că dă pe afară. Se băgă 
printre amicii lui și îl apucă de guler. 

- Valea, fraiere, altfel îţi rup gâtul! M-ai înţeles? 

Coop păru șocat. Tipul o privi uluit, după care zise 
cu tupeu: 

- Nu, zău. Cine te crezi? 

- Ea este bodyguardul meu, răspunse Coop. Nu te 
sfătuiesc să te pui cu ea. 

Tipul dădu să plece. 

- N-am ce căuta în clubul ăsta de rahat. 

Bryan sări imediat să-l tragă pe tip din mulțime. 
Coop se uită urât la ea. 

- Foarte elegant. 

-Maa enervat. 

- Termină cu asta! 

Nu mai suporta, așa că plecă. Încă o oră, și avea să-şi 
termine treaba. 

Aruncă un ochi pe la toaletă şi în zona VIP. Când 
cobori în cele din urmă la parter, dădu peste un grup de 
bărbaţi adunaţi în jurul lui Coop la capătul scărilor. Un 
tip cu gura mare și cu părul dat cu gel era nas în nas cu 
Coop, băgându-i berea în faţă. 

-Noi doi, Coop. Ştim exact cum e. Şi eu am fost 
cândva cu o proastă care a încercat să mă fraierească. Fix 
cum ai păţit şi tu. 

-Chiar așa? zise Coop, dând să plece. 

Dar tipul nu terminase. 

-Dar era clar că se ruga de mine. Că voia să fie cu 
mine. 

După care tâmpitul ăla făcu marea greșeală de a-l 
apuca pe Coop de braţ. Coop se întoarse pe călcâie și, 
fără nici o avertizare, își încleștă pumnul și îi dădu una, 
aruncându-l în mulțime. 

„La naiba!“ Piper veni spre ei. Tipul căzu la podea, 
în genunchi, frecându-şi maxilarul. Piper îngenunche 
lângă el și ridică privirea spre fostul ei iubit. 

- Foarte elegant, Coop. 

Coop se uită fix în ochii ei și îi imită răspunsul: 

-M-a enervat. 

În ciuda expresiei necruțătoare de pe chipul lui, 
Piper ar fi vrut să se arunce în braţele sale. „Asta e pen- 
tru toate femeile care au spus adevărul, dar nimeni nu 
le-a crezut.“ 


Se făcu până la urmă ora 3.00. Piper se descălță 
şi urcă obosită scările ca să petreacă ultima noapte 

în apartamentul acela. În seara următoare avea să doar- 
mă în patul lui Amber, sub un poster cu Aida. 

Se dezbrăcă și rămase în chiloţi şi într-un tricou sim- 
plu, maro. Aruncă o privire pe fereastră spre alee. Coop 
plecase - locul în care își parca de obicei maşina era gol. 
La fel de gol ca sufletul ei. 

Se băgă în patul acela imens și rămase cu privirea 
aţintită în tavan. Procedase corect. Chiar dacă acum i se 
părea imposibil să sufere mai mult de atât dacă ar fi fost 
să rămână cu el, să-și ascundă sentimentele... Despărţi- 
rea inevitabilă ar fi fost și mai dureroasă. 

Reuşi în cele din urmă să adoarmă, dar visă urât niş- 
te clovni încălțaţi cu cizme care o fugăriră până într-o 
junglă, unde dădu peste mai multe femei moarte care 
atârnau cu capul în jos de stâlpi de telefoane. Voia să 
ţipe. Dar nu mai avea aer. Avea nevoie de aer. Încercă 
să țipe. 

Se trezi cu sufletul la gură. Era încă întuneric afară. 
Tricoul se lipise de pielea ei transpirată, și salivase pe 
pernă. Inima îi bătea cu putere. Fusese un vis... un 
vis urât... 

Văzu pe cineva în pragul ușii. O siluetă întunecată, 
tăcută, 

- Coop!? şopti ea. 

Bărbatul sări pe ea. 

Totul se petrecu atât de repede. Tocmai trecuse din- 
trun coșmar într-altul. Un bărbat o încolţise. Un bărbat 
care nu era Coop. 

Incepu să ţipe. 

- Taci! _ 

Tipul o apucă de braţ. Începu să o scuture. Ea încercă 
să se lupte cu el, dar se înfășură în cearșaf. El o prinse 
de gât. Reuşi să-și elibereze o mână și îl zgârie pe faţă. El 
îi dădu o palmă. Simţi cum îi ţiuie urechile. Se luptau. 
Piper nu mai reuși să ţipe. Pentru că el avea mâinile 
strânse în jurul gâtului ei. 

Dintr-odată, se aprinse lumina. 

Bărbatul îi dădu drumul și se întoarse cu faţa spre 
ușă. Piper încercă să se ridice din pat, încurcându-se 
în aşternuturi. Căzu pe jos. Câteva clipe mai târziu, se 
ridică în genunchi, încercând să vadă mai limpede. 

O zări pe Jada în pragul ușii, cu arma ei Nerf, privin- 
dud în ochi pe atacatorul lui Piper, un bărbat pe care nu 
îl mai văzuse niciodată. 

- Hank? întrebă ea, cu vocea tremurândă. 

Tipul era tuns chel și avea un pistol. Un Beretta ar- 
gintiu, de nouă milimetri. Pe care îl îndreptă spre Jada. 

Şi apoi, spre Piper. 

Avea o privire fioroasă. Era mare și musculos. Poate 
că fusese cândva un bărbat chipeș, dar ura îl transforma- 
se într-o ființă oribilă. 

- Ce dracu:... Unde e Karah? De ce nu e Karah aici? 

Jada începu să plângă în pragul ușii. Bărbatul se lipi 
de perete, ca să le vadă mai bine pe amândouă. Greșise 
apartamentul. O căuta pe Karah. 

- Nu e aici, reuși Piper să spună. Jada a rămas la 
mine. 

Bărbatul ţinti pistolul spre Jada. 

-Unde e? 

Piper se rugă din tot sufletul ca Jada să nu îi spună că 
mama ei dormea în apartamentul vecin. 

- Nu... Nu ştiu, spuse ea, suspinând. 

- Minţi, nenorocito! 

-E la un seminar, reuși Piper să spună. De la școală. 
Pleacă! 

- Minţi, urlă el. Era transpirat, roșu la față, probabil 
drogat. E cu Graham. Ca o curvă. Treci lângă ea, îi spu- 
se el lui Piper. 

Piper veni mai aproape de Jada, care împietrise. Arma 
Nerf îi căzu pe podea. Piper o luă pe fată pe după umeri, 
rugându-se ca mama ei să nu se trezească, 

- Karah nu e aici. Pleacă! Lasă-ne în pace! 

-Trebuie să plătească pentru că e o curvă. Trebuie 
să plătească. 

- Nu vrem să păţească nimeni nimic, zise ea. Pleacă! 

- Asta vreţi, să dispar. Să uit ce mi-a făcut. 

-S-a terminat. Treci peste. 

Bărbatul făcu câţiva pași spre ele. Cu pistolul îndrep- 
tat asupra lor. Cu ochii spre Jada. 

-Şi iato și pe fetiţa ei. Care nu mai e așa mică. 

Piper se înfioră. În clipa aceea auzi ușa de la aparta- 
ment deschizându-se. Karah. Avea s-o omoare. Şi poate 
şi pe Jada. 

Nu se simţise niciodată mai neajutorată. Arma ei era 
în portbagajul mașinii, şi nu avea cum să-l atace atât 
timp cât el ţinea pistolul îndreptat spre Jada. 

Doar că nu auzi vocea lui Karah venind dinspre su- 
fragerie. Ci vocea lui Coop, iar în clipa aceea simţi că îi 
îngheaţă sângele în vene. 

- Nu am putut să dorm, zise el. 

Hank o înșfăcă pe Jada, îi duse pistolul la tâmplă şi îi 
făcu semn lui Piper să iasă înaintea lui. 

Coop înlemni când îi văzu. Mai întâi pe Piper, apoi 
pe Jada și mai apoi pe Hank. 

- Coop..., suspină Jada îngrozită. 

-O caută pe Karah. Piper încercă să înainteze câțiva 
pași, dar Hank își îndreptă pistolul spre ea. 

- Nu te mișca, altfel îţi zbor creierii! 

Piper simți pistolul la ceafă. Încercă să facă abstracție 
de suspinele Jadei şi de teama care pusese stăpânire pe 
ea. Se uită fix în ochii lui Coop. 

„Suntem o echipă.“ 

- Lasă arma, se auzi vocea nemiloasă a lui Coop. 

- Ai venit după târfa ta? întrebă Hank. 

- Se referă la Karah, zise Piper. Nu la mine. 

Coop nu răspunse. Era obișnuit să joace sub 
presiune. 

- Lasă arma, repetă el, de-abia mișcându-și buzele. 

- De ce? zise Hank, lipind arma de tâmpla lui Piper. 
Vreau s-o pedepsesc. M-a părăsit și a dat fuga la tine cu 
fusta ridicată. 

-Eşti bolnav, zise Coop. Nu e nimic între mine și 
Karah. 


Prima stea a nopții 293 


- Minţi! Minţi la fel ca ea. 

-Nu am de ce să te mint. 

Coop era calm, stăpân pe situaţie, dar nu-şi luă ochii 
de la el. 

Brusc, Hank luă pistolul de la capul lui Piper şi îl 
aținti din nou asupra Jadei. Jada suspină cu jale. 

-Voiam să-i zbor creierii, dar o să fac ceva mai 
rău de atât. O să-i dau unde o doare mai tare, zise el, 
prinzând-o pe Jada de gât. O s-o omor mai întâi pe 
fiica ei. 

Jada se cutremură. Piper simţi o picătură de transpi- 
raţie alunecându-i între sâni. Era transpirată, iar inima 
îi bătea cu putere. 

- De ce ai crezut că ei doi sunt împreună? Trebuia 
să vorbească. Să spună ceva. Orice. Coop este amantul 
meu. Eu şi Coop suntem împreună de mult. Suntem 
mai mult decât amanți. Ne iubim, zise ea, încercând să 
tragă de timp, să îi distragă atenţia de la pistolul aţintit 
asupra Jadei. Nici măcar nu-i place de Karah. Râdem de 
ea pe la spatele ei. 

=- Minţi. 

Il văzu cu coada ochiului pe Coop mișcându-se uşor. 
Un pas la stânga. Piper continuă să vorbească: 

-Ştii că e o nebună. Tu ştii cel mai bine asta. Nici 
măcar nu-i pasă de Jada. De propria fiică. De-aia copila 
stă la mine. Karah nu vrea să aibă nimic de-a face cu 
propria fiică. Coop mai făcu un pas. „Suntem o echipă. 
Suntem o echipă.“ Cum să-ți pese de o femeie ca ea? 
Mi-a spus că nu şi-a dorit niciodată să fie mamă. Că Jada 
o trage înapoi. Că nu poate să fie liberă din cauza ei. 

Jada scoase un suspin sfâșietor din adâncul sufletului. 
Hank tresări, iar Coop se aruncă asupra lui cu trupul lui 
puternic. Şi urmă cel mai aprig atac din toată cariera sa. 
Un atac devastator, ilegal, care îl lăsă în genunchi și făcu 
încăperea să se cutremure. 

Piper o trase pe Jada și se aruncă asupra ei, prote 
jând-o pe fată cu propriul trup, exact când se auzi focul 
de armă. 

Piper se aruncă peste Jada ca să o ţină în siguranţă. Îi 
era frică să ridice capul și să rişte să o expună. Clipele 
de coșmar păreau infinite. Oare Coop era mort? Speră 
că glonţul îl nimerise pe Hank. Sau peretele. Sau po- 
deaua. Orice, numai nu pe Coop. El trebuia să rămână 
în viață. Trebuia să rămână în viață, pentru că îl iubea, 
îl iubea din tot sufletul, pentru că trebuia să o apere pe 
Jada şi pentru că avea nevoie de el ca să termine treaba 
pe care ea nu o putea face. 

„Coop, te rog să nu mori.“ 

Auzi o femeie ţipând. Nu era ea. Nu era Jada. Ci 
Karah. 

- Nenorocito! Urletul lui Hank o înfioră. 

Coop începu să înjure. 

„Trăiește.“ 

Jada începu să tremure sub ea. Unde era pistolul? 
Piper trebuia să ajungă la pistol. Întoarse capul. Coop îl 
aruncase pe Hank la podea. Văzu urme de sânge. Piper 
se ridică de pe Jada și sări să ia pistolul. Se ridică în 
genunchi cu arma în mână și o văzu pe Karah în pragul 
ușii, îngrozită. Piper îi strigă să sune la poliție. 

Continuarea fu scurtă și brutală. Coop îl apucă pe 
Hank de gât și îl izbi cu capul de perete. Îl lovi fără opri- 
re până când Hank se prăbuși inconștient la pământ. 

Jada își luă arma Nerf. Continuă să suspine și se 
apropie de Hank, trăgând în trupul lui inert. Un glonţ 
de spumă după altul. 

Piper zări mai întâi pata de sânge de pe perete și apoi, 
câteva clipe mai târziu, văzu ceva mult mai înspăimântă- 
tor. O pată roşie pe jacheta lui Coop. 


Medicii de pe ambulanţă o opriră cu greu să nu urce 
alături de el. Sări în mașină și porni după ei, fără să mai 
ţină cont de limitele de viteză, gândindu-se cu groază că 
el fusese rănit. Odată ce ajunseră la Urgenţe, refuză să 
se dezlipească o clipă de el. 

Fusese împușcat într-o parte. Glonţul îi ieşise pe par- 
tea cealaltă, ceea ce era un semn bun, și nu îi nimerise 
nici un organ vital. Și asta era de bine. Doar că fusese 
rănit, ceea ce era absolut îngrozitor. De neimaginat. 

Rămase la căpătâiul lui, luând la întrebări fiecare doc- 
tor, asistentă, tehnician și infirmier care îi ieși în cale. 
Ba chiar încercă să intre cu el la raze, dar o ameninţară 
că o să cheme paza. 

Coop era conștient, dar nu încercă nicictiă să o liniş 
tească. Dimpotrivă, părea foarte surprins. 

În timp ce Coop era la analize, Piper încercă să se 
adune. Presupusese că avea un singur inamic - pe Noah 
Parker. Dar se înşelase. Noah chiar se afla în spatele în- 
cercărilor de a-i sabota clubul; el trimisese drona și tot 
el lansase falsele acuzaţii. Dar fostul iubit al lui Karah, 
un nebun gelos, era responsabil pentru toate celelalte 
lucruri. Hank îi credea amanți pe Karah și Coop. El 
fusese cel care îl atacase pe Coop în noaptea în care 
se întorseseră din Canada. El fusese cel care îi tăiase 
cauciucurile. Piper chiar bănuia că Hank știuse exact 
cine se afla la volanul acelui Audi în noaptea în care 
provocase accidentul. Dacă nu putea să o ţină pe Karah 
doar pentru el, voia să se asigure că nimeni altcineva nu 
avea să fie cu ea. 

Le povesti poliţiştilor tot și încercă să nu-și închipuie 
ce s-ar fi întâmplat cu Karah și cu Jada dacă Hank nu 
ar fi greșit apartamentele. Sau ce s-ar fi ales de ele dacă 
n-ar fi apărut Coop la timp. 

Aşteptă până se făcut 8.00 ca să îl sune pe Heath, 
care dădu buzna la spital o jumătate de oră mai târ- 
ziu, alb la față. Puse mai multe întrebări și, după ce 
se linişti în privinţa stării lui Coop, reveni la tonul 
lui normal când vorbi cu clientul său care zăcea întins 
pe patul de spital. 

- Îmi place cum ești îmbrăcat. 

- Lasă-l în pace, i-o tăie Piper. 

Coop și Heath schimbară câteva priviri pe care Piper 
le ignoră. Nu voia să-l supere careva pe Coop. 

Tot în dimineaţa aceea, Piper vorbi cu Karah și cu 
Jada la telefon. Hank era la închisoare pentru tentativă 
de omor, printre altele. Karah se învinuia pentru tot. 

- Părea foarte drăguţ la început, şi, până să-mi dau 
seama de ce era în stare, era prea târziu. Din cauza lui 
am plecat din St. Louis. Nu am crezut nici o clipă că o 
să vină după mine. 

Piper încercă să o liniştească și apoi vorbi cu Jada. 
Discuţia lb linişti. 

- Mama o să mă ducă să vorbesc cu un psiholog, ca să 
se asigure că n-o s-o iau razna, dar nu cred c-o să se ajun- 
gă la asta. Şi ghici ce? După ce a plecat poliția, mama 
m-a scos în oraș să mâncăm clătite, și, după toate cele 
întâmplate, nu am mai fost atentă, așa că am fost împuş 
cată de Clara. Sunt moartă în mod oficial. 

- Vai! Ími pare rău. 

- Ştiu. Am crezut că o să fiu mai supărată, dar măcar 
mă bucur că ea e cea care m-a eliminat, pentru că am 
început să ne împrietenim. 

-Te cred, dar, după toate câte s-au întâmplat astăzi, 
nici că se putea un moment mai mepotrivit. 

- Da, dar ştiu că îi pare rău şi '8ă are mai mare nevoie 
de bani, așa că i-am spus că nu m-am supărat și ne în- 
tâlnim mâine să lucram împreună la proiectul despre 
traficul sexual cu minori. Și partea bună e că nu mai 
trebuie să car după mine arma aia blestemată. 

În ciuda protestelor lui Coop, doctorii insistară să 
rămână peste noapte la spital. Coop deja îl dăduse pe 
Heath afară din salon, dar se părea că avea pretenția 
ca Piper să rămână. Nu că Piper şi-ar fi pus problema 
să plece. 

Infirmierul care trebuia să îl transporte pe Coop în 
salonul său părea un puști simpatic, dar Piper nu se dez- 
lipi de scaunul cu rotile; îi urmă la lift şi pe alte câteva 
coridoare. Coop era nervos, nu pentru că îl durea ceva, 
ci pentru că personalul medical nu voia să-l lase să mear- 
gă pe propriile picioare. 

Erau prea mulţi oameni care dădeau târcoale salonu- 
lui său, iar Piper se săturase. 

- Dacă nu ești medic sau asistent medical, nu ai ce 
căuta aici. Hai, valea! 

Coop ridică mâna din scaunul cu rotile și îi adresă 
un rânjet arogant. 

- Mulţumesc pentru ajutor. 

Adrenalina începuse să o părăsească; era extenua- 
tă și îndurerată. Ar fi vrut să plece, dar nu putea să îl 
lase singur la spital, când lumea se agăța de orice scuză 
să dea iama în salonul lui. Avea nevoie de cineva care să 
stea în faţa uşii până ce urma să fie externat, iar când 
veni asistenta să îl consulte, Piper îl sună pe Jonah și îi 
povesti cele întâmplate. 

Coop fusese cazat în versiunea de spital a unui pent- 
house: o cameră spațioasă cu vedere spre oraş. Piper ter- 
mină de vorbit cu Jonah și, când intră în salon, îl găsi 
așezat în șezut. 

-Ar trebui să stai întins, îi spuse ea. 

El se uită ciudat la ea, de parcă nu ar fi recunoscut-o, 
după care își reveni la starea lui normală. 

- Fii serioasă! Am avut accidentări mai grave în liceu. 
Nu-mi vine să cred că nu vor să mă lase să plec acasă. 

- E pentru binele tău, zise ea, întorcându-se cu spate- 
le și îndreptându-se spre fereastră. 

- Apropo, mulțumesc, spuse el. Apreciez că ai rămas 
să ai grijă de mine. 

Părea a vorbi serios, şi ea se întrebă cât de greu îi fu- 
sese să spună aceste cuvinte. Cum lăsase să se întâmple 
una ca asta. Cum de permisese să se îndrăgostească de 
cineva atât de diferit de ea? 

- Eu sunt cea care trebuie să-ți mulțumească, zise ea. 
Dacă nu te-ai fi întors la apartament... După care se ră- 
suci cu faţa spre el şi îl întrebă: De ce te-ai întors? 

Coop își lăsă capul pe pernă. 

- Voiam să vorbesc cu tine. 

-Şi nu ai putut să aştepţi până dimineaţă? zise ea, 
ducându-și mâinile la piept. 

- Era ceva important, răspunse el. 

Piper îl privi nedumerită. 

-Speram ca zilele astea să te fi ajutat să-ţi dai seama 
că despărțirea asta nu are nici un sens. Eu vreau cu to- 
tul altceva. Asta voiam să-ţi spun la cina de miercurea 
trecută, înainte să o iei razna. Voiam să-ți propun să ne 
mutăm împreună. La mine, nu la tine. 

Piper simţi un cuțit în inimă. 

- Ce motive aș avea să mă mut la tine? 

- Norocul meu că am un ego foarte mare, pentru că 
altfel l-ai fi distrus până acum. Piper simți un nod în gât, 
iar Coop continuă: Nu știu de ce eşti așa încăpăţânată 
în privinţa asta. E un pas firesc. 

Oare chiar reușise să se convingă de unul singur de 
ceva atât de greşit? 

-Nu înţeleg de ce spui asta. 

- M-am tot gândit săptămâna asta la noi doi, zise el, 
prinzând mai multă culoare în obraji. Uită-te în ochii 
mei și spune-mi că nu e cea mai frumoasă relaţie în 
care ai fost implicată vreodată, pentru că pentru mine 
chiar este. 

Piper înlemni şi simţi o fărâmă periculoasă de 
speranță. 

- Vorbeşti serios? Dacă asta ți se pare cea mai frumoa- 
să relație pe care ai avut-o până acum, chiar e cazul să 
stai de vorbă cu cineva. _ 

Îl văzu la fel de încăpățânat ca de obicei. Încăpățânat 
ca nu care cumva să piardă calitatea aceea care făcuse 
din el un campion, dar care o făcea pe ea să se simtă cris- 
pată în preajma lui. Trebuia să facă ceva. Ceva definitiv. 
Ştia exact ce avea de făcut, dar nu era sigură că putea. 
Trase adânc aer în piept. Trebuia să o facă, pentru că îl 
iubea îndeajuns de mult cât să-și dorească tot ce era mai 
bun pentru el, chiar dacă o lăsa cu inima frântă. 

- Uite ce, Coop..., zise ea, cu glas slab. După ce trece 
perioada asta, trebuie să o suni pe Deidre. 

-Nu mai vreau să fac afaceri cu ea, răspunse el. 

-Ce s-a întâmplat cu Noah nu a fost din vina ei, şi 
nu mă refeream la afacerile voastre. Ci la relația dintre 
voi, reuşi ea cu greu să spună. Ea e mult mai potrivită 
pentru tine decât tipele acelea de la Hollywood. Sunteţi 
făcuţi unul pentru celălalt. Iar ei chiar îi place de tine. 
După toate cele întâmplate seara trecută, e clar că viața 
e scurtă. Dacă vei continua să pierzi timpul cu altă fe- 
meie — cu mine, mai exact —, o să ratezi șansa de a găsi 
femeia ideală pentru tine. 

Coop o privi şocat și se ridică ușor în pat. 

- Deidre Joss nu e femeia ideală pentru mine. 

Cum era posibil să nu-și dea seama? 

- Ba da! Este o femeie inteligentă, de succes, frumoa- 
să. Genul de femeie care o să fie întotdeauna alături 
de tine. Şi e înnebunită după tine. E o persoană chiar 
drăguță. Un om bun. 

-E clar, spuse el. Ai luat-o razna. 

-Ai 37 de ani. E cazul să te aşezi la casa ta. 

- Stai puţin! Tu chiar încerci să-mi dai papucii și să 
mă cuplezi cu altcineva? Am înţeles bine? 

-Nu e vorba despre o femeie oarecare. Tu şi Deidre 
vă potriviţi de minune. Te-am văzut cum eşti cu ea. Ţi-ar 
fi foarte simplu să te îndrăgostești de ea. Poate pentru 
tine nu e clar ce ar trebui să faci cu viața ta, dar pentru 
mine este. | 

- Chiar așa? zise el, pe un ton batjocoritor. la spu- 
ne-mi! Ştiu că arzi de nerăbdare. 

- Bine, fie. Trebuie să renunți la afacerea asta cu clu- 
buri de noapte. Nu ţi se potriveşte. Cumpără-ţi nişte pă- 
mânt. Cultivă-l, habar n-am cu ce. Şi așază-te la casa ta... 
cu femeia potrivită. Cineva care e la fel de... uimitoare 
ca tine. Ai nevoie de cineva ieșit din comun. O femeie 
isteață, superbă, de succes, dar totuși o tipă cerebrală. 

- Absolut fascinant, zise el, părând uluit. Şi, spu- 
ne-mi..., zise el, uitându-se lung la ea. Ce se presupune 
că ar trebui să fac dacă cred că... m-am cam îndrăgostit 
de tine? 

Piper își reținu cu greu un suspin și reuși să îl trans- 
forme într-un râs aspru, lipsit de amuzament. 

-Nu e adevărat. 

- Cum le știi tu pe toate. 

Chiar le ştia pe toate. Și, în același timp, nu ştia ni- 
mic. „M-am cam îndrăgostit de tine.“ De parcă se pu- 
tea aşa ceva. Nu avea de gând să plângă de față cu el. 
Niciodată. 

- Eşti un campion. Face parte din fiinţa ta. Mentali- 
tatea asta a făcut din tine un învingător. Dar aici vorbim 
despre viața adevărată, nu despre un joc. Şi, în loc să te 
păcălești singur, gândește-te la ce ţi-am spus. La tine. La 
Deidre. La tot. 

Coop deja era furios. 

- Şi ce se presupune că o să se întâmple cu noi? După 
ce mă cuplez cu Deidre, bineînţeles. 

- Nimic. 

- Nu vrei să fim amici? zise el, agitându-se. Nu vrei să 
ne dăm întâlnire din când în când la o bere? Sau să mer- 
gem la striptease? Să jucăm poker? Așa, ca între băieți. 

Piper simţea că avea să explodeze. 

-O să aştept în hol până vine Jonah. 

- Foarte bine, zise el. 


„Dacă cred că... m-am cam îndrăgostit de tine.“ 
Dragostea e sau nu e. Era clar. Pentru prima oară de 
când era mică, începu să plângă. Vărsă lacrimi dureroa- 
se pe obraji, pe haină. Lacrimi care izvorau dintr-un puț 
fără fund. 

Așteptase prea mult să se îndrăgostească. De-aia îi era 
atât de greu. Ar fi trebuit să se îndrăgostească în ado- 
lescenţă, ca orice fată normală la cap. După care ar mai 
fi trebuit să se îndrăgostească de câteva ori. Dacă ar fi 
făcut lucrurile ca la carte, ar fi ştiut cum e să suferi, dar 
ea se încăpățânase să nu se îndrăgostească. lar acum, 
simţea că i se rupe inima. , 

Urcă cu mașina pe bordură când parcă pe aleea din 
spatele clubului. Trebuia să-și strângă lucrurile, dar 

nu putea să intre în club cu lacrimi în ochi. Nu voia să o 
vadă nimeni suferind. Dădu în spate și continuă 
să conducă până la lac. Odată ajunsă acolo, o luă agale 
pe iarbă spre cărarea care ducea spre lac. 

Bătea un vânt rece, care îi trecea prin haine, dar lacri- 
mile continuau să curgă. Toate lacrimile pe care şi le în- 
frânase în toţi anii aceia. Plângea după o mamă pe care 
nu și-o amintea, după un tată care o iubise şi totodată o 
displăcuse şi plângea după un fost fundaș care îi furase 
inima fără să-şi dea seama. 

Începu să alerge. Nu erau prea mulți alergători pe 
poteca aceea, și simți primii fulgi de nea. Noiembrie 
era la doar câteva zile distanță. După care avea să vină 
iarna. Urma o iarnă rece și friguroasă în Chicago. 
Începu să alerge din ce în ce mai repede, parcă încer- 
când să lase durerea în urmă. Văzu în depărtare o fe- 
meie, îmbrăcată în haine sport de firmă, care îşi plimba 
copilul în cărucior în vreme ce alerga. Pe măsură ce 
se apropie de ea, femeia încetini, după care se opri în 
dreptul ei. 

- Ai pățit ceva? întrebă ea, în timp ce copilul ei dor- 
mea liniştit în căruţ. 

Piper ştia că arăta ca o nebună. Se opri și ea din 
alergat. 

- Mia... mi-a murit câinele. 

- Îmi pare rău, îi spuse femeia, cu părul fluturânduri 
în aer. 

Piper începu din nou să alerge. O minciună în plus. 
Nu fusese niciodată o mincinoasă, iar acum devenise 
expertă la asta. O minciună după alta. 

„Prefer Esme. De fapt, Lady Esme. Esmerelda este un 
nume din familie...“ 

Se întoarse spre femeie şi strigă după ea: 

- M-am despărțit de bărbatul pe care îl iubesc din toa- 
tă inima pentru că ştiu că el n-o să mă iubească nicioda- 
tă așa. Sufăr și nu ştiu ce o să se aleagă de mine. 

Femeia îi făcu cu mâna, singurul indiciu că o auzise. 

Piper ridică privirea spre lac, cu pumnii încleştați pe 
lângă corp, simțind cum îi clănțăne dinţii în gură și cum 
îi îngheaţă lacrimile pe obraz. Trebuia să se reinventeze. 
Trebuia să devină cineva indestructibil, astfel încât să 
nu mai treacă niciodată prin așa ceva. 


Trecuse o săptămână. Piper nu mai era. Parcă nu 
fusese niciodată acolo. Angajaţii curățaseră petele de 
sânge şi aranjaseră mobila la loc. Coop mersese la un mo- 
ment dat până în pragul ușii, dar nu putuse să intre 
în casă. 

Nuşi putea scoate din cap imaginea cu Piper în fața 
lui, cu pistolul la cap. lar în clipa aceea totul deveni 
atât de clar. Era ca și cum un vânt rece venise să alunge 
ceața care umbrise până atunci tot adevărul. Dar, în loc 
să procedeze corect, o dăduse în bară la spital. Nu spu- 
sese lucrurile potrivite, ceea ce era chiar ironic, dat fiind 
faptul că era recunoscut pentru modul în care vorbea. 
După ani întregi în care stătuse cu microfonul la gură, 
învățase să spună lucrurilor pe nume, fără să lase loc de 
interpretări. Dar, când venise momentul să spună lucru- 
rilor pe nume cu Piper, se pierduse cu firea, iar acum 
Piper se încăpățâna să nu-i răspundă la telefon. 

Rana începuse să i se vindece, dar în rest era distrus. 
Cineva bătu la ușă. Era pentru prima oară în câteva zile 
când cineva îndrăznea să îl deranjeze. Înţelegea de ce 
toți cei din jurul lui hotărâseră să se țină deoparte. Era 
rece cu clienţii, veşnic nemulțumit de chelneri şi de-a 
dreptul ostil cu gărzile de corp. Ba chiar se certase cu 
Tony pentru că acesta insistase că nu era nimic în ne 
regulă cu sistemul de ventilații. Doar că aerul era îne- 
căcios, nu circula. Mirosul de parfum şi de băutură îi 
intrase în piele. 

Se întoarse de la laptopul de la care nu-și luase ochii 
de ore întregi şi își îndreptă toată furia spre ușă. 

- Dispari! 

Jada dădu buzna în biroul lui. 

- Te-ai despărțit de Piper! Cum ai putut să faci una 
ca asta? 

- Piper a fost cea care mi-a dat papucii. Şi de unde 
ştii, mă rog? 

- Am vorbit cu ea la telefon. La început, nu a vrut 
să-mi spună, dar am convins-o. 

Coop rămase așezat pe scaun, încercând să pară 
relaxat, chiar dacă era disperat să afle toate detaliile 
de la ea. 

- Şi... ce ţi-a spus despre mine? 

- Doar că nu v-aţi mai văzut de la acel incident. 

-Şi din asta ai presupus tu că i-am dat papucii? 

-Mi s-a părut tristă la telefon, zise Jada, trântindu-se 
pe canapea. De ce s-a despărțit de tine? 

- Pentru că zice că nu am luat relația noastră în seri- 
os, spuse el, ridicându-se şi prefăcându-se că aranjează 
jaluzelele din spatele biroului său. 

- Aşa ţi-a zis? întrebă Jada. 

- Nu a folosit chiar cuvintele astea..., spuse el, îndrep- 
tându-se spre frigiderul de lângă bibliotecă. E o persoa- 
nă foarte competitivă. Şi crede că şi eu sunt la fel. 

- Și vrei să spui că nu eşti? comentă Jada, parcă 
analizându-l. 

- Nu când vine vorba despre ea, răspunse el, luân- 
du-și o cola din frigider. Vrei şi tu una? 

- Nu, zise Jada. Ai de gând să încerci să te împaci 
cu ea? 

- Da. 

- Nu pari prea încrezător. 

- Sunt. 

- Nu pari. 

Jada avea dreptate. Coop își deschise cutia de cola, 
chiar dacă nu se grăbi să bea din ea. 

- Nu vrea să vorbească cu mine. Nu-mi răspunde 
la mesaje și nici la telefon. Nu era tocmai sigur de ce 
purta această discuţie cu o adolescentă, poate doar 
pentru că ea avusese curajul să-l întrebe, spre deosebire 
de ceilalți. 

-Ar trebui să te duci la ea la ușă, zise Jada. Stă la 
prietena e, Amber. Sau... ai putea să o aștepți la mașină 
şi să sari în faţa ei, s-o faci să te asculte. 

- Asta se întâmplă doar în filme. Dacă faci asta în 
viața reală, eşti un dubios. Vreau să vorbesc cu ea, 
nu s-o ener... nu să o necăjesc şi mai tare. 

Auzi din nou pe cineva bătând la ușă. 

- Dispari! 

Uşa se deschise oricum. De data aceasta, era Dei- 
dre Joss. Era cazul să fie politicos, dacă mai ştia cum se 
făcea asta. 

- Nu e un moment bun? întrebă ea. 

- Imi pare rău, Deidre. Am crezut că e Tony. 

- Sărmanul Tony! 

Coop se întoarse spre Jada și spuse: 

- Vorbim mai târziu. 

Jada se ridică imediat de pe canapea. 

- Bine, dar să nu-i spui mamei că am ţipat la tine. Nu 
vrea să te supăr. 

- Păcat că nu toată lumea este de aceeaşi părere, mor- 
măi el. 

Jada ieși, iar Deidre închise uşa în urma ei. Coop își 
dădu seama că rămăsese cu cola în mână și o întrebă: 

- Vrei şi tu una? 

- Nu, mulțumesc. Deidre era la fel de elegantă ca de 
obicei, îmbrăcată într-un costum negru. Nu se punea 
problema de blugi rupţi sau tricouri cu Bears. Nu avea 
ochii ei albaştri. Iar părul ei lung şi mătăsos nu se com- 
para cu şuviţele ei ciufulite. 

-Cum te simți? îl întrebă ea. 

- Foarte bine, zise el. 

Rana îl durea doar dacă se mişca prea repede, dar nu 
avea de gând să se plângă. 

- Mă bucur, spuse ea, făcând un pas spre el. Te-am su- 
nat, însă nu mi-ai răspuns, zise ea, dar nu cu reproș. Era 
o femeie prea drăguță. Tocmai din această cauză nu s-ar 
fi putut îndrăgosti niciodată de ea, iar Piper ar fi trebuit 

să ştie asta. Am primit vești de la avocatul lui Noah, zise 
ea. O să cadă la o înţelegere. 

Coop dădu sucul pe gât. 

- Asta ușurează lucrurile. 

- Am fost să stau de vorbă cu el. Am vrut să-i fie foar- 
te clar că, după ce răspunde în fața legii, va trebui să 
plece din oraș. Presupun că se va retrage cu coada între 
picioare acasă la mama lui. Deidre îşi dădu geanta jos și 
o puse pe canapea. Mă simt ca o proastă. Ştiam că e un 
tip posesiv, dar m-a ajutat mult după moartea lui Sam, 
aşa că m-am făcut că nu văd. Am venit să-mi cer scuze 
pentru că m-am înșelat în privinţa lui și pentru că ai 
trecut prin tot ce ai trecut din cauza lui. 

- Toţi facem greşeli în viaţă. 

Mai ales el. Trebuia să facă cumva să vorbească cu Pi- 
per. Să îi explice cum se simțise când o văzuse cu pisto- 
lul la tâmplă, dar ea se încăpăţâna să îl țină la distanță. 

- O să primeşti chiar astăzi o ofertă din partea noas- 
tră, zise Deidre cu zâmbetul pe buze. Am încredere de- 
plină în viziunea ta și vreau să-ți finanţez afacerea. Ar fi 
trebuit să am încredere în propriile mele instincte și 
să batem palma acum câteva săptămâni, dar l-am lăsat 
pe Noah să mă controleze. 

Venise momentul să spună lucrurilor pe nume. Coop 
își băgă mâinile în buzunar, după care le scoase. 

- Deidre, renunţ la afacere. Vreau să vând clubul, zise 
el, răsuflând ușurat. 

Deidre nu putu să își ascundă uimirea. 

-Dar erai atât de entuziasmat de ideea asta. Eşti 
sigur? Ce s-a întâmplat? 

-Mă gândesc de ceva timp să fac asta. De fapt, Pi- 
per Dove era cea care îl făcuse să se răzgândească. Dar 
Piper avea dreptate. Satisfacţia aceea pe care o simțea de 
fiecare dată când intra în club pălise. Spiral era un loc 
extraordinar, şi îi făcuse plăcere să îl construiască de la 
zero, dar nu se simţise bine să fie zi de zi acolo, iar ideea 
de a petrece ani întregi sărind dintr-un club întraltul își 
pierduse farmecul. Îmi plac provocările. Îmi place ideea 

de a construi ceva de la zero, dar mi-am dat seama că 
asta e tot. Am crezut că afacerea cu cluburi de noapte 
este perfectă pentru mine, cu riscuri și câștiguri pe mă- 
sură, dar m-am înșelat. 

- Pentru că...? 

- Mi- dor să mă trezesc dimineaţa, răspunse el, cât se 
poate de simplu. | 

Deidre nu avea cum să înțeleagă, dar Piper știa că 
se săturase de agitația aceea, de muzica asurzitoare, de 
mirosurile acelea și de luminile orbitoare. Se săturase 
să își trăiască viața la club. Voia să respire aer curat. 
Voia să doarmă mai mult de trei ore înainte să iasă dimi- 
neaţa la alergat. Voia să facă exact ce spusese Piper. Să 
cultive naiba ştie ce. Nu știa cum avea să facă asta, dar 
ăsta era doar unul dintre lucrurile pe care încă nu ştia 
cum să le abordeze. Dar ştia că aveau să urmeze schim- 
bări importante. 

Aruncă o privire spre hanoracul care atârna pe pere- 
tele din spatele ei. 

- O prietenă a încercat să-mi spună că afacerea asta 
nu-i de mine, dar mi-a luat ceva până să-mi dau seama 
că avea dreptate. 

- Piper? 

Coop nu spuse nimic. 

- Am sunat- zilele trecuse, zise Deidre. Am stat pu- 
ţin de vorbă. 

Se părea că toată lumea stătea de vorbă cu Piper, mai 
puţin el. 

- Ştii că e de părere că noi doi facem o pereche per- 
fectă? zise ea, jucându-se cu inelul. Doar că tu nu vrei 
asta, nu? 

Nu-i plăcea să rănească o femeie, dar trebuia să fie 
sincer cu ea. o 

- Mi-e teamă că nu. Îmi pare rău. 

- Nu-ţi pare chiar așa rău, spuse ea, dându-și părul 
după ureche, zâmbind. Am analizat și eu situația și am 
înţeles de ce nu sunt femeia potrivită pentru tine. Tu ai 
nevoie de cineva mai... neconvențional. 

Foarte interesant cum toate femeile din viaţa lui pă- 
reau să știe exact de ce avea el nevoie. 

- Îmi pare rău că n-o să facem afaceri împreună, zise 
ea. Dacă te răzgândești, anunță-mă. 

- Bine, răspunse el. Cu toate că știa că asta nu avea 
să se întâmple. 

De îndată ce Deidre ieşi pe ușă, își luă telefonul şi îi 
mai trimise un mesaj. 


Te iubesc. Nu doar cred. Te iubesc din toată 
inima. 


Doar că mesajul nu se trimise. Piper îi blocase în cele 
din urmă numărul de telefon. 


capitolul 22 


-Nu vreau să mă văd cu el, zise Berni în timp ce 
Piper o împinse de la spate în cafeneaua unde urmau 
să se întâlnească cu Willie Mahoney peste zece minute. 
O să creadă că-s o babă nebună. 

Cumva, Piper se identifică cu imaginea aceea. Se 
simțea îmbătrânită şi fără chef de viață. li era foarte 
dor de Coop. De-abia reușea să se ridice dimineaţa din 
pat, și singurul motiv pentru care se urnise era fiindcă 
voia să-și respecte promisiunea față de Berni. 

Încercă să apeleze la latura sensibilă a femeii mai 
în vârstă. 

-E un om bun, foarte drăguţ. Știi şi tu cum e să-ţi 
pierzi soțul. Poţi să-l ajuţi să se înveselească puțin. 

-Nu înţeleg de ce vrei să fac eu asta. O să creadă 
că sunt dusă cu sorcova. 

- O să creadă că ești interesantă, și vreau să-l vezi cu 
ochii tăi, ca să treci peste. 

Poate și ea ar fi avut șanse să treacă peste povestea 
cu Coop dacă el ar fi încetat să o contacteze, dar era 
prea competitiv ca să se dea bătut. Ar fi trebuit să-i facă 

pe plac. Ar fi trebuit să se mute cu el și să îl copleșească 
cu atâta atenţie, încât să nu o mai vadă ca pe o provo- 
care. Dacă ar fi făcut-o, el singur ar fi dat-o afară. Dar nu 
o făcuse, pentru că nu era atât de puternică. 

Chiar dacă ajunseseră cu zece minute mai devreme, 
îl găsiră pe Willie la aceeaşi masă la care stătuseră el şi 
Piper de vorbă cu o săptămână și jumătate în urmă, 

- El e, îi zise ea. 

-Nu mi-ai spus că e așa chipeș, îi șopti Berni. 

Willie îşi dăduse pe spate cele câteva fire de păr care 
îi mai rămăseseră. Se vedea că încercase să-și calce căma- 
şa și îşi accesorizase pantalonii gri cu ceea ce părea a fi o 
pereche nouă de adidași albi. Piper o luă bucuroasă pe 
Berni pe după talie. 

- Am vrut să-ţi fac o surpriză. Hai! 

Berni se îndreptă spre Willie de parcă ar fi mers la 
spânzurătoare. Bărbatul se ridică, iar Piper le făcu cu- 
noştință. Berni trecu direct la subiect: 

- Știu că probabil crezi că sunt o babă nebună. 

Piper nu putea lăsa lucrurile aşa. 

- Prima oară când l-ai văzut, purta o pălărie în formă 
de caşcaval. 

- Aşa este, zise Willie, după ce se aşezară la masă. O 
port ca să țin oamenii la distanță. 

Berni îl privi îngrijorată. 

- Dar de ce ai vrea să faci asta? Oamenii trebuie să fie 
înconjurați de alți oameni. 

- Asta-mi spun și copiii mei când mă sună. Mă sună o 
dată pe săptămână, dar nu s-ar sinchisi să-mi facă 
o vizită. 

- Eşti norocos că ai copii. Eu și Howard nu am putut. 
Howard nu prea avea înotători, dacă înţelegi ce zic. 

Willie încuviinţă cu înţelepciune din cap. 

-Mare păcat! Sunt sigur că nu v-a fost uşor. 

Berni își lăsă geanta pe jos. 

- Deloc. Când Howard... 

Piper se ridică dintr-odată. 

-Trebuie să dau câteva telefoane, zise ea, chiar dacă 
nu era adevărat. Era şi-așa destul de deprimată, nu avea 
nevoie să audă despre sperma lui Howard Berkovitz. 

Berni îi făcu semn să plece. 

Piper se așeză la una dintre mesele din fața cafenelei, 
potrivite mai degrabă pentru zile mai călduroase decât 
pentru frigul acela de noiembrie. Norii plumburii alun- 
gau orice rază de soare. Se întrebă de cât timp avea ne- 
voie o persoană normală ca să treacă peste o decepție 
amoroasă. Poate, dacă tripla perioada aceea, avea să ştie 
când urma să revină la normal, pentru că acum simțea 
că trecea prin viață cu rănile la suprafață. 

Îi sună telefonul. 

- Piper, Annabelle Champion la telefon. 

Glasul vesel al lui Annabelle o făcu să se simtă mult 
mai bine. Annabelle o ţinu câteva minute de vorbă îna- 
inte să treacă la subiect: 

-Miar plăcea să stăm puţin de vorbă. Aș vrea să te 
angajez. Compania cu care lucram a început să se culce 
pe-o ureche, și vreau să apelez la tine. 

Cu o lună în urmă, Piper ar fi fost încântată să pri- 
mească o astfel de ofertă, dar se înmuiase, de parcă fe- 
lul ei de-a fi expirase. Auzi vocea lui Duke în minte: 
„Asta nu e treabă de fete. Crede-mă“. Doar că Duke se 
înşela amarnic. Nefericirea ei nu avea nimic de-a face 
cu faptul că era femeie, ci cu mentalitatea ei greșită că 
Dove Investigations era singurul lucru pe care şi-l dorea 
de la viață. 

Piper începu să își frece mâinile de blugi. 

- Poţi să-mi lași câteva zile de gândire? Îţi sunt foarte 
recunoscătoare, dar... am început să am unele îndoieli. 

- Vrei să-mi povesteşti? 

Annabelle era o persoană atât de deschisă, atât de 
rațională, că Piper ar fi vrut să i se destăinuie, dar cum 
ar fi putut o femeie fericită ca ea, cu o afacere profitabilă 
şi cu un soț iubitor, să o înțeleagă? 

Așa că îi spuse doar jumătate de adevăr: 

- Am ajuns la concluzia că e foarte plictisitor să urmă- 
rești oameni şi urăsc când trebuie să-i spun unei femei 
că soțul ei o înşală. 

- E de înţeles, zise Annabelle. 

- Trebuie să reevaluez situația. 

-E bine să facem asta din când în când. Să scăpăm 
de lucrurile care nu merg și să construim ceva nou din 
ce ne rămâne. 

Un sfat foarte bun, doar că Piper nu mai avea nici cea 
mai vagă idee ce mergea şi ce nu mergea pentru ea. 

După ce îşi termină convorbirea, Piper intră înapoi 
în cafenea, doar ca să afle de la Berni că era liberă să 
plece, pentru că Willie se oferise să o ducă el acasă 
cu maşina. 


Piper îl refuzase categoric. Și un refuz era un refuz, 
nu-i așa? Dar Coop nu reușea să doarmă. Uita să mă- 
nânce. Şi începuse să se uite lung la sticlele de băutură 
de la bar. Fusese sigur că avea să-i răspundă în cele din 
urmă la telefon sau la mesaje, dar acest lucru nu se în- 
tâmplase. Nu ştia cum să facă să vorbească cu ea, situația 
era la fel ca în urmă cu o săptămână și jumătate, când 
ieșise din spital. Deja nu mai suporta, așa că se urcă în 
mașină şi porni spre casa ei. 

Pe drum, își aminti ce îi spusese Jadei, cum că nu 
e în regulă să stai pe urmele cuiva, dar el nu voia altceva 
decât să stea de vorbă cu Piper, iar asta nu însemna că 
o hărţuia, nui aşa? 

Mă rog, poate era o situație incertă. 

Tipul de la parter îi răspunsese în trecut la interfon, 
dar de data asta nu o făcu, chiar dacă lui i se păru că era 
acasă. Încercă apoi la Jennifer MacLeish, dar nici ea nu 
răspunse. După care sună la doamna Berkovitz. 

- Cine e! se auzi vocea ei. _ 

-Sunt eu, Cooper Graham, doamnă B. Îmi deschi- 
deți, vă rog? 

- Cooper şi mai cum? 

- Graham. Cooper Graham. Mă lăsați să intru? 

- Aş vrea, ezită ea, dar... m-am lovit la ambele mâini 
şi nu pot să apăs pe buton. 

O minciună gogonată, dat fiind faptul că deja vor- 
beau prin interfon. 

- Încercaţi cu cotul, spuse el, străduindu-se să nu-și 
piardă cumpătul. 

- Am artrită. 

Coop rămase câteva clipe pe gânduri. 

- Dacă mă lăsați să urc, poate vin să gust nişte prăji- 
turi? Sunt sigur că sunt delicioase. 

Urmă o pauză lungă, după care Berni spuse în 
şoaptă: 

-Nu am voie. Ne-a interzis să-ți dăm drumul în clă- 
dire. După care spuse din nou pe un ton normal: Nu e 
frumos să te joci cu sentimentele unei femei. E tot ce 
am avut de spus. 

După care închise interfonul. Coop se enervă atât de 
tare, încât făcu tocmai lucrul pe care jurase să nu îl facă. 
O aşteptă la mașină, deşi simțea că exact asta ar fi făcut 
şi Hank Marshall, fostul iubit al lui Karah. Însă era dis- 
perat să vorbească cu ea. Ce altceva putea să facă? 

Aşteptă aproape două ore în frig până o văzu în cele 
din urmă ieșind din clădire. Era îmbrăcată cu genul ace- 
la de geacă pufoasă în care își puneau toată nădejdea 
femeile din Chicago. Ea se tunsese din nou, iar șuvițele 
îi fluturau în jurul feţei. 

Piper îl zări imediat și înţepeni. Îşi îndesă mâinile în 
buzunarele de la geacă. 

- Lasă-mă în pace! strigă ea, după care făcu stânga 
împrejur și se întoarse degrabă în clădire. 

Coop era incredibil de furios. Piper fusese cât se poa- 
te de clară cu el, iar el alesese să o ignore. Simţea nevoia 
să se arunce sub duș. 

Se urcă în mașină şi porni spre nicăieri. Ajunse în 
cele din urmă la sală, chiar dacă doctorii îi interziseseră 
să facă sport. Pe drum, un poliţist îl trase pe dreapta 
pentru că mergea cu viteză, dar refuză, bineînţeles, să îi 
dea amendă până când Coop insistă să își facă meseria. 

Piper avea dreptate. Era un drac la volan, și trebuia să 
fie tras la răspundere. 

Piper cu pistolul la tâmplă... Nuşi putea scoate din 
minte imaginea aceea; era ca un cadru de film. De-abia 
atunci i se ridicase vălul de pe ochi, iar creierul lui în- 
ţelesese în cele din urmă ceea ce inima lui încercase 
să îi spună de săptămâni întregi. Cât de mult o iubea pe 
Piper Dove. Ea ajunsese să facă parte din el. Ea îl făcea 
să râdă, ea îl liniştea. 

Mai mult decât atât, ea era conștiința şi piatra lui 
de încercare. Da, era ca o provocare pentru el, dar nu așa 
cum își închipuia ea. Când era cu ea, voia să fie un om 
mai bun, să găsească un loc în lumea aceasta care să 
nu mai depindă de tabela de marcaj, să facă loc pentru 
o femeie în viaţa sa şi să își pună încrederea în ea. 

Dar ce însemna el pentru ea? Poate că nu avea să afle 
niciodată, şi totul doar din cauza lui Duke Dove. 

Piper îi dăduse destul de multe detalii despre viața 
ei ca să umple golurile. Fusese nevoită să își ascundă 
orice sentimente, ca să îi facă pe plac lui Duke. Tatăl ei 
îi pedepsise lacrimile și o răsplătise pentru stoicismul 
de care dăduse dovadă. Misiunea lui fusese aceea de a 
crea o luptătoare care să poată să ţină piept universului 
dur în care mama ei fusese omorâtă. Și reușise. Doar că 
apoi încercase să o pună la pământ refuzându-i câmpul 
de luptă care era dreptul ei din naştere. 

Copilăria lui Coop fusese atât de diferită de a ei. 
Chiar dacă tatăl lui se luptase cu propriii demoni, nu îl 
făcuse niciodată să îi fie rușine de sentimentele normale 
pe care orice copil le trăia. 

„Fiule, și băieţii plâng câteodată. Să nu ţii în tine.“ 

Piper nu avusese niciodată parte de aceeași înțelege- 
re. A- face pe plac tatălui ei însemnase să nu arate nici 
o urmă de slăbiciune, emoție sau vulnerabilitate. 

Coop frână atât de brusc, că aproape făcu accident. 
Nici nu era de mirare că îi era frică să stea de vorbă 
cu el. Ideea de a purta o discuţie forțată despre sen- 
timentele ei, o discuţie în care el săși spună punctul 


Prima stea a nopţii 313 


de vedere şi în care să o oblige să spună și ea ce avea pe 
suflet, nu era genul de interacțiune pentru care să se 
simtă pregătită. 

Pistolul acela... suspinele Jadei... Şi Piper acolo, nea- 
jutorată, cu privirea îndreptată asupra lui, cu un mesaj 
atât de clar. 

„Suntem o echipă.“ 


De îndată ce îl văzuse pe Coop lângă mașina ei, sim- 
ţise că orice încercare de a-și pune viața pe un făgaș nor- 
mal eşuase. Îl văzuse la fel de înalt şi de puternic, cu 
braţele lui musculoase, în lumina rece de noiembrie... 
Simţise cum i se înmoaie picioarele. 

Rămăsese cu privirea pierdută în gol, când o sună 
Jada. 

- Eşti detectiv, îi spuse fata. Eu şi Clara suntem de 
părere că ar trebui să faci ceva în privinţa asta. 

- Nu sunt tocmai în măsură să rezolv problema trafi- 
cului sexual cu minori. 

-Dar ai putea să te dai drept copil pe net. Să-ţi dai 
întâlnire cu tipii ăştia şi să-i arestezi. 

-Sunt un simplu detectiv. Nu pot să arestez pe 
nimeni. 

-Dar ai putea să lucrezi cu poliția, insistă Jada. Și 
să le explici că nu pot să le aresteze pe fetele astea pen- 
tru prostituție. 

Înflăcărarea Jadei era admirabilă, dar Piper de-abia 
dacă putea să trăiască de pe o zi pe alta, darămite să 
rezolve o problemă de o asemenea amploare. 

După ce închise telefonul, își îngropă faţa în palme. 
Annabelle îi oferise un job, iar Deidre Joss o sunase ca 
să o roage să mai preia câteva cazuri pentru Joss Invest- 
ments. Dove Investigations mergea din ce în ce mai 
bine, dar pur şi simplu ei nu-i mai păsa. Singura par- 
te bună din săptămâna aceea fusese vizita de aseară la 
Jen acasă. 

-'Ţi-am trimis pe e-mail un link YouTube, îi spusese 
ea celui mai bun meteorolog din Chicago. Folosește 
după cum crezi de cuviință. 

- Cum adică? 

-O să vezi tu. 

Piper reușise în cele din urmă să o ajute pe Jen desco- 
perind un filmuleţ despre Dobitocul Ala, din perioada 
lui de facultate. Piper se grăbise să îl salveze. În filmare, 
Dobitocul stătea în patru labe, fără tricou, cu un sutien 
pe el și o pereche de chiloți de femeie pe cap, în timp ce 
un alt individ îl călărea pe spinare. 

- Dumnezeule! exclamase Jen. Încrezutul ăla este la 
mâna mea! 

Piper zâmbi când își aduse aminte. 

Uşa de la birou se deschise. I se opri inima în loc 
când îl văzu pe Heath Champion în pragul ușii. 

-A trecut ceva timp de când nu ne-am văzut, zise 
agentul. 

Nu avea energia necesară. Totodată, avea nevoie de 
ceva care să-i distragă atenţia. 

- Ce cauţi aici? 

- Am venit să negociem o ofertă, spuse el. Din partea 
lui Coop. Vrea să vă mutaţi împreună. 

„Poftim! Își trimisese agentul să negocieze?“ 

-Ce ţi-e şi cu fotbaliştii ăştia, zise Heath dezgustat. 
Nişte răsfățați. Nu-s în stare să se descurce singuri. 

Piper își încleștă pumnii. 

- Nu pot să cred. 

-Măcar nu sunt animale la mijloc. Urăsc când trebu- 
ie să negociez pentru animale. 

- Domnule Champion... 

- Heath. Cred că ne cunoaștem suficient de bine. 

- Heath... Nu am de gând să mă mut cu clientul tău, 
zise ea, simțind un nod în gât. li era teamă că avea să 
izbucnească în plâns. Își înfipse și mai adânc unghiile în 
carne. De curiozitate... Agenţii primesc zece la sută din 
înţelegerea pe care o obțin pentru clienţii lor, corect? 

- Procentajul diferă, în funcție de negocieri. 

- Şi, dacă ar fi să negociezi această ofertă, ceea ce n-o 
să se întâmple oricum, ce primești în schimb? 

- Legume. Vara viitoare. 

- Înţeleg. 

Heath începu să se clatine pe pantofii lui foarte 
scumpi. 

- Vreau să mă asigur că am înțeles bine. Nu eşti inte- 
resată să te muţi la el? 

- Nu. 

Asta ar fi însemnat să se comporte ca și cum nu ar fi 
fost altceva decât parteneri de sex. Dar ştia că avea să se 
arunce la picioarele lui, să îl roage să se îndrăgostească 
de ea. Gândul acela o făcu să se cutremure. 

- Atunci, vino cu o altă ofertă, zise el, 

-Nu sunt obligată să-i fac nici o ofertă! 

-Suntem într-o negociere. Așa se procedează. 

li vorbi pe un ton atât de calm, că lui Piper îi veni să 
sară peste birou şi să îi dea una. 

- Oferta e să dispară din viața mea. 

Agentul avu neobrăzarea să se arate dezamăgit de ea. 

-Dar asta nu este o contraofertă. Ci un ultima- 
tum. Din experiența mea, care e însemnată, lucrurile 
se rezolvă mai repede dacă ambele părți negociază cu 
bună-credință. 

Piper simţi că aterizase în Orașul Nebunilor, și, în 
mod ciudat, gândul acela o linişti. și aduse aminte de 
prima ei întâlnire cu Heath, atunci când Coop îi arăta- 
se contractul, iar acesta negociase mai mulți bani. Pen- 
tru ea. Aceşti doi bărbaţi nu aveau o relație obişnuită 
agent-client şi acum voiau să o tragă și pe ea în nebunia 
lor. Fie. Putea să facă şi ea pe nebuna. Ştia exact ce avea 
de făcut. 

- Vrei o ofertă din partea mea? Dacă promite să dis- 
pară din viața mea, sunt dispusă să îi dau toate tricouri- 
le mele cu Bears. Ce zici despre asta? 

- ţi garantez că n-o să accepte câteva tricouri în 
schimbul traiului într-un apartament de lux. Sunt sigur 
că poți oferi ceva mai mult. 

Piper voia să nu mai sufere, iar asta nu avea să se 
întâmple atât timp cât Coop avea să facă parte din viața 
ei. Se uită lung la Piton. 

- Dacă e de acord să dispară din viața mea, eu perso- 
nal îi fac lipeala cu Deidre Joss. 

-Văd că nu vrei să iei discuţia asta în serios. 

Doar că ea chiar vorbea serios. De ce insista Coop 
să o facă să treacă prin asta? Ar fi trebuit să stea de vor- 
bă cu el ieri. Ar fi trebuit să stea în frig și să îl lase să 
spună ce avea de spus, fără să răspundă nimic. Dar dă- 
duse dovadă de lașitate. La fel ca acum. 

- Sunt dispusă să lucrez o lună pe gratis pentru club, 
pe partea de IT, Dar vreau să lucrez direct cu Tony. 

-Trei luni. 

- Două luni. 

-Mi se pare rezonabil, zise el, scoțânduşi telefonul. 
Trebuie să verific cu el. 

- Aşa să faci, spuse ea. 

Heath ieși în parcare. Ea îl urmări pe fereastră, îl văzu 
vorbind la telefon. Îl văzu plimbându-se între mașina 
ei şi SUV-ul lui. Își băgă în cele din urmă telefonul în 
buzunar și intră din nou în birou. 

-Nu e de acord. Vrea să staţi de vorbă față-n față. 

Nu putea să facă una ca asta. Pur și simplu, nu 
putea. 

- Nu. 

- Am crezut că vrei să scapi de el. 

- E tot ce-mi doresc. _ 

- Atunci, oferă-i ceva care să nu poată refuza. În afară 
de tine. 

- Când am devenit atât de irezistibilă? răbufni ea. 
la spune-mi! 

- Nu sunt în măsură să răspund la această întrebare. 
Nu că nu te-aș considera o persoană încântătoare. 

- Nu vreau să stau de vorbă cu el! urlă ea. 

- Înţeleg. Dar trebuie să negociem ceva. 

Ce nebunie! 

- Sunt dispusă să lucrez două luni pe gratis pe partea 
de IT şi să îi verific toți angajaţii timp de un an întreg. 
Un an de zile! 

- Așa mai vii de-acasă, zise el, ieşind din nou în 
parcare. 

Piper se prăbuşi la birou. știa doi erau gata să o bage 
la balamuc. 

Îl văzu pe Heath vorbind la telefon de partea cealaltă 
a ferestrei. Își duse mâna în şold, pe sub haină. Petrecu 
câteva minute bune la telefon. În cele din urmă, se în- 
toarse în birou. 

- Tot nu vrea. 

-Cred şi eu, spuse ea, amărâtă. Nu poate suporta 
să piardă. E în stare de orice ca să câștige, oricât ar fi 
de nedrept. 

- Nu e tocmai plăcut să auzi astfel de cuvinte din par- 
tea unei femei îndrăgostite. 

Piper își îndreptă privirea spre el şi spuse: 

- Nu sunt îndrăgostită de el. E cazul să pleci. 

- Aș putea, dar... se pare că Annabelle și-a băgat nasul 
în toată povestea asta și e de părere că tu și Coop trebuie 
să faceți cumva să treceţi peste. Nu ştiu ce aveţi toate cu 
treaba asta, dar asta e situația. Ţin să te avertizez că e 
mai ușor să ai de-a face cu mine decât cu soția mea. Știu 
că pare o persoană drăguță, dar e foarte înverşunată. 

- Annabelle vrea să stau de vorbă cu Coop? 

- E foarte pornită pe ideea asta, zise ea. Dacă o dau în 
bară, m-a făcut să-i promit că o sun să-i spun, ca să vină 
ea să discute cu tine. 

Piper era la pământ. Lor le putea ţine piept, dar nu 
şi ei. 

- Bine, sunt de acord să mă văd cu el, zise ea, dez 
nădăjduită, dar într-un loc public. Mâine după-amiază 
la Big Shoulders Coffee. Și doar dacă îmi dă cuvân- 
tul de onoare că n-o să încerce să mă mai contacteze 
după aceea. 

Reuşise cumva să o scoată la capat. Cafenenun ern 
bine luminată și suficient de micuţii încât ceilalți clienţi 

să îi audă, ceea ce însemna că nu se putea enerva și că 
avea garanția că urma să rămână cu hainele pe ea. 

-Stai să verific, zise Heath, scoțându-și telefonul. 

Lui Piper îi veni să ţipe. Sau să izbucnească în plâns. 

De data aceasta, Pitonul nu ieși din birou. 

- Coop, e de acord să se întâlnească cu tine, dar 
întrun loc public. La Big Shoulders Coffee mâine 
după-amiază și doar dacă promiţi să n-o mai contactezi 
după aceea. Heath rămase cu telefonul la ureche, bă- 
tând din picioare. Așa... așa... Bine. Inchise telefonul 
şi spuse: Vrea să vă vedeți azi. Și nu la Big Shoulders. 
Acum, are o întâlnire la primărie. Vrea să vă vedeți la 
Daley Plaz imediat după. La două. E, categoric, un loc 
public. Eu zic să accepţi oferta asta. 

De ce era atât de disperat să câştige? Deja pusese stă- 
pânire pe inima ei. Chiar simțea nevoia să o calce în 
picioare? 

- Eşti de acord? întrebă Heath. 

- Da, răspunse ea obosită. 

-N-o să mă mai plâng niciodată de animale, mormăi 
el ieșind. 

Piper traversă încăperea în viteză, deschise larg ușa și 
urlă după el: 

-Sper să-ți stea legumele alea în gât! 

El se întoarse cu fața spre ea și îi zâmbi, naiba ştia 
de ce. 


capitolul 23 


Piper porni spre Daley Center de parcă s-ar fi dus la 
spânzurătoare. Furia ar fi ajutat-o mai mult decât panica 
aceea care pusese stăpânire pe ea. Trebuia să-şi păstreze 
măcar o fărâmă de demnitate. Oricât de mult Lar fi iu- 
bit, oricât de mult şi-ar fi dorit să se arunce în braţele 
lui, trebuia să fie tare. 

O sculptură ciudată a lui Picasso trona în piaţa din 
fața clădirii Daley Center, înaltă de treizeci și unu 

de etaje. Însuși Picasso o donase orașului, iar când un 
artist de talia lui oferea o astfel de sculptură, era impo- 
sibil să o refuzi. Piper se apropie, iar ochii de metal ai 
sculpturii o ţintuiră, iar ea nu-și feri privirea. Era mai 
bine să-l înfrunte decât să dea bir cu fugiţii. 

Vântul flutură drapelul american și părul femeilor, 
Puloverul cu care era îmbrăcată nu era suficient de căl- 
duros pentru o zi atât de rece şi de umedă. Ar fi trebuit 
să se îmbrace cu geaca aceea groasă, dar asta ar fi însem- 
nat să aibă timp de gândire. 

Coop era deja acolo. O aștepta la umbra sculpturii 
lui Picasso, cu capul în jos. Oamenii treceau. pe lângă el 
prea grăbiţi ca să îl recunoască. Piper uită să respire preț 
de o clipă. Coop o zări, dar nu veni spre ea, ci aşteptă 
ca ea să se apropie de el. Era îmbrăcat la costum, cu o 
cămașă albă și un fular roșu. Se opri la câțiva pași, ca să 
nu fie tentată să se cuibărească la pieptul lui. 

-Ai câștigat, zise ea. Spune ce ai de spus și lasă-mă 
în pace! 

Coop se uită lung la ea, de parcă ar fi vrut să-i memo- 
reze chipul. Se aşteptă să îl audă spunând ceva profund, 
dar nu se întâmplă. 

- Ce ai mai făcut în ultima vreme? o întrebă el. 

- Am încercat să te evit. Treaba asta îmi ocupă 
mult timp. 

El încuviință, de parcă ar fi fost de acord cu ea. 
O privea cu o asemenea intensitate, încât ea simți nevo- 
ia să-și ferească privirea. 

- Hai, Coop, spune ce ai de spus! De ce Lai trimis pe 
rechinul ăla după mine? 

-'Trebuia să vorbesc cu tine, și tu nu mă lăsai să 
fac asta. 

Nu putea să dea înapoi acum. 

- Am venit. Spune ce ai de spus. 

-Sar putea să nu-ţi placă. 

- Atunci, poate ar fi mai bine să-ţi ţii gura. 

-Nu pot. Este..., zise el, rezemându-se de zid. E greu, 
atâta tot. 

Piper simţea că înţelegea. 

- Vrei să fie ca tine, nu ca mine. Hai odată! Spune-mi 
că vrei să te desparți de mine! O să te simți mai bine 
fiindcă vine din partea ta, iar eu pot să suport. 

- Nu vreau să mă despart de tine. 

- Şi atunci ce vrei? ţipă ea. N-am de gând să mă mut 
cu tine! 

- Am înţeles asta. Un stol de porumbei trecu în zbor 
pe deasupra lor. Ştiu că nu ești suficient de puternică 
să-mi spui ce simţi pentru mine, așa că am să-ți spun eu 
ce simt pentru tine. 

O acuza că era slabă. Nimeni nu o mai acuzase vreo- 
dată de asta, așa că sări direct la atac, aruncându-i pro- 
priile cuvinte în față. 

-Mi-ai spus deja ce simți pentru mine. Crezi că 
te-ai... cam îndrăgostit de mine. Ai uitat? 

- Am spus-o așa doar pentru că mi-era teamă să nu te 
sperii. Reuși să o ia prin surprindere. Eşti nesigură în 
privința noastră, zise el. Așa ai fost de la bun început, 
şi, dacă ţi-aş fi spus adevărul, ai fi fugit de mine. Știu că 
încă e posibil să vrei să fugi, pentru că nu știu exact ce 
simţi pentru mine. Chiar dacă pot să-ţi citesc gândurile, 
când vine vorba despre asta, nu pot să fac nimic. 

Se simţi oarecum câștigată știind că reușise să se pro- 
tejeze de el, măcar puțin. 

- Nu înţeleg ce vrei să spui, dar nu ar fi prima oară 
când nu reușesc să înțeleg ce pui la cale cu agentul ăla 
al tău. 

-Te iubesc, Piper. Nu m-am cam îndrăgostit de tine. 
Sunt îndrăgostit până peste cap. 

Vântul îi trecu pe la urechi, și simți un gol în 
stomac. 

Coop nu făcu nici un pas. Nici măcar nu încercă să o 
atingă. Simţi o şuviță de păr pe obraz. 

-Te iubesc de mult, zise el, dar nu am ştiut să-mi re- 
cunosc sentimentele până nu l-am văzut pe nenorocitul 
ăla cu pistolul îndreptat asupra ta. În clipa aia, am sim- 
it ca și cum cineva m-ar fi înjunghiat în inimă. 

Piper îşi băgă mâinile în buzunar, refuzând să îl 
creadă. 

-Adrenalina poate să te facă să simți o grămadă 
de lucruri. 

- Ştiu cum e valul de adrenalină. Se risipește. Dar 
sentimentele mele sunt tot acolo. 

Realitatea își înfipse colții în ea. 

- Au trecut doar două săptămâni de atunci. O să 
treacă. 

- Cum poți să fii atât de cinică? 

Nu se simțea cinică, ci extrem de fragilă. Îşi înghesu- 
ise campionul la perete și era gata să îi țină piept cum 
ştia ea mai bine: cu forța. 

- Asumă-ţi un risc, Piper, îi spuse el. Eu nu sunt Duke 
Dove. Spune-mi ce simţi pentru mine. Cu adevărat. Mă 
iubeşti sau nu? Gândește-te bine! Vreau să ştiu. 

Nu trebuia să se gândească bine. Dar era imposibil să 
o spună cu voce tare. Și totuși, dacă nu spunea nimic, 
oare tăcerea nu era o dovadă de lașitate? 

Ea era o tipă puternică. Așa fusese dintotdeauna. Își 
îndesă și mai adânc pumnii în buzunare. 

- Da. Te iubesc. Normal că te iubesc. Cum aș putea 
să nu te iubesc? strigă ea. Te iubesc îndeajuns de mult 
încât să nu las lucrurile să avanseze. Suntem prea dife- 
riți ca să avem un viitor împreună. Ce rost are? 

- Singurul lucru care ne deosebeşte este contul 
din bancă. 

- O diferență majoră. 

- Doar dacă pui mare preţ pe bani. 

- Şi pe celebritate. Și pe cluburile de noapte. Şi pe 
inelele Super Bowl... 

- Lucruri pe care nici unul din noi nu le are. 

- Şi pe iubite de la Hollywood. 

-Se spune că opusele se atrag. Treaba e că noi nu 
suntem deloc diferiți. Suntem una și aceeași persoană, 
Doar că eu văd lucrurile clar, și tu, nu, zise el, cu un 
zâmbet şters. 

- Nu e... 

- Uite ce nu înţeleg eu: De ce îţi vine atât de greu să 
crezi că aș putea fi îndrăgostit de tine? 

Încerca să o năucească, așa că spuse primul lucru care 
îi veni în minte: 

- Nu sunt o femeie frumoasă. Nu sunt celebră. Nu 
sunt fată de casă. 

Coop făcu ochii mari. 

- Asta e tot? 

-Şi tu ai bani. 

-Ai mai spus asta. 

Câţiva oameni de afaceri îl zăriră și se îndreptară 
spre ei. 

- Nu acum! urlă ea. 

Pentru prima oară în viaţa lui, Coop nu încercă să își 
ceară scuze pentru reacţia ei. Nici măcar nu se întoarse 
cu faţa spre ei. Bărbaţii se uitară urât la ea, după care se 
îndepărtară. Lui Piper nu-i păsa. Era în stare de orice ca 
să îl protejeze. 

- Uite ce știu eu, zise el, iar intensitatea din glasul lui 
o înspăimântă. Poate că tatăl tău a avut intenţii bune, 
dar te-a dat peste cap atât de tare, încât nu mai ştii cum 
eşti în realitate. Crezi că eşti singură împotriva tuturor și 
ţi-e teamă de orice te face să te simţi vulnerabilă. 

Trebuia să-i țină piept. 

- Tu vorbeşti? 

- E adevărat, sunt încăpățânat și nu mă dau în lături 
de la nimic, dar nu am pretins niciodată că aș fi invinci- 
bil. Tu ești cea cu voinţă de fier. 

- Nu e adevărat! exclamă ea. M-am îndrăgostit de 
tine, nu? Şi nimic nu mă face să mă simt mai vulnera- 
bilă de atât. 

- Și tocmai din cauza asta te încăpățânezi să mă ţii la 
distanță. 

Se înșela amarnic. Exista o singură cale prin care ar fi 
putut să îl facă să înțeleagă asta și să termine cu povestea 
asta o dată pentru totdeauna. Nu avea încotro decât să 
fie cu el. Să meargă până în pânzele albe, până ce avea 
să devină evident pentru el - şi pentru ea - că nu aveau 

ce căuta împreună. Ridică privirea şi se uită ţintă în 
ochii lui. 

- Bine, fie. Accept. O să mă mut cu tine. O să vezi că 
o să te saturi de mine după câteva săptămâni. 

Coop o trase la pieptul lui. 

- Ah, iubita mea... — 

Piper închise ochii. Își odihni obrazul la pieptul lui. 
Se predă. 

El îi cuprinse chipul între palme și îşi lipi fruntea de 
fruntea ei. Își atinse ușor nasul de nasul ei. 

-Treaba e că..., zise el. Oferta nu mai e valabilă. 

- Poftim? urlă ea. Totul fusese o capcană. O tactică 
de fotbal. 

-Sunt în stare să-mi pun viața în mâinile lui Piper 
Dove, zise el, uitându-se cu dragoste la ea. Dar nu am în- 
credere să îmi încredinţez inima fiicei lui Duke Dove. 

- Şi atunci, ce vrei? întrebă ea, aproape disperată. 

- Vreau un act legal. 

- Cum adică? 

- Vreau să ne căsătorim. 

Piper se eliberă din strânsoarea lui. 

- Doar nu vorbeşti serios! 

- Nu plănuiam să te cer de soție. Voiam săi las timp 
să te linișteşti și să te obișnuiești să fii iubită. Dar acum, 
îmi dau seama că ar fi o greșeală. Eşti atât de neliniș- 
tită, încât ai încerca să găsești fel de fel de motive să 
ne despărțim. 

- Nu e adevărat! 

Doar că era perfect adevărat. Simţi că îi fuge pământul 
de sub picioare. 

- Eşti la fel de încăpățânată ca mine, zise el, mângâ- 
ind-o pe obraz. Chiar cred că, odată ce o să fim căsăto- 
riţi, o să stăm amândoi mai liniștiți și o să vedem cum 
merg lucrurile între noi. 

- Eşti nebun! Nimeni nu face una ca asta. 

- În mod cert. Doar că există circumstanţe atenuan- 
te, și e singurul scenariu care cred că va funcționa în 
cazul nostru. 

- E o nebunie! 

- Poate pentru alţii. Dar noi suntem altfel. Așa că de- 
cizia îți aparține. 

-Nu e de ajuns că ţi-am spus că te iubesc? comentă 
ea, aproape suspinând. Eşti cel mai bun om pe care lam 
întâlnit vreodată. Simt că mi se înmoaie genunchii doar 
când îţi aud vocea. Dar asta nu înseamnă că trebuie să 
ne căsătorim. Deja am acceptat să mă mut cu tine. Mă 
simt încolțită! 

- Cam aşa ceva, spuse el, trecându-și degetele prin 
părul ei. Dar pune-te în locul meu. Dacă ai fi în locul 
meu, ce ai face? 

- Aș, aș... E o întrebare fără răspuns. 

- Doar pentru că nu știi tu răspunsul. Dacă ţin bine 
minte, zise el, făcând semn spre clădirea din spatele lor, 
e aici un tip care oficializează căsătorii. 

lar în clipa aceea nu mai avu nici o urmă de 
îndoială. 

- Ai pus totul la cale, nu-i aşa? De-aia ai vrut să ne 
vedem aici. Nu a fost un loc ales la întâmplare. 

- Recunosc că mi-a trecut și varianta asta prin minte, 
dar doar ca plan de rezervă, și se pare că acolo s-a ajuns. 
O prinse de braţ și o conduse spre ușa de la intrare a 
clădirii. Nu-ţi face griji. E o simplă bucată de hârtie. 
Nu are de ce să-ți fie frică. 

-Nu mi-e... 

- Respiră. E tot ce trebuie să faci. Mă ocup eu de tot. 

lar în clipa aceea își pierdu minţile. În loc să se 
oprească și să plece, intră cu el în clădire. Merse condu- 
să de el, de parcă nu mai avea nici un control asupra sa. 
Nu se uită la el, nici măcar nu îi vorbi, dar nici nu 
fugi. Se dădu pur și simplu bătută. 

Oficiul de căsătorii era la primul etaj, o zonă cu fe- 
restre mari și cu un șir lung de computere. Unul dintre 
angajați îl recunoscu pe Coop de cum intrară pe ușă și 
îi conduse într-un birou. 

Totul era în ceață. Angajatul îi ceru lui Piper permi- 
sul de conducere, iar Coop i-l scoase din portofel. Când 

veni momentul să semneze, el îi ghidă mâna pe hârtie. 
Şi, în tot acest timp, continuă să o mângâie pe spate, de 
parcă ar fi fost un animal speriat. 

După ce-și primiră documentele, o conduse îna- 
poi afară. Odată ajunși în faţa clădirii, o apucă ușor 
de bărbie. 

-Ştiu că eşti supărată. Ştiu că eşti speriată și, pen- 
tru că ştiu că nu ştii cum să-ți gestionezi teama, trebuie 
să terminăm cu toată povestea asta cât mai repede. Eu 
o să mă ocup de tot. Invită pe cine vrei tu. Tot ce 
trebuie să faci este să te prezinţi la mine acasă. Mâi- 
ne-seară la șase. 

- Mâine! se auzi o voce slabă, care nu putea fi a ei. 

- Sună- pe Heath dacă ai nevoie de ceva până atunci. 
Cred că e mai bine dacă stai de vorbă cu el. 

- Dar... 

Brusc, văzu expresia serioasă de pe chipul lui. 

- Piper, am nevoie de un angajament serios din partea 
ta. Sunt puternic când vine vorba despre multe lucruri, 
dar nu când e vorba despre tine. Așa că am nevoie să 
vină de la tine, nu pot să te mai împing de la spate. Eu 
te-am adus la linia de sosire. Dar acum, e rândul tău. 

- Dar mâine? Chiar nu putem... să amânăm? 

- Cât timp? Un an? Cinci ani? Când te-ai simţi tu 
confortabil să facem asta? 

Piper își cobori privirea. 

- Exact. Cu cât amânăm mai mult, cu atât o să fie 
mai greu pentru tine. 

- Dar chiar mâine? 

- Eu nu sunt la fel de dur ca tine, iubito. Hai mai 
bine să scăpăm! 

- Nu cred că pot să fac asta. 

-Sper că nu vorbeşti serios, pentru că eu mi-am dat 
cuvântul de onoare. i-am spus că, dacă accepţi să vor- 
beşti azi cu mine, n-o să te mai caut niciodată, zise el, 
uitându-se în ochii ei cu o tristeţe infinită. Piper, e tot ce 
am, șopti el. Restul depinde de tine. Fie vii... fie nu vii. 

Şi asta fu tot. Plecă, lăsând-o acolo. 

Annabelle cunoștea oamenii potriviți și se pricepea 
să facă minuni, așa că fu însărcinată să se ocupe de toate 
aranjamentele pentru nuntă, dar Coop nu scăpă fără ca 
ea să-i facă morală: 

- Coop, căsătoria e o treabă serioasă. Nu e ceva ce 
faci din impuls, iar toată povestea asta e așa pe fugă... 

Annabelle părea hotărâtă să nu-i dea pace. El înțele- 
gea cum arăta situaţia din punctul ei de vedere, dar era 
cel mai puțin impulsiv lucru pe care îl făcuse vreodată. 
Piper era singura care înțelegea. Trebuia să înțeleagă. Și 
avea să vină... altfel... Nici măcar nu voia să se gândească 
la asta. Petrecu ziua următoare încercând să-și găseas- 
că altă ocupaţie decât să se îmbete. Presa aflase despre 
vizita lui la oficiul de căsătorii, dar Coop nu răspunse 
la nici un telefon. Hotări, în schimb, că iasă la alergat, 
după care bău niște cafea și ieşi din nou la alergat. Se 
duse la birou și rămase cu ochii în laptop. Dădu televi- 
zorul pe ESPN. Îl opri. Încercă să citească ceva. 

Heath îl sună pe la 13.00. 

- Sunt aici cu fosta ta garda de corp. Trebuie să recu- 
nosc că e puțin cam agitată. Și gălăgioasă. 

Coop rămase cu telefonul la ureche. 

- Printre altele. 

O auzi pe Piper urlând pe fundal. 

-Nu poți să te căsătoreşti fără un contract prenup- 
ial, idiotule! Şi ăsta nu se face în câteva ore! 

-Mi-e teamă că are dreptate, prietene, zise Heath. 

- Valorezi milioane de dolari! striga ea. După care 
i se adresă, probabil lui Heath, deşi Coop o auzi atât de 
tare, încât își luă telefonul de la ureche. Vezi cu cine am 
de-a face? E obsedat de adrenalină. _ 

- E clar că s-a gândit la asta, zise Heath. În situaţia de 
faţă, recomandarea mea este să nu faci nimic fără să fie 
și avocatul tău prezent. 

- În caz contrar, o săi iau toți banii! 

Coop auzi tot, chiar și cu telefonul în aer. 

-Ai auzit? îl întrebă Heath. 

- Ar fi fost imposibil să n-o aud. Spune-i să se gân- 
dească la ea, că eu mă gândesc la mine. 
După care închise telefonul. 


Annabelle chiar făcu minuni. Mobilierul de grădină 
și masa dispăruseră de pe terasă. Muncitorii veniseră cu 
scaune și radiatoare care să îi țină pe angajaţi la căldură 
în noaptea aceea rece de noiembrie. În timp ce firma de 
catering punea stăpânire peste bucătăria lui, Coop se 
retrase la etaj, din ce în ce mai neliniștit. Deja nu mai 
suporta, așa că îl sună pe Heath. 

- Vine? 

- N-am nici cea mai vagă idee. Eu zic că șansele sunt 
jumi-juma. 

Nu era tocmai ce voia să audă. 

Preotul sosi pe la 16.30. De fapt, sosi „reprezentatul 
de la starea civilă“. Coop era la pământ. 

Oaspeţii începură și ei să sosească la scurt timp. Era 
o listă restrânsă: doar acei câțiva oameni pe care Piper îi 
cunoștea şi alături de care s-ar fi simţit în largul ei: Tony 
și băieţii de la club, Jada și Karah, doamna B., care veni 
la braț cu un domn rușinos pe care îl prezentă ca fiind 
Willie Mahoney, iubitul ei. Şi-ar fi dorit să o aducă și pe 
Faiza, dar ar fi fost un șoc prea mare pentru ea să zboa- 
re din Canada. Jennifer MacLeish sosi și ea cu un Eric 
Vargas foarte vesel. Coop o trase deoparte. 

- Ai vorbit cu ea? 

Jen părea îngrijorată, 

- Eu şi Berni am bătut la ușa ei, dar ne-a zis să o lăsăm 
în pace - mă rog, cu alte cuvinte -, și nici la telefon nu 
mi-a răspuns. Nu a fost o mișcare prea inteligentă din 
partea ta. 

Se temea că Jen avea dreptate și încercă să-şi aducă 
aminte ce anume îl făcuse să creadă că fusese o soluție 
bună. Jonah veni la el. 

- Vrei să merg cu băieții după ea? 

Coop fu tentat să accepte, dar refuză. 

- Trebuie să vină nesilită de nimeni. 


328 Susan Elizabeth Phillips 


- E cam riscant, șefu'. Cam riscant. 

În mod evident. 

Se făcu ora șase. Momentul adevărului. Toată lumea 
se prezentase. Toată lumea, mai puţin mireasa. Coop 
făcuse o greșeală imensă cu acel ultimatum. Nimănui 
nu-i convenea să fie pus la perete, cu atât mai puţin lui 
Piper Dove. _ 

Trecură alte cinci minute. Încă zece. Cât de curând, 
avea să fie nevoit să iasă plin de umilință pe terasă și să 
îi anunţe că nunta nu urma să aibă loc. 

Exact în clipa aceea, ușa de la lift se deschise, și 
O văzu. 

Părea speriată și era îmbrăcată cu o rochie scurtă, de 
dantelă, pe care probabil o cumpărase de la H&M, care 
o făcea să semene cu o brioșă cu vanilie. Avea părul 
dat pe spate cu o coroniță cu pietricele, ceea ce îi scotea 
în evidență pomeţii. Era perfectă din cap până-n picioa- 
re. Mai puțin ochii aceia albaştri, care erau îngroziți. 

Coop se duse imediat lângă ea. Piper ridică privirea 
spre el, și Coop văzu ceva ce nu-și imaginase niciodată. 
Ceva atât de incredibil, încât crezu că lumina îi juca fes- 
te. Doar că nu era nici o farsă. Piper Dove avea lacrimi 
în ochi. Simți și el lacrimi în ochi și o luă de mână. 

- lubito... 

Ea ridică privirea, şi el zări o lacrimă frumoasă pe 
obrazul ei. 

- Mire frică. 

El simţi că nu o iubise niciodată mai mult decât 
în clipa aceea. Oricât ar fi părut de nesăbuit, făcea 
ce trebuia. 

- Ştiu, zise el, sărutându-i obrazul. 

Simţi gustul de sare. Ştia cât de greu îi fusese să i se 
destăinuie astfel. 

- Ție nu ţi-e frică? îl întrebă ea. 

- Acum, nu. Dar acum câteva minute... Habar n-ai tu. 

-'Ţirera teamă că n-o să vin, zise ea, cu un zâmbet 
timid. 

- Mi-a fost incredibil de teamă. 

- Doamne, nu puteam să-ţi fac una ca asta. Te iubesc 
prea tare. 

- Văd, zise el, cu glasul răgușit de emoție. Dacă nu 
mai fi iubit, n-ai fi venit. 

Ea își odihni mâna pe pieptul lui. 

-Nu știu cum să-ți fiu soție. Eşti sigur că vrei să 
facem asta? 

- Cam șaizeci la sută. 

Cuvintele lui o făcură să zâmbească, cel mai frumos 
surâs pe care îl văzuse vreodată, un zâmbet atât de drag, 
că simţi nevoia să își dreagă glasul înainte să vorbească 
din nou: 

-Ce zici despre planul ăsta? întrebă el, mângâindu-i 
buzele. După ce reușim să trecem peste următoarele câ- 
teva ore, o să ne prefacem că seara asta nu s-a întâmplat. 
O să locuim împreună, o să ne vedem de viața noastră și 
n-o să mai spunem niciodată cuvântul „căsătorie“. 

- Ai face tu asta pentru mine? întrebă ea, uitându-se 
cu drag la el. 

-Sigur că da. 

- Bine. 

li oferi braţul şi spuse: 

- Gândește-te că e doar un vis urât. 

- Nu e urât deloc, auzi el o șoaptă. 

O conduse prin sufragerie până pe terasă. Pășiră 
împreună pe terasa de poveste. Oaspeţii erau așezați 
pe scaunele elegante, sub un baldachin alb presărat cu o 
mulțime de luminiţe. Văzu aranjamente florale în toate 
culorile toamnei: dalii violete, trandafiri roșii, hortensii 
verzi și crini portocalii. 

Toate privirile se îndreptară înspre ei, și auzi mai 
mulți oaspeţi răsuflând ușuraţi și pe Jonas fluierând. 
Piper reuși să schițeze un zâmbet. Coop o adusese și pe 
Amber din Houston cu un avion privat. Aceasta îi făcu 
cu mâna lui Piper și începu să cânte Come Away with Me 
cu glasul ei minunat de soprană. 

Culoarul improvizat era presărat cu panglici în nuan- 
te de maro și violet, iar coroniţa cu cristale îl strălucea 

frumos în părul negru. Era atât de pătrunsă de soloul 
lui Amber, încât nici măcar nu observă cine le făcea cu 
mâna din faţa altarului, ci observă de-abia când se ter- 
mină melodia, iar Coop o conduse spre altar. 

Își înfipse degetele în braţul lui. 

- Nu cred! șopti ea. 

- Avem nevoie de cineva care să ne căsătorească, îi 
şopti el. 

- Dar... 

Se auziră ultimele acorduri ale piesei. Coop o luă de 
mână și o conduse până la capătul altarului, acolo unde 
Phoebe Somerville Calebow, șefa de la Chicago Stars, 
aștepta să-i căsătorească, 


- Te-am avertizat de la bun început că sunt dependen- 
tă de tine, îi spuse Piper câteva ore mai târziu soțului 
său, în timp ce stătea liniștită în braţele lui, relaxată și 
satisfăcută după partida de amor. 

-Cât timp crezi că o să dureze până o să te saturi 
de asta? 

- Mult timp, răspunse ea, cuibărindu-se la pieptul lui. 
Nu avea un plan în minte, dar avea de gând să fie o 
soție superstar. Nu-mi vine să cred că suntem căsătoriţi, 
șopti ea. 

- Am crezut că n-o să mai vorbim despre asta. 

-Doar în seara asta, zise ea, întorcându-se pe spa- 
te. Acum, că am reușit să-mi găsesc un bărbat, mă 
gândesc serios să renunţ la tot. La rochii, la machiaj, 
la tunsori... 

- De-abia dacă mergi vreodată la tuns, îi spuse el, tră- 
gând-o la pieptul lui. 

- E o mare bătaie de cap cu rochiile astea. 

-Cum vrei tu. Dar o să-ţi fie dor să te privești în 
oglindă când te îmbraci. 

Brusc, Piper se schimbă la faţă. 

- Trebuie să semnăm un contract prenupţial. Sau 
unul postnupţial. Vorbesc serios, Coop! Pentru cineva 

care se vrea un mare afacerist, ai dat dovadă de multă 
iresponsabilitate. 

Coop începu să caște și o mângâie pe coapsă. 

- Vă las pe tine și pe Heath să vă ocupați de asta. 

- Așa o să meargă relaţia asta? În trei? Tu, eu și agen- 
tul tău? 

- Asta păţești când te măriți cu un fost jucător de fot- 
bal cu pretenţii. 

Piper începu să râdă și ridică mâna, admirând în lu- 
mina palidă din dormitor inelul pe care el i-l oferise. 
O spirală de diamante micuţe, în jurul unui inel auriu. 

- Cred că îți permiteai ceva mai ostentativ. 

- Aşa e, zise el, sărutândur-i sânii. Dar m-ai fi omorât. 

O cunoștea atât de bine. Şi nu îi știa doar preferințe- 
le în materie de bijuterii, ci și defectele, nesiguranţele și 
toate angoasele. Dar o iubea din tot sufletul. 

-Am și eu un inel pentru tine, zise ea, dar o să mai 
dureze câteva săptămâni până ajunge. 

El îi arătă inelul de platină pe care ea il cumpărase 
cu aproape toţi banii ei. 

- Mi-ai dat deja un inel. 

-Nu genul ăla de inel. 

Coop înălță capul de pe pernă. 

- Nu-mi spune că... 

- N-am avut încotro. Îmi stătea pe creier. Am avut o 
lungă discuţie cu doamna Calebow după ceremonie și 
am căzut la o înţelegere. O să-ți dea un nou inel Super 
Bowl în schimbul serviciilor mele IT pentru Stars în 
iarna aceasta. 

- Piper, nu dau doi bani pe inelul ăla. 

- Ba să dai! exclamă ea. Pentru că acum chiar v-a tre- 
bui să scap de toate tricourile mele cu Bears. 

Coop începu să râdă. 

- Norocul tău că ești o tipă puternică. 

Nu chiar atât de puternică. Dar suficient de puter 
nică. Pentru că, odată ce deveneai soţia unui campion, 
trebuia să fii gata în orice clipă să intri în joc. 


epilog 


Jada stătea întinsă pe podeaua casei lui Piper și a lui 
Coop din Lincoln Park, uitându-se la Isabelle Graham, 
în vârstă de 11 luni, și la fratele ei geamăn, Will, care 
mergeau bezmetici dintr-o parte într-alta. Se băteau 
pe un porcușor roz, pălăvrăgind într-o limbă doar de 
ei știută, ceea ce îi făcea și mai adorabili. li iubea din 
toată inima. 

Își aminti de reacţia lui Piper când aflase că era însăr- 
cinată cu gemeni. Jada rămăsese la ei pentru că mama 
ei era în Lansing în vizită la părinţii lui Eric. Chiar dacă 
era în primul an la liceu, perfect capabilă să-și poarte 
singură de grijă. Dar îi plăcea să petreacă timpul cu 
Coop și cu Piper, așa că nu protestase. 

Piper fusese foarte emoţionată când aflase că era în- 
sărcinată, dar nimic nu se compara cu reacția ei la prima 
ecografie. Pentru că făcea biologie la școală și pentru că se 
rugase de ei, Jada îi convinsese pe Piper și pe Coop să 
o ia cu ei la doctor. Când auzise că are gemeni, Piper 
o luase razna. Sărise de pe pat, cu abdomenul mânjit de 
gel, şi începuse să ţipe la Coop. 

- Unul! strigase ea. Am acceptat să-ţi fac un copil! 
Şi tu ai acceptat să te ocupi de el! Dar nu am fost 
niciodată de acord cu doi! Chiar trebuie să fii așa am- 
biţios mereu? 

Coop o luase în braţe, murdărindu-se și el de gel, și 
îi spusese că avea să fie cea mai bună mamă de gemeni, 
tocmai datorită firii sale competitive. După care ea înce- 
puse să ţipe la el că el era cel competitiv și că ea era prea 
instabilă emoţional ca să facă gemeni. Coop îi zisese că, 
avea dreptate, chiar era instabilă emoţional, și o între- 
base dacă îi venea să plângă. Piper răspunsese că da, 
iar Coop o încurajase să o facă. Așa că Piper începuse 

să plângă, dar numai pentru câteva clipe, după care 
îl îmbrăţișase. În tot acest timp, medicul stătuse uitân- 
du-se la ei ca la proști. 

Coop avusese dreptate, Piper era o mamă foarte bună, 
dar și el era un tată bun. Trecuseră amândoi prin multe 
schimbări în cei trei ani de căsătorie. Coop vânduse clu- 
bul Spiral și demarase un program de grădinărit urban. 
Avea deja șapte grădini în parcări abandonate, pline 
cândva de cauciucuri vechi şi de sticle sparte. Echipa lui 
Coop era formată din foști membri ai diferitelor grupări 
de infractori care plantau cot la cot cu oameni în vârstă 
și mame singure, toți lucrând împreună pentru binele 
comunității. În septembrie, Coop intenţiona să lanseze 
un program de training prin care să-i ajute pe tineri să-și 
găsească de lucru în industria alimentară. Piper obișnu- 
ia să spună că munca în folosul comunității era jobul 
ideal pentru un bărbat ca el, care iubea provocările. 

Dar Jada era de părere că ce făcea Piper era și mai 
interesant. Dove Investigations se specializase în verifi- 
carea antecedentelor şi în investigarea fraudei pentru 
mai multe companii, iar Piper avea atât de mult de 
lucru, încât îşi luase doi angajaţi. Dar nu asta era par- 
tea cea mai interesantă. Jada îi povestise atâtea despre 
traficul sexual cu minori, că Piper devenise înverșu- 
nată în această privință. Acum, își folosea talentele în 
materie de IT ca să îi bage în faliment pe proxeneţi şi 
ca să dea de urma bărbaţilor care umblau la vânătoare 
de fete. Intra adesea pe diferite platforme și se dădea 
drept o fată de 14 ani. Implementase, de asemenea, 
câteva site-uri false ca să îi ajute pe polițiști să îi prin- 
dă pe ticăloși. Eric, care devenise locotenent, prelua 
situația de acolo. Piper spunea adesea că era genul de 
treabă care îţi întoarce stomacul pe dos, dar nu se sim- 
tise niciodată mai utilă. _ 

Jada auzi zgomotul veselei din bucătărie. În seara 
aceasta, era aniversarea lui Coop şi a lui Piper, aşa că 
organizau o petrecere de amploare ca să se revanșe- 
ze pentru ceea ce Coop numea nunta lor de chilipir. 

Piper şi Jada nu erau de aceeași părere. Piper spunea că 
fusese cea mai frumoasă nuntă din viaţa ei, iar Jadei îi 
plăcuse la nebunie, pentru că era locul în care mama 
ei îl furase pe Eric din braţele lui Jen, prietena lui Piper. 
Dar nu fusese nici un motiv de supărare, pentru că Jen 
întâlnise un tip drăguţ și reușise să câștige un premiu 
foarte apreciat de meteorologi. În ceea ce îl privește pe 
Eric... era cel mai tare tată vitreg. Jada simţea că putea 
vorbi cu el despre orice, iar el o iubea pe mama ei. Jada 
nu prea se gândea la Hank. Poate că setea de răzbunare 
era de vină, dar se bucurase să afle că fusese ucis într-o 
încăierare în închisoare. 


În timp ce firma de catering aranja masa în hol, Coop 
se opri în pragul ușii de la sufragerie. Câtă vreme Jada 
avusese grijă de Isabelle și de Will, el și Piper avuseseră 
timp să se pregătească pentru petrecerea din seara aceea. 
Reușşiseră chiar și o scurtă partidă de sex, un adevărat 
răsfăț de când veniseră gemenii pe lume. 

Coop se uită spre Piper, care stătea așezată în ge- 
nunchi, în rochia aceea roșie și frumoasă pe care o gă- 
sise, fără îndoială, la reduceri. Gemenii o atacau din 
toate părţile. 

- Hai, maimuţelor, îi alintă ea. E timpul să mergeţi 
la culcare. 

Coop se alătură membrilor familiei sale. 

-li duc eu la culcare, zise el. Mergi să te relaxezi îna- 
inte să vină oaspeţii. 

-Sunt foarte relaxată, răspunse ea, iar Coop speră ca 
Jada să nu fi descifrat tonul jucăuș din glasul ei. Am eu 
grijă de ei, zise ea. 

-E OK, mă ocup eu. 

- Nu-i nevoie, du-te să vorbeşti cu Jada. 

- Am vorbit deja cu Jada, spuse el, pe un ton ferm. 

Jada începu să râdă. 

- Sunteţi niște figuri. Ştiţi prea bine că o să-i duceți 
amândoi la culcare. 

Coop se uită ţintă în ochii ei. 

-Eşti martor. Ai auzit-o când a spus că, odată cei 
scoate din ea, sunt responsabilitatea mea. Eu şi Piper 
aveam o înţelegere. 

- Pe care am onorato, răspunse Piper. 

- Da. La 3.00 dimineaţa. 

Piper îi adresă surâsul acela care îl topea întotdeauna. 
Zâmbetul acela pe care oficialii de la primărie sau din 
sala de judecată nu aveau niciodată ocazia să-l vadă când 
ea se prezenta pentru a le proteja pe fetele de pe stradă, 
care reușiseră să-i cucerească atât sufletul, cât și voinţa. 
Era cea mai dură femeie pe care o cunoștea. Până intra 
pe ușa casei. 

~ Hai, dragilor! La culcare! 

O luă pe Isabelle în braţe, in timp ce Piper îl ridică 
pe Will. 

Câteva clipe mai târziu, rămase între cele două pă- 
tuțuri, în timp ce Piper îi săruta pe cei mici de noapte 
bună. Era un bărbat norocos. Avea prieteni de nădej- 
de, o muncă în care credea, copiii visurilor sale şi o 
soţie pe care o adora. Se auzi soneria, iar Piper îl luă 
de mână. Coborâră împreună scările, ca să-și întâm- 
pine prietenii. 

Era o seară bună pentru Cooper Graham. La fel ca 
toate celelalte. 


mulțumiri 


Nu am cuvinte să le mulțumesc celor de la William 
Morroaw și Avon Books pentru puterea de muncă de 
care au dat dovadă și pentru numeroasele prietenii pe 
care le-am legat de-a lungul anilor. li mulţumesc lui 
Carrie Feron, editoarea și confidenta mea, un adevărat 
life coach. Pamelei Spengler-Jaffee, care are întotdeau- 
na grijă de mine, când n-o oblig să bea șampanie sub 
duş (e o poveste lungă). Vreau să-i mulțumesc lui Liate 
Stehlik, o femeie minunată; sper să ajung ca tine când 
mă fac mare! Și Taviei Kowalchuk, care mă poartă cu 
ea în suflet când pleacă în drumeţii pe munți. li mulţu- 
mesc minunatei Lynn Grady, supereficientelor Nicole 
Fischer și Leora Bernstein și entuziastei echipe de vân- 
zări de la Harper: Brian Grogan, Doug Jones, Rachel 
Levenberg, Carla Parker, Dale Schmidt şi Donna Wait- 
kus. Sunt extrem de recunoscătoare pentru ajutorul pe 
care lam primit de la Shawn Nicholls şi Angela Craft, 
dar și de la Tobly McSmith pe partea de digital marke- 
ting. Virginia Stanley, de când mă știu, tu ai fost fanul 
meu înfocat. Elsie Lyons, îţi mulțumesc pentru coperta 
aceasta minunată, iar Shelly Perron, pe lângă faptul că 
ești corectorul ideal, ești și cea mai răbdătoare femeie de 
pe faţa pământului. 

În plan personal, dacă nu m-aș fi bucurat de ajutorul 
minunatei mele asistente, Sharon Mitchell, golul dintre 
cărțile mele ar fi fost mult mai mare. Bill Phillips, soțul 
meu, este un bărbat extrem de talentat, care a venit vu 
ideea titlului acestei cărți. Lydia, sora mea, este mufletul 
meu pereche. Au trecut atât de mulți anl de cânul lu- 
crez cu Steven Axelrod şi Lori Antonson «de la Axelrod 
Agency, încât simt că fac parte din familie, 


